- PIERDUTĂ ÎN AŞTEPTARE - - GYTHA LODGE - GYTHA LODGE PIERDUTĂ ÎN AŞTEPTARE Traducere OANA PASCU Titlul original: She Lies în Wait, 2019 Libris editorial, 2020 Versiune ebook: v1 0, mai 2020 Cuprins Prolog 7 1 9 2 Aurora 19 3 23 4 Aurora 29 5 33 6 Aurora 40 7 47 8 Aurora 60 9 63 10 Aurora 72 11 74 12 Aurora 89 13 92 14 Aurora 113 15 115 16 Aurora 133 17 137 18 Aurora 145 19 149 20 Aurora 165 21 168 22 Aurora 193 23 194 24 Aurora 212 25 217 26 Aurora 241 27 243 28 Connor 253 29 257 30 Topaz 269 31 271 32 Jojo 276 33 279 34 293 35 302 36 324 37 333 38 348 39 Aurora 359 40 362 41 376 42 385 Mulţumiri 388 Pentru mama şi tata Lodge, care nu doar că au citit această carte şi mi-au oferit feedback, dar mă susţin de douăzeci de ani, de când am scris prima mea carte groaznică Sunteţi cu adevărat statornici Prolog O luase la sănătoasa, alunecând, pe malul râului Adidaşii loviră pământul pe marginea apei, iar ea se clătină, dar se redresă — Jessie! Îşi auzi numele şi, drept răspuns, simţi un imbold dat de adrenalină Se opri pentru o clipă, apoi o luă iar la fugă Era doar fratele ei, nu Tata Fugi în sus pe pantă Fratele ei n-avea să o certe pentru că hoinărise Era linişte Mult mai linişte decât în apropierea aragazului de camping unde ordinele date de Tata erau nesfârşite Nu auzea decât foşnetul frunzelor şi trilurile păsărilor Părăsi umbra copacilor Soarele îi lăsa urme puternice pe pielea deja fierbinte de la efort Îşi puse mâna streaşină la ochi pentru a bloca reflexia luminii în apă Ar fi trebuit să-şi aducă ochelarii de soare şi, pentru o clipă, se gândi să se întoarcă după ei Dar nu voia să rişte să fie văzută, deoarece acest lucru ar fi însemnat să fie verificată de murdărie şi să i se ceară să se spele, să pună masa şi să facă ordine Lumina o orbi şi se trase la umbra malului Nu mai vedea decât pete albăstrui oriunde se uita Un fag se lungea deasupra ei, iar rădăcinile îi ieşeau din pământ asemenea unor porţi de crochet Îşi prinse piciorul într-una dintre rădăcini şi se împiedică Tresări la gândul că ar putea cădea în apă Râul se vedea murdar la umbra copacului şi părea rău prevestitor Dar nu era suficient de aproape pentru a cădea în apă şi, oricum, îşi recăpătă echilibrul În faţa ei se afla o scobitură în pământ, ca un hamac, care o făcea să-şi dorească să se cuibărească în ea — Jessie! Minunat, de data aceasta era tatăl ei care o striga de undeva din apropiere Folosea tonul acela care cerea un răspuns Dar ea avea în faţă pământul răcoros şi un ascunziş grozav Îşi întinse mai întâi un picior în groapă şi apoi şi pe al doilea Instantaneu simţi răcoare şi se aşeză în fund pe pământul uşor sfărâmicios Îşi imagină că era o femeie de pe vremuri, din sat, care se ascundea în pădure, în timp ce vikingii îi prădau casa Dar nu era la fel de moale pe cât îşi imaginase Rădăcinile ridicate o înghionteau în şold şi în spate Se foi la stânga şi la dreapta, în încercarea de a găsi o poziţie confortabilă Îşi agăţă pantalonii scurţi şi simţi o împunsătură în picior Întinse mâna pentru a elibera ţesătura şi simţi cum rădăcina copacului i se sfărâmă în mână Îşi ridică mâna, dar, în loc de lemn vechi, văzu fulgi maronii şi formele albite de timp ale unui os proaspăt expus Nu avea nevoie de tatăl ei, care era medic de familie, să-i confirme că ţinea în mână un deget uman 1 Jonah ajunsese la jumătatea Dealului Blissford, când îşi simţi telefonul vibrând în buzunarul cu fermoar de la spatele pantalonilor de ciclism Stătea ridicat pe pedale şi înainta cu greu la deal Se gândi să ignore telefonul, dar apoi şi-o imagină pe mama lui în spital După o clipă îi trecu un alt gând prin minte, unul care-i întorcea stomacul pe dos, şi anume că ar putea fi Michelle Acest gând era complet iraţional, la fel cum fusese şi în ultimele opt luni, dar tot îi trecu prin minte Frână cu dinţii încleştaţi şi se opri din urcarea chinuitoare Când se dădu jos de pe bicicletă îşi lovi fluierul piciorului într-o pedală şi, până reuşi să-şi scoată telefonul şi să vadă numărul Sergentului Lightman afişat pe ecran, deja era extenuat — Ben? zise el şi îşi îndepărtă telefonul de gură pentru a-şi ascunde gâfâitul — Şefu’, îmi pare rău Lightman nu părea deloc sincer De fapt, niciodată nu părea sincer Michelle obişnuia să-i spună Barbie Incredibil de frumos şi impasibil Cu toate acestea, mult mai deştept decât Barbie, Jonah era conştient de asta A sunat Comisarul Şef Wilkinson Vrea să vă amânaţi zilele de concediu pentru a investiga o posibilă omucidere Jonah îl lăsă pe Sergent să aştepte în tăcere Privi în sus spre vârful dealului care era umbrit de copaci Mai avea de depus ceva efort, dar acest lucru îl încânta Picioarele lui râvneau să continue Strânse mânerele bicicletei cu mâna liberă şi simţi transpiraţia în palmă În ultima vreme nu-şi mai petrecuse prea mult timp făcând asta — Domnule? — Unde? a întrebat, fără nicio încercare de a-şi ascunde iritarea — Brinken Wood Se aşternu iar tăcerea, dar, de această dată, neintenţionat Simţi că se clatină — Rămăşiţe recente? întrebă în cele din urmă, deşi credea că ştie deja răspunsul — Nu, Inspectorul Şef spune că nu, zise Sergentul, care era mult prea tânăr pentru a înţelege Ziua lui de ciclism se terminase, dar, dintr-odată, Jonah se simţi oricum prea bătrân pentru asta Nu-şi amintea să se mai fi simţit bătrân până atunci — Trimite o maşină să mă ia din Godhill Şi adu-mi geanta de sport din spatele biroului Şi roagă pe cineva să-mi împrumute un deodorant — Da, domnule, răspunse Lightman, pe tonul său obişnuit Jonah îşi vârî telefonul înapoi în buzunar Transpiraţia i se răcea deja pe corp şi simţea că-l ia frigul Era cazul să revină la pedalat, mai ales că Godhill se afla la câţiva kilometri distanţă Rămase nemişcat timp de un minut, după care se dădu iar jos de pe bicicleta Cannondale şi începu să urce dealul încet, pe jos Hanson se grăbea atât de tare să coboare din maşină, încât îşi agăţă mâneca costumului nou şi scump într-o proeminenţă a uşii şi îi scoase o aţă I se făcu uşor rău, dat fiind faptul că nici nu şi-l prea permitea Îşi cumpărase încă trei costume în primele două săptămâni de când devenise ofiţer de poliţie, deoarece nu deţinea decât blugi, bluze scurte, pulovere şi câteva rochii de ieşit în oraş Costumele erau al naibii de scumpe şi nu suporta ideea să dea banii pe aşa ceva, când i-ar fi putut investi în maşina ei, pe care nu se putea baza niciodată sau poate chiar pe o viaţă socială adevărată, despre care aparent uitase complet la un moment dat Încercă să-şi netezească mâneca agăţată, în timp ce intra Se întreba dacă ar putea-o convinge pe mama ei să se uite puţin la costum, asta în cazul în care avea să ajungă s-o viziteze în viitorul apropiat O potenţială omucidere însemna că exista posibilitatea să lucreze în weekend, să aibă parte de nopţi nedormite şi să supravieţuiască din cafeină până aveau să prindă criminalul Acest gând o făcu să zâmbească Intră în Departamentul de Investigaţii Criminale şi-l văzu pe Lightman aplecat spre ecranul calculatorului Se întrebă de cât timp lucra acolo, dacă-şi mai ocupa timpul şi cu altceva şi dacă existau o soţie şi copii Lightman pe care să nu-i fi menţionat niciodată Cumva, părea genul de soţ infidel Era prea frumuşel şi prea închis în sine dacă nu cumva propriile ei experienţe recente îi denaturau aşteptările Lightman o văzu şi schiţă un zâmbet — Am reuşit să dau de şefu’ Cineva trebuie să meargă să-l ia şi să-l ducă la locul crimei — Mă ocup eu, răspunse repede Hanson Unde este? — Godhill, spuse el Este cu bicicleta Hanson dădu din cap Se prefăcu că ştie bine locul şi că nu avea să-l introducă în GPS Lucra acolo de două săptămâni, timp în care reuşise să reţină doar cum să ajungă de acasă la secţie şi la supermarket şi de acolo până la zona docurilor, unde investigaseră o potenţială fraudă Îi era dor de familiaritatea oraşului Birmingham în care copilărise şi unde lucrase ca ofiţer de poliţie timp de doi ani Dar nu putea nega faptul că New Forest era mult mai frumos — Vei avea nevoie de asta, spuse Lightman şi ridică o geantă de sport gri închis de pe podea Şi, deşi suntem presaţi de timp, în locul tău i-aş duce şi o cafea Nu va fi prea fericit că i-am întrerupt ziua liberă — Ok Doar cafea simplă la filtru? Nu un latte sau ceva? Lightman râse — În niciun caz Încă n-ai asistat la vreuna dintre pledoariile lui despre tipurile de cafele? — Nu, dar sunt convinsă că va fi grozav Îşi puse geanta de sport pe umăr Ok, altceva? Ai idee despre ce e vorba? Lightman clătină din cap — Sergentul local îi va preda cazul şefului la locul crimei Vi se va face un rezumat, deşi, dacă nu este o crimă recentă, nu vor exista prea multe informaţii Hanson dădu din cap şi se abţinu să nu zâmbească N-ar trebui să zâmbeşti când afli despre o crimă, chiar dacă s-a întâmplat cu o sută de ani în urmă Dar în realitate era cu adevărat încântată Hanson era atât de agitată încât ai fi zis că era ziua în care se afişau rezultatele de la examen Îi vorbi lui Jonah pe nerăsuflate despre geanta de sport şi cafea şi apoi, fără a face nicio pauză, întrebă despre rămăşiţe Pentru Jonah, toate acestea se aflau undeva la limita între drăguţ şi iritant — Ben spunea că este posibil să nu fie recente, zise ea — Eu aş zice să aşteptăm să vedem ce spune medicul legist, răspunse el, luând o gură de cafea Majoritatea oamenilor, şi mă includ şi pe mine în această categorie, n-au nici cea mai vagă idee ce vârstă au oasele Având în vedere că transpirase şi se răcorise, acum îi era frig chiar şi în costumul pe care îl îmbrăcase în toaleta publică din Godhill Îi era frig şi gândul îi zbura la amintirile din urmă cu treizeci de ani Fu nevoit s-o întrerupă pentru a o ruga să dea drumul la căldură Fiatul îşi schimbă uşor direcţia cât timp ea întoarse butonul, iar apoi se redresă — Scuze, zise ea — Eu mă bucur că nu trebuie să conduc, spuse el, schiţând un zâmbet Apropo, ai avut o idee bună cu cafeaua Mi-ai oferit un răgaz de cel puţin două ore în care să nu fiu extrem de prost dispus — Hm, două ore Deci fie găsesc un Starbucks până atunci, fie mă dau din calea ta? — Cam aşa, aprobă Jonah Dintr-odată văzură Brinken Wood În singura parcare disponibilă se adunaseră o mulţime de maşini de poliţie şi ofiţeri Îi era imposibil să nu-şi amintească cum arăta locul acela în trecut Parcarea era plină de scoarţă de copac şi noroi, dar era la fel de multă poliţie Frizurile erau diferite, dar feţele familiare Imediat ce parcară, Jonah se dădu jos din maşină, luându-şi cafeaua cu el Se simţea de parcă s-ar fi întors în timp Îşi petrecuse atât de multe luni în acel loc, căutând în continuu Se apropie de Sergent — Sunt Inspector Şef Sheens, iar aceasta este Ofiţer Hanson Cu două săptămâni în urmă, Hanson avusese acelaşi rang precum sergentul din faţa ei Dar, pentru a deveni detectiv, trebuia mai întâi să treci printr-un fel de retrogradare şi să devii ofiţer Jonah îşi aminti că, atunci când fusese el în acea situaţie, nu era niciodată sigur care rang era mai important şi se întrebă dacă şi Hanson simţea acelaşi lucru Sergentul era transpirat, avea ochii mari cât cepele şi un zâmbet scurt şi agitat Ofiţerul care îl însoţea, un tânăr îndesat, de douăzeci şi ceva de ani, părea mai calm decât el Jonah îşi direcţionă întrebările undeva între cei doi — Cine a găsit rămăşiţele? Îi răspunse sergentul — Un medic de familie care campa acolo cu familia lui De fapt, fiica lui, dar el a fost cel care a anunţat autorităţile — Câţi ani are fiica? — Nouă, zise sergentul Dar ea pare să fie bine Tatăl este cel mai afectat — Sunt încă aici? — I-am rugat să aştepte la locul de campare De acolo nu se pot vedea rămăşiţele Jonah dădu din cap şi îl lăsă pe sergent să-i conducă, deşi ştia în ce direcţie se îndrepta Era locul unde, cu treizeci de ani în urmă, şapte copii se culcaseră, dar doar şase se treziseră de dimineaţă * Dr Marin Miller stătea aşezat la o oarecare distanţă de familia lui Soţia acestuia îl urmărea pe băiat jucându-se pe un iPad Fetiţa lovea pământul de la marginea taberei, ridicând praful Jonah o abordă mai întâi pe mamă — Sunt Inspector Şef Sheen Îi zâmbi Fusese nevoit să înveţe să zâmbească atunci când mintea lui era plină de gânduri complicate şi întunecate, asemenea unei sticle crăpate care îl despărţea de restul lumii Aş putea să vorbesc puţin cu fiica dumneavoastră? — Jessie! Tatăl fu cel care o strigă Vocea lui era piţigăiată şi enervantă Nu mai da cu piciorul! Faci praf! Fetiţa părea pe jumătate supărată şi pe jumătate rebelă Îşi târşâi picioarele până ajunse lângă mama ei şi Jonah, se aşeză repede, îşi ridică genunchii sub bărbie şi îl privi Mama îşi puse o mână în jurul ei, într-o îmbrăţişare scurtă — Nu te deranjează să vorbeşti cu poliţia, nu-i aşa Jessie? îşi întrebă ea fiica Jessie clătină din cap — Nu prea multe întrebări, zise Jonah Avem nevoie doar de câteva detalii despre ce ai găsit — Sigur — Ea nu ştie nimic, îi întrerupse tăios fratele ei puţin mai mare Dispreţul fraţilor mai mari i se păruse întotdeauna foarte intens lui Jonah Îi aruncă o privire băiatului, care acum îi urmărea pe amândoi uşor îmbufnat Vru să-i ceară să plece de acolo, dar se decise să-l lase în pace Se ghemui aproape de Jessie — Deci, am câteva întrebări pentru tine Fata îi aruncă o privire circumspectă, după care îşi întoarse privirea şi luă de pe jos o pietricică pe care o aruncă într-o parte, după care repetă acţiunea cu o alta — Pentru numele lui Dumnezeu, Jessie! Din nou vocea tatălui, de această dată, mult mai aproape Încetează cu aruncatul şi priveşte-l pe domnul poliţist când vorbeşte cu tine Este vorba despre ceva important Jonah încercă să-i zâmbească doctorului — Este în regulă, nu vă faceţi griji — Jessie! Era ca şi când Jonah n-ar fi spus nimic Fetiţa îi aruncă o privire ostilă tatălui ei şi apoi făcu tot posibilul să-l privească pe Jonah de sub bretonul ei drept, şaten Jonah încercă să nu se enerveze din cauza întreruperilor tatălui, care nu aveau nimic de-a face cu susţinerea poliţiei, ci cu controlul pe care-l exercita asupra familiei — Sunteţi inspector? întrebă încet Jessie Jonah rânji — Da De fapt sunt inspector şef Privirea lui Jessie era încă sceptică — Deci dumneavoastră vă ocupaţi de caz? — Da Fetiţa păru mulţumită de răspuns, aşa că el continuă — Ai putea să-mi spui ce făceai când ai găsit oasele? Jessie îi aruncă o privire fugitivă tatălui ei şi apoi răspunse încet: — Mă ascundeam Jonah observă grimasa mamei, dar aceasta nu încercă să nege afirmaţia — Poate fi distractiv să te ascunzi, zise el Acea groapă de sub copac era deja acolo? Nu a trebuit să o sapi, nu? Jessie clătină din cap — Pur şi simplu am intrat în ea şi m-am aşezat Mă împungea ceva, aşa că l-am tras afară Jonah dădu din cap — Desigur Şi a ieşit uşor? — Da Am crezut că este o rădăcină şi apoi o plantă, pentru că am prins mai multe Dar apoi mi-am dat seama că este un deget — Foarte bine, zise el, dând din cap Nu oricine şi-ar fi dat seama că este un deget Jessie dădu din cap, zâmbi uşor şi se ridică Mama ei o îmbrăţişă scurt — Dacă se poate, aş vrea să nu discute cu colegii de la şcoală despre acest eveniment timp de câteva zile, îi spuse Jonah doamnei Miller, după ce aceasta îşi eliberă fiica din îmbrăţişare — Nicio problemă, oricum nu se vor vedea cu ei câteva săptămâni Ne-am gândit să ne continuăm vacanţa, dar în altă parte Jonah realiză că erau înscrişi la o şcoală privată, deoarece intraseră în vacanţă cu o lună înaintea şcolilor de stat — Bine Ar fi indicat să nu se vorbească despre acest eveniment deocamdată — Desigur Auzi paşii domnului Miller — Am terminat? Nu de alta, dar este o zi frumoasă şi nu cred că mai avem altceva de adăugat — Da, am terminat Vă mulţumesc pentru răbdare În timp ce Jonah stătea acolo, doctorul începuse deja să le dea ordine copiilor să-şi facă bagajele Îi adună repede în jurul cortului, iar Jonah rămase acolo şi-i privi până când doamna Miller se ridică şi începu să strângă câteva pungi cu stafide pe jumătate mâncate şi o cană — Îmi pare rău că vacanţa dumneavoastră a fost întreruptă, zise el — Nu-i nicio problemă, spuse ea, fluturând din mână şi îi aruncă o privire soţului ei Martin este doar Nu-i prea bine pentru el, zise ea în şoaptă Acesta trebuia să fie un concediu în care să uite de este foarte bolnav I-au spus că nu există decât 50% şanse să supravieţuiască până după Crăciun Jonah dădu din cap, întrebându-se dacă era ceva obişnuit pentru ea să-şi ceară scuze pentru soţul ei Dar înţelese că era vorba despre cancer şi că oasele descoperite reprezentau pentru el un memento brutal al morţii Simţi o umbră de compătimire pentru el După o oră şi jumătate de excavaţie, zeci de fotografii, amplasarea unui cort şi etichetarea cu atenţie a opt pungi cu fragmente osoase, toată lumea era încinsă şi irascibilă Jonah începea să simtă un gust asemănător celui de cafea acră, veche de câteva ore Era incapabil să stea într-un loc şi simţea o foame vlăguitoare, motiv pentru care îi era greu să se concentreze — Avem ceva? întrebă Hanson după ce făcu câteva drumuri până în parcare şi înapoi Entuziasmul se transformase în plictiseală, singura constantă în varietatea emoţională simţită de detectivi — Cred că va mai dura ceva, zise Jonah Este vorba despre un cadavru vechi este o muncă de durată — Am putea face ceva ? — Am putea fi aici când vor avea ceva să ne spună, răspunse el, schiţând un zâmbet După încă douăzeci de minute, Linda McCullough, ofiţerul responsabil cu locul crimei, ieşi cu grijă din groapă şi se apropie de Jonah El se bucură că era McCullough Ai nevoie de o persoană obsesiv de atentă într-un astfel de caz, deoarece rămân foarte puţine probe — Deci, Linda, cum merge treaba? — O să mai avem mult de muncă Îşi ridică masca şi şi-o puse peste gluga albă Faţa ei arsă de soare era acoperită de broboane de transpiraţie, ceea ce era normal, dat fiind faptul că era nevoită să poarte un combinezon pe căldura aceea Dar pe McCullough nu părea s-o deranjeze Dar analizele preliminare indică faptul că este vorba despre o persoană de sex feminin, aflată la pubertate, într-o stare avansată de descompunere — Cât de avansată? — Nu este decât o estimare, dar mai mult de zece ani şi mai puţin de cincizeci Treizeci de ani, se gândi el Treizeci Pentru moment îi era greu să creadă că trecuse atât de mult timp Se simţi asemenea lui Rip van Winkle, care îşi dormise aproape toată viaţa Rip van Winkle trebuie să fi simţit aceeaşi combinaţie de furie şi vinovăţie pe care o simţea Jonah în acel moment — Linda! McCullough se întoarse, ferindu-şi ochii de soare Din cort ieşise un alt combinezon alb, care o striga — Am mai găsit nişte materiale Poţi veni să-mi spui ce părere ai? — Sigur Linda îşi schimbă masca şi coborî cu grijă, dispărând în cort — Deci, dacă este vorba despre o crimă, este una veche, zise Hanson, iar Jonah fu aproape orbit de albul hârtiei când îşi deschise carneţelul pentru a nota în el Părea dezamăgită Nu era conştientă de implicaţiile acestui lucru Şi era adolescentă — Este o crimă veche de treizeci de ani, zise el, şi este vorba despre Aurora Jackson 2 Aurora Vineri, 22 iulie 1983, 17:30 Luminos, întunecos, luminos, întunecos Fiecare copac era asemenea unui puls umbros pe măsură ce treceau pe lângă ei Ritmul era liniştitor Îşi sprijini capul de portieră, urmărind mişcările părului tras afară pe geam de curent Se imagină purtată de vântul cald, departe de acel loc, undeva unde lumina era portocaliu aurie toată ziua — Unde ai fost azi-noapte? Am încercat să te sun acasă de câteva ori Era Topaz, care se aplecă de pe bancheta din spate, cu ochelarii de soare împingându-i părul brunet spre spate Desigur că nu se referea la Aurora Aurora şi-ar fi dorit ca Brett să nu fi fost atât de drăguţ încât s-o lase să stea pe scaunul din faţă Îşi dădea seama că Topaz şi-ar fi dorit acel loc Sora ei era supărată că fusese retrogradată; era supărată pe Aurora Şi Connor fusese supărat Nu-i convenea că Brett se oferise să le ducă cu maşina şi că el fusese nevoit să meargă cu bicicleta, împreună cu ceilalţi — Ce? Ah, am fost la cinema Brett schimbă viteza în timp ce vorbea Mâna lui atinse fusta subţire a Aurorei Scuze, mormăi el Aurora se îndepărtă uşor, ridicând din umeri — E vina mea Te încurc — Ce film? Ceva înfricoşător? întrebă Topaz, care aproape că se urcase peste Aurora — Blue Thunder — Iar? Topaz râse şi îl îmbrânci uşor Cred că l-ai văzut de vreo douăzeci de ori — Doar de trei, răspunse Brett E un film grozav Mai bun decât multe din filmele apărute anul acesta Făcu o scurtă pauză pentru a depăşi o rulotă Aurora, ţie ce fel de filme îţi plac? — Ce? Fu un răspuns pripit Se prefăcea că se gândeşte la altceva Făcea asta atât de des încât, deşi asculta conversaţia, nu se putea abţine O auzi pe Topaz mormăind: — Aeriană Îl privi pe Brett, care-i zâmbea destul de călduros — La ce fel de filme te uiţi? — Nu ştiu Orice presupun că cele în care pot vedea o altă lume Cele în care acţiunea se petrece în ţări ciudate, sau în spaţiu, sau în lumi fantastice Şi îmi mai plac şi filmele de dragoste O auzi pe Coralie pufnind şi se întrebă dacă oare nu ar fi trebuit să mintă şi să-i spună că-i plac filmele de acţiune Topaz se prefăcea întotdeauna că-i plac şi îşi dădea ochii peste cap când venea vorba despre fetele cărora le plăceau numai filmele siropoase Aurora o lăsase mereu în pace pe Topaz, deşi ştia că filmele ei preferate erau dramele istorice şi comediile romantice — În acest caz, sigur îţi place Star Wars, nu? întrebă Brett Le conţine pe toate Ai văzut î=/ăntoarcerea lui Jedi? Aurora clătină din cap — Voiam să aştept să apară pe casetă video Părinţilor mei nu le-a plăcut ultimul — Ah, trebuie să-l vezi la cinema, zise el, clătinând din cap Toate efectele speciale, navele Star Destroyer, zgomotele pe care le auzi în difuzoare plus că va dura o eternitate până să iasă pe casetă video Topaz, va trebui să rezolvăm această problemă Aruncă o privire în oglinda retrovizoare Ar trebui să mergem în grup — Sună bine, spuse Topaz şi Aurora îşi dădu seama după grimasa ei că nu era fericită N-ar fi trebuit să-i aduc în discuţie pe părinţii noştri Îmi spusese să nu vorbesc despre ei Aurora simţi că i se strânge stomacul din cauza tensiuni Nu ştia niciodată ce să spună în preajma prietenilor lui Topaz Indiferent ce spunea, era greşit, iar faptul că nu spunea ce trebuie fix de faţă cu Brett era şi mai rău El era băiatul mai mare pe care îl plăceau toate fetele Era genul de sportiv popular care putea atrage zeci de fete fără a face nimic altceva decât să se antreneze în piscina şcolii Faptul că se afla acolo o făcea să simtă o combinaţie de recunoştinţă şi anxietate Toţi colegii de vârsta ei, de fapt toţi colegii din şcoală, ar fi dat orice să se afle în locul ei Brett Parker se afla chiar lângă ea, suficient de aproape pentru a-l atinge Şi mai mult decât atât, se afla acolo cu gaşca, banda lui Benner de prieteni ciudaţi, anarhişti, geniali şi frumoşi Nu se potrivea deloc în acel grup Fusese acceptată doar datorită surorii ei şi, în mod ironic, Topaz nici nu-şi dorea ca ea să fie acolo Îşi întoarse privirea spre copaci şi lumina soarelui, imaginându-şi că ar putea fi luată pe sus de briză şi plasată uşor în braţele puternice ale unui bărbat brunet Îşi imagină cum acesta îi spune: Nu am mai întâlnit o persoană ca tine până acum Eşti lumea mea — Hei! Coralie se aplecă în faţă Acolo trebuie să parchezi Râse straniu Era ceva obişnuit pentru ea şi o făcea să pară şi mai copilăroasă Asta pe lângă îmbrăcămintea roz, ochii mari şi confuzia cultivată asupra lumii Maşina încetini şi Aurora văzu, cu tristeţe, cum ritmul pâlpâitului încetini, până se transformă în simpla umbră a copacilor de deasupra Nu ar fi vrut să renunţe la acel sentiment de a fi legănată şi liniştită, dar Coralie deschidea deja uşa şi Brett scotea cheile din contact Se dădu jos din maşină fără nicio tragere de inimă şi o urmări pe Topaz cum se dă jos şi înconjoară maşina pentru a ajunge lângă Brett, care scotea nişte saci de dormit şi rucsacuri Topaz îşi ridică braţele şi se întinse, iar tricoul i se ridică, lăsând să se întrevadă abdomenul bronzat Apoi se întoarse cu spatele la el şi se aplecă, atingându-şi degetele de la picioare Aurora văzu privirea lui Brett îndreptându-se spre fundul lui Topaz, căreia i se vedeau fesele şi dantela din partea inferioară a chiloţilor — Am înţepenit atââât de tare, zise Topaz Se îndreptă încet şi îi aruncă o privire lui Brett peste umăr Vii? — Ahhh sigur Coralie înconjură repede maşina şi o luă de mână pe Topaz Apoi cele două se îndreptară, legănându-se, spre poteca din pădure 3 Jonah o luă pe Hanson cu el la casa familiei Jackson, care se afla la ieşirea din Lyndhurst Ar fi putut lăsa nişte simpli poliţişti comunitari să anunţe rudele, dar simţea că trebuie să fie prezent, poate pentru a consola familia sau poate pentru că aşteptase treizeci de ani să afle ce se întâmplase Familia Jackson nu părăsise niciodată New Forest Aşa se întâmpla de cele mai multe ori în cazurile de dispariţie Spre deosebire de cazurile de crimă, când, în general, familia se muta, un caz nerezolvat de persoană dispărută ţinea familia în locul din care victima dispăruse Exista mereu speranţa că, într-o bună zi, acea persoană avea să se întoarcă acasă În prezent, drumul era aproape inaccesibil Suprafaţa acoperită cu nisip se dezintegrase, transformându-se într-un câmp minat de gropi Hanson scoase o înjurătură când roata din stânga faţă intră suficient de adânc într-una dintre gropi încât partea inferioară a maşinii să se hârşâie de noroiul întărit Trase tare de volan pentru a evita o altă groapă, iar Jonah se sprijini cu mâinile de bord pentru a-şi menţine echilibrul — Consiliul nu repară drumul acesta? întrebă ea — Drum privat, răspunse Jonah Familia Jackson nu a fost niciodată adepta asfaltului Sunt puţin diferiţi, deşi nu ştiu dacă este din dragoste pentru natură sau pur şi simplu din lene — N-am nicio problemă cu natura, dacă îşi ţine labele departe de maşina mea, bombăni Hanson Parcă într-o zonă cu ceva mai puţine gropi, în faţa unei case cu un singur etaj Jonah deschise uşa maşinii deasupra unui crater de noroi întărit Când călcă, simţi o muchie de piatră care-i intra în picior prin talpa pantofului Nici nu apucase să se dea jos din maşină, când uşa uzată de la intrase se deschise O femeie cu o siluetă rotundă, incertă, îmbrăcată cu un cardigan tricotat şi o rochie vopsită în casă ieşi în cadrul uşii, clipind în soare — Bună dimineaţa, doamnă Jackson Ne cerem scuze pentru deranj, dar am putea intra? zise el, pe un ton cât mai neutru posibil — Eu Da Da, presupun Ieşi mai mult din umbra glicinei arse de soare Apoi se opri Nu este vorba despre Topaz, nu? Jonah clătină din cap, dar Hanson răspunse în locul lui — Fiica dumneavoastră este bine, doamnă Jackson Rosti cuvintele cu un zâmbet călduros, iar Jonah se bucură că o adusese cu el — Ne întrebam dacă am putea vorbi puţin despre nişte informaţii noi apărute în cazul dispariţiei Aurorei, adăugă el Joy Jackson îşi întoarse scurt capul spre casă şi îşi băgă mâinile în buzunarele cardiganului — Da Da, desigur De ce nu Se legănă de pe un picior pe altul cât timp Jonah şi Hanson navigară printre pietrele ieşite din alee Două se mişcară sub picioarele lui Jonah De aproape, Joy era mai rumenă în obraji şi mai ridată decât şi-o amintea Obrajii ei rotunzi erau brăzdaţi de firicele roşii, iar ochii îi alergau dintr-o parte în alta sub arcadele pline de pliuri Când se întoarse, hainele ei emanară miros de levănţică — Intraţi Mă duc să-l caut pe Tom Tom! Aproape că nu puteai păşi pe podeaua din hol Aceasta era acoperită aproape în totalitate de haine, încălţăminte, cutii şi diverse obiecte de grădină Joy înaintă fără a se uita deloc în jos, fiind probabil deja obişnuită cu aranjamentul acesta — Haideţi în bucătărie Voi pregăti un ceai Tom! Bucătăria era la fel de aglomerată ca holul Era o bucăţică de spaţiu gol la capătul mesei imense din stejar şi munţi de ziare, scrisori şi şrapnel pe restul suprafeţei — Nu vă deranjaţi cu ceaiul, decât dacă vreţi şi dumneavoastră, zise Jonah, în timp ce Joy deschise trei dulapuri la rând înainte de a găsi o cutie de ceai Se întoarse şi se opri din nou Se plimbă pe lângă marginea mesei şi analiză bucătăria Suprafeţele de gătit se aflau toate sub un strat vizibil de murdărie, iar vesela murdară era împrăştiată asemenea unor ornamente Ici colo, printre vase se regăseau şi alte obiecte mari, precum o bucată veche de ţeavă, o rachetă de tenis, un ciocan Silueta aplecată care intră pe uşă îl lăsă pe Jonah fără cuvinte Dacă n-ar fi fost barba şi părul grizonat, nu l-ar fi recunoscut pe arogantul, educatul, excentricul Tom Jackson, care în mod sigur avea Sindromul Asperger Aproape că nu mai rămăsese nimic din bărbatul certăreţ care odinioară făcea ture dus-întors în Lyndhurst, în Volvo-ul lui vechi şi care avea mereu conflicte cu consiliul şi oficiul poştal Nu mai rămăsese decât o fărâmă din acel om — Poliţia? Şi vocea îi era lipsită de vlagă Jonah îşi amintea furia bărbatului după dispariţia Aurorei şi degetul arătător ridicat în aer când le spunea ce nu făceau bine şi de ce nu reuşeau s-o găsească Probabil că treizeci de ani de furie vlăguiesc orice om — Da, Tom Joy începuse iar să se mişte, umplând cu apă un ibric antic aflat în chiuvetă Ai putea să ? Eu voi pregăti un ceai Tom îşi trase un scaun de lemn şi se aşeză greoi în el Se uită mai întâi la Hanson, apoi la Jonah Părea a-şi pierde interesul şi îşi întoarse privirea spre o pictură ştearsă, agăţată pe peretele inegal, care înfăţişa marea Liniştea care se aşternu cât a fiert apa în ibric deveni stranie Jonah îşi pierdu răbdarea înainte de a fi fiert apa — Voiam să aflaţi de la noi că în această dimineaţă s-a făcut o descoperire Joy deveni extrem de agitată Trânti nişte căni şi se întoarse, vârându-şi mâinile în buzunare pentru a căuta ceva, fără a găsi nimic — Tom, au veşti despre Aurora, zise Joy — Da, am bănuit Jonah îi întâlni privirea profund dezinteresată a lui Tom Jonah îşi întoarse privirea — Deşi încă nu s-a făcut identificarea oficială, zise Jonah, am găsit nişte rămăşiţe umane în apropierea locului de campare de unde a dispărut Aurora Vârsta şi sexul se potrivesc şi rămăşiţele par a fi vechi de treizeci de ani Aşteptă o reacţie Tom nu făcu altceva decât să-şi îndepărteze un fir de păr din ochi, în timp ce Joy aştepta, privind-o, din Dumnezeu ştie ce motiv, pe Hanson — Credem că este fiica dumneavoastră, Jonah concluzionă pe un ton grijuliu Joy se holbă cu gura deschisă pentru o clipă, apoi se întinse să aşeze stângaci o cană — Ea Ah, Tom Inspiră adânc şi apoi izbucni în plâns Se întoarse cu spatele, încercând să-şi ascundă faţa Tom Ah, Tom Este Hanson se grăbi să o consoleze, punându-şi o mână în jurul ei Tom Jackson rămase impasibil, aruncând o privire goală spre soţia sa — Doar nu credeai că mai este în viaţă, nu? zise el pe un ton aspru Treizeci de ani fără niciun cuvânt Normal că este moartă Era ora opt patruzeci într-o dimineaţă de duminică Connor Dooley ar fi trebuit să-şi ia weekendul liber, dar tot ar fi trebuit să ajungă devreme pentru a acorda note şi pentru a se pregăti pentru şedinţa interdepartamentală Se întâmpla tot mai des; zilele de sărbătoare şi weekendurile erau absorbite treptat de şedinţe, hârţogărie şi soluţionarea conflictelor Până şi biroul lui începea să fie absorbit Ce fusese cândva mahon imaculat era acum ascuns sub dosare şi plicuri, iar colţurile care mai ieşeau ocazional la iveală erau prăfuite şi tocite În acea zi de duminică, Connor se pregătea de luptă Era un conflict frustrant, care nu-şi avea rostul, bazat pe inflexibilitatea totală a trezorierului Cu un an în urmă se crease un nou post, din nevoia de personal Colegii din Departamentul de Istorie nu mai făceau faţă la numărul tot mai mare de doctoranzi şi masteranzi Chiar şi cu noul post creat, tot mai aveau de recuperat 8% din timpul ţintă de contact cu studenţii Cu toate acestea, crezuse că avea să câştige lupta, cel puţin parţial, până când Lopez a acceptat un post de profesor la Glasgow şi trezorierul a anunţat că nu intenţiona să numească un nou profesor Îi spusese lui Connor direct în faţă că acel profesor suplimentar fusese un lux pe care nu şi-l mai permiteau şi că cei trei profesori existenţi erau capabili să acopere munca suplimentară Drept urmare, Connor se afla acolo, în acea dimineaţă de duminică, înainte de deschiderea cafenelelor de pe strada West Thicholson, pregătit să imprime tabele şi grafice cu angajamentele facultăţii sale privind timpul acordat studenţilor Era pregătit să-l înfrângă pe trezorier cu ajutorul datelor În cazul în care acea tactică nu avea să funcţioneze, putea oricând să-l invite pe trezorier să ia cina la el acasă Uneori conflictele nu erau deloc necesare atunci când soţia sa se apropia de unul dintre colegii săi îmbrăcată într-una dintre rochiţele ei negre Sunetul telefonului său era aproape binevenit, deoarece îi oferea o scuză să amâne căutarea de date şi un motiv pentru care să nu se mai gândească la cum l-ar putea strânge de gât pe trezorierul fălcos Topaz Oare îl suna să-l anunţe că nu putea ajunge să ia prânzul cu el? Îşi amintea vag cum se afla în pat în acea dimineaţă, la naiba ştie ce oră, când ea îl sărutase de plecare, cu părul prins la spate şi îmbrăcată în hainele de sport Încercă să-şi amintească programul ei Se antrena mai devreme decât de obicei, evident După, mergea la o cafea sau ceva de genul – una dintre acele întâlniri aflate undeva la limita dintre o întâlnire de afaceri şi una de socializare — Bună T, zise el E totul bine? — Au găsit-o Era un moment ciudat Putea simţi emoţia din vocea ei, dar nu-şi putea da seama ce anume simţea Îşi dădu seama la ce se referea fără a fi nevoie să-i spună Se clătină şi îşi imagină că Topaz avea să-i spună că era în viaţă şi că se ascunsese în tot acel timp — Este Nu a părăsit niciodată locul de campare Îi auzea asprimea din voce — Au găsit rămăşiţe în apropiere de râu Este ea Este Făcu o pauză lungă, groaznică N-avea cum s-o consoleze Dar cu toate acestea, încercă — Of, Topaz, zise el Vin să te iau Se auzi un suspin — Scuze Da, te rog Ar trebui să mergem acolo Vor fi zboruri Connor ezită, gândindu-se la trezorier şi la lupta pe care avea s-o piardă, în mod inevitabil, dacă pleca în acel moment Apoi, alungându-şi din minte acel gând, îşi aminti de o vară fierbinte şi neclară şi de o fată cu un nimb de păr blond — Desigur Îmi voi anula şedinţele de mâine Ar trebui să mergem acolo Închise telefonul şi rămase nemişcat o vreme Deci era lângă râu Se gândi la ce însemna acel lucru Apoi îşi opri laptopul şi începu să-şi strângă lucrurile 4 Aurora Vineri, 22 iulie 1983, 18:15 — L-am găsit vara trecută, când am venit aici de ziua lui Benners Topaz se îndrepta spre malul sfărâmicios al râului Coralie se afla în locul ei obişnuit, chiar în spatele lui Topaz, împiedicându-se cu picioarele ei subţiri ca de mânz, mereu pe punctul de a cădea, dar fără a face asta cu adevărat Benners, Connor şi Jojo nu ajunseseră încă, dar Topaz părea nerăbdătoare să-i arate lui Brett locul Brett părea încântat de faptul că i se oferea un tur Se afla suficient de aproape de ele pentru a le atinge, dacă-şi dorea Aurora se gândi că probabil îşi dorea Cu toţii îşi doreau Aurora rămase mai în urmă, îmbătată de căldură şi soare Îi urma doar de dragul de a-i urma Se împiedică de ceva aflat la buza râului Brett se întoarse, amintindu-şi de ea — Ai mai fost aici până acum? — Nu — Aurora, percepu asprimea din vocea surorii ei Coralie o privi şi îi şopti: — Grozav, a venit copilul din flori Topaz se întoarse către ei, corpul ei blocând cu incertitudine calea În spatele ei se vedea un fag ale cărui rădăcini plonjau în râu — N-ai să scoţi un cuvânt despre asta de faţă cu Mama şi Tata, da? zise Topaz — De ce le-aş spune ceva? Aurora privi în sus spre copac şi zâmbi Este frumos — Vorbesc serios Se uită în ochii albaştri şi severi ai surorii sale În clipa aceea semăna cu o piatră ascuţită, cu ceva sculptat dintr-o piatră nemiloasă, cizelată, cioplită şi erodată — Normal că nu le voi spune nimic — Haideţi atunci Brett păşi în faţă şi îşi puse o mână pe umărul bronzat al lui Topaz Ea cedă şi se întoarse — Pe aici Îşi aplecă capul sub o crenguţă cu frunze lucioase şi dispăru în umbră Aurora îi lăsă pe Coralie şi Brett să o ia înainte şi se întinse să atingă frunzişul verde şi lucios — Este cald aici Se aplecă pentru a-i şopti copacului Ţi-e sete? Îşi aplecă şi ea capul În umbra copacului, pământul era gol, afânat şi de un maro deschis Nu era nimic altceva acolo decât pământ, rădăcini netede şi o singură ramură asemănătoare unui tufiş la baza copacului — Aici Topaz despărţi două ramuri ale vlăstarului În spatele lor se afla un spaţiu întunecos, unde malul de sub rădăcini se surpase — Mişto! zise Brett, făcând un pas în faţă — Priveşte, spuse Topaz Nu este loc decât pentru o persoană Aurora urmări umerii laţi ai lui Brett înclinându-se într-o parte şi în alta pentru a se strecura prin deschidere — Ce-i acolo? întrebă Aurora Părea să fi fost ceva făcut de animale De bursuci sau iepuri Poate de o vidră — Chestii personale, îi răspunse repede Topaz Lucruri despre care trebuie să-ţi ţii gura Ne-am înţeles? Aurora ridică din umeri — În regulă Apoi Brett reapăru în peisaj cu faţa aprinsă şi plină de noroi — Iisuse, asta da rezervă De unde a apărut? rânji Topaz spre el — Un prieten de-al fratelui lui Jojo Urma să facă o tranzacţie care a picat şi avea datorii la furnizor Benners a cumpărat toată marfa la preţ de cost — Cu ce bani? — Le-a cerut părinţilor lui Ei habar n-aveau la ce-i trebuiau — Le-a spus că voia să-şi ia o maşină nouă, interveni Coralie Aşa că a cumpărat o rablă cu cincizeci de lire şi restul i-a cheltuit pe asta — Să fiu al naibii! râse Brett şi îşi frecă faţa Asta înseamnă o grămadă de petreceri Ochii i se îndreptară spre Aurora Trebuie să arunci un ochi — Nu, nu trebuie, răspunse Topaz Avea braţele încrucişate la piept în timp ce-şi privea sora — Ei haide, nu le va spune părinţilor tăi Dacă le-ar spune, ar da şi ea de belea Este aici cu noi, nu-i aşa? Aurora se uita când la unul, când la celălalt În cele din urmă o văzu pe Topaz fluturându-şi mâna în aer Îngenunche pe pământ şi se târî înăuntru, umplându-se de pământ pe fustă Când ajunse în întuneric simţi puţină umezeală în aer Simţea sub mâini pământul moale, afânat, asemenea unui mormânt Era un spaţiu mic Nu putea să stea decât în fund sau în genunchi În faţa ei se afla ceva care strălucea în întuneric Îşi miji ochii, întinse mâna şi pipăi peretele de un argintiu stins Realiză că acelea erau mormane peste mormane de pacheţele învelite cu grijă în folie, aflate în zeci de pungi transparente din plastic Nu trebuia să i se spună ce se afla în pacheţele Droguri, cel mai probabil Nu voia să ştie nimic despre asta Îi părea rău că umpluseră atât de mult din spaţiul acela Mirosea puţin a animal şi Aurora bănui că animalul care săpase acea groapă se speriase şi fugise Îşi imagină că era o creatură şi că trăia acolo, că dormea acolo pe durata iernii, având grijă de pui şi simţindu-se în siguranţă, departe de animalele de pradă Merse încet cu spatele şi se ridică, scuturând pământul de pe fustă Încă mai avea nişte pământ agăţat de volănaşul de voal şi iarbă în dreptul genunchilor — Ce părere ai? o întrebă Brett Ea schiţă un zâmbet — E plăcut acolo O auzi pe Topaz scoţând un sunet de dezgust pe fundalul hohotelor de râs ale lui Brett 5 McCullough făcu semn din cap spre el — Aici Se aflau la Departamentul de Medicină Legală din cadrul secţiei de poliţie McCullough îl sunase la o oră după ce se întorsese la casa familiei Jackson Lucraseră mai repede decât se aşteptase Identificarea unui cadavru putea dura câteva zile Se aplecă, recunoscător pentru vârsta cadavrului şi masca pe care o purta McCullough îşi folosi un deget pentru a examina mandibula — Acolo este plomba Priveşte interiorul celui de-al doilea premolar — Şi — Şi cel de-al doilea incisiv este ciobit Este o identificare sigură Nu există niciun dubiu Jonah dădu din cap Nu avusese nevoie de o confirmare, dar acum era oficial Era Aurora — Dosarul ei indică faptul că avea paisprezece ani când a murit, adăugă Linda — Vreo idee despre cauza decesului? — Deocamdată nu Puse mandibula înapoi pe ţesătură, acoperind măsuţa cu rotile La analiza vizuală iniţială a scheletului nu am identificat nicio leziune cauzată de un cuţit sau glonţ, dar trebuie să aşteptăm analiza digitală de la Departamentul de Antropologie Medico-Legală Vom primi raportul în următoarele zile Scoase un sunet de frustrare Mi-ar fi plăcut să am suficiente probe pentru a realiza o analiză toxicologică, dar, din păcate, descompunerea este aproape completă O analiză toxicologică? Vreun motiv anume pentru care ai vrea să faci asta? — Da, suficiente indicii pentru un motiv Se îndreptă spre o masă de lucru acoperită şi îndepărtă materialul Pe masă se afla o pulbere de pământ şi înăuntru se putea vedea conturul unor obiecte învelite în folie — Dextroamfetamină Folosind mănuşi, Linda deschise un pachet învelit în plastic Îndepărtă unul dintre pacheţelele învelite în folie care fusese deschis Înăuntru era o pudră albă cu aspect spongios, asemenea tencuielii sfărâmicioase Am găsit mai multe pacheţele învelite în folie şi acoperite cu o bucată de pânză în apropierea cadavrului Chimistul a prelevat probe, dar spune că pare a fi dextroamfetamină farmaceutică Pământul prezintă indicii că ar fi existat o cantitate mai mare şi o parte din pământul din apropiere pare să fi fost săpat Este posibil ca o parte să fi fost îndepărtată, dar este greu de spus dacă animalele sunt responsabile pentru asta sau nu Jonah îşi băgă degetul înmănuşat în pudră, încercând să-şi amintească de anii ’80, care fuseseră marcaţi de consumul de amfetamină Să fi fost dextroamfetamina cea care cauzase toate acele decese costisitoare din apartamentele terasă? Sau Speed? Sau metamfetamina cristalină? Era greu să le deosebeşti pe cele vechi de cele mai recente Atât de multe decese, atât de multă pudră, metamfetamină cristalină şi prostii — Poţi încerca să găseşti nişte ţesut pe care să-l testezi? Dacă a fost îngropată împreună cu toate astea, este foarte posibil ca cele două lucruri să aibă legătură — Îţi mulţumesc, zise McCullough sec Nici nu-mi trecuse prin minte aşa ceva Jonah schiţă un zâmbet — Ai mai găsit şi altceva? — Ei bine Îşi şterse degetul de combinezonul din plastic şi apoi o urmă spre masă — Nimic revelator Cadavrul a fost scufundat la un moment dat, dar aş spune că acest lucru s-a întâmplat la mult timp după deces Jonah îşi aminti de inundaţia despre care vorbea sergentul de la locul crimei — Deci nu s-a înecat, zise el McCullough îl privi intens — Este posibil să se fi înecat, zise ea — În regulă El îi zâmbi sfios Dar, a fost şi scufundată, cu altă ocazie şi nu ai găsit probe care să indice că s-ar fi înecat — Nu, dar nu exclude această posibilitate până nu sunt sigură — Am înţeles Altceva la locul crimei? — Diverse articole îngropate pe care le analizăm Este posibil ca locul crimei să fi fost contaminat anterior şi sunt anumite articole care este posibil să fi fost transportate de apă în timpul inundaţiei Deocamdată nu am găsit nimic interesant Ambalaje de chipsuri, o doză de bere turtită, o minge din cauciuc, câteva rămăşiţe de plastic pe care nu am reuşit să le identificăm Nu am găsit nicio armă, deci nimic care să te entuziasmeze foarte tare Îmi pare rău Jonah clătină din cap, îi mulţumi şi părăsi morga Pe de o parte, simţi o uşurare când îl întâmpină lumina naturală de afară, pe de altă parte, simţi disconfort din cauza căldurii lipicioase Pe scări se întâlni cu Hanson, care ţinea mai multe dosare la piept uşor jenată Părea că încă mai lucrează la investigaţia de pe docuri, ceea ce o făcea să pară foarte dedicată, având în vedere că apăruse o crimă care îi entuziasma pe toţi Ea se întoarse pentru a urca scările împreună cu el şi îi spuse: — Comisarul Şef vrea o actualizare — Mă duc acum Hanson dădu din cap, aşteptă puţin, apoi spuse: — Este cu siguranţă vorba despre o crimă? — Cel mai probabil — A fost împuşcată? Jonah o privi uşor surprins de întrebare — Posibil, dar încă nu s-au găsit indicii în acest sens Dar cel mai important este faptul că a fost găsită lângă ceea ce rămăsese din nişte pacheţele de dextroamfetamină ascunse Deci există posibilitatea să fi luat o supradoză sau să fi descoperit ceva ce n-ar fi trebuit să descopere Observă zâmbetul lui Hanson şi pupilele dilatate — Deci este posibil ca ceilalţi copii să o fi omorât sau să fi ascuns moartea ei — Este cu siguranţă o posibilitate — Fir’ar al dracului! Aceea fu reacţia nemulţumită a Sergentului O’Malley, cel mai vechi membru al echipei lui Jonah, când doi ofiţeri de la Serviciul de Informaţii al Poliţiei au plasat patru cutii cu dosare ale cazului pe masa din dreptul sălii de şedinţe Pe faţa lui uşor roşie se citea uimirea — Nu-ţi epuiza încă toate înjurăturile, zise Jonah, pe un ton sec Acestea sunt doar dosarele arhivate la nivel local — Nu, aceasta este doar prima tranşă din dosarele arhivate la nivel local, spuse Amir, unul dintre ofiţerii uşor stângaci de la Serviciul de Informaţii, în timp ce-şi trăgea de cravată Acestea sunt din 1983 Apoi mai sunt încă cinci care acoperă perioada ’84 – ’98, când a fost declarat oficial drept caz nerezolvat Cele mai recente informaţii, care, din evidenţele noastre par a fi în mare parte observaţii argumentate şi telefoane de la părinţi, se află în baza de date Lightman ridică mâna — Scuze, dar ’83? — Aurora Jackson, Ben Persoană dispărută Probabil că Domnall este singurul suficient de bătrân pentru a şti despre ea Amir se scuză şi Jonah aruncă o privire spre echipa lui Lightman era complet calm, ca întotdeauna; Hanson era atât de înflăcărată, încât nici nu putea sta locului pe scaun, iar O’Malley era gânditor Jonah scoase un dosar de plastic dintr-una dintre cutii şi îl deschise Fotografia lucioasă din partea de sus părea suspect de nouă Aurora zâmbea uşor strâmb spre cameră în fotografia făcută la şcoală Era izbitor de frumoasă în acea poză, deşi Jonah încă îşi amintea cum arăta când era mică Îşi amintea de fata uşor dolofană, cu păr creţ, ale cărei haine nu erau niciodată bine aranjate Sora mai mică şi mai urâtă a fetei pe care o adorau toţi Prinse poza de tabla albă — Serios? O’Malley îi privi pe Lightman şi pe Hanson Hanson înfăţişa o expresie uşor încrezută Ştia deja poanta Acesta este cel mai mare caz de persoană dispărută pe care-l ştiu — Nu mai este vorba despre o persoană dispărută Jonah prinse o poză cu rămăşiţele dezgropate de McCullough lângă poza de la şcoală — Cadavrul Aurorei a fost găsit îngropat sub un copac, lângă râu, la nici jumătate de metru de locul de campare Împreună cu ea erau îngropate nişte pachete care conţineau dextroamfetamină şi probele indică faptul că au existat mai multe pachete Îl văzu pe Lightman luându-şi notiţe pe un carnet A4 Era atât de impasibil încât ar fi putut scrie şi o felicitare de Crăciun că nimeni n-ar fi sesizat diferenţa O’Malley se lăsă pe spate, uitându-se ba spre Jonah, ba spre imagini, iar fruntea lui brăzdată se încreţi şi mai tare Jonah recunoscu expresia Sugera dificultatea de a pune cap la cap fragmente din memorie cu realitatea descoperirii O legendă înviată, cu excepţia faptului că ea nu era deloc vie — Vreau să ne familiarizăm complet cu ancheta originală Vreau notiţe şi un rezumat al interogărilor, precum şi orice persoană sau orice aspect care consideraţi că a fost omis În cazul în care credeţi că există dovezi care nu au fost analizate, notaţi-le Dacă aveţi impresia că au făcut o muncă de mântuială, notaţi şi acest lucru Lightman fu singurul care reuşi să-şi ascundă aversiunea faţă de acest plan Sau poate că nici nu-i displăcea Era pasionat de date şi cifre — În plus, continuă Jonah, vom desfăşura o anchetă completă, de la zero Vom relua fiecare interogatoriu şi de această dată ne vom concentra pe droguri, pe cine le-a mutat şi cum de nu a fost găsită, deşi se afla atât de aproape de locul de campare Îl observă pe O’Malley zâmbind Asta era pe gustul lui Îi plăceau interogatoriile, la fel ca fostului Căpitan O’Malley — Azi va veni Juliette cu mine pentru interogatorii Vreau să mă întâlnesc cu grupul care a campat acolo, în acea zi Juliette, te rog să faci o listă cu adresele lor, cât timp arunc o privire peste raportul general al Departamentului de Informaţii Domnall şi Ben, aş vrea ca voi să începeţi să treceţi în revistă însemnările originale ale cazului O’Malley oftă zgomotos — Mersi, şefu’ pentru asta Simţeam de ceva vreme că ce-mi lipseşte în viaţă este mai multă hârţogărie Jonah îi zâmbi drept răspuns, dar nu se scuză — Aţi fost implicat în investigaţia originală? întrebă Hanson cu privirea aţintită undeva între Jonah şi tablă — Doar puţin, răspunse Jonah Pe atunci nu eram decât un proaspăt ofiţer Dar voiam să mă implic, pentru că fusese în aceeaşi şcoală cu mine, chiar dacă nu am cunoscut-o cu adevărat Aruncă o privire spre fotografie Privind frumuseţea dezolantă a Aurorei, îşi aminti de un sentiment neplăcut Ea îi amintea de o anumită noapte şi de o serie de acţiuni confuze pe care încercase să le uite timp de treizeci de ani Îşi întoarse privirea Amintirea aceea nu avea să-l ajute nici pe el, nici pe ceilalţi Lightman îşi vârî pixul în buzunare şi dădu să se ridice — Deci acest caz are prioritate în faţa anchetei de la docuri — Pentru următoarele 48 de ore va avea prioritate, răspunse Jonah Apoi, te voi ţine la curent Căută menţiuni privitoare la abuzul de substanţe sau ceva asemănător, îi spuse lui Lightman Vreau să ştiu dacă vreunul dintre ei ştia despre drogurile ascunse Şi apoi, vreau să-i iau iar la întrebări despre tot ce au văzut şi au auzit, deoarece, dacă a murit la o sută de metri de ei, toate acele apeluri publice pe care le-au făcut şi toate căutările par a fi fost o şaradă care a ţinut treizeci de ani 6 Aurora Vineri, 22 iulie 1983, 18:35 Benners, Jojo şi Connor se întâlniră cu ei când se întorceau dinspre fag Păreau încinşi şi irascibili, o stare care se înteţi când îşi dădură seama unde-i dusese Topaz pe ceilalţi Benners era cel mai nervos, spre surprinderea Aurorei Nu-l mai văzuse niciodată nervos până atunci Topaz era întotdeauna irascibilă, iar Connor era adesea agresiv Dar Benners fusese crescut într-un mediu calm al delăsării benigne, înstărite Era un fel de Titus Groan sau Sebastian Flyte, dar cu o imagine despre sine puţin mai accentuată El îi trimise pe Jojo şi Brett să caute lemne de foc şi apoi se luă de Topaz — Nu trebuia să-i spui, zise el pe un ton care era ba jos, ba răstit Sunt mai multe lucruri în joc decât a-ţi impresiona noua pasiune — Nu despre asta-i vorba Obrajii lui Topaz se înroşiră Benners îi ignoră răspunsul O privi de sus, de la înălţimea lui de 1,90 m — Topaz, nu-l cunoaştem Nu la fel de bine cum cunoaştem restul persoanelor de aici — Îl ştiu de ani buni! ripostă Topaz Am încredere în el — Aici nu este vorba despre persoanele în care ai tu încredere! spuse Benners şi apoi făcu un efort să nu se mai răstească Stocul ăsta nu este secretul tău, deci nu tu decizi cui să-l împărtăşeşti Este secretul meu şi eu sunt cel care va da de dracu’ dacă se află — Nu se va afla Connor îşi ridică capul, cu mâinile aflate încă în buzunare şi cu o privire severă — I-aş rupe braţul dacă ar spune ceva Şi poţi să-i spui asta Spune-i că i-aş rupe braţul şi că mi-ar face o deosebită plăcere Topaz îşi dădu ochii peste cap — Pentru numele lui Dumnezeu Benners oftă — Bine Era încă nervos şi supărat, dar încerca să se calmeze Nu trebuie ameninţat Doar să-i spui că suntem toţi împreună în asta Ne-am înţeles? — Bine Topaz se întoarse şi se îndepărtă, cu Coralie pe urmele ei Era umbra ei copilăroasă şi atotprezentă Aurora ştia că sora ei avea să înceapă o critică înverşunată O auzise de suficiente ori în livada de acasă, deşi, în general, când se întâmpla, nu era vorba despre Benners sau Connor În weekendurile călduroase, Aurora putea auzi din camera ei turuielile mânioase ale lui Topaz la adresa cuiva care o jignise şi pe Coralie care-i cânta în strună Connor nu-şi dădea prea mult silinţa să rămână calm — Brett are mult tupeu dacă îşi bagă nasul în lucruri care nu-l privesc Dădu cu piciorul în pământ Avea pumnii atât de încleştaţi, încât i se vedeau tendoanele, muşchii şi venele pe braţe — Nu vrea decât să se distreze, zise Benners Îşi trecu mâna prin părul asudat care i se ridică la loc, numai ţepi Sunt sigur că nu va scoate o vorbă despre asta Nu este idiot — Ba este idiot Benners râse — Nu mă refeream la educaţie Vreau să spun nu se va băga în bucluc, dacă are de ales Connor mormăi ceva Benners îi aruncă o privire Aurorei, apoi privi în altă direcţie O făcu să se simtă ciudat de jenată — Doar ştii Ştii că nici eu nu voi spune nimic nimănui, nu? zise ea Benners se încruntă la ea — Normal că ştiu Nu de tine îmi fac griji Acele vorbe, acea încredere pe care o avea în ea îi dădură un sentiment plăcut — Bine, îngână ea — Ar trebui să descărcăm restul lucrurilor Benners redeveni practic Fratele mai mare şi mai calm Liderul cercetaşilor Atâta doar că el fusese întotdeauna prea cool pentru cercetaşi Putem lăsa mâncarea pe mai târziu, atâta timp cât avem cortul instalat şi ustensilele de gătit pregătite — În regulă Mai bine aşa decât să ne prostim prin întuneric, încercând să facem toate astea când suntem beţi, aprobă Connor Benners porni spre maşină Connor îi făcu semn Aurorei să o ia înainte Încă era nervos, dar semăna mai degrabă cu un bătrân ţâfnos Nici măcar nu era atât de intimidant pe cât credea — Ar trebui să facem o baie, strigă el, câteva momente mai târziu Aurora, ai adus chestii pentru înot? — Nu dar am câte ceva pot încropi ceva — Nu poţi să nu faci baie Asta este partea cea mai faină: lumina lunii şi apa rece O privi pe sub sprâncene când se întoarse Ea zâmbi la auzul cuvintelor sale poetice, la modul în care accentul lui se transformă într-un accent pur de pe Coasta de Vest a Irlandei Connor se ruşină Sunt sigur că una dintre fete îţi poate împrumuta ceva Dar nu Jojo, pentru că ea nu poartă haine de fete Goliră maşina lui Brett şi coşul bicicletei lui Benners în două ture În total, aveau trei corturi pentru a se adăposti, în caz că se schimba brusc vremea, şapte saci de dormit şi saltele izoprene groase, pături, un radio cu baterie, plase de cumpărături pline cu mâncare şi apă, lăzi peste lăzi de bere la sticlă şi la doză, perne, două aragaze de camping şi patru lanterne, pentru că părinţii lui Benners aveau depozite întregi de astfel de lucruri Instalară un singur cort pentru a avea un adăpost rapid în caz de ploaie şi deja era cald ca în saună când Jojo şi Brett se întoarseră din expediţia lor în căutare de lemne de foc Legaseră lemnele împreună şi le trăgeau după ei cu ajutorul unor frânghii Aurora suspecta că fusese ideea lui Jojo – Jojo care trăia efectiv în aer liber şi era mai bronzată decât oricare dintre băieţi, în ciuda părului ei blond — Să nu mergeţi la stânga de-a lungul malului, anunţă Brett Este un animal mort acolo şi pute ca naiba Vreau să zic că pute ca şi când ai fi deschis un mormânt — Mort de curând? întrebă Aurora — Cred că de trei sau patru zile, îi răspunse Jojo, îndreptându-se de spate şi ştergându-şi transpiraţia de pe frunte cu braţul Trei sau patru zile caniculare Este chiar impresionant cât de tare miroase Rânji brusc Hei, poate ar trebui să-l punem în sacul de dormit al lui Topaz — Nu cred că este momentul potrivit, răspunse Benners, în timp ce stătea aplecat pentru a lega o coardă de cort V-aţi întâlnit şi cu fetele? — Nu Au mers în aceeaşi direcţie cu noi? Brett miji ochii în direcţia din care veniseră — Teoretic da, dar Topaz nu prea are simţul orientării — Dar cunosc locul, nu-i aşa? Brett începu să-şi dea jos tricoul, fără a se jena de faptul că avea public Tricoul era ud leoarcă, iar trupul său bine lucrat strălucea de la transpiraţie Se vor descurca? — Cu siguranţă, zise Benners Dintr-odată, Aurora se simţi agitată privind pielea goală a lui Brett Voia să-l privească, dar îi era teamă că cineva o va vedea Îşi întoarse privirea şi văzu expresia furioasă de pe faţa lui Connor Preţ de o clipă, simţi milă pentru el — Ah, zise Jojo, în timp ce se ridica după ce dezlegă lemnele de foc şi văzu pieptul lui Brett Să faci aşa ceva fără a întreba înainte este ca un fel de agresiune vizuală Connor râse grohăind, dar Brett nu făcu nimic altceva decât să rânjească la Jojo — Dar este genul de agresiune la care chiar nu spui „nu”, zise el, făcându-şi tricoul ghemotoc şi aruncându-l spre unul dintre corturi Trebuie să beau ceva Unde să caut? — Aici, spuse Aurora, împingând cu piciorul spre el unul dintre baxurile izolate de bere Kestrel El se ghemui deasupra baxului — Ah, nu vreau bere Unde sunt chestiile mai tari? Cotrobăi prin celelalte plase şi scoase o sticlă de un litru de votcă şi două pahare din plastic Aurora îl urmări turnând o anumită cantitate în ambele pahare şi apoi adăugând suc de portocale până sus — Glumeşti? întrebă Connor, râzând excesiv de tare Votcă şi suc de portocale? — Doar sunt sportiv, zise Brett Nu pot avea burtă de bere — Deci ai grijă de silueta ta, spuse Connor cu un rânjet pe faţă Brett nu-i răspunse Îi întinse un pahar Aurorei Ea clătină repede din cap — Ah, scuze, eu nu nu vreau Mulţumesc — Pe bune? Pe faţa lui se citea confuzia Nu ţi-e sete? — Ba da Voi bea doar nişte suc de portocale Îi luă plasa din mână, găsi un pahar curat şi întinse mâna după cutia de suc — Dacă ţi-e teamă de gust, zise el cu voce scăzută, în timp ce-i dădea sucul, este destul de dulce Este genul de băutură pe care o poţi bea chiar dacă nu-ţi place să bei Ştii ce zic? — Are paisprezece ani, îl auzi pe Connor zicând din spatele ei Vocea lui suna mult mai mânioasă decât era cazul Şi ea nu bea Se lăsă un moment de linişte, apoi Brett zise, cu acelaşi rânjet adresat lui Connor: — Trăiam cu impresia că familiei tale îi place băutura Ţie, tatălui tău Urmă un moment lung de linişte apăsătoare, după care Connor se repezi la Brett Benners se mişcă la fel de rapid Se poziţionă între ei, în timp ce Brett se ridică încet, continuând să rânjească — Ce ai spus, nenorocitule? urlă Connor — Haide, haide, zise Benners pe un ton ridicat Nu-l băga în seamă Treci peste Braţele lui Benners îl înconjuraseră pe Connor, ţinându-l strâns de piept şi umăr, dar, deşi era mai înalt, Connor începea să-i scape din strânsoare, picioarele alunecându-i pe pământul uscat Brett clătina din cap — Băiete, nu vrei să te iei la bătaie cu mine Nici măcar nu fusese o ameninţare, dar modul în care o spusese exprima o realitate — Serios, zise Benners şi apoi se întoarse şi i se adresă lui Brett Las-o mai moale Am venit aici să ne simţim bine, nu să Brett fu cel care renunţă — Bine, bine, a fost În regulă, îmi pare rău Sunt un idiot Hai să bem ceva ca să ne simţim mai bine Ia! Scoase o doză de Kestrel şi i-o întinse lui Connor, care era clar încă pus pe harţă — Haide, Connor, mormăi Benners Nu pune la suflet Aurora se apropie de Connor Inima îi bătea puternic — E vina mea Eu ar fi trebuit pur şi simplu să o beau Scuze, Connor Connor o privi şi expresia lui se relaxă puţin — Ba nu, nu ar trebui să bei Se lăsă încă un moment de linişte apăsătoare, iar Aurora simţi broboane de transpiraţie pe spate Apoi Connor îşi ridică mâinile în aer şi se dădu un pas înapoi, clătinând din cap — Prea bine Luă berea din mâna lui Brett Aurora privi condensul de pe doză, care părea să oglindească transpiraţia de pe piele — Scuze, zise Brett, şi îşi ridică paharul în semn de salut 7 Se simţea ciudat să facă însemnări despre acest caz pe baza informaţiilor deţinute de poliţie, când el ştia deja toate acele lucruri Jonah cunoştea şi persoanele despre care scria, dar nu le cunoştea suficient de bine pentru a putea rezolva cazul Deşi acel grup şi, ocazional, şi altele folosiseră acel loc pentru campare, nu era un camping oficial şi putea fi accesat doar prin intermediul unei poteci întortocheate şi greu vizibile din pădure Nu era nevoie să citească însemnările pentru a afla cum arăta acel loc Nu era nevoie nici să vadă locul încă o dată Îşi amintea cum luase la picior acele poteci de nenumărate ori, într-o căutare care nu dăduse aproape niciun rezultat De asemenea, îşi amintea de optimismul naiv care îl făcuse să creadă că avea să găsească un loc nou în care nu căutase nimeni Totul se transformase într-un fel de dârzenie disperată, care îl determinase să continue căutările şi în zilele de concediu, precum şi în toiul nopţii după terminarea turelor Rezumatul întâmplărilor era simplu, dar straniu Şapte adolescenţi plecaseră cu cortul imediat după încheierea semestrului şcolar Trei dintre ei aveau cincisprezece ani, doi aveau şaisprezece ani, unul avea optsprezece ani, iar Aurora avea doar paisprezece ani Niciunul dintre ei nu se culcase înainte de miezul nopţii, iar Aurora mersese prima la culcare Îşi dusese salteaua de dormit puţin mai departe de locul de campare pentru a nu fi deranjată de ceilalţi, care băuseră şi vorbeau şi râdeau tare Se afla în afara zonei iluminate de foc, drept pentru care ei nu o puteau vedea Ceilalţi adolescenţi merseseră la culcare pe rând, ceva mai târziu Aveau impresia că o văzuseră pe Aurora în sacul ei de dormit, dar niciunul dintre ei nu era sigur Nu auziseră nimic care să indice că ar fi avut loc un act de violenţă Dis-de-dimineaţă, Connor Dooley, cincisprezece ani, s-a trezit însetat şi s-a dus să bea nişte apă A găsit sacul de dormit al Aurorei gol şi a bănuit că se dusese să caute un loc liniştit unde să-şi facă nevoile Dar după o vreme, a început să se îngrijoreze şi a analizat sacul de dormit, care era rece şi umezit de rouă pe interior Connor o trezi pe sora fetei dispărute, Topaz Jackson, cincisprezece ani Începu o căutare în care, treptat, s-au implicat toţi cei şase adolescenţi După o jumătate de oră, Daniel Benham, şaisprezece ani, i-a anunţat pe ceilalţi că avea să meargă cu bicicleta până în Lyndhurst pentru a trage semnalul de alarmă Singurul şofer, Brett Parker, optsprezece ani, era încă beat El, împreună cu ceilalţi cinci adolescenţi au continuat căutările, cât timp Daniel a mers cu bicicleta până în Lyndhurst Poliţia locală a înregistrat un apel de la Daniel Benham la ora 07:09, după ce acesta descoperise că secţia de poliţie din Lyndhurst era închisă şi bătuse într-o uşă alăturată pentru a cere să folosească telefonul O maşină de poliţie a ajuns la ora 07:48 La ora 09:17, o întreagă echipă de căutare a sosit la locaţie şi comunitatea din zonă a fost anunţată la scurt timp după aceea Căutarea a continuat vreme de două săptămâni, timp în care şi restul naţiunii a fost alertată Asemenea multor cazuri de fete frumoase şi tinere care sunt răpite, şi acest caz se transformase într-o mobilizare de mari dimensiuni şi devenise subiectul multor speculaţii Ore întregi de emisiuni televizate şi o mulţime de ziare îi fuseseră dedicate Aurorei Dar apoi, treptat, povestea devenise veche şi neinteresantă Trecuseră treizeci de ani, timp în care Aurora nu fusese găsită La ora patru primi un e-mail scurt de la Comisarul Şef, care voia o actualizare Jonah se simţi uşurat Se aşteptase să primească o vizită de la Comisarul Şef în timpul căreia acesta să se asigure că ancheta avansa şi, deşi Wilkinson nu era un om dificil, lui Jonah îi era mai uşor să-i scrie pe scurt ce avea de gând să facă, decât să-i spună totul în persoană Zece minute mai târziu primi un răspuns la e-mailul său În regulă Ocupă-te mai întâi de conferinţa de presă şi vorbim după aceea Nu trebuie să vii la şedinţa conducerii de mâine Jonah prefera acel tip de mesaje şi le considera ca fiind una dintre calităţile lui Wilkinson Acesta din urmă considera că oamenii lui cei mai capabili trebuiau să se implice direct în anchete, drept pentru care, făcea tot ce-i stătea în putinţă pentru a-i scăpa de şedinţele la care trebuia să participe majoritatea inspectorilor şefi Imediat după 18:30, Jonah se furişă din secţia de poliţie pentru a merge să mănânce După o zi întreagă în care consumase alimente preambalate, pline de zahăr şi după toată agitaţia, deja se simţea puţin rău şi avea nevoie să mănânce ceva gustos O invitase şi pe Hanson, dar ea îl refuzase zâmbind Pe de o parte, probabil că nu dorea să fie nevoită să ia cina cu şeful, pe de altă parte, probabil că voia să-l impresioneze cu cât de multă muncă era dispusă să depună în acea anchetă Jonah îi spusese să se pregătească pentru primele vizite la domiciliu, după ce avea să se întoarcă de la masă Planul pe care îl împărtăşise cu Comisarul Şef era de a vizita cât mai multe dintre persoanele care aveau legătură cu cazul, înainte ca toată povestea să iasă la iveală şi suspecţii să fie avertizaţi Elementul surpriză era foarte important şi voia să-i tulbure pe toţi cei implicaţi Pe Southern Road, aerul era în continuare sufocant din cauza căldurii Traficul devenise lent datorită cumpărătorilor care părăseau zonele de activităţi comerciale, fapt care îi permisese să traverseze strada fără niciun fel de dificultate O luă pe scurtătura de lângă Hotelul Novotel şi se îndreptă spre TGI Fridays, unde îl aştepta un cheeseburger gras pe care avea să-l devoreze Acela era singurul lui viciu constant Ar fi putut să-şi ia oricând o lipie sau o felie de plăcintă englezească Cottage Pie de la cantina secţiei de poliţie, dar îi plăcea să se recompenseze după o zi de muncă grea la birou Nu-i făcuse niciodată plăcere să stea la birou şi să analizeze însemnări Acest lucru îl irita, iar ideea de a sta închis înăuntru timp de mai multe ore îi crea un sentiment de claustrofobie Se gândea adesea că era din cauza sângelui lui de nomad Dar la urma urmei, cui i-ar fi plăcut să fie nevoit să stea la birou? Îl rugă pe ospătar să se grăbească şi bău o Cola Zero cât aşteptă Se pierdu în amintirile de pe vremea când intrase în poliţie şi fu trezit la realitate de zgomotul din jur În mare parte, era bântuit de cei şapte adolescenţi, pe care toţi elevii din şcoală îi ştiau şi care reprezentau, într-o anumită măsură, un model de urmat pentru ei Daniel Benham – pe care toată lumea îl cunoştea drept Benners la acea vreme – reprezenta centrul acelui grup Era genul de mare filosof, cu gândire liberă, tipul de elev pe care profesorii îl iubeau sau îl urau, în funcţie de cât de ameninţaţi se simţeau de el În plus, era foarte atrăgător, înstărit şi un chitarist şi cântăreţ talentat Îi fusese extrem de uşor să devină popular Topaz şi Benners deveniseră un cuplu încă de la începutul liceului, probabil datorită faptului că erau amândoi foarte atrăgători şi le plăcea la nebunie să încalce regulile Relaţia lor nu a durat mult, dar au rămas buni prieteni Coralie, prietena cea mai bună a lui Topaz, care era drăguţă, dar uşor prostuţă, participa voluntar la toate activităţile lor şi era un adept devotat al celor doi Connor şi Jojo fuseseră atraşi în grup la scurt timp după aceea; fapt care nu era deloc surprinzător Connor era cel puţin la fel de deştept ca Benners, dacă nu chiar mai inteligent, şi era chiar şi mai împotriva sistemului Jojo avea gura la fel de mare şi mintea la fel de sprintenă ca a celor doi, ba chiar era ceva mai sălbatică Rezultatul final a fost un grup de cinci persoane care atrăgeau în permanenţă atenţia asupra lor Fuseseră implicaţi în numeroase conflicte cu conducerea şcolii dar, în acelaşi timp, erau elevii strălucitori ai şcolii când venea vorba de concursuri de dezbatere, muzică, artă şi ştiinţe Îşi menţineau popularitatea organizând petreceri care deveniseră legendare, în mare parte datorită sprijinului financiar oferit de părinţii lui Benners şi ai lui Coralie Şi apoi mai era vorba şi despre vieţile lor sexuale Benners se cuplase cu majoritatea fetelor de liceu înainte ca el să împlinească cincisprezece ani şi se ştia faptul că îşi petrecuse şi noaptea cu o parte dintre ele Jojo fusese combinată cu o parte dintre prietenii fratelui ei mai mare şi apoi mai erau Topaz şi Coralie, care se aflau într-o ligă proprie Cele două fete fuseseră principala atracţie încă de când au început să-şi etaleze fustele rulate la brâu, pentru a le face să pară mai scurte Arătau mereu perfect şi erau conştiente de puterea pe care o deţineau Se zvonea că făcuseră nişte treburi sordide cu nişte băieţi foarte norocoşi După dispariţia Aurorei Jackson, cei cinci deveniră şi mai fascinanţi Grupul lor se extinse şi îl cuprinse şi pe Brett, al cărui corp atletic şi faţă atrăgătoare se potriveau perfect în grupul lor Dar el fu singura persoană din afară care fu acceptată în grup După cele întâmplate cu Aurora, grupul lor se izolă complet Nu mai ţineau petreceri şi nu mai făceau conversaţie cu nimeni altcineva din şcoală Dacă până atunci se bucuraseră de atenţia primită, din acel moment începură s-o evite Jonah îşi amintea că, după evenimentul cu Aurora, nu-i mai văzuse stând decât la distanţă de restul, cu capetele aplecate, purtând conversaţii secrete şi având un limbaj corporal ostil Jonah oftă, conştient că trebuia să-i dezbine pentru a obţine răspunsuri Deşi trecuseră treizeci de ani, bănuia că cei cinci aveau să formeze şi în prezent un front unit Îi găsi pe O’Malley şi Lightman citind în continuare la birourile lor Dosarele lui Lightman erau frumos ordonate în teancuri drepte, bine aliniate, în timp ce dosarele lui O’Malley păreau a fi o serie de romane respinse Sergentul irlandez era înconjurat de vreo douăsprezece dosare deschise şi aruncate în diverse direcţii, avea capul plecat şi o expresie pierdută pe faţă — Aţi găsit ceva până acum? O’Malley îşi ridică privirea — Nimic semnificativ, zise el Doar un sentiment general de dubiu cu privire la declaraţiile copiilor Nu tu droguri, nu tu sex, puţină bere Aveam aşteptări mai mari de la întrunirea unei secte — Nu eşti convins? — Vorbim despre nişte adolescenţi care ţineau o petrecere, răspunse O’Malley Dumneavoastră ce părere aveţi? Jonah dădu din cap Existau multe motive pentru a ascunde aşa ceva De exemplu, faptul că nu voiau să intre în bucluc şi se simţeau vinovaţi că ei se distrau, în timp ce Aurora dispăruse Dar mai existau şi alte motive, precum faptul că ştiau prea bine ce se întâmplase şi încercau să ascundă adevărul — Ben, tu ce părere ai? îl întrebă pe celălalt sergent — Ah, mai daţi-i puţin răgaz Bietul băiat a trebuit să-şi organizeze pixurile mai întâi, zise O’Malley rânjind Lightman îşi ridică privirea şi clătină din cap, după care îşi continuă lectura Jonah făcu o grimasă Era adevărat că O’Malley lucra mai rapid, deoarece renunţase complet la organizare şi alegea să se axeze pe instinctul şi abilitatea lui de a face conexiuni Era greu de imaginat cum reuşise acest bărbat impertinent, indisciplinat, extrem de inteligent, care se lupta constant cu tentaţia de a se îneca în alcool, să supravieţuiască în armată Hanson se materializă lângă cotul lui, ţinând în mână un pahar de unică folosinţă cu ceva de băut El îi afişă un zâmbet forţat — Juliette, eşti pregătită de plecare? Hanson dădu din cap şi îşi luă geanta de pe spătarul scaunului — Vă las pe voi doi responsabili aici, le spuse sergenţilor — Ce drăguţ din partea dumnitale, zise O’Malley, plin de sarcasm, bineînţeles — Nu trebuie să rămâneţi după ora zece, decât dacă apare ceva important — Tom Jackson a sunat cât eraţi la masă, îi spuse Hanson odată aflaţi în maşină Mi-au făcut mie legătura Voia să ştie dacă presa avea să fie implicată în curând I-am spus că numai dumneavoastră îi puteţi răspunde la această întrebare Jonah dădu din cap Părăseau Southampton şi se îndreptau spre New Forest Soarele le bătea în faţă, inconfortabil de puternic — Îl voi suna diseară, spuse Jonah — De asemenea, voia să ne anunţe că fiica lui mai mare se întorsese din Edinburgh şi că era şi Connor Dooley cu ea S-a căsătorit cu el Ştiaţi? Deşi şi-a păstrat numele de Jackson Jonah dădu din cap Ştia Într-o anumită măsură urmărise vieţile celor cinci de-a lungul anilor Era imposibil să nu o facă — Este mai convenabil pentru noi că au venit aici, nu-i aşa? Jonah zâmbi — Este Dar este păcat că am ratat o călătorie în Edinburgh Ador acele moteluri groaznice pe care ni le găseşte poliţia Sperase că el avea să fie cel care îi dă vestea fiicei supravieţuitoare a familiei Jackson, dar era conştient că fusese mult prea optimist Oricum, avea să vorbească cu ei a doua zi, după conferinţa de presă Programul din acea seară îi includea pe Brett Parker, Daniel Benham şi Jojo Magos Coralie Ribbans se afla în Londra, deci trebuia să mai aştepte Se întrebă dacă Topaz încă mai era apropiată de Coralie Ştia că relaţia lor se schimbase în timp Legătura lor claustrofobă şi uşor manipulatoare avusese de suferit când Topaz şi Connor deveniseră un cuplu Jonah fusese surprins când Topaz şi Connor se cuplaseră În liceu, Connor fusese întotdeauna admiratorul tăcut şi plin de resentimente, iar Topaz fusese conştientă de acest lucru, bineînţeles Se juca constant cu sentimentele lui Îi plăcea să aibă un admirator care să-i facă toate poftele şi care să-i uşureze viaţa Lui Jonah îi fusese greu s-o placă pe Topaz la cincisprezece ani Dar pe parcursul anului, după dispariţia Aurorei, ceva se schimbase Pierderea unei persoane are efecte ciudate asupra oamenilor, sau poate că Topaz începea să se maturizeze — Deci aţi fost la aceeaşi şcoală cu ei, Topaz Jackson, Daniel Benham ? — Da, aprobă Jonah — Eraţi prieteni? Lui Jonah îi displăcu în mod instinctiv întrebarea Nu era pregătit să vorbească despre propriile lui experienţe Mai ales despre o anumită experienţă În plus, ei i s-ar fi părut ciudat dacă i-ar fi spus adevărul, şi anume că fusese fascinat de acel grup, de misterul şi senzualitatea care-i învăluia, de poveştile despre Topaz şi Coralie şi de Jojo, care reprezenta capătul opus al adolescenţei în rândul fetelor, cea pe care o urmărise dându-se cu skateboardul în parc, îmbrăcată într-un top scurt, fără sutien, cu abdomenul gol şi cu o pereche de boxeri Calvin Klein, care-i ieşeau din blugii cu talie joasă Şi mai era şi Aurora, care, după ce împlinise treisprezece ani, se transformase dintr-o fetiţă stângace într-o frumuseţe delicată, pe care nimeni nu mai ştia cum s-o abordeze Dar nimic din toate acele informaţii nu era util — Nu eram cu adevărat prieteni, zise el în cele din urmă Eu eram cu câţiva ani mai mare decât Topaz, Benners şi Connor Aurora de-abia începea liceul când eu aproape îl terminam şi eu devenisem ofiţer de poliţie când ea a murit Aveam câţiva prieteni care îi ştiau mai bine, pentru că aveau fraţi de vârstă cu Topaz sau Aurora Şi care tânjeau după Topaz şi erau fascinaţi de Aurora, îşi spuse în gând — Dumneavoastră aţi avut fraţi? întrebă Hanson — Nu Jonah făcu clar faptul că acea conversaţie nu avea să se concentreze asupra lui Nu era dispus să vorbească despre familia lui Nu avea nevoie de simpatia ei sau de curiozitatea ei morbidă Hanson pricepu şi rămase tăcută, urmând indicaţiile GPS-ului prin Lyndhurst şi apoi spre sud La aproximativ un kilometru depărtare de Brockenhurst, intrară pe un drum privat, pe care Jonah încercase dintotdeauna să găsească un motiv să intre Şi nu era singurul Şi membrilor din presă le plăcea să meargă acolo, indiferent dacă erau invitaţi sau nu Brett Parker fusese celebru timp de aproape un deceniu Văzură o poartă şi o gheretă veche care părea a fi ocupată, dar nimeni nu veni să-i întrebe cine erau şi ce căutau acolo O plăcuţă gravată indica faptul că trebuiau să apese pe butonul interfonului, drept pentru care, Hanson se apropie cât mai mult cu maşina, coborî geamul şi apăsă pe buton Urmă un moment de linişte, urmat de un pârâit — Cu ce vă pot ajuta? Era vocea unei femei Lui Jonah îi părea uşor agitată — Sunt Ofiţer Hanson şi sunt aici cu Inspectorul Şef Trebuie să vorbim cu domnul Parker — Sunteţi de la Ah Făcu o pauză Desigur, vă deschid acum Porţile se deschiseră extrem de încet, iar Hanson bătu cu unghiile ei scurte în volan — Este cam pretenţios, nu-i aşa? Porţile şi interfonul — Bănuiesc că sunt obişnuiţi să primească musafiri nepoftiţi — Ce a fost Brett Parker? Scriitor? — Atlet, răspunse Jonah Timpul trecea Jonah crezuse că toată ţara ştia numele lui Brett Hanson tură uşor motorul înainte ca porţile să se deschidă complet şi trecu cu aproximativ 50 km/h pe lângă semnele cu limita de viteză de 15 km/h De o parte şi de alta a aleii erau copaci bătrâni Drumul urma o pantă uşoară până a ajunge la o creastă de vreo jumătate de kilometru lungime — Să fiu a naibii, zise Hanson, odată ce casa imensă, solidă, din piatră, dar categoric elegantă li se arătă în faţa ochilor Privirea flămândă pe care o aruncă acelei case îl făcu pe Jonah să zâmbească În mod evident, nu i se mai părea atât de pretenţioasă Brett Parker fu cel care le deschise şi nu femeia neidentificată care răspunsese la interfon Pentru Jonah, acea întâlnire era stranie Cumva, se aşteptase ca Brett, sportivul uşor placid, să fi devenit şi mai plin de sine De asemenea, se aşteptase ca un fost atlet să fie puţin supraponderal, permiţându-şi să mănânce ceva mai mult În schimb, Brett era subţire, graţios şi autocritic Era îmbrăcat într-un costum frumos, albastru şi o cămaşă descheiată în partea de sus Părea bronzat şi în formă şi cu zece ani mai tânăr decât Jonah — Intraţi, intraţi, zise el, dându-se un pas în spate Este mult prea cald pentru a sta afară Mă bucur că nu vă obligă să purtaţi uniforme Spuse toate acele lucruri cu un zâmbet cald pe faţă Dacă vreţi să povestim puţin, putem merge pe terasă Este umbră acolo la ora aceasta O s-o rog pe Anna se ne aducă ceva de băut — Mulţumim, spuse Jonah, zâmbind uşor Privi părul lui Brett, care era şaten auriu şi ciufulit într-un fel elegant Îşi dădu seama că era vopsit şi se simţi ceva mai bine Terasa era luminoasă şi câteva modele se reflectau în apa piscinei perfect dreptunghiulare care se afla câţiva paşi mai jos Şi mai jos se afla o peluză străbătută de un pârâu De asemenea, se vedeau plante în ghivece şi două straturi semicirculare de flori, care nu aveau nici măcar o frunză sau o petală căzute, nimic care să le strice frumuseţea Jonah se întrebă dacă grădina reprezenta spaţiul lui Brett sau al soţiei lui — Este foarte frumos, zise el, arătând spre teren Aţi angajat un arhitect peisajist? Brett îşi afişă dinţii albi printr-un zâmbet larg — Mă tem că da Dar totul a fost proiectat de un prieten de-al meu Pot să vă dau cartea lui de vizită, dacă sunteţi interesat Jonah râse uşor în timp ce se aşeză — Din păcate, grădina mea este formată dintr-o mică terasă şi câteva recipiente Nu merită efortul Privi piscina cu o fărâmă de invidie Încă mai înotaţi distanţe de triatlon? — Da, dar nu în această piscină Zâmbi uşor ironic Este prea mică Nu suport să trebuiască să fac cincizeci de ture odată Iar pentru triatlon trebuie să te antrenezi în sălbăticie, altfel ai un şoc când te scufunzi pe întuneric În general, fac câteva ture de pârâu Îi aruncă lui Jonah o privire specifică iubitorilor de sport O privire care evalua corpul şi condiţia fizică Dumneavoastră concuraţi? Jonah clătină din cap — Eu prefer ciclismul şi alergarea, într-o anumită măsură, dar, asemenea multora, nu am fost niciodată bun la înot şi nici nu sunt dispus să încerc prea tare Cu toate acestea, înţeleg atracţia pentru triatlon Îmi plac sporturile care te scot undeva — Sunt perfect de acord Am urât întotdeauna campionatele sportive organizate înăuntru De ce naiba ai vrea să alergi fără să fii înconjurat de aer curat? Jonah observă că Brett începea să se simtă în elementul lui Era greu să crezi că ai intrat în bucluc, când erai confruntat cu o conversaţie prietenoasă Jonah era pregătit să-l perturbe, dar mai aşteptă puţin — Cum merge afacerea? — Merge bine, din câte ştiu eu, zise Brett, zâmbind Anna este femeia de afaceri Eu nu fac altceva decât să mă prezint şi să vorbesc frumos Jonah dădu din cap Îşi dădea seama că replica aceea fusese bine pregătită Auzi un clinchet uşor de gheaţă pe sticlă şi se întoarse O văzu pe Anna, care avea părul blond, prins lejer la spate, purta o rochie înflorată, perle şi sandale albe cu toc şi avea picioare bronzate şi musculoase — Mulţumesc, draga mea Brett se ridică pentru a o ajuta să golească tava Aceasta este soţia mea Anna, aceştia sunt Îmi cer scuze, nu cred că am — Inspector Şef Sheen, zise Jonah, întinzând mâna Degetele ei subţiri erau reci ca gheaţa şi ude de la pahare Şi le şterse uşor de rochie, zâmbind jenată Şi aceasta este Ofiţer Hanson — Este ceva legat de afacere? întrebă Anna Pentru că în acest caz, ar trebui să fiu prezentă şi eu Semăna cu un fluture ursuz Se aşeză în spatele soţului ei şi îşi trecu degetele peste umărul lui, după care se mută în dreptul unui scaun, dar rămase în picioare — Nu, nu, n-are nicio legătură cu afacerea, spuse Jonah zâmbind Dar puteţi să rămâneţi Nu este nimic secret sau jenant Anna zâmbi şi se aşeză pe scaun Îşi puse mâna pe piciorul soţului ei Brett se lăsă liniştit pe spate — Astăzi, mai devreme, s-a descoperit un cadavru în Brinken Wood, zise Jonah Avem motive să credem că este vorba despre Aurora Jackson Îl privea direct pe Brett Observă cu vederea periferică faptul că Anna îşi întoarse capul spre soţul ei, dar Jonah se concentra pe bărbatul care o dusese pe Aurora cu maşina la locul de campare Văzu cum expresia lui Brett se schimbă şi apoi simţi tensiunea crescând Jonah ştia să identifice şocul Indiferent ce crezuse, Brett nu se aşteptase la asta — Aurora? Serios? Mereu am Se opri şi îşi frecă fruntea cu degetul mare — Ce anume? — Eu, eu am crezut întotdeauna că va fi găsită undeva în viaţă Clătină din cap, cu o privire gânditoare Dumnezeule, era în pădure? Cum de n-am găsit-o? Am căutat peste tot — Era sub pământ, zise Jonah, pe un ton complet neutru Era îngropată împreună cu un stoc de dextroamfetamină într-o scobitură de sub un copac Brett se lăsă în faţă, mişcare care se asemănă mai mult cu un colaps al abdomenului său decât cu o întindere — La naiba, zise el, înconjurându-şi corpul cu braţul, într-un gest defensiv, instinctiv Jonah zâmbi uşor Indiferent cât de mult îl surprinsese pe Brett găsirea Aurorei, era clar că ştiuse despre droguri 8 Aurora Vineri, 22 iulie 1983, 19:20 Aurora fu copleşită de nelinişte în timp ce ceilalţi începură să prăjească hotdogi, să taie chifle şi să desfacă doze de bere Se simţi departe de ei şi simţi cum timpul se scurge Soarele începea să apună şi ea voia să iasă din umbra copacilor pentru a se scălda în lumina lui Topaz şi Coralie nu se întorseseră încă Păreau că lipsesc intenţionat Aurora se simţea tensionată de perspectiva întoarcerii surorii ei, dar, în acelaşi timp, nu-şi găsea locul fără ea Toţi prietenii lui Topaz erau amabili cu ea, dar nu erau prietenii ei Jojo o strigă Stătea ghemuită deasupra gropii pentru foc pe care o săpase şi peste care aranja un cadru din crengi Aurora observase expresia de pe faţa ei la vederea aragazelor cu butelie de gaz, strălucitoare şi noi şi o văzu întorcându-şi spatele la ele Aurora se apropie de ea, aşteptându-se să i se dea o sarcină În schimb, o auzi pe Jojo mormăind o scuză — Nu se întâmplă nimic prea interesant aici Poţi merge să te scalzi dacă vrei Dacă mergi drept spre râu pe acolo, vei găsi un banc de nisip şi acolo poţi vedea fundul râului Le aruncă o privire băieţilor, care băuseră deja câteva doze de bere Am un costum de baie în geanta de acolo Dacă mergi acum şi nu le spui, vei reuşi să scapi fără ca ei să te vadă „din greşeală” schimbându-te Aurora râse uşor Nu era sigură dacă Jojo glumea — Mersi! Mi-ar plăcea să fac o baie Jojo dădu din cap şi schiţă un zâmbet — Mâine vom merge toţi să sărim din copaci şi să ne dăm pe leagănele din sfoară, dar uneori este mai plăcut când este linişte Aurora se ridică şi luă rucsacul negru, zdrenţuros al lui Jojo şi se îndepărtă de locul de campare cât de repede putu, fără a atrage atenţia Benners vorbea – de fapt ţinea o prelegere – despre situaţia din Pakistan Niciunul dintre ei nu păru s-o observe plecând Copacii aflaţi între ea şi bancul de nisip păreau arşi de soare La baza lor erau frunze maro, uscate Erau fagi, stejari, frasini şi sicomori Deasupra, era suficient verde pentru a crea umbră, dar avea şi zone uscate Vara fără de sfârşit îşi lăsa amprenta asupra naturii Coborând spre râu, reuşi în cele din urmă să găsească lumina soarelui; o lumină galben-portocalie care încă mai avea intensitatea necesară să-i încălzească pielea Malul râului era abrupt, dar puţin mai sus era o plajă mică, uşor înnoroiată Îşi croi drum spre ea, înainte de a-şi da drumul pe pantă spre râu Îşi puse mâna streaşină la ochi şi privi în jur Malul opus al râului era învăluit în umbră Umbra copacilor făcea apa să pară neagră şi de rău augur Dar în apropierea ei, stratul de nisip era galben şi strălucea în lumina soarelui, iar apa de deasupra era aproape perfect limpede Dădu drumul rucsacului lui Jojo pe nisip Deschizându-l, descoperi nu un costum de baie, ci un tricou de înot şi un şort de înot O combinaţie nepotrivită de turcoaz şi alb Îşi dădu repede jos chiloţii şi îi ascunse în rucsac Îşi trase şortul pe sub fustă, gândindu-se la ce-i spusese Jojo despre băieţi Îşi dădu seama că nu avea cum să-şi schimbe topul fără a rămâne goală şi decise să o facă foarte rapid Când îşi trase tricoul de înot peste cap observă că pădurea şi malul râului erau în continuare pustii şi scufundate în linişte În cele din urmă, se descălţă şi îndesă totul în rucsacul pe care îl mută puţin mai sus de-a lungul malului, încercând să evite nisipul şi ghindele de fag ţepoase căzute ici colo Fu şi mai rău la întoarcerea spre apă, deoarece călcă pe o piatră ascuţită Dar pe fundul râului, nisipul era moale Pe măsură ce înainta în apă, răcoarea pe care o simţi la tălpi şi apoi până la glezne era divină Făcu câţiva paşi şi apoi plonjă în apă, intrând până la gât Era mult mai rece decât aerul de afară Înotă cu sufletul la gură spre marginea de nisip şi apoi de-a lungul ei Începu să se relaxeze în apa rece După ce făcu câteva ture, apa i se păru aproape caldă Se întoarse pe spate pentru a privi cerul azuriu în timp ce făcea pluta, până când văzu din nou copacii deasupra ei şi apa deveni brusc mult mai rece Aurora se îndreptă în apă, realizând că plutise în aval şi că rucsacul cu hainele şi papucii dispăruse din câmpul ei vizual Era pe punctul de a se întoarce, când auzi voci pe mal Era un râs leneş, de flirt, pe care îl cunoştea prea bine O voce mai groasă îi răspundea; o voce care o făcu pe Aurora să se blocheze, aproape incapabilă să mai bată apa Dumnezeule, nu el 9 Jonah îl lăsă pe Brett în fărâma de linişte pe care o putea găsi în acea seară Îi ceruseră să se prezinte la secţia de poliţie la ora 9, în dimineaţa zilei următoare Jonah se simţea cumva tulburat de aspectul întunecat al bărbatului Văzu în ochii lui cum îşi imagina potenţiala distrugere a reputaţiei sale — Vom anunţa pe toată lumea care a fost prezentă în acea seară la locul de campare Cu toate acestea, vă rog să păstraţi anumite informaţii confidenţiale — Înţeleg Brett devenise uşor patetic în încercarea lui de a le face pe plac Dezvăluise toate informaţiile din prima clipă Îi spusese lui Jonah cât de mult regreta faptul că luase şi el puţină dextroamfetamină ca să vadă cum este — Nu ştiu ce a fost în capul meu, zise el, cu privirea aţintită spre limonadă, dar cu ochii goi Eram un idiot de optsprezece ani care voia să pară cel mai şmecher din cartier Droguri ascunse? Grozav! Pe bune, iau droguri tot timpul, deşi am foarte mare grijă ce mănânc şi mă culc devreme ca să mă pot antrena Se lăsă nervos pe spate Ce naiba a fost în mintea mea? Anna îşi strecură mâna într-a lui şi Brett i-o strânse, fără a o privi — Aţi putea să-mi spuneţi care era sursa drogurilor? întrebă Jonah cu voce scăzută — Da Ei bine, nu Nu sursa Apoi îi aruncă o privire îndurerată lui Jonah Inspectorul Şef Sheen avusese parte de multe astfel de priviri de-a lungul carierei sale Era expresia unei persoane care se gândea dacă să dea în gât pe cineva sau nu — Ancheta mea se concentrează pe Aurora, îi spuse Jonah Proprietarul drogurilor nu are de ce să se teamă de mine S-a întâmplat acum treizeci de ani, deci chiar dacă aş vrea, n-aş avea cum să identific cumpărătorii de la acea vreme Fusese suficient pentru a-l convinge În general, nu era nevoie de prea multă muncă de convingere — Uitaţi cum stă treaba, zise el pe un ton implorator, după ce spusese totul Ştiu că pare că Ştiu că era o cantitate mare, dar Benners nu intenţiona să vândă nimic Nu este genul acela de om Nu voia decât să se distreze şi să-i ajute şi pe prietenii lui să se simtă bine Nu a scos niciun profit din asta Şi singurul motiv pentru care ajunsese să deţină o cantitate atât de mare era faptul că o cunoştinţă de-a lui avea probleme cu furnizorul — Deci aţi luat cu toţii decizia de a nu spune nimic despre asta? — Da, zise Brett Nu credeam că avem de ales Lui Hanson îi sclipeau ochii şi afişa un zâmbet când se urcară în maşină — Acesta pare a fi un motiv suficient de bun pentru ca Daniel Benham să fi comis crima, nu-i aşa? Faptul că era furnizorul de droguri al prietenilor săi? — Este, răspunse Jonah, puţin mai reticent Este un motiv, dar există multe alte posibile motive — Dar se interesase despre durata de încarcerare a delincvenţilor tineri, insistă Hanson, în timp ce vira în jurul unui mic rond cu iarbă din mijlocul aleii şi se îndrepta spre porţile de la intrare Şi dacă îşi dorea cu adevărat să intre în politică, trebuia să ştie că acel lucru i-ar fi putut distruge cariera de la bun început El este următorul pe listă? — Da, zise Jonah, cu gândul la acea văgăună din pământ şi la drogurile ascunse în ea Trebuie să vorbim cu Benham Brett a spus că era o cantitate mare Trebuie să verific cu McCullough În orice caz, drogurile reprezintă mai mult decât un simplu motiv — Cum aşa? — Reprezintă şi o oportunitate, spuse Jonah Câte persoane ştiau de existenţa acelui loc? După calculele mele, doar şase — Ei bine, nu putem fi siguri Hanson ezita Este posibil ca şi alte persoane să fi descoperit locul, întâmplător — Înainte de crimă? întrebă Jonah Dacă Brett spune adevărul, drogurile se aflau acolo doar de trei săptămâni Sunt destul de sigur că acel loc reprezenta un secret bine păstrat Şi astfel, lista de suspecţi care ar fi putut ascunde cadavrul acolo este foarte scurtă: Topaz Jackson, Brett Parker, Daniel Benham, Coralie Ribbans, Connor Dooley şi Jojo Magos Hanson dădu din cap şi Jonah văzu cum îi merge mintea O lăsă să-şi urmeze propriul şir de idei Gândul lui se îndreptă spre Benners, liberalul sentimentalist, care se transformase în conservator Nu era pentru prima dată când Jonah se întreba cum ajunsese socialistul de Benners să se transforme într-un parlamentar conservator pentru Meon Valley Daniel Benham Din câte îşi dădea seama, nu mai rămăsese nimic din fiul liberal, umanitar, anarhist şi extrem de inteligent al unui milionar din industria tehnologiei Cel puţin aşa reieşea din articolele pe care le găsise Hanson despre acest parlamentar Se întreba dacă avea să recunoască vreo fărâmă din băiatul de odinioară când aveau să vorbească pentru prima dată după ani de zile Jonah vizitase oraşul Bishop’s Waltham doar de câteva ori Casa lui Daniel Benham era o veche casă parohială aflată în capătul opus al drumului plin de căsuţe frumoase, asemenea celor din vederi, şi se afla la o distanţă surprinzător de mare faţă de biserică Porţile erau deschise, iar pe o jumătate crescuse glicină, fapt care sugera că probabil nu se mai închideau Drumul era acoperit cu pietriş şi era greu să distingi linia dintre peluză, stratul de flori şi aleea de acces Pe verandă erau flori sălbatice în ghivece, iar la ferestre erau panseluţe în jardiniere Era o grădină tipică de casă mică la ţară — Credeţi că a plătit pentru toate acestea cu banii făcuţi din droguri? mormăi Hanson Încă o casă îngrozitor de frumoasă Parcară lângă un Range Rover negru strălucitor, care îl făcu pe Jonah mai gelos decât orice altceva O maşină de aproape o sută de mii de lire, pe care Jonah nu avea să şi-o permită niciodată Cel puţin, când deschise uşa, Daniel Benham îi păru să semene ceva mai bine cu un bărbat de vârstă mijlocie decât Brett Parker Corpul lui lung şi subţire dădea semnele unui început de burtă, iar părul său era subţire şi grizonat Purta haine scumpe: cizme de vânătoare peste nişte pantaloni crem, o cămaşă albastru deschis şi o jachetă de tweed Doi labradori de culoarea ciocolatei ieşiră pe uşă împreună cu el, iar Jonah încercă să nu rânjească când o văzu pe Hanson tresărind Unul dintre ei chiar sări pe ea — Monty! Monty! Dă-te jos! Pentru numele lui Dumnezeu, Monty! Daniel îl îmbrânci pe câine şi acesta se dădu la o parte, după care sări din nou Treci înapoi în casă, animal inutil ce eşti! Îi prinse pe câini de zgardă şi îi băgă în casă, după care trase uşa în urma lui — Îmi cer scuze, sunt nişte creaturi demente Ah, am crezut că sunteţi avangarda întoarsă de la cor, dar nu sunteţi, nu-i aşa? Îi aruncă lui Jonah o privire gânditoare Haideţi, daţi-mi un indiciu — Inspector Şef Sheen, zise Jonah şi Ofiţer Hanson Putem intra? — Ah, da Plănuiam să-mi prepar un gin tonic şi să urmăresc Countryfile, dar presupun că Nu părea să-l recunoască Purtaseră mai multe conversaţii la ţigară pe vremea când erau în liceu şi chiar discutaseră despre dorinţa lui Jonah de a intra în poliţie Dar aparent Parlamentarul uitase complet de el în cele trei decenii Benham crăpă uşa şi strigă prin deschizătură — Polly! Polly, poţi, te rog, să duci câinii în grădină? — De ce? Vocea care se auzea din casă părea a fi a unei fete, nu a unei femei Jonah bănui că era fiica — Musafiri! Haide, Polly! Poţi să te grăbeşti puţin, te rog? Se auzi mişcare înăuntru Daniel se lăsa de pe un picior pe altul, în cizmele lui de vânătoare, fără a face conversaţie Jonah era imun la genul acesta de nervozitate a unui suspect constrâns Stătea acolo şi privea florile Soarele apunea, iar culorile lor erau aprinse în lumina albăstruie În cele din urmă, se auzi un strigăt din spatele casei şi Benham îi invită să intre în holul scăldat în lumină galbenă Îşi dădu jos jacheta şi o agăţă într-un cuier supraîncărcat — Tocmai am fost să-mi plimb câinii, zise el De obicei le dau nişte şuncă după plimbare Vor fi furioşi Dar presupun că le poate da şi Polly Îşi scoase cizmele de vânătoare şi îşi luă în picioare o pereche de papuci de casă din piele de oaie, după care îi conduse într-o sufragerie încărcată cu mobilă — Mary este în vizită la mama ei, deci puteţi să vă luaţi gândul de la a vorbi cu ea Se aşeză pe un scaun din piele şi făcu semn nerăbdător înspre cei doi să se aşeze pe canapea Avea atâtea perne încât era dificil să te aşezi pe margine — Este în regulă, domnule Benham, spuse Jonah, zâmbind Momentan nu trebuie să discutăm cu ea şi n-o să vă răpim prea mult timp nici dumneavoastră — Ce frumos din partea dumneavoastră Benham le aruncă o privire plină de sarcasm Jonah se înveseli puţin, observând că încă mai simţea acel dispreţ înnăscut faţă de autorităţi Cu toate acestea, băiatul pe care şi-l amintea vag din şcoală nu era atât de important, exceptând cazul în care acel băiat omorâse o fată de paisprezece ani şi îi ascunsese cadavrul printre noroi şi folii de aluminiu — Deci, despre ce este vorba? — Aurora Jackson, zise Jonah Rămăşiţele ei au fost găsite nu departe de locul de campare Jonah se întreba dacă Benham avea să afişeze neîncredere şi chiar anticipase un moment lung de tăcere Dar nu se aşteptase ca acea tăcere să fie întreruptă de un suspin greoi şi nici ca Parlamentarul să izbucnească brusc în lacrimi — Ah, Doamne Biata fată Dumnezeule, biata fată Îşi ştergea faţa cu dosul palmei, dar lacrimile reuşeau să-şi croiască drum de-a lungul liniilor de pe pielea sa Hanson scoase o batistă curată şi împăturită de undeva din interiorul jachetei sale reiate şi Benham o luă fără să scoată vreun cuvânt Îşi şterse faţa cu ea Se auziră nişte paşi apăsaţi de după uşa din spate a camerei şi o fată de douăzeci şi ceva de ani, cu păr brunet prins într-o coadă împletită, îmbrăcată într-un tricou polo albastru deschis apăru în cameră Jonah bănui că era Polly — Tati, pot să iau maşina? — Da Jena pe care o simţea Benham se intensifică vizibil Se întoarse cu spatele la fiica lui şi ridică mâna într-o încercare de a o face să plece Da, nicio problemă Mergi să te întâlneşti cu Pippa? — Merg să văd un film cu Greg — Bine Bine Polly se opri înainte de a ieşi din cameră — Te simţi bine, tati? — Da, Polly, sunt bine Să ai o seară frumoasă! Polly rămase pe loc pentru o secundă Îi privi cu îngrijorare pe Jonah şi Hanson — În regulă, zise Polly Ne vedem mai târziu Fata plecă Jonah o auzi tropăind în hol câteva clipe, înainte ca uşa de la intrare să se trântească — Domnule Benham, îmi cer scuze că vă necăjesc, zise Jonah, aplecându-se în faţă şi lăsându-şi braţele pe lângă corp Îi era greu să ia o postură profesionistă, căci se temea că avea să alunece de pe canapea Dar trebuie să vă punem câteva întrebări — Nu sunt Da Spuneţi Bănuiesc că aţi redeschis cazul, nu-i aşa? Dădu din cap, îşi încrucişă braţele, dar avea privirea aţintită în jos Cel puţin Tom va fi mulţumit — Domnul Jackson? întrebă Jonah Aţi păstrat legătura cu el? — Puţin Ca să fiu sincer, în ultima vreme, nu prea mult Tatăl meu a murit acum doi ani şi acum trebuie să ne îngrijim de mama lui Mary Dar înainte de toate acestea, pe când aveam mai mult timp şi energie, ţineam legătura cu ei Tom era mereu furios cu privire la felul în care au decurs lucrurile Benham oftă Bănuiesc că n-ai cum să nu fii furios dacă îţi pierzi fiica Dar el se simţea dezamăgit de poliţie Jonah îşi amintea prea bine Se aflase la secţia din Totton de mai multe ori când Tom dăduse buzna, cu faţa roşie de furie şi supărare şi cu părul şi barba zburlite — În momentul de faţă investigăm nişte piste noi, spuse Jonah şi îi aruncă o privire lui Hanson Locul în care s-au găsit rămăşiţele a ridicat anumite semne de întrebare Aurora a fost îngropată lângă râu, împreună cu un număr de pachete de dextroamfetamină Avem motive să credem că acele droguri vă aparţineau Jonah îl urmări pe Benham şi observă un gol în locul unei reacţii Stătea complet nemişcat şi, preţ de câteva secunde, nu-şi mişcă decât ochii Tăcerea fu întreruptă de un singur sunet: — Ah Jonah privi cutele de pe faţa bărbatului, dar rămase tăcut — Ne puteţi confirma faptul că drogurile vă aparţineau? întrebă Jonah în cele din urmă Expresia de pe faţa lui Benham părea îndurerată — Nu ştiu dacă am Ce relevanţă au drogurile? Nu au nicio legătură cu ancheta, nu? Eu nu Aurora este cea care contează Asta vă interesează, Aurora, nu-i aşa? Hanson îl privi nesigură pe Jonah — Drogurile sunt foarte relevante şi sunt strâns legate de ancheta privind moartea ei, spuse Jonah pe un ton neutru Complet opusul a ceea ce-i spusese lui Brett cu o oră în urmă O simţea pe Hanson privindu-l — Înţeleg Benham se ridică puţin şi îşi strânse braţele în jurul corpului, ca şi când i-ar fi fost frig În acest caz, cred că ar fi indicat să aştept să fie şi avocatul meu prezent Nu credeţi? Vocea lui indica regret, dar şi hotărâre — Aceasta este decizia dumneavoastră, zise Jonah, ridicându-se Vă rog să vă prezentaţi mâine dimineaţă, la ora 09:30, la Secţia de Poliţie din Centrul Southampton Nu sunteţi plasat în arest, dar, în cazul în care nu vă prezentaţi la secţie, se va emite un mandat de arestare pe numele dumneavoastră Stând pe locul din stânga şoferului, Jonah simţi cum oboseala îl copleşeşte Era conştient că în stadiul acela devenea neglijent Încercă să pună în balanţă avantajele de a vizita toţi suspecţii în acea seară versus capacitatea sa de a fi eficient — Îl voi ruga pe O’Malley să telefoneze şi să pună familia Jackson la curent cu noutăţile, zise el Nu este nevoie să mergem acolo în seara asta Connor şi Topaz sigur au aflat deja cum stau lucrurile O’Malley le poate transmite să se prezinte la secţie şi pot vorbi cu ei mâine — În regulă, spuse Hanson şi Jonah auzi uşurarea din vocea ei Probabil că şi ei îi era gândul la casă şi la canapea Coralie nu mi-a răspuns când am încercat să dau de ea şi se află la sute de kilometri distanţă, deci mai rămâne doar Jojo Mogos de vizitat în seara asta Jonah dădu din cap şi înainte de a-l suna pe O’Malley, spuse: — Şi vreau să te ocupi tu de acest interviu, de la cap la coadă În regulă? Hanson zâmbi, afişându-şi scurt dinţii — În regulă Vă mulţumesc! 10 Aurora Vineri, 22 iulie 1983, 20:00 Se mişcă încet prin apă, imaginându-şi că era un şarpe sau poate un ţipar Se ascundea în umbră şi spera că era la fel de invizibilă pe cât se simţea Încă-i mai putea auzi vocea şi aproape reuşea să înţeleagă ce spunea — să te văd aici Aurora văzu o curbă largă, care ducea spre o fâşie de mal lângă un fag Malul era gol, cu excepţia a două siluete Aurora simţi cum i se strânge stomacul văzându-l acolo cu Topaz Nu mai era îmbrăcat în costum sau în echipament de sport În schimb, purta o cămaşă în carouri albastru deschis, care-l făcea să pară şi mai bronzat, blugi, ghete de drumeţie şi ochelari de soare pe cap În spate avea un rucsac de dimensiuni medii Stătea acolo în toată splendoarea lui de bărbat frumos ieşit în natură Topaz râdea Avea braţele încrucişate şi o geantă albă de plajă pe umăr Îşi lăsase greutatea pe un picior, ceea ce făcea să pară că pe celălalt îl târăşte Era o postură aproape batjocoritoare Aurora se prinse de una dintre rădăcinile fagului şi se ancoră de ea pentru a nu fi purtată de curent Se simţea lipsită de suflu şi ameţită — Campăm Facem asta des Vrei să-mi vezi cortul? — Foarte drăguţ din partea ta, Topaz, dar am propriul meu cort Aurora se întrebă dacă auzea o notă de sarcasm în glasul lui sau dacă de fapt lăsa mai multe de înţeles Să fi fost o invitaţie? Nu-i putea vedea bine faţa Nu îndrăzni să se apropie sau să dea drumul rădăcinii, deoarece simţea că avea să fie luată de apă — Unde campezi? În apropiere? El ridică din umeri — Câţiva kilometri mai încolo Ştiu câteva locuri — Se va înnopta în curând, zise Topaz Ai putea să te rătăceşti Aurora era convinsă că el zâmbea când spuse: — Ştiu unde mă duc, nu-ţi face griji Se apropie de ea, o ocoli, iar Topaz aproape că nu se clinti — Ar trebui să vii să bei o bere cu noi mai târziu, după ce te instalezi, spuse ea Nu suntem departe — Voi ţine cont de asta — La revedere, domnule Mackenzie! El ridică o mână, dar nu se întoarse Continuă să avanseze şi se aplecă pe sub crengile fagului În acel moment, Aurora realiză despre care fag era vorba Dinspre râu arăta diferit, iar crengile lăsate mascau complet trunchiul şi ascunzătoarea Îşi ţinu respiraţia pentru o clipă, aşteptându-se ca el să se oprească şi să spună ceva Se aştepta ca stocul de droguri să fie descoperit Dar el reapăru în câmpul ei vizual, pe partea cealaltă a copacului şi continuă să înainteze de-a lungul malului, pe sub alt copac cu crengi lăsate Topaz nu se mişcă decât după plecarea lui Îşi descrucişă braţele şi aruncă o privire scurtă în geantă Apoi ridică geanta pe umăr şi porni încet spre locul de campare Aurora o privi îndepărtându-se şi bătu apa timp de încă un minut înainte de a-şi relua înotul în direcţia opusă hainelor sale şi a bancului de nisip, înspre silueta cu cămaşă în carouri care se îndepărta 11 Se întunecase complet până parcurseră drumul de 56 de km de la Bishop’s Waltham până la căsuţa frumos colorată a lui Jojo din Fritham Jonah îşi aminti de versiunea mult mai tânără a lui Jojo Magos şi de el, la nouăsprezece ani, în uniformă Îşi aminti de două siluete care apăruseră în faţa farurilor maşinii sale de poliţie şi de secera şi ciocanul şi inscripţiile realizate cu spray-ul cu vopsea de pe peretele lateral al Cooperativei Îşi aminti de modul în care cele două capete luminate priviseră în jur speriate şi cum unul dintre ele îşi ridicase mâna pentru a-şi feri faţa Johan revedea acum în minte episodul: Sergentul oprise brusc maşina, iar Jonah se dădea jos din maşină când cei doi îşi aruncară toate lucrurile şi o luară la sănătoasa — Eu îl urmăresc pe cel mare! îi strigase Sergentul Jonah aprobase Îl încânta provocarea de a urmări silueta sprintenă Aproape că se împiedică de puloverul abandonat pe jos când îşi începu urmărirea Şovăi când recunoscu articolul de îmbrăcăminte cu portretul negru pe alb al lui Che Guevara Sergentul lui se afla mai în faţă, iar el se ghemui pentru a ridica puloverul Apoi îşi fixă privirea asupra siluetei micuţe şi alergă după ea — Poliţia! strigă Sergentul Woodman? Oare aşa-l chema? Jonah nu mai era sigur Opriţi-vă! Niciunul dintre cei doi nu se opri Cel mare coti pe Romsey Road, iar Sergentul aproape că-l depăşi Nu era prea agil Jonah continuă să alerge înainte, urmărind acea formă rapidă Silueta se întoarse şi-i aruncă o privire Urmează să cotească, gândi el şi zâmbi când o văzu făcând dreapta pe o stradă de care el ştia că se înfunda Jonah se afla în spatele ei, la o distanţă de doar jumătate de metru Nu era atât de naiv încât să creadă că avea s-o încolţească, iar ea nu-l dezamăgi Silueta sări peste gardul grădinii, aflat în capătul străzii, ridicându-şi braţele pentru a se prinde şi patinând pe lemnul gardului până reuşi să-l sară Fu de-a dreptul impresionat de uşurinţa cu care se mişca şi de viteza cu care dispăruse Era conştient că el avea să fie mai lent, dar asta nu-l opri Se antrenase din greu pentru urmăriri, dar nu prea avea ocazia să pună în practică acele abilităţi Zâmbi în sinea lui când îşi aruncă puloverul pe umăr şi se aruncă peste gard Îşi trecuse un picior peste gard, după care sări într-o grădină plină de frunze Auzi paşi alergând după casă şi îi urmă în sprint, printr-un pasaj mic de lângă casă I se oferi puţină lumină când ajunse în grădina din faţă, unde se aprinse un bec Silueta ieşise într-o stradă lăturalnică, pe care el o recunoştea vag, dar nu ar fi putut-o numi Cu toate acestea, era convins că acea stradă se intersecta cu o alta puţin mai încolo Îşi menţinu ritmul alert, urmărind silueta care luase puţin avans Nu rămaseră prea mult pe stradă După vreo 100 m, silueta coti din nou, de data aceasta sări cu uşurinţă peste o poartă şi apoi se strecură printr-o deschizătură din lateralul unei case Jonah pierduse deja şirul gardurilor sărite şi al grădinilor prin care alergaseră şi nu mai era sigur unde se aflau Bănuia că la un moment dat ajunseseră să alerge în cerc Începu să obosească Sprintul şi căţăratul îi omorau plămânii Transpira din abundenţă în uniformă şi se simţea inconfortabil şi încins Cu toate acestea, se simţea asemenea unui câine de vânătoare şi nu avea de gând să renunţe În cele din urmă, silueta făcu o greşeală: coti pe lângă Hotelul Stag şi dădu de un zid Jonah fu nevoit să încetinească pentru a nu intra în ea Nu era nevoie ca ea să se întoarcă spre el, cu acea faţă rebelă şi lucioasă de la transpiraţie pentru ca el să-i afle identitatea Ştiuse cine era încă de când văzuse puloverul abandonat, iar mişcările şi viteza ei îi confirmaseră identitatea Jonah trase puloverul de pe umăr şi spuse: — Puteai să mă iei mai uşor Îi aruncă puloverul, în timp ce ea stătea acolo tensionată Bluza îi căzu la picioare Ea se uită în jos şi apoi la el, suspicioasă şi pregătită să o ia din nou la fugă El dădu din cap şi începu să se îndepărteze, gâfâind în continuare — Mersi pentru antrenament, Jojo, zise el Pe curând Ea nu spuse nimic până când el nu se întoarse cu spatele şi începu să alerge uşor înapoi de unde venise — Eşti destul de rapid pentru un copoi, Poliţai Sheens! Sergentul îl aştepta singur şi nerăbdător la maşină — L-am pierdut, zise el, în timp ce Jonah încetini A intrat pe furiş într-una dintre acele case sociale, dar n-aş putea să-ţi spun în care dintre ele Jonah clătină din cap — Şi eu l-am pierdut pe al meu Al naibii maniac, l-am fugărit peste jumătate dintre gardurile din sat şi apoi a dispărut Sergentul clătină din cap şi deschise portiera — Măcar nu trebuie să redactăm un raport de arestare — Da, zise Jonah şi privi sloganul inscripţionat cu roşu pe perete: LIBERTATEA NU ŢINE CONT DE BANI SAU Jonah bănui că ar fi urmat cuvântul „clasă” Aproape că era păcat să lase sloganul neterminat, dar oricum avea să dispară în câteva zile Peretele avea să fie vopsit Jonah aţipise la un moment dat, legănat de şofatul sedativ al lui Hanson şi de întunericul care se lăsa Se trezi cu gura uscată şi dezorientat, când ofiţerul spuse: — Domnule! — Scuze Îşi aminti unde se aflau Se îndreptau spre casa albastru deschis a lui Jojo Se aflau pe o bucată de drum întortocheată şi de nerecunoscut Îşi întinse mâna în spate după geanta de sport şi cotrobăi în ea până găsi sticla de apă şi bău cu poftă din ea Sper că n-am sforăit — Nu, sunteţi în regulă, spuse Hanson, zâmbind uşor Şi dacă cumva aţi salivat, aţi făcut-o din celălalt colţ al gurii Jonah clătină din cap, dar se şterse totuşi la gură pentru a fi sigur — Deci, Jojo Magos, zise Hanson, iar Johan suspectă pentru o clipă că ea ar şti despre acea noapte din Lyndhurst, despre urmărire şi despre pulover Dar bineînţeles că ea nu dorea decât să afle mai multe informaţii, deoarece el o rugase să preia realizarea interviului — Spre deosebire de Brett Parker, ea era un membru cheie al grupului, spuse Jonah Pe atunci era destul de băieţoasă De fapt, din câte ştiu, cred că este în continuare destul de băieţoasă În prezent este arhitect peisagist — V-aţi interesat despre ea? Ştim ce a făcut în acea noapte? întrebă Hanson Adică, ştiu că aşteptăm ca O’Malley şi Lightman să termine de citit toate însemnările, dar — În raportul general nu există decât o menţiune scurtă despre ea S-a dus la culcare cu puţin înainte de ora unu şi a adormit buştean direct pe sol, acoperită cu o jumătate de sac de dormit Spune că a dormit acolo până când a zgâlţâit-o Connor să o trezească, cândva după ora cinci El a rugat-o să-l ajute să o caute pe Aurora şi, aparent, asta a şi făcut Hanson dădu din cap Încetinise atât de mult încât părea că maşina se târăşte Fie era pierdută în gânduri, fie încerca să tragă puţin de timp pentru a rumega informaţiile GPS-ul îi anunţă că mai aveau de parcurs 1,5 km până la destinaţie — V-aţi numărat printre ofiţerii care au investigat cazul la acea vreme? întrebă ea dintr-odată — În modul cel mai elementar Jonah îi aruncă o privire Eram proaspăt ieşit de pe băncile şcolii şi eram un simplu ofiţer în uniformă Am fost trimis să bat la uşi, la fel ca restul membrilor poliţiei locale şi mi-am petrecut nenumărate ore căutând prin pădure La două zile după dispariţie, zona de pădure în care căutam fusese mărită la 30 km2 Căutarea a atins proporţii uriaşe Nu am mai văzut în viaţa mea aşa ceva Cred că nimeni n-a prea dormit în primele două săptămâni Şi mi se pare de-a dreptul incredibil că nu am găsit-o — Presupun că au făcut tot ce facem şi noi acum, nu-i aşa? Au chestionat adolescenţii? — De nenumărate ori, aprobă Jonah, luni la rând Deja eram obişnuit să-l văd pe câte unul dintre ei în secţia de poliţie Mai ales pe Connor Dooley — De ce el? Frână şi maşina se opri complet Hanson se întoarse spre el şi îl privi cu interes În lumina chioară, ochii ei păreau şi mari duri decât de obicei — Pentru că îl considerau un alb jegos, răspunse Jonah, şi pentru că este de descendenţă irlandeză La acea vreme ne confruntam cu Problema Irlandeză şi toată lumea era suspicioasă cu privire la persoanele cu accent În plus, era plin de tatuaje şi era mereu implicat în bătăi Drept urmare, era alegerea perfectă — Şi n-au găsit nimic împotriva lui? — Nu Jonah aruncă o privire în spate şi văzu o pereche de faruri apropiindu-se Hanson băgă maşina în viteza întâi şi porni din nou la drum, puţin mai grăbită de data aceasta Nu, din câte ştiu eu, n-au găsit nimic, dar asta nu înseamnă că nu exista ceva de găsit De asemenea, poate însemna că nu au căutat unde trebuie Casa lui Jojo se ivi din întuneric, chiar în faţa lor Noaptea părea mai degrabă albă, decât albastru pal, iar plantele curgătoare din grădina din faţă care se întindeau peste aproape jumătate din casă păreau mai degrabă lipsite de culoare, decât vesele Jonah cunoştea destul de bine casa Un vechi prieten din şcoală i-o arătase şi de atunci trecuse de multe ori cu maşina pe acolo, încetinind pentru a admira culorile O văzuse şi pe Jojo o dată, lucrând în grădina din faţă, îmbrăcată cu o vestă şi plină de noroi şi sudoare pe faţă Ea nu-l văzuse, iar el a continuat să conducă, simţindu-se uşor inconfortabil, asemenea unui voyeur — Deci după o vreme au renunţat la anchetă? întrebă Hanson, în timp ce semnaliză şi viră pe aleea din faţa casei — Au apărut alte lucruri de actualitate, mai importante, răspunse Jonah De exemplu, un grup IRA a complotat să arunce în aer Primăria Southampton la începutul lui ’84 Lumea se alarmase de cât de aproape fuseseră de a-şi îndeplini obiectivul Astfel am ajuns să ne concentrăm mai mult pe găsirea membrilor acelui grup, decât pe găsirea fetei dispărute Cu toate acestea, cazul Aurorei a rămas deschis şi o dată la ceva vreme, stârnea din nou interesul Jonah omise să menţioneze faptul că el se oferise voluntar de fiecare dată când ancheta fusese redeschisă şi că nu încetase niciodată să o caute pe Aurora Hanson opri motorul îngândurată — Şi a trecut foarte multă vreme de atunci Apoi adăugă: Dar cel puţin, acum avem un cadavru şi o listă clară a suspecţilor — Rămâne de văzut cât de mult ne va ajuta acest lucru, spuse el, coborând din maşină Era cam târziu pentru o vizită Trecuse de ora zece seara Era o oră cam antisocială El spera ca Jojo să nu se fi culcat, pentru că altfel ar fi trebuit să bată în retragere şi să încerce a doua zi, deşi probabil că atunci ar fi fost ceva mai puţin buimac şi i-ar fi fost mai uşor să facă diferenţa între persoana care fusese odinioară şi persoana care era ea în prezent Trecu pe lângă un Jeep Wrangler roşu închis şi vechi, care avea capota coborâtă şi în spatele căruia crescuseră nişte bambuşi În ciuda plantelor, care păreau aproape sălbatice şi care dominau aproape toată aleea, pavajul era imaculat, cu rosturi curate din ciment între dalele crem Pentru a ajunge la uşă, se aplecară pe sub un spalier pe care se întindea o clematită viguroasă Uşa era deja întredeschisă, iar în spatele ei se putea vedea o siluetă slabă şi bronzată, care purta o pereche de pantaloni largi şi o vestă — Vă pot ajuta cu ceva? Deborda de neîncredere Jonah observă că femeii i se încordaseră muşchii antebraţului şi că aceasta avea degetele înfipte în uşă, pregătită să o închidă în orice moment Postura ei era atât de asemănătoare cu cea pe care o avusese în acea noapte în Totton, încât îl derută — Suntem de la Poliţia din Southampton, zise Hanson Eu sunt Ofiţer Hanson, iar acesta este Inspector Şef Sheens Putem intra? Jonah era sigur că nu-şi imaginase reacţia femeii la auzul numelui său Aceasta se relaxă uşor şi schiţă un zâmbet Spre deosebire de prietenii ei, Jojo îl recunoscuse — În regulă, spuse ea, dacă promiteţi că nu am dat de bucluc, adăugă ea cu viclenie Hanson zâmbi, iar Jonah ridică din umeri Zâmbetul i se estompă, dar se îndepărtă de uşă pentru a le face loc să intre Hanson îi făcu semn lui Jonah să intre primul şi acesta o urmă pe Jojo, păstrând o oarecare distanţă Încă mai mergea ca o persoană care era obişnuită să facă multă mişcare Avea un pas uşor şi întins, care acoperea o suprafaţă mare Casa era mai ordonată şi mai spaţioasă decât se aşteptase Lui îi dăduse impresia unei case de păpuşi, dar holul se deschidea într-o bucătărie mare, care fusese extinsă într-o parte pentru a crea o seră, iar în partea cealaltă dădea spre sufragerie Culorile erau vesele, specifice litoralului: nuanţe de albastru şi de galben aprins şi lemn decolorat Pe o măsuţă mică de cafea din stejar se aflau o cană de ceai cu model albastru cu alb şi o carte pusă cu faţa în jos Nu exista niciun indiciu că ar mai fi locuit cu cineva, ceea ce nu-l surprinse pe Jonah Din câte ştia, din lanţul de bârfe locale, Jojo nu mai avusese o relaţie de ani buni, mai exact de când iubitul ei murise într-un accident de alpinism — Vă deranjează dacă ne aşezăm? întrebă Hanson Jojo clătină din cap şi se cuibări într-un fotoliu aflat de partea cealaltă a canapelei, de unde îi urmărea întrebătoare — Deci, despre ce este vorba? Venise rândul lui Hanson să exprime în cuvinte faptul că o fată care dispăruse cu mult timp în urmă era moartă — Nişte rămăşiţe umane au fost descoperite în Brinken Wood şi îi aparţin Aurorei Jackson Jojo rămase nemişcată şi apoi dădu uşor din cap Îşi întinse mâna, care-i tremura uşor, spre cana de ceai — Presupun că era de aşteptat să fie moartă, nu-i aşa? spuse ea şi luă o gură mare de ceai Dar nu-i deloc plăcut să ştii asta cu siguranţă Ce credeţi că s-a întâmplat? A fost omorâtă? — Încercăm să stabilim ce s-a întâmplat, zise Hanson, fiind cât mai evazivă posibil, ca un bun interogator Voiam să vă întrebăm dacă ştiţi ceva despre locul în care a fost găsită Este vorba despre o văgăună de sub un copac — Ce? Rosti acel cuvânt într-un mod extrem de tăios, părea aproape furioasă — Rămăşiţele umane au fost găsite aproape de râu, într-o groapă de sub un fag Ştiţi ceva despre acest lucru? Jojo râse într-un mod straniu şi aspru — Bineînţeles că ştiu acel loc Era ascunzătoarea noastră secretă, depozitul nostru de droguri aveam mai multe decât am fi putut lua într-o viaţă Îşi întoarse privirea spre Jonah, imploratoare Vreţi să ştiţi de unde am făcut rost de ele? Jonah se aplecă uşor în faţă, spunându-i lui Hanson că avea să răspundă el la acea întrebare — Avem un alt martor care ne-a furnizat această informaţie, dar ar fi util să aflăm ce ştiţi dumneavoastră despre asta — Este atât de atât de straniu, zise Jojo şi Jonah observă cum privirea ei se muta de la stânga la dreapta, amintindu-şi ceva, după care se fixă iar asupra lui A fost pusă acolo? Intenţionat? Pentru că asta ar însemna că a fost unul dintre noi Jonah o privi fix, la rândul lui, observând că îi dispăruse culoarea din obraji — Este o posibilitate, zise el Se lăsă un moment scurt de tăcere, timp în care Jonah simţi privirea ei pătrunzătoare — Încă nu ştim ce s-a întâmplat, spuse Hanson în final, urmărind schimbul lor de priviri Drept urmare, vrem să ştim dacă deţineţi informaţii care ne-ar putea ajuta Jojo se foi în fotoliu O privi pe Hanson şi dădu din cap — Ceea ce urmează să vă spun nu mă va pune într-o lumină prea bună Un prieten de-al fratelui meu se afla într-o încurcătură Cumpărase o cantitate mare de dextroamfetamină pentru un bogătaş cretin din Southampton, după care acel bogătaş idiot a fost arestat pentru posesie de cocaină chiar înainte de finalizarea tranzacţiei şi se afla în mare rahat I-am povestit lui Benners ce se întâmplase şi l-am întrebat dacă ar vrea să cumpere drogurile I-am spus că avea să le cumpere la un preţ de nimic Jojo ridică din umeri Nu ştiu dacă asta se pune ca trafic de droguri sau ceva, dar eu am fost cea care a pus totul la cale Eu le-am făcut legătura Părinţii lui Benners erau plini de bani şi părea a fi o oportunitate bună Ne-am gândit că aveam să păstrăm drogurile şi să folosim treptat cantităţi mici Pe atunci eram mari fani ai dextroamfetaminei Era drogul nostru preferat, care ne ţinea treji la petreceri şi Benners îl folosea uneori şi pentru a-şi termina eseurile la timp — Despre ce cantitate vorbim? întrebă Jonah, amintindu-şi de spusele lui Brett Parker — Cincisprezece kilograme, răspunse Jojo şi făcu o grimasă O cantitate dementă Ne-ar fi ajuns ani de zile Jonah se abţinu de la orice reacţie Îşi aminti de grămăjoara de pacheţele Nu erau nici pe departe cincisprezece kilograme acolo, nici măcar un kilogram — Deci, cu cât timp înainte de acea noapte au fost achiziţionate drogurile? continuă Jonah Simţea tensiunea lui Hanson Nu o lăsa să preia conducerea interviului, aşa cum îi sugerase iniţial — Cu câteva săptămâni înainte, nu cu mult, zise Jojo Încă eram entuziasmaţi de asta — Deci presupun că nu apucaserăţi să folosiţi mai mult de câteva grame — Poate nici atât, zise Jojo Niciunul dintre noi nu era mare consumator — Şi după dispariţia Aurorei, spuse Jonah, aţi decis să lăsaţi drogurile acolo? Jojo afişă un zâmbet gol Îşi puse cana la loc pe masă, producând un sunet înfundat — Trebuia să demarăm o căutare şi eram conştienţi că acel loc avea să fie plin de poliţai Aşa că am convenit să lăsăm drogurile acolo Ulterior, dispariţia Aurorei a aruncat ca un fel de umbră asupra lucrurilor Şi niciunul dintre noi n-a mai vrut să se atingă de acele droguri Sau cel puţin, aşa credeam eu După noaptea aceea, n-am mai vorbit despre drogurile ascunse — Niciunul dintre voi n-a mai vorbit despre asta? întrebă Hanson cu curiozitate Deloc? Jojo ezită — Nu, nu Cred că Benners era foarte hotărât să ne ţină departe de acel loc La urma urmei, el era cel care ar fi intrat în rahat dacă s-ar fi găsit drogurile — V-a spus în mod specific să staţi departe de acel loc? — Nu chiar Jojo ridică din umeri A spus doar că ar trebui să ne prefacem că acel loc nu există, cel puţin o vreme — Nu a specificat pentru cât timp? insistă Hanson Nu a spus dacă intenţiona să se întoarcă acolo la un moment dat? — După cum v-am spus, nu a fost atât de precis Eu una nu-mi amintesc să fi spus nimic în genul acesta Şi am presupus că toată lumea simţea acelaşi lucru pe care îl simţeam şi eu Simţeam că acele droguri sunt pătate de dispariţia ei Oftă Dumnezeule, era acolo în tot acest timp, aşteptând ca unul dintre noi să se întoarcă şi niciunul n-a făcut-o Doar că este posibil ca unul dintre voi să se fi întors, gândi Jonah Se lăsă un moment de tăcere, după care Hanson întrebă grijulie: — Aurora ştia de droguri? — Ah, da, ştia, zise Jojo Toţi ştiam, până şi Brett Topaz se dădea mare în faţa lui şi din cauză că a vrut să-i arate lui Brett, a trebuit să-i arate şi Aurorei — Deci Topaz era interesată de Brett Parker? Jojo schiţă un zâmbet — Da Connor n-o interesa deloc la acea vreme Bietul Connor Era nevoit să o privească cum se dă la Brett, care era un îngâmfat la vârsta aceea Presupun că aşa se întâmplă când eşti adorat de toată lumea Cred că dispariţia Aurorei l-a forţat să se maturizeze puţin — Şi Brett era interesat la rândul lui de Topaz? — Nu, nu cu adevărat Cred că pe Topaz o frustra acest lucru Nu existau prea mulţi oameni care să o refuze Jonah se ridică în picioare, lăsând-o pe Hanson să pună întrebările O simţea pe Jojo urmărindu-l cum se plimba prin cameră, căutând indicii despre ultimele decenii — Cât de apropiaţi sunteţi în prezent? întrebă Hanson — Destul de apropiaţi După acea noapte am fost nevoiţi să ne sprijinim reciproc Brett a fost primul care s-a mutat, pentru că era cu un an mai mare S-a mutat în Loughborough, dar de îndată ce a strâns suficienţi bani, şi-a cumpărat o casă aici care, treptat, a devenit centrul tuturor activităţilor — Aţi mai vorbit despre Aurora? — Da, evident Dar vorbeam şi despre multe alte lucruri Eram prieteni Hoinăreala lui Jonah îl aduse în locul unde camera dădea spre seră Descoperi o bibliotecă cu şase fotografii înrămate Îl recunoscu pe fratele mai mic al lui Jojo, Kenny, care locuia în continuare în Lyndhurst şi lucra la magazinul pentru amatori de activităţi în aer liber — Şi acum, sunteţi la fel de apropiaţi? întrebă Hanson — Ne-am distanţat puţin după mutarea lui Topaz şi Connor, răspunse Jojo Adică, cu Daniel şi Brett încă mă mai întâlnesc, dar Coralie a plecat la Londra şi oricum nu a fost niciodată prea interesată să-şi petreacă timpul cu mine, iar sentimentul este reciproc În timp ce asculta, Jonah privi şi restul fotografiilor Erau două poze cu copii, care bănuia că erau fii şi fiicele fratelui mai mare, Anton O altă poză îl înfăţişa pe tatăl ei în tinereţe, cu pielea măslinie, îmbrăcat într-o salopetă, reparând un acoperiş Jonah luă în mână una dintre cele două fotografii rămase Aceasta o înfăţişa pe Jojo mai în tinereţe, probabil pe la treizeci de ani, udă leoarcă într-o zi cu burniţă, cu faţa lipită de a unui bărbat El avea un maxilar puternic, pe care se ivea un început de barbă În spatele lor, prin perdeaua de ploaie, se vedeau marea şi stâncile şi amândoi rânjeau, în ciuda vremii îngrozitoare O auzi pe Jojo ridicându-se şi venind lângă umărul lui Îşi lăsa greutatea de pe un picior pe altul, agitată — Acela este Aleksy, zise ea A fost iubitul meu Jonah dădu din cap Îl recunoscuse pe Aleksy Nowak, renumitul alpinist liber, care fusese adoptat de comunitatea din New Forest, din fotografia pe care o văzuse în ziar În aceeaşi ediţie era şi un panegiric scris de Jojo despre el — Am auzit că a murit Îmi pare rău Jojo clătină din cap şi îşi frecă antebraţul — El n-a cunoscut-o pe Aurora L-am cunoscut la mult timp după — Îmi pare rău, zise Jonah şi puse fotografia la loc N-ar trebui să Nu am venit aici ca să-mi bag nasul în viaţa dumneavoastră personală — În regulă Hanson se ridică, înainte ca ei să apuce să se aşeze — Cred că este suficient pentru această seară, zise, aruncându-i o privire întrebătoare lui Jonah El dădu din cap şi i se adresă lui Jojo — Ne vedem mâine dimineaţă la ora 11 — În regulă Urma să merg la căţărat, dar oricum se pare că va ploua Jonah o privi curios — Încă mai faceţi alpinism? Jojo dădu din cap Ridică din umeri, uşor defensiv — Ori asta, ori pierdeam încă un lucru pe care îl iubeam Îi conduse până la uşă şi îi urmări cu privirea până ajunseră la maşină Închise uşa doar după ce-i văzu urcând în maşină Jonah ar fi trebuit să meargă să-şi recupereze bicicleta din Godshill şi să pedaleze cei 20 km până acasă, în Ashurst Nu-i plăcea să o lase nesupravegheată, chiar dacă se afla într-o zonă cu o rată mică a criminalităţii, precum Godhill Dar se făcuse aproape unsprezece noaptea şi mai avea de recitit şi raportul general pentru a se pregăti pentru conferinţa de presă de a doua zi — Poţi să mă laşi acasă, îi spuse lui Hanson Voi rezolva mâine cu bicicleta — Desigur, zise ea Unde locuiţi? întrebă ea, după un scurt moment de tăcere Jonah oftă — Scuze, locuiesc în Ashurst — Aţi putea să ? Gesticulă spre GPS şi Jonah îşi introduse codul poştal — Deci, drogurile începu Hanson, odată ajunşi pe drumul principal — Reprezintă un punct de interes, aprobă Jonah — Ce cantitate s-a găsit la locul crimei? — Foarte puţin, răspunse el — Deci, se pare că Daniel Benham s-a întors acolo, zise Hanson Şi dacă a văzut-o şi nu a denunţat acest lucru, este foarte posibil ca el s-o fi omorât — La un moment dat, cineva a înlăturat o cantitate mare de dextroamfetamină din jurul cadavrului Aurorei Jackson, o corectă Jonah Şi nu a raportat acest lucru Nu avem certitudinea că a fost unul dintre ei, cu atât mai puţin că a fost Daniel Benham — Dar aceasta este concluzia cea mai probabilă, nu-i aşa? insistă Hanson — Nu este suficient să ai o concluzie probabilă, zise Jonah O auzi pe Hanson oftând, deşi nu mai spuse nimic În timp ce maşina avansa, se lăsă tăcerea, iar Jonah reveni în mintea lui asupra interviului cu Jojo Conversaţia despre iubitul ei îi revenea constant în minte Îi luă o vreme până îşi dădu seama că Hanson îl privea pe ascuns, ori de câte ori avea ocazia — Aţi fost prieteni, nu-i aşa? zise ea Din acest motiv aţi vrut să preiau eu conducerea interviului — Nu tocmai, răspunse el De fapt, am fost prieten cu fratele ei mai mare Mergeam uneori la ei acasă sau îmi petreceam timpul cu amândoi în spaţiul de recreere Cam asta făceam în copilărie — Deci nu sunteţi îngrijorat de faptul că ar putea exista un conflict de interese? Nu sunteţi apropiaţi? — Nu, nu am fost niciodată apropiaţi, zise Jonah, simţindu-se uşor defensiv Începuse să-şi dea seama că Hanson nu lăsa lucrurile baltă Cred că m-am întâlnit cu ea întâmplător de vreo patru sau cinci ori în tot acest timp şi nu am făcut nimic altceva decât să ne salutăm Şi oricum, nu m-am întâlnit cu ea recent Şi nu mi-am mai petrecut timpul cu fratele ei după ce am început pregătirea pentru poliţie A fost o decizie conştientă, într-o anumită măsură Avea mulţi prieteni care încălcau legea şi ştiu că şi el o făcea, deşi cred că a renunţat la toate astea acum Hanson dădu din cap — Şi eu am renunţat la câţiva prieteni de genul acela, zise ea Jonah fu surprins Îi citise CV-ul şi o crezuse o inocentă, provenită dintr-un mediu total diferit de al lui Deşi era conştient că CV-ul nu furniza toate informaţiile — În orice caz, este bine, adăugă ea, zâmbind Faptul că sunteţi doar cunoştinţe nu va complica lucrurile — Aşa este, aprobă Jonah Şi încercă să nu se gândească la toate lucrurile pe care omisese să i le spună 12 Aurora Vineri, 22 iulie 1983, 21:25 Tremura de frig când se întoarse spre locul de campare Se întunecase aproape complet şi părul ei era încă ud Apa începu să i se prelingă pe bluză de îndată ce o îmbrăcă, creând urme transparente Îşi menţinu privirea aţintită asupra luminii roşiatice a focului, care se ivea printre copaci Spera că focul avea s-o încălzească Topaz, Benners şi Brett stăteau unul lângă altul lângă foc Înainte să iasă dintre copaci, auzi vocea stridentă şi agresivă a lui Topaz — Ei bine, n-ar fi trebuit să-i spună să facă asta! Pentru numele lui Dumnezeu! Probabil că s-a pierdut înotând în râu Aurora simţi din nou dorinţa de a se ascunde De cele mai multe ori, când sora ei era mânioasă, Aurora se retrăgea în sinea ei Dar apoi, într-un moment de rebeliune, se întrebă ce drept avea Topaz să fie furioasă Topaz fusese cea care plecase şi o lăsase cu nişte oameni pe care de-abia dacă-i cunoştea Topaz fusese cea care o invitase şi apoi tot ea se comporta de parcă Aurora n-avea ce căuta acolo — Ai verificat dacă şi-a lăsat hainele pe mal? strigă Jojo, care stătea aplecată lângă Connor, încercând să fixeze mai bine unul dintre corturi — Nu, zise Topaz — Ar trebui să încercăm să o găsim, spuse Brett, aruncând o privire spre poteca ce ducea la râu Poate a păţit ceva în apă Aurora nu era pregătită să iasă la iveală, dar nici nu voia ca ei să plece în căutarea ei — Este în regulă Sunt aici Aurora ieşi în luminiş Topaz se repezi la ea În lumina focului părea aprinsă de furie — Unde naiba ai fost? Aurora se apropie de foc şi se ghemui lângă el, lăsând rucsacul lui Jojo să cadă lângă ea — Am fost să înot, zise ea şi simţi iar acel sentiment de rebeliune Nu mai era dispusă să-şi ceară scuze şi să o împace pe sora ei Nu voia decât să se cuibărească lângă foc şi să privească flăcările — Timp de o oră şi jumătate? întrebă Topaz Ai petrecut o oră şi jumătate înotând? — Da, spuse Aurora La fel cum tu ai căutat lemne pentru foc timp de o oră şi jumătate Se lăsă tăcerea Nu se auzea decât trosnetul focului Era extrem de fierbinte de la distanţa aceea Aurora se delecta Inhală căldură şi îşi lăsă faţa să se încălzească până deveni aproape dureros În cele din urmă, o auzi pe Topaz mormăind: — Este ridicol După care se îndepărtă Aurora îi distingea silueta printre flăcări Topaz se aşeză ţâfnoasă lângă Coralie, care o luă în braţe şi începu să-o mângâie pe cap — Trebuie să mănânci, zise Benners, întrerupând momentul de linişte Se îndreptă spre aragazele de camping, care fuseseră stinse Îţi voi încălzi ceva Îl simţi pe Brett dându-i târcoale, dar continuă să privească focul, mai exact o secţiune dintr-un buştean care tocmai se aprindea — Ţi s-a întâmplat ceva cât înotai? întrebă el pe un ton jos — Nu, a fost bine Realiză că răspunsul ei fusese foarte succint, aşa că-i zâmbi Am înotat mult în amonte şi apoi a trebuit să înot înapoi, atâta tot — Bine Eu am fost Noi am fost îngrijoraţi Deci este bine că nu ai păţit nimic Îşi puse mâna pe umărul ei şi îl strânse uşor, înainte de a merge să i se alăture lui Benners Aurora îl urmări, incertă Întotdeauna asociase popularitatea lui lipsită de efort cu egoismul, cu indiferenţa Fu surprinsă să constate că fusese îngrijorat în privinţa ei, dat fiind faptul că avea paisprezece ani şi se afla în capătul opus al spectrului popularităţii Odată ce îşi întoarse privirea de la el, îşi dădu seama că Topaz se uita fix la ea, cu o postură rigidă şi cu maxilarul încleştat Aurora o irita adesea pe Topaz, dar de data aceasta era vorba despre mai mult decât simplă iritare Privirea ei era plină de ură, ceea ce o făcu pe Aurora să simtă iarăşi că îi este frig 13 Jonah s-ar fi bucurat să meargă în tăcere până acasă, dar Hanson era vioaie şi vorbăreaţă — De cât timp lucrează ceilalţi doi pentru dumneavoastră? îl întrebă ea după câţiva kilometri — De cinci ani Mai exact, Ben de cinci ani, iar Domnall a venit la un an după El a fost recrutat mai târziu, pentru că a fost în armată Hanson rânji încântată — Serios? Nu pare genul militar — Aşa este N-am mai întâlnit în viaţa mea un bărbat care să urască atât de mult să i se spună cum să facă anumite lucruri — Poate că acesta este motivul pentru care a părăsit armata, zise ea — Posibil Jonah ştia adevăratul motiv; ştia despre alcool, despre avertismentele primite şi despre beţiile care conduseseră la eliberarea lui Domnall din serviciul militar De asemenea, ştia prin ce trecuse Domnall, ce îl adusese în acea stare şi câtă muncă depusese pentru a-şi reveni După părerea lui Jonah, aceea era povestea lui Domnall şi numai el putea decide dacă avea s-o împărtăşească cu noul ofiţer Jonah nu avea de gând să-i dezvăluie secretul — Şi Ben? întrebă ea El de unde a venit? — El era cel mai tipic candidat al Academiei, răspunse Jonah El şi-a dorit dintotdeauna să facă parte din Departamentul de Investigaţii Criminale şi şi-a luat licenţa în sociologie pentru că a considerat că avea să-i fie utilă L-am angajat de îndată ce a devenit ofiţer, la fel cum am făcut şi în cazul tău — Şi unde a făcut pregătirea? — La Poliţia Metropolitană, dacă îţi vine să crezi Nu a fost calea obişnuită aleasă de majoritatea ofiţerilor care îşi fac pregătirea la Poliţia Metropolitană şi, care ulterior, aleg să rămână acolo — Uau! Un băiat de oraş — Un băiat de oraş adoptat, zise el A crescut în Morestead, motiv pentru care s-a şi întors aici pentru familie, fraţi şi nepoţi — Soţie? întrebă Hanson Jonah încercă să-şi ascundă zâmbetul Femeile tinere mereu întrebau asta, uneori şi bărbaţii tineri Nu conta faptul că Lightman era mai degrabă rezervat şi politicos, decât cald Aspectul lui fizic era suficient pentru a le trezi interesul — Nu, nu are soţie şi nici iubită, din câte ştiu eu Ben este dedicat jobului său Îşi dădu seama că Hanson analiza informaţia Se întrebă dacă era interesată de Ben Nu părea visătoare ca restul În orice caz, avea să-şi piardă interesul odată ce avea să realizeze că acel caracter distant al sergentului cel frumuşel era impenetrabil, în ciuda flirtului, privirilor cu subînţeles şi a machiajului perfect Telefonul lui Hanson începu să vibreze din suportul de pahare în care îl pusese Văzu cum i se întoarse privirea şi nu fu deloc surprins când ea opri maşina la următoarea intersecţie pentru a răspunde — Îmi cer scuze, spuse ea şi deblocă telefonul — Nicio problemă, răspunse el, întrebându-se dacă nu cumva din cauza lui ea se afla acum departe de vreun iubit Indiferent cine era, ea nu răspunse Vârî telefonul la locul lui, iar Jonah observă o tensiune pe care nu o simţise anterior Rămase treaz până la ora două noaptea, recitind raportul primit de la Serviciul de Informaţii Se băgă în pat, iritat de faptul că avea să doarmă doar cinci ore şi visă toată noaptea apă fierbinte şi o fată necunoscută aflată în pericol Cu puţin înainte de ora 7:00, telefonul sună în mod inoportun Mintea lui adormită se îndreptă spre fosta lui iubită Pentru o clipă, ochii îi jucară feste şi citi numele lui Michelle pe ecran, până să realizeze că de fapt era mama lui Oare când avea să înceteze cu presupunerile instinctive că totul avea legătură Michelle? Poate când avea să se arunce în următoarea relaţie sortită eşecului? Sau poate că Michelle avea să fie persoana la care nu va putea renunţa niciodată, regretul care îl va urmări tot restul vieţii? Răspunse răguşit — S-a întâmplat ceva? — Este cineva îi recunosc Avea vocea gâtuită şi incoerentă, ceea ce-l făcu pe Jonah să simtă iar acel sentiment familiar de depresie Au stat afară toată noaptea Sunt prieteni de-ai lui Vor să mă omoare — Mamă, zise el, pe cât de răbdător putu Nimeni nu vrea să te omoare Trebuie să respiri şi să te linişteşti A trecut foarte mult timp de atunci Nu le mai pasă de tine sau de noi — Încetează! Mereu încerci să spui Scoase un sunet gâtuit De ce nu eşti aici? Ar trebui să mă protejezi! Fu năpădită de acea furie care conducea întotdeauna la un şiroi de lacrimi — Jonah, unde eşti? întrebă ea, în timp ce plângea Mă simt atât de singură Au trecut zile de când n-am mai văzut pe nimeni — Voi veni să te vizitez în seara asta sau mâine, zise el În ultimii ani reuşise să dobândească abilitatea de a o linişti Ea plângea aproape de fiecare dată când vorbeau Nu eşti singură O ai pe Deborah care trece pe la tine la prânz Poţi vorbi cu ea — Nu pot Vorbea asemenea unui copil mic, irascibil şi cu ochii în lacrimi — Dar îţi place de ea — Nu stă niciodată prea mult Îmi pregăteşte prânzul şi apoi pleacă Jonah vru s-o contrazică, dar apoi îşi dădu seama că exista posibilitatea să fie adevărat Situaţia finanţării se schimbase, fapt care ar fi putut însemna vizite mai scurte Trebuia să sune la societatea care îi acorda îngrijire mamei sale pentru a afla mai multe — În regulă Voi trece eu pe la tine mai târziu Şi o voi ruga şi pe Barb să vină în vizită Bine? Ei îi face plăcere să te viziteze O vom invita să ia prânzul cu noi sau ceva Era mereu atent când vorbea despre Barb Încerca mereu să o facă să pară o prietenă şi nu o femeie pe care o plătise, pentru a păstra aparenţa că mama lui încă mai avea prieteni şi o viaţă normală — Ar fi trebuit să vină ieri Mi-ar fi plăcut să o văd Jonah rămase blocat pentru o clipă — I-ai spus să vină? Ai sunat-o? — Nu Credeam că o vei suna tu Era bosumflată şi îşi plângea de milă Era greu să nu te enervezi N-am mai rămas decât noi doi şi am nevoie de tine ca să ai grijă de mine Jonah oftă O îngrijea de zeci de ani, mai exact de când fugise de Tommy Sheens şi începuse o viaţă nouă în Lyndhurst Deşi avea doar zece ani la acea vreme, se simţise extrem de uşurat când se mutară în Lyndhurst Tommy nu era violent fizic, decât foarte rar şi probabil că, tocmai de aceea, mamei lui îi fusese atât de greu să-l părăsească Abuzul lui era mai mult verbal şi emoţional Îi controlase şi îi manipulase până când mama lui începuse să se îndoiască de propriile ei gânduri, iar Jonah ajunsese să nu mai aibă pic de încredere în sine şi să-l creadă pe tatăl său atunci când acesta îi zicea că a face tot ce ţi se spune este definiţia unei familii iubitoare — Mamă, îmi pare rău, dar ieri am lucrat toată ziua, zise Jonah, calm Dar o voi suna — Poate că nici n-ar trebui să o suni Poate că nici nu mă mai place — Bineînţeles că te place, spuse el O sun puţin mai târziu Ne vedem diseară, bine? Închise telefonul şi rămase întins pentru o clipă, simţind frustrare în toţi muşchii capului şi ai braţelor Şi-ar fi dorit să arunce telefonul pe geam În schimb, se ridică şi căută numărul lui Barb În loc să o sune, îi trimise un mesaj Nu voia să o trezească cu noaptea în cap, dar dacă aştepta până mai târziu, avea să uite cu desăvârşire Luă un prosop de pe calorifer şi intră în baie Stătu în duş mai mult decât era cazul, fiind consumat de aceleaşi gânduri despre mama lui, pe care le avea mereu Se gândea că era de datoria lui să o salveze de ea însăşi, dar nu ştia cum Se gândea la faptul că nu din cauza lui ajunsese ea în acea stare, ci din cauza lui Tommy Sheens, care o abuzase încă din ziua nunţii Până se îmbrăcă în costumul gri închis şi îşi puse cravata albastru deschis, care reprezenta ţinuta lui standard pentru întâlnirile cu presa, reuşise să-şi alunge din minte gândurile despre familie Avea 45 minute la dispoziţie să se pregătească pentru conferinţa de presă Deschise uşa pentru a se confrunta cu ceaţa şi burniţa de afară, ceea ce părea nedrept, dată fiind ziua anterioară Îşi verifică telefonul înainte de a se urca în maşina lui, un Mondeo Nu primise niciun mesaj sau e-mail de la McCullough Avea să vorbească la conferinţa de presă fără a avea raportul toxicologic, ceea ce, dintr-un anumit punct de vedere, nu era un lucru tocmai rău Măcar aşa nu avea nimic de ascuns Nu trebuia decât să le spună că este vorba despre Aurora şi că investigau piste noi Spera ca, până la finalul acelei zile, să aibă cu adevărat noi piste de investigat * Topaz ura ideea de a se afla în casa părinţilor ei Ura dezordinea şi faptul că nu se schimbase nimic acolo Simţea că viaţa se scurge pe lângă ei, în timp ce ei stau în bucătăria aceea veche şi îşi beau ceaiul din cănile pătate Mai mult decât atât, ura faptul că întoarcerea acasă o făcea să simtă iar copil, o făcea să-şi amintească de persoana care fusese odinioară Şi apoi mai era şi camera Aurorei, care rămăsese camera surorii ei mai mici Acum era plină de praf şi avea un aspect vechi, dar rămăsese în continuare decorată cu fluturi şi flori, de la cuvertura de pat, până la tavan Connor era deja îmbrăcat în echipamentul de alergare şi nu părea deloc deranjat de ploaia constantă şi de bălţile noroioase care deveneau tot mai mari El îşi bea cafeaua cu înghiţituri mici, iar ea-l privea, în timp ce mama ei se agita pregătind micul dejun Aproape că nu vorbiseră deloc despre Aurora de când plecaseră din Edinburgh Pe parcursul zborului au vorbit doar despre lucruri neînsemnate: despre faptul că trebuiau să se oprească să le cumpere ceva părinţilor ei şi despre decizia de a dormi sau nu la un hotel în noaptea următoare N-au vorbit nici despre Daniel, Brett, Coralie sau Jojo, deşi Topaz murea de curiozitate să afle ce făceau ceilalţi şi cum făceau faţă situaţiei În plus, şi ea voia să vorbească cu ei Cu Daniel, care avea să fie înţelegător, cu Brett, care avea s-o asculte fără a o judeca şi chiar şi cu Jojo, care probabil că avea s-o facă să râdă, în ciuda situaţiei Connor îşi termină cafeaua şi îi făcu un semn din cap înainte de a pleca În general, o săruta înainte de a pleca, dar, dintr-un oarecare motiv, nici măcar nu era sigură că voia să fie sărutată Nu se putea abţine să nu se gândească la Aurora şi la propriile ei frânturi de amintiri legate de noaptea aceea Se simţi aproape uşurată când Connor plecă, dar în clipa în care rămase singură cu mama ei, regretă acel lucru O înfuria faptul că trebuia să se prefacă interesată de noul câine al prietenei mamei ei sau de parcarea magazinului Se simţea extrem de frustrată de tot În cele din urmă, se scuză de la masă sub pretextul unui telefon în interes de serviciu, deşi era încă devreme şi anunţase că avea să-şi ia concediu Urcă scările prost luminate şi se îndreptă spre palier Observă uşa de la camera Aurorei mişcându-se uşor în adierea creată de geamul deschis Şovăi, amintindu-şi brusc de o dimineaţă, foarte devreme, când se strecurase în casă după o noapte de petrecere cu Coralie şi câţiva băieţi din clasele mai mari Fusese o dimineaţă mohorâtă, asemenea celei de acum, şi Topaz se simţise dintr-odată lipsită de valoare şi folosită În timp ce urca scările simţise cum se adunau lacrimi de ruşine în interiorul ei Apoi uşa Aurorei se deschisese şi Topaz tresărise Sora ei stătea în cadrul uşii, în cămaşa ei de noapte semitransparentă, vaporoasă, din dantelă mov, care devenise prea scurtă pentru ea odată ce crescuse Dar pentru o clipă, în acea lumină slabă, îi păruse diafană şi frumoasă, cu ochi mari şi luminoşi — Mă bucur că eşti bine, îi şoptise Aurora N-am putut închide un ochi Vrei un ceai? Pot să-l pregătesc într-un vas, pe plită Aşa nu voi trezi pe nimeni Topaz îi analizase expresia feţei, aşteptându-se să detecteze o urmă de judecată la adresa ei, dar nu o găsi Nu fusese decât o ofertă călduroasă Întreaga fiinţă a surorii ei şi acea ofertă de confort pur şi călduros avură un efect straniu asupra lui Topaz Simţi că ar putea renunţa la acel sentiment de ruşine şi că ar putea să fie asemenea Aurorei, cumva Nu-şi mai dorise niciodată să semene cu sora ei — Mersi, răspunsese ea, încercând să-şi ascundă emoţia din voce Mi-ar plăcea să beau un ceai În cele din urmă, stătuseră aşezate de un capăt şi de celălalt al mesei din bucătărie şi vorbiseră despre câţiva dintre profesorii de la şcoală şi îşi dăduseră ochii peste cap când veni vorba despre părinţii lor Topaz nu-şi amintea dacă-i mulţumise vreodată Aurorei pentru acea zi, dar bănui că nu o făcuse Până se trezise, dorinţa de a fi plăcută dispăruse, iar sora ei mai mică îşi reluase rolul de a reprezenta o ruşine pentru Topaz Era ciudat să realizeze chiar în acel moment că sora ei nu mai era Doar ştiuse acest lucru de ani buni, dar văzând palierul gol, lipsit de prezenţa Aurorei şi ştiind că nu era Aurora cea care deschidea uşa, o făcu să conştientizeze adevărul Se apropie încet de uşa camerei şi o deschise Fluturii, florile şi culorile sălbatice nu-i mai creau o senzaţie de claustrofobie Păreau mai degrabă magnifice Se plimbă prin cameră, trecându-şi degetele peste aripile din voal şi modelele pictate pe pereţi Apoi se urcă în patul Aurorei şi se făcu ghem în jurul pernei a cărei husă nu mai fusese schimbată Presa fusese neobişnuit de paşnică în acea dimineaţă Cea mai dificilă întrebare primită fusese dacă acel caz era tratat drept omucidere Jonah avea răspunsul pregătit — Nu putem exclude nicio posibilitate în acest stadiu al anchetei, zise el calm Mai aveţi alte întrebări? Nu i se mai adresară alte întrebări Reporterii erau mult prea tineri, nici nu ştiau cine fusese Aurora Coborî calm de pe micul podium şi observă cum unii dintre jurnalişti îşi scoseseră telefoanele pentru a o căuta pe Aurora Jackson pe Google, încercând să-şi dea seama de proporţiile cazului Wilkinson aştepta în spatele încăperii Era mic şi îndesat, îmbrăcat în haine obişnuite, care-l făceau foarte discret Îi făcu semn din cap lui Jonah să-l urmeze Jonah se conformă În general, era bine să ţii cont de părerea Comisarului Şef, chiar dacă acesta nu era implicat direct în anchetă Wilkinson îşi folosi cartela pentru a deschide uşa Departamentului de Investigaţii Criminale şi îl aşteptă — Cum se descurcă noul ofiţer? întrebă el încet — Bine, cred, răspunse Jonah Aştept să văd cum se descurcă într-un caz de crimă Wilkinson continuă să avanseze prin biroul pe jumătate plin, salutând din cap câţiva ofiţeri Ocazional, le mai oferea şi câte un sumbru „Bună dimineaţa” Se opri în faţa biroului său, cu mâna pe uşa din sticlă şi îl privi pe Jonah cu o uşoară compasiune — La cât încep interviurile? — La nouă Wilkinson se uită la ceasul de la mână şi ridică din umeri — Lightman şi noul ofiţer sunt aici Se pot ocupa ei de asta Haide să-mi dai mai multe detalii despre ce se întâmplă Jonah se lăsă condus înăuntru — Este surprinzător, nu-i aşa, zise Wilkinson, cum se întorc împotriva noastră nişte lucruri care s-au petrecut cu treizeci de ani în urmă!? — Da, spuse Jonah, întrebându-se dacă trecutul avea acelaşi efect asupra Comisarului Şef pe care îl avea asupra lui Câţi ani să fi avut la acea vreme? Oare era inspector pe atunci? Jonah nu-l cunoştea chiar atât de bine Durase destul de mult până ca cei doi să devină colegi şi apoi prieteni Fusese o prietenie neobişnuită între fiul unui nomad şi băiatul de la şcoala de stat Wilkinson îşi întoarse scaunul şi privi magazinul care se vedea de pe geamul lui — Deci vorbim despre un grup de copii şi un stoc de dextroamfetamină Credem că fata şi drogurile au fost îngropate împreună? Jonah se mai confruntase cu această întrebare, dar nu putea decât să speculeze Modul în care reacţionaseră fiecare dintre ei dădea multe de înţeles Poate că unul s-ar fi putut arăta şocat, dar nu toţi — Momentan nu vă pot oferi un răspuns sigur la această întrebare, zise el Vreau să obţin raportul toxicologic înainte de a forma o ipoteză De asemenea, aş vrea să văd evidenţele telefonice pentru membrii grupului — Copiii ăştia au fost foarte uniţi, continuă Wilkinson pe un ton grav Au reprezentat un front unit, ceea ce poate fi considerat destul de incriminator Jonah nu-l contrazise, dar se gândi că puteau exista şi alte lucruri, în afară de crimă, pe care acel grup voia să le ascundă Lucruri care le-ar putea cauza probleme chiar şi treizeci de ani mai târziu Acest gând îl făcu să simtă o uşoară anxietate Aproape că-l putea auzi pe Comisarul Şef gândindu-se la accesarea evidenţelor telefonice Era de datoria lui să se asigure că departamentul acţiona în mod legal şi corect şi să ţină piept controlului extern Făcea tot ce-i stătea în putinţă să-şi ajute anchetatorii, dar era foarte strict în ceea ce privea acţiunile pe care el le considera necorespunzătoare — În regulă Cred că accesul la evidenţele telefonice este justificat Nu vei obţine nimic din trecut, dar cel puţin, dacă există complicitate în prezent, vei şti despre asta — Vă mulţumesc, zise Jonah — Instinctul ce-ţi spune? întrebă Comisarul Şef — Că este posibil să dureze o vreme până să reuşim să elucidăm misterul, zise Jonah, schiţând un zâmbet Momentan nu pot fi mai exact — Încerci să rămâi neutru, înţeleg, zise Wilkinson Ar fi indicat să suspenzi momentan ancheta din Portul Portsmouth Internaţional Dacă nu mai apare ceva, cazul Aurorei va reprezenta o prioritate în viitorul apropiat — Da, domnule, răspunse el, gândindu-se la toate săptămânile în care echipa lui lucrase la acel caz Dar deja nu mai era interesat de ancheta aceea Fusese atras înapoi în misterul dispariţiei Aurorei Ieşi din birou, în agitaţia Departamentului de Investigaţii Criminale Telefonul lui Topaz sună cât ea se afla încă în patul Aurorei Văzu că o suna Coralie şi se gândi să ignore apelul Dar Coralie era genul insistent, drept pentru care, de cele mai multe ori, era mai bine să adreseze problema pe moment Topaz răspunse — Bună, drăguţo, zise Topaz pe un ton cât mai obişnuit — Mi-am rezervat bilet de tren spre Southampton, spuse Coralie, în loc de salut Vocea ei era mai încordată decât de obicei şi părea nefericită — Serios? — Voi sta la Hotel Regent Tati stă adesea în apartamentul de acolo Evident că avea să stea acolo Coralie era genul care voia tot: tot ce era mai scump, mai extravagant şi care-i aducea cel mai înalt statut Şi tatăl ei, care rămăsese tot Tati deşi avea 85 ani, îi oferea tot — La ce oră ajungi? Eu şi Connor am putea veni pe la tine mai târziu să bem ceva, dacă vrei, se oferi ea Cel puţin ar fi avut o scuză să iasă din casă — De ce nu mi-ai spus? întrebă Coralie, ignorând propunerea — Ce anume, drăguţo? — Că au găsit-o pe Aurora Vocea lui Coralie trăda o notă de durere — Îmi pare rău, răspunse Topaz Nu era capabilă să pară sinceră Nu am putut să mă gândesc la asta — Dar aş fi putut veni aseară, zise Coralie Aş fi putut fi acolo să-ţi ofer sprijin — Da, ştiu Mi-ar fi plăcut să fii aici Se lăsă un moment de tăcere Ai vorbit cu ceilalţi? — Da, l-am sunat pe Benners Coralie oftă Tot spunea că nu poate vorbi despre asta Părea stresat Cred că poliţia îl agasează — Dumnezeule, nu iar, spuse Topaz Probabil că în orice clipă vor începe iar să-l agaseze şi pe Connor — Acum este un profesor cu renume Se vor purta frumos cu el — Dar îl vor judeca pentru persoana care era atunci, nu pentru persoana care este acum, o contrazise Topaz — Ei bine, ar fi trebuit să fie mai puţin agresiv — Coralie! o repezi Topaz — Ai impresia că sunt răutăcioasă, zise ea, agitată Dar ştii prea bine cum era la acea vreme Ştii foarte bine Şi era obsedat de tine — Nu, mă iubea, spuse Topaz ferm — Cu toţii te iubeam! replică Coralie Şi pe vremuri eram şi noi importanţi pentru tine Acum nu mai există decât el — Sunteţi în continuare importanţi pentru mine, răspunse Topaz Dacă v-am dezamăgit, îmi pare rău Dar nu este o idee prea bună să vorbim despre asta acum Amorţeala începea să dispară, fiind înlocuită de furie De ce spunea Coralie toate acele lucruri fix în acel moment? Parcă ar fi avut un senzor pentru momentele în care Topaz se simţea vulnerabilă şi alegea să atace tocmai atunci — Cu ce te are la mână? întrebă Coralie, ignorându-i răspunsul De ce s-a schimbat totul în acea noapte? S-a întâmplat ceva după ce am mers la culcare? — Du-te dracului, Coralie, zise Topaz, tremurând de furie Cum îţi permiţi? Tocmai tu! Nu! Ştii ceva? Mi-a ajuns Încheie convorbirea şi aruncă telefonul de perete Acesta ricoşă şi ateriză pe covorul pastel, aparent intact — Du-te dracului! repetă ea, după care izbucni în hohote de plâns care-i zguduiră tot corpul, simţindu-se plină de furie şi mâhnire Auzi pe cineva urcând scările şi trecând pe palier spre camera ei Sperase că aveau s-o lase în pace Dar apoi auzi paşi îndreptându-se spre uşă şi vocea tatălui ei — Topaz, eşti acolo? Probabil că ştia că era acolo, dat fiind faptul că plânsul ei era destul de perceptibil Ea nu scoase niciun cuvânt şi uşa se deschise încet — Pleacă, zise ea şi se întoarse cu spatele la el — Îmi pare rău, spuse Tom, dar nu plecă imediat Făcu câţiva paşi şi îşi puse mâna pe umărul ei Sunt aici pentru tine, dacă dacă vrei să vorbeşti cu cineva În regulă? Topaz nu se întoarse, dar dădu din cap Tom plecă după câteva clipe Îl auzi închizând uşa în urma lui şi doar după aceea îşi înfundă iar faţa în pernă Telefonul ei mai vibră o dată, puţin mai târziu Ştia că era un mesaj de la Coralie Topaz regreta că nu fusese mai aspră cu fosta ei prietenă, că nu o rănise mai tare Cel mai probabil, Coralie îşi cerea scuze, aşa cum făcea mereu Momentele ei de anxietate nu durau niciodată prea mult Topaz ridică telefonul pentru a citi mesajul, dar nu era o scuză din partea lui Coralie Când ajung, voi merge să vorbesc cu poliţia Cred că sunt o grămadă de lucruri care li s-ar părea interesante Vru să arunce iar telefonul, dar se abţinu Scrise un mesaj cu mâinile tremurânde N-ai decât să le spui ce vrei Mă doare în cur Nu va crede nimeni poveştile tale de psihopată Cuvintele erau curajoase şi probabil stupide, dar şi-ar fi dorit să fie adevărate Înainte ca Jonah să apuce să închidă uşa biroului lui Wilkinson, se trezi cu Lightman lângă el Jonah observă carneţelul şi pixul şi se întrebă de la ce oră se afla Lightman la birou Arăta imaculat, ca întotdeauna — Brett Parker a ajuns deja L-am rugat să aştepte în Camera de Interogatoriu nr 4, zise Lightman — Mulţumesc! — Înainte de a intra, am luat câteva notiţe din rapoartele cazului Am citit interviurile iniţiale luate în primele trei zile de la deschiderea cazului de persoană dispărută Şi am descoperit câteva lucruri interesante, care au fost scoase în evidenţă de anchetatorii de la acea vreme — Spune-mi — Atât Connor Dooley cât şi Jojo Magos au menţionat faptul că Aurora s-a dus să înoate la un moment dat, pe parcursul serii Din declaraţia lui Jojo reiese faptul că fusese ceva obişnuit, dar ulterior, Connor a declarat că sora Aurorei era „încă furioasă pe ea pentru că se dusese singură să înoate ” Ceilalţi nu au menţionat acest lucru, dar Daniel Benham a declarat că toţi îşi făceau griji pentru ea şi că încercau să o protejeze Citez: „ne agitam şi dacă nu o mai vedeam Nu înţeleg cum am putut permite să se întâmple aşa ceva ” Jonah zâmbi Era tipic pentru Lightman să analizeze totul în mod riguros, cu grijă, verificând toate informaţiile Niciunul dintre colegii lui nu avea nici pe aproape o astfel de capacitate de analiză detaliată — Deci, rezumă el, îndreptându-se spre camera de interogatoriu, a plecat singură o vreme, ceea ce i-a făcut pe toţi să se îngrijoreze Nu ştim ce a făcut în acel timp sau dacă vreunul dintre ei a urmărit-o Şi nu s-au făcut prea multe demersuri pentru a investiga această pistă în ’83 — Cred că merită să-i întrebăm despre asta, spuse Lightman — Altceva? — Ar mai fi câteva chestiuni, precum faptul că Topaz Jackson şi Coralie Ribbans au părăsit locul de campare în urma unui conflict cu Daniel Benham şi Connor Dooley — În ce sens? — Au plecat în pădure o vreme Jonah dădu din cap — De ce s-au certat? Cunoaştem detaliile? — Da Amândouă i-au acuzat pe Connor şi Daniel că nu erau de acord cu prezenţa lui Brett Dar în declaraţia lui, Daniel Benham a spus că nu fusese mare scofală şi că nici măcar nu fusese cu adevărat o ceartă Eu unul aş fi interesat să aflu mai multe despre acea dispută În plus, Topaz Jackson a rămas singură Conform spuselor lui Coralie, aceasta a lăsat-o singură pe Topaz pentru „a-i oferi puţin spaţiu” Aparent, aceste evenimente coincid cu perioada de timp în care Aurora înota Aş vrea să ştiu dacă nu cumva s-a întâlnit şi s-a certat cu sora ei Lightman se opri în dreptul biroului său şi Jonah se opri şi el Încerca să-şi organizeze aceste informaţii în minte Se întreba ce ar fi putut păţi o fată de paisprezece ani în pădure care să conducă la moartea ei Geanta lui Hanson atârna de spătar, deşi scaunul în sine era gol O’Malley se afla la biroul următor, înconjurat de hârtiile lui dezordonate Îşi ridică privirea, dădu din cap spre Jonah şi se întoarse la citit cu preocuparea unui om care construia ceva — Mulţumesc, îi spuse Jonah lui Lightman, luând o hârtie din mâna lui Cine merge să ia cafea? Lightman dădu din cap şi se întoarse, în timp ce O’Malley strigă: — Eu vreau cu zahăr azi, cel puţin două pliculeţe — N-ai voie zahăr, strigă Lightman spre el, iar O’Malley clătină din cap — Mersi, Mami! Hanson reapăru în peisaj, entuziasmată — Juliette, zise Jonah, mă duc să vorbesc cu Brett Parker Domnall mă va asista şi vreau ca tu să vii şi să urmăreşti de afară Observă ce se întâmplă şi spune-mi părerea ta după aceea Nu se putu abţine să nu zâmbească când îi văzu expresia nerăbdătoare — Da, domnule Jonah se învârti o clipă în jurul lui O’Malley — Ce faci acolo? O’Malley îl privi — Ah, încă nu sunt sigur dacă este ceva important Dar pot veni să-l interogăm pe Brett Parker, desigur — În regulă, Ben Aş vrea să fii şi tu prezent în camera de observaţie Hanson reveni după câteva momente şi Jonah îi conduse pe toţi trei înspre camera de interogatoriu Era conştient de faptul că Wilkinson ura modul acela de utilizare a resurselor – patru poliţişti pentru un singur interviu Dar nemulţumirile comisarului şef nu aveau prea multă însemnătate La urma urmei, Wilkinson voia rezultate În general, îl lăsa pe Jonah să-şi vadă de treabă aşa cum considera de cuviinţă — Eşti pregătit? îl întrebă Jonah pe O’Malley, aruncând o privire spre locul în care aştepta Brett Parker Purta un costum gri deschis şi o cămaşă albă, fără cravată Era suficient de bronzat pentru a părea sănătos chiar şi în lumina artificială din secţie Expresia lui era plictisită, dar lovea ritmic cu călcâiul în podea — V-aţi gândit la ce aţi vrea să-l întreb? zise Sergentul — Orice îţi vine în minte, spuse Jonah Dar haide să nu-l speriem încă Îi aruncă o privire lui Hanson Juliette, vreau să aştepţi zece minute şi apoi să intri şi să spui că sunt chemat Hanson îl privi întrebătoare — În regulă, zise ea şi dădu din cap Zece minute Jonah deschise uşa şi intră, lăsându-l pe O’Malley să-l urmeze Brett Parker păru uşurat să-l vadă Dădu din cap în semn de salut şi zâmbi uşor — Suntem pregătiţi, domnule Parker, spuse Jonah Vă mulţumesc că aţi venit Jonah se aşeză pe scaunul cel mai apropiat de uşă şi îl lăsă pe O’Malley să se aşeze pe celălalt — Nu este nicio problemă Mă bucur să fiu de ajutor Jonah îl privi Observă o urmă de transpiraţie pe fruntea lui, iar ochii îi păreau uscaţi şi obosiţi — Vă deranjează dacă înregistrăm acest interviu? întrebă Jonah — Nu, nu Este în regulă Jonah introduse o casetă nouă şi apăsă butonul reportofonului — Aici Inspector Şef Jonah Sheens, asistat de Sergent Domnall O’Malley, iar persoana chestionată este domnul Brett Parker Domnule Parker, vreau să parcurgem câteva detalii — Desigur Brett se aplecă în faţă şi îşi puse mâinile pe masă — Conform declaraţiilor iniţiale date de Connor Dooley şi Jojo Magos, Aurora nu a stat toată seara la locul de campare Cât timp s-au făcut pregătirile şi s-a gătit cina, ea a mers să înoate Brett privi în gol, încercând să-şi amintească evenimentele petrecute cu treizeci de ani în urmă — Da, nu nu sunt sigur când a plecat, dar într-adevăr s-a dus să înoate Vorbisem despre asta mai devreme în acea zi şi cred că ea începuse să se plictisească — Dumneavoastră nu aţi mers cu ea? întrebă Jonah — Nu Nu, nici nu am văzut-o când a plecat A mers singură Jonah dădu din cap — Vă amintiţi cât timp a lipsit? Se lăsă un moment de tăcere, apoi Brett clătină uşor din cap — Chiar nu ştiu Este posibil ca atunci să fi ştiut Poate ar trebui să verificaţi declaraţia mea originală — Nu aţi menţionat acest lucru în declaraţia originală Jonah aşteptă, cu o expresie neutră, în timp ce Brett se gândea — Ah Eu nu ştiu de ce nu am spus nimic despre asta Nu-mi amintesc Îmi pare rău — Este în regulă, vă mulţumesc Jonah se uită prin cameră şi apoi reveni asupra lui Brett Vă amintiţi dacă restul membrilor din grup au fost îngrijoraţi în privinţa ei? Dacă era cineva supărat din cauza dispariţiei ei? — Cred cred că da Nu-mi amintesc exact, dar da Cred că Topaz era puţin îngrijorată Da, era Pentru că îmi amintesc că a certat-o puţin pe Aurora când s-a întors — Şi sunteţi sigur că se dusese să înoate? întrebă O’Malley — Da — Dacă nu vă supăraţi că întreb, cum de sunteţi atât de sigur? — Ei bine, avea părul ud, răspunse Brett Şi tremura — Vă amintiţi dacă a plecat cineva în căutarea ei? Brett clătină din cap — Nu Nu cred Bănuiesc că toţi credeam că avea să se întoarcă în orice clipă Şi apoi, când eşti puţin băut, este greu să-şi dai seama cât de repede trece timpul — Cam cât de beat eraţi? întrebă Jonah — Dumnezeule, zise Brett, râzând agitat Asta-i una dintre cele mai grele întrebări Nu cred că eram chiar mort de beat, pentru că vorbeam, dansam şi râdeam şi nu am căzut din picioare — Ce aţi băut? — În mare parte, votcă — Goală? — Dumnezeule, nu, zise Brett, făcând o grimasă Combinată cu apă tonică şi suc de portocale — Doar atât? întrebă Jonah, aruncând o privire spre notiţele indescifrabile ale lui O’Malley — Cred că da, spuse Brett Cineva adusese rom şi cred că am băut şi un pahar de rom cu Cola Dar este mult prea dulce, nu-i pe gustul meu — Şi nu beţi bere? — Nu Mi se pare că are un gust oribil şi mai are şi o grămadă de calorii, zise Brett Faptul că nu beau bere a reprezentat mereu o problemă, din punct de vedere social O’Malley râse — Dumnezeule, dacă aţi fi crescut în Kilkenny, aţi fi fost ars pe rug pentru asta — Dar ceilalţi au băut în mare parte bere, nu-i aşa? continuă Jonah — Da, aşa este, aprobă Brett Până şi Aurora a băut puţină bere, dar ceva mai târziu S-a dus ceva muncă de convingere cu ea — Cine a convins-o? întrebă O’Malley — Toţi, într-o anumită măsură, zise Brett, uşor jenat Este În general, când eşti relaxat şi te distrezi, dacă vezi că o persoană din grup nu se simte bine, acest lucru te irită Cred că am împins-o cu toţii de la spate Eram adolescenţi, deci consideram că nu avea cum să se distreze fără să bea alcool — Şi vi s-a părut că după ce a băut s-a distrat? — Da, eu aşa cred, răspunse Brett După ce s-a întors de la înot era mai tăcută Probabil că îi era frig, dar făcuserăm un foc mare şi cred că s-a încălzit — Şi apoi aţi convins-o cu toţii să bea câteva beri, zise O’Malley, ceea ce a ajutat — Da, eu aşa cred, răspunse Brett Se încruntă uşor Nu cred că-i era uşor să se simtă în largul ei Unii erau cu băutura, alţii cu drogurile — Dar nu şi dumneavoastră? întrebă O’Malley — Nu, eu nu Am am încercat puţin Mi s-a părut că mă face să arăt ca un idiot Dar oricum, am luat foarte puţin, spre deosebire de ceilalţi, şi nu am tras tot pe nas Eram mult prea preocupat de sănătatea mea Şi dacă s-ar fi aflat că luasem droguri cariera mea s-ar fi încheiat înainte de a începe — Deci Aurora ieşea în evidenţă, continuă Jonah — Da Era clar că nu mai băuse alcool niciodată Şi, instinctiv, simţea că nu face parte din grup — Dar v-aţi străduit cu toţii să o faceţi să se simtă binevenită? întrebă O’Malley — Da Da, eu aşa consider Brett dădu din cap Poate cu excepţia lui Coralie, care nu se prea înţelegea cu lumea, în general Şi Topaz, pe care sora ei o cam enerva Dar în rest, toţi am vorbit cu Aurora Nu a fost lăsată singură Nu a fost Nu a plecat pentru că am ignorat-o Grupul acela nu era deloc răutăcios sau crud Toţi sunt nişte oameni de treabă Avea ochii uşor strălucitori şi Jonah dădu din cap — Am discutat ceva mai devreme despre drogurile, care ştim din mai multe surse că îi aparţineau lui Daniel Benham, zise Jonah, schimbând subiectul Nu aţi discutat niciodată despre posibilitatea de a merge înapoi după ele, pentru a le recupera? — Ei bine, nu erau ale noastre, zise Brett Daniel a spus că avea să rezolve problema la momentul potrivit, dar bănuiesc că nu a făcut-o Ridică uşor din umeri Se auzi un ciocănit la uşă şi Hanson intră în încăpere — Domnule? Jonah se ridică — Vă rog să mă scuzaţi un minut Părăsi încăperea şi închise uşa în urma lui Hanson era încruntată, dar Lightman era concentrat pe Camera de Interogatoriu — Suntem de acord cu ce a declarat până acum? întrebă Jonah — Există câteva variaţiuni, răspunse Lightman Topaz, Benners şi Coralie au spus în repetate rânduri că Aurora nu a băut deloc Iar Jojo a declarat, la un moment dat, că Aurora s-a dus la culcare mai repede, pentru că se simţea singură — Deci în versiunea lui Brett, toată lumea era foarte drăguţă, dar el îşi aminteşte ceva diferit în ceea ce priveşte alcoolul Îşi întoarse privirea spre Hanson, care urmărise schimbul de replici cu o uşoară îngrijorare Juliette, tu ce părere ai? — Mă întreb Ei bine, eu nu cred că răspunsurile lui legate de partea cu înotul sunt foarte convingătoare Îşi aminteşte că avea părul ud şi că tremura, dar nu-şi aminteşte cât timp a fost plecată După părerea mea, limbajul corpului lui spune altceva Eu cred că ştie exact cât a lipsit Şi nu ne-a confirmat că s-a aflat la locul de campare în acel interval de timp, indiferent dacă a fost plecat cu ea sau nu Suntem siguri că s-a aflat la locul de campare, împreună cu restul grupului, în tot acel timp? Sau poate că a urmărit-o şi au avut un fel de altercaţie? — Bune întrebări, aprobă Jonah Le vom adresa la momentul potrivit — Nu-l veţi lua la întrebări acum? întrebă Hanson, uitându-se ba la el, ba la Lightman — Nu, spuse Jonah Trebuie să ne întâlnim cu Daniel Benham peste cinci minute Îi voi acorda lui Brett nişte timp de gândire Nu pleacă nicăieri Hanson dădu din cap şi schiţă un zâmbet — În regulă Jonah se întoarse în Camera de Interogatoriu — Din păcate va dura o vreme, spuse el cu regret Îmi cer scuze că trebuie să aşteptaţi Vă putem oferi o cafea sau un ceai? — Da, zise Brett, zâmbind uşor Da, aş aprecia enorm dacă mi-aţi putea aduce un ceai — Sergent, faci dumneata onorurile? Şi apoi, voi avea nevoie de tine câteva minute 14 Aurora Vineri, 22 iulie 1983, 22:45 La 22:45, Benners deja trăgea o liniuţă pe nas Topaz se aplecă deasupra lui, cu o mână pe umărul lui şi-i spuse: — Haide, pregăteşte-mi şi mie una Aurora stătea mai departe, lângă o grămăjoară de frunze din apropierea focului Se simţi uşor dezamăgită de el, deşi ştiuse că drogurile îi aparţineau Îi venea greu să creadă că acolo se ajunsese Dintr-odată, se auzi un bum din casetofonul portabil al lui Connor Era un sunet neclar de bas, pe care Aurora nu-l recunoscu Peste acesta, se auzea un sunet electronic şi o voce schimbătoare, răguşită Apoi auzi un zgomot lângă ea, un foşnet în grămăjoara de frunze Aurora rămase fără aer şi se dădu înapoi Jojo se ghemui lângă ea, cu sticla de bere în mână — Ce s-a întâmplat? — Este Aurora arătă cu degetul spre frunzele care se mişcau şi Jojo se apropie de ele Luă unul dintre beţele folosite pentru a aţâţa focul şi ridică cu grijă câteva frunze, apoi rânji — Este un arici, zise ea Uite! Forma ciudată, cu spate butucănos ieşi la iveală, în timp ce încerca să se îndepărteze de focul de tabără Aurora îl urmări dispărând în întuneric Inima îi bătea puternic — Eşti bine? întrebă Jojo — Da, scuze, spuse Aurora, încercând să râdă în timp ce îşi relua încet locul Era extrem de recunoscătoare pentru faptul că muzica şi drogurile mascaseră momentul ei penibil Ce prostuţă sunt — Nu-i adevărat Frica este o reacţie normală Uneori, chiar ai nevoie de ea pentru a fi pregătită atunci când se întâmplă ceva rău şi este cazul să-ţi fie frică Dacă ar fi fost o viperă, în loc de un arici? Dacă nu te-ai fi mişcat repede, te-ar fi putut muşca Jojo se lăsă pe vine lângă ea Pentru asta este bună frica Nu se mai uita la Aurora Părea să vorbească despre cu totul altceva — Jojo! strigă Benners Haide! Jojo se ridică şi înaintă pe lângă foc spre Benners Se aplecă peste aragaz şi trase din ţigara de foi a lui Benners Brett se afla fix în spatele ei, râzând în timp ce-i ştergea lui Topaz urmele de praf de la nas Aurora simţi un fior de frică Toţi aveau să se drogheze şi aveau să devină persoane complet diferite în următoarele ore Nu doar beţi, dar şi drogaţi Diferiţi Muzica se schimbă, devenind mai alertă şi antrenantă Benners se ridică, strigând: — Mişto piesă! Se lăsă pe călcâie şi îi întinse o mână lui Topaz Aurora o văzu pe sora ei clătinând din cap, zâmbind cu şiretenie şi luând-o pe Coralie de mână Corpurile lor erau lipite şi se mişcau în tandem, într-un număr bine exersat Topaz se întoarse cu spatele şi începu să-şi mişte şoldurile dintr-o parte în alta Îşi îndoi genunchii pentru a se lăsa mai jos cu fiecare mişcare şi apoi se ridică treptat Parcă ar fi ascultat altă muzică; o melodie mai lentă şi mai senzuală Aurora observă expresia de pe faţa lui Brett Îl privea, în timp ce el le urmărea pe Topaz şi pe Coralie Îşi dădu seama că şi Connor rămăsese nemişcat Deşi spectacolul nu îi era dedicat lui, reacţia era aceeaşi În cele din urmă, Aurora se sătură de acele priviri flămânde şi merse să cotrobăie după bezele în plasele cu mâncare 15 Hanson nu se afla pe coridor când Jonah reveni — Domnişoara ofiţer s-a plictisit deja de tehnicile mele de interogare? întrebă el — Au ajuns Topaz Jackson şi Connor Dooley, îi răspunse Lightman A mers să vorbească cu ei În curând s-ar putea să întâmpinaţi o problemă de coordonare Conform spuselor sergentului de serviciu, Topaz Jackson vrea să afle ce se întâmplă Jonah aruncă o privire spre ceas Mai erau trei minute până la ora programată pentru următorul interviu — Daniel Benham a ajuns? — Încă nu Jonah ezită înainte de a hotărî să continue interviurile cu persoanele prezente — Mă voi duce să vorbesc cu Topaz şi Connor, zise Jonah S-ar putea să trebuiască să-i separăm dacă se vor arăta indignaţi, dar momentan n-am de gând să-i tratez ca pe nişte suspecţi Ai putea să-l întâmpini tu pe Benham, când ajunge? Eventual oferă-i o cafea — Da, domnule — Apoi vino iar în camera de observaţie pentru a urmări interviul cu Topaz şi Connor Îi voi băga în Camera de Interogatoriu nr 1 dacă este liberă Fu cuprins de curiozitate când văzu trei siluete prin peretele din sticlă al biroului Nu-i mai văzuse pe Topaz sau Connor de mai bine de cincisprezece ani Din câte auzise Jonah, Connor devenise foarte respectabil, ascunzându-şi tatuajele sub cămăşi şi robe academice De asemenea, aflase că Topaz îşi şocase profesorii cei frustraţi, devenind extrem de dedicată învăţăturii În cele din urmă, se concentrase pe management şi excela în domeniu Jonah realiză că toţi deveniseră oameni de succes În cazul lui Brett era de aşteptat, dar şi ceilalţi reuşiseră să devină ceva în viaţă Cu excepţia lui Jojo, toţi deţineau titluri importante: olimpic, profesor universitar, politician Oare Coralie cu ce se ocupa în prezent? Mass-media? Probabil ceva legat de modă, se gândi el Jonah nu era sigur de ce i se părea atât de surprinzător succesul lor Poate pentru că pierderea lăsa un fel de amprentă pe care o purtai cu tine toată viaţa şi cu toate acestea, Topaz şi Benners se transformaseră din elevi leneşi în studenţi dedicaţi, din adolescenţi anti-sistem în adulţi pro sistem Acest lucru îl făcea pe Jonah să se întrebe dacă dorinţa de a avea un statut important reprezenta un semn de sănătate sau, mai degrabă, chiar amprenta pe care o căuta — Ce părere ai despre el? întrebă O’Malley Hanson îi aruncă o privire lui Brett, care se juca cu telefonul — Greu de spus, momentan Cred că nu ne spune adevărul sau, cel puţin, nu tot adevărul Dar, la urma urmei, nimeni nu spune tot adevărul O’Malley râse — Mă refeream la şeful nostru — Ah! Hanson simţi cum roşeşte uşor Pare grozav Şi deştept Sper că las o impresie bună — Ah, te descurci bine O’Malley dădu din cap Continuă să fii atentă şi nu vei avea probleme Hanson îi zâmbi jenată şi se întoarse în birou Oftă şi îşi porni calculatorul Nimeni nu-i dăduse ceva specific de făcut Drept urmare, se gândi că era cazul să-şi îndrepte atenţia spre hârţogărie Lui Jonah îi era greu să-şi ia ochii de la Topaz Pe de o parte, era un joc de memorie Jonah nu observa decât nişte mici schimbări faţă de fata ameţitoare de cincisprezece ani care odinioară juca pe degete jumătate dintre băieţii din şcoală Părul ei negru, lung şi lucios, ochii mari, albastru deschis, fără aproape niciun rid şi buzele proeminente arătau aproape la fel În plus, avea o siluetă de şcolăriţă Picioarele ei goale erau în continuare bronzate şi netede şi avea abdomenul plat sub rochia albă, mulată Doar expresia i se schimbase Îşi pierduse privirea aceea sigură de ea, care flirta constant Părea mai nestatornică şi nesigură În schimb, pe Connor aproape că nu-l recunoscu Silueta lui firavă devenise musculoasă, părul tuns zero fusese lăsat să crească într-o coamă cu cărare pe o parte, iar onduleurile uşoare erau în mare parte grizonate În plus, îşi lăsase o barbă tunsă scurt şi purta un sacou bleumarin Tot aspectul lui sugera privilegiu şi educaţie Nu mai exista nicio urmă a băiatului volatil şi furios, al cărui tată îl bătea ocazional Jonah se făcu comod în camera de interogatorii O clipă mai târziu intră şi O’Malley şi îşi trase un scaun — Îmi pare rău pentru veştile triste despre Aurora, începu Jonah Ne-am fi dorit ca această poveste să aibă un alt deznodământ — Am putea să încetăm cu părerile de rău? întrebă Topaz cu vocea gâtuită Am avut parte de cincisprezece minute de păreri de rău Vreau să ştiu ce se întâmplă Aţi aflat cum a murit? A fost ucisă? Jonah clătină uşor din cap şi încercă s-o liniştească — Încă nu ştim răspunsul la această întrebare Speram ca voi doi să ne puteţi ajuta în această privinţă Topaz făcu o grimasă — Mai mult decât v-am ajutat acum treizeci de ani, când am fost târâţi aici pentru nenumărate interviuri şi tot nimic? — În prezent, deţinem ceva mai multe informaţii, îi spuse Jonah încet Aruncă o privire spre reportofon Vă deranjează dacă înregistrez acest interviu? Topaz se încruntă — Nu sunt sigură că îmi place ce sugeraţi Connor se aplecă şi îşi puse mâna peste a ei — Eu nu am nicio problemă cu asta, zise Connor Vocea lui reprezenta cea mai mare surpriză pentru Jonah Nu mai avea urmă de accent irlandez din Southampton Acum avea tonul şi pronunţia specifică elitei societăţii din Edinburgh Buzele lui Topaz se mişcară în timp ce se gândea Îşi muşcă buza de jos şi oftă uşor — În regulă Puteţi înregistra Stătu încordată până fu pregătită caseta şi se făcură prezentările Apoi spuse repede: — Spuneţi-mi ce se întâmplă Jonah îşi privi mâinile şi apoi dădu din cap Hotărî că şocul s-ar putea să-i ajute — Aurora a fost găsită îngropată în ascunzătoarea de droguri despre care ştiaţi cu toţii Cauza decesului nu a fost încă confirmată Se lăsă un moment de tăcere, după care Topaz vorbi tăios — Ce căuta acolo? Ce i s-a întâmplat? Jonah îşi îndreptă privirea spre Connor Acest bărbat complet schimbat îl punea pe gânduri În timpul şcolii, Jonah fusese precaut în ceea ce-l privea pe Connor din cauza crizelor violente ale acestuia, dar, în acelaşi timp, era conştient de faptul că băiatul proteja întotdeauna fetele din grup Aproape că era de modă veche în privinţa sistemului de valori Apăra virtutea, onoarea şi fragilitatea fetelor Într-un fel şi tatăl nenorocit al lui Jonah împărtăşea aceleaşi principii — Încercăm să aflăm ce i s-a întâmplat, spuse Jonah Dar avem nevoie de ajutorul vostru Vreau să ştiu cum a ajuns Aurora să-şi petreacă timpul cu prietenii dumneavoastră O invitase cineva anume? Poate chiar dumneavoastră? Preţ de o clipă, Topaz rămase tăcută Jonah observă privirea scurtă pe care i-o aruncă lui Connor şi uşoara mişcare a gurii — Cu toţii am invitat-o, zise Connor Topaz oftă uşor — Mai mult ceilalţi Eu nu voiam să vină Ştiu că nu-i frumos Era sora mea Dar la acea vreme, consideram că mă făcea de ruşine Consideram că toată familia mea mă făcea de ruşine Erau un grup de hipioţi care n-aveau habar despre lumea modernă Jonah dădu din cap — Faptul că nu o voiaţi pe sora dumneavoastră acolo nu reprezintă o crimă — Ştiu asta, spuse Topaz, privind fix masa Dar nu am căutat-o Nu m-am asigurat că este bine Eram prea preocupată să mă distrez Jonah tăcu, apoi întrebă: — Vă amintiţi care a fost prima persoană care a venit cu propunerea? Era vreunul dintre voi foarte dornic să vină şi Aurora? Topaz clătină din cap — Cred că toţi o compătimeau La şcoală era destul de singuratică Jonah îl lăsă pe O’Malley să-şi noteze ceva şi întrebă: — Nu consideraţi că vreunul dintre băieţi era interesat de ea în mod special, că pusese ochii pe ea? Îmi cer scuze că vă întreb acest lucru de faţă cu soţul dumneavoastră, dar îl includ şi pe el în întrebare Expresia lui Topaz se schimbă imediat într-una de revoltă — Nu, nu cred asta Era atât de atât de caraghioasă şi copilăroasă N-aveau cum să fie interesaţi de ea Jonah era conştient că Connor o urmărea pe Topaz şi nu pe el — Dar sora dumneavoastră era o fată frumoasă, insistă Jonah Pentru unii, naivitatea ei n-ar fi reprezentat un impediment Ba chiar este posibil să-i fi atras — Cum puteţi spune aşa ceva? Este oribil, zise Topaz — Atunci ce părere aveţi despre Daniel Benham? continuă Jonah El era doar cu doi ani mai mare Topaz clătină din cap şi râse aspru — Uitaţi cum stă treaba, ea nu era deloc atractivă sau interesată de sex Nu avusese niciodată un iubit şi nici măcar nu fusese la o întâlnire Nu făcea altceva decât să piardă vremea privind plantele şi florile Asta până pe la începutul anului acela, când devenise ceva mai puţin stângace şi începuse să devină mai drăguţă Dar nu se afla pe radarul nimănui Nici măcar puţin Şi oricum, nici atunci nu ai fi putut spune că era sexy Era drăguţă şi aeriană, copilul tipic al unui cuplu de hipioţi Era sora mea mai mică şi nu era vânată de nimeni Jonah nu răspunse imediat Îşi cobori privirea spre notiţe, simţind o dorinţă ciudată de a o contrazice, de a-i spune că de fapt băieţii erau fascinaţi de Aurora, chiar dacă nu ştiau ce să facă în acea privinţă Acel moment de tăcere fu suficient pentru a-i distruge certitudinea lui Topaz — Aţi găsit ceva? întrebă ea A fost a fost ? Jonah scoase un sunet neutru şi atenţia i se îndreptă spre Connor, care îşi puse brusc mâna în cap Connor părea să se simtă complet inconfortabil — Încă nu s-a confirmat nimic Nu am primit încă rezultatele analizelor realizate asupra locului Vă mai aduc nişte cafea? întrebă Jonah, uitându-se la cei doi — Cred că suntem bine, zise Connor cu vocea sugrumată Jonah dădu uşor din cap şi îi lăsă puţin singuri Simţi privirile lor aţintite asupra lui în timp ce părăsea încăperea * Benham părea agitat Mai agitat decât restul, cel puţin aceasta era impresia pe care i-o lăsa lui Jonah Era palid şi ochii îi fugeau dintr-o parte în alta a camerei În plus, era transpirat şi părea bolnav Avocata stătea calmă lângă el Avea maxilarul ridicat şi părea uşor agresivă Avea în jur de 40 ani, era îndesată şi purta un costum făcut la comandă, o brăţară Pandora şi un ceas cu diamante Părea genul de avocat pe care majoritatea persoanelor interogate de Jonah nu şi l-ar fi permis După ce făcu prezentările, Jonah rămase tăcut Nu se auzea decât foşnetul foilor pe care O’Malley le răsfoia ocazional — Voiaţi să aflaţi mai multe informaţii despre droguri, zise Benham, în cele din urmă, iar avocata îi aruncă o privire din colţul ochiului Jonah interpretă acea privire drept dezaprobatoare — Da, spuse Jonah, printre altele Credem că vă aparţineau Avem câţiva martori care au confirmat că le-aţi cumpărat de la o persoană de contact cu care mai făcuserăţi tranzacţii în trecut Benham deschisese gura să răspundă, când avocata lui zise: — Acest lucru este relevant pentru ancheta dumneavoastră curentă? — Posibil, spuse Jonah La urma urmei, dacă drogurile erau vândute, proprietarul lor ar fi avut mult de pierdut în cazul în care erau descoperite Chiar dacă era minor la acea vreme, ar fi putut fi închis într-un centru de corecţie, ar fi fost exmatriculat şi ar fi avut cazierul pătat Benham clătină din cap — Asta nu înseamnă că aş fi fost capabil să fac rău cuiva — Domnul Benham s-a prezentat azi aici, în mod voluntar, pentru a vă furniza informaţii în calitate de martor, zise avocata, repede şi tăios Dacă doriţi să-l interogaţi în calitate de suspect, atunci va trebui să faceţi acest lucru în cadrul unui alt interviu Jonah schiţă un zâmbet, dădu din cap şi continuă — În momentul de faţă, nu vă acuz că aţi făcut ceva pentru a vă proteja, dar sunt interesat de acele droguri Ameninţarea că aţi fi putut fi prinşi reprezenta un motiv bun pentru toţi membrii grupului Drept urmare, vă rog să-mi confirmaţi că drogurile vă aparţineau şi să-mi spuneţi de unde le achiziţionaserăţi şi de ce Avocata se aplecă să-i şoptească ceva la ureche, iar Benham dădu din cap — Erau ale mele, dar nu voi dezvălui mai mult, spuse el Le-am cumpărat de la o persoană care nu avea absolut nicio legătură cu Aurora — Voiaţi să le vindeţi? insistă Jonah Se lăsă un moment de linişte, timp în care avocata clătină din cap — Nu am intenţionat niciodată să vând droguri Erau strict pentru uz personal şi pentru persoanele din jurul meu — Ce s-a întâmplat cu dextroamfetamina ulterior? — Din câte ştiu eu, nu s-a întâmplat nimic, răspunse Benham — Deci aţi abandonat ditamai stocul de droguri sub pământ? întrebă Jonah Nu v-aţi gândit nicio clipă la banii pe care i-aţi fi putut face sau la faptul că ascunzătoarea ar fi putut fi descoperită şi dumneavoastră aţi fi intrat în bucluc? — Iar încercaţi să-l trataţi pe clientul meu ca pe un suspect? interveni avocata — Momentan nu, spuse Jonah calm Dar vreau să ştiu dacă aţi încercat vreodată să vă întoarceţi acolo? — Cred că şi această întrebare implică acelaşi lucru — Este în regulă, zise Daniel, ridicând mâna spre ea Aş prefera să Da, intenţionam să mă întorc Îşi ridică privirea spre Jonah Le-am spus celorlalţi că aveam să aştept până când Aurora avea să fie găsită Nu credeam că va dura prea mult Apoi, odată cu trecerea vremii, am decis că ar fi mai bine să aştept până când lucrurile se mai liniştesc Dar lucrurile nu s-au liniştit şi pe măsură ce trecea timpul am început să simt că nu mă puteam întoarce acolo Cum să-mi fac griji pentru nişte nenorocite de droguri, când Aurora dispăruse? Şi apoi, era o parte din mine care se învinovăţea pentru dispariţia ei Simţeam că am dezamăgit-o Dacă aş fi mers să mă asigur că este bine, dacă aş fi dormit mai aproape Jonah tăcu în continuare, dar părea că Benham terminase ce avea de spus — Deci nu v-aţi întors niciodată acolo? — Nu Benham făcu o grimasă Nu, nu cred Le-am spus să lase totul în grija mea şi, odată cu trecerea timpului, mi-a fost ruşine să le spun că am lăsat drogurile acolo Aşa că nu m-am întors acolo, motiv pentru care nu am găsit-o Ironic, nu-i aşa? Mă gândeam mereu la ea şi ar fi putut fi găsită cu mult timp în urmă dacă aş fi făcut ce-mi propusesem Jonah dădu încet din cap Nu se putea gândi decât la faptul că drogurile fuseseră ridicate de acolo, indiferent de spusele lui Benham Ori o făcuse chiar Benham şi acum suspecta că poliţia nu cunoaşte cantitatea iniţială, ori nu avea nici cea mai vagă idee că drogurile dispăruseră Jonah decise să nu dezvăluie acea informaţie deocamdată Se lăsă pe spate, gânditor — Aţi putea să-mi spuneţi câte ceva despre prietenia dumneavoastră cu Aurora? Cât de bine o cunoşteaţi? — Nu prea bine, zise Benham Nu la fel de bine pe cât o cunoşteam pe sora ei Iar grupul nostru era format din Topaz, Connor, Coralie, Jojo şi eu Dar uneori mai mergeam pe la ele pe acasă şi, în general, Topaz şi Aurora mergeau cu autobuzul până în Lyndhurst, la fel ca mine Vorbisem suficient de mult cu ea pentru a-mi da seama că era o fată drăguţă — Hm, deci nu aţi avut o relaţie cu ea? Benham îl privi şocat Se uită la avocata lui şi apoi spuse: — Nu, nu am avut Cred că n-a avut niciodată un iubit Deşi nu-mi spunea totul despre ea — Deci nu s-a întâmplat nimic între voi? întrebă Jonah Nici măcar în acea noapte? Adică alcoolul curgea şi cu toţii luaţi droguri În situaţii de genul acesta, se pot întâmpla lucruri — Nu, chiar nu s-a întâmplat nimic, zise Daniel ferm N-am fost niciodată interesat de ea în sensul acela O plăceam, dar atât — Şi nu vă făceaţi griji că avea să afle de dextroamfetamină? întrebă O’Malley, oprindu-se din luat notiţe Acest lucru trebuie să fi reprezentat o problemă — Nu-mi făceam griji în privinţa ei Benham îşi îndreptă spatele şi îl privi ţintă pe O’Malley Îmi făceam griji doar în privinţa lui Brett, căruia îi plăcea la nebunie să pretindă că este un băiat mai rău decât era Aurora chiar nu reprezenta o problemă O’Malley îşi înclină capul — Deci aveaţi motive să credeţi că Aurora putea ţine un secret? Se lăsă un moment lung de tăcere, timp în care, avocata îl privi, pregătită să-l întrerupă Apoi Benham spuse: — Da, aveam motive întemeiate Ştia destul de multe despre mine Nu pentru că-i spusesem eu, ci pentru că văzuse nu sunt 100% sigur Vocea şi expresia lui erau tensionate Am avut câteva relaţii cu băieţi Unul dintre ei era mai mare decât noi şi era toboşar în formaţia de jazz a şcolii Aurora a dat peste noi, din greşeală, când hoinărea, aşteptând ca Topaz să termine cursul de dans şi ca părinţii lor să vină să le ia Ne aflam în spatele terenului de sport În general nu mergea nimeni acolo Jonah fu complet surprins de această confesiune Şi-l imaginase mereu pe Benham drept chitaristul fustangiu, mai ales că avusese de-a face cu un număr mare de fete — Şi aţi discutat despre asta? — Da Ei bine, nu chiar Făcu o grimasă Ea a dat din cap şi a plecat şi nu am mai văzut-o până a doua zi în autobuz N-am închis un ochi în noaptea aceea Tatăl meu era complet împotriva acestor lucruri Îl dezgustau Îmi spusese odată că, dacă aveam să recunosc vreodată că sunt homosexual, avea să mă dea afară din casă şi cu asta basta Şi evident că mama mea nu i se împotrivea Se aplecă, luă paharul de apă de pe masă şi luă o înghiţitură mare — Şi Aurora v-a susţinut când aţi vorbit despre asta? întrebă O’Malley V-a confirmat că avea să ţină secretul? — Da, zise Benham şi dădu din cap În acea dimineaţă, m-am aşezat lângă ea în autobuz În general, stătea singură, drept urmare era foarte încântată că alesesem să mă aşez lângă ea, ceea ce m-a făcut să mă simt groaznic Adică, nu vreau să-mi dau aere, dar până în acel moment nu mă gândisem niciodată la cum ar fi să nu fii popular După acea zi, m-am mai aşezat lângă ea de câteva ori În orice caz, când am întrebat-o, ea a fost surprinsă Nici nu-i trecuse prin cap să spună cuiva sau că altcineva ar spune ceva despre asta Şi chiar a ţinut secretul Lumea nu a aflat nici după ce m-am despărţit de toboşar Aurora era o persoană bună la suflet Ochii îi lăcrimau Luă paharul de apă şi îl bău pe tot Jonah aşteptă ca ochii martorului să se usuce puţin — Îmi pare rău că vă fac să retrăiţi multe amintiri neplăcute, dar aceste întrebări sunt importante — Înţeleg — Credeţi că vreunul dintre ceilalţi membri ai grupului era interesat de Aurora? Sau poate că vreunul dintre ei s-a combinat cu ea în acea noapte? — Eu Daniel clătină din cap, nu cred Adică, nu prea ar fi avut când Am stat împreună şi apoi am mers la culcare Şi Aurora s-a culcat şi ea la scurt timp după Jonah simţi tensiunea care-l cuprinse pe O’Malley — Conform celor şase declaraţii date în ziua dispariţiei, spuse Sergentul, Aurora a mers prima la culcare, înaintea celorlalţi — Scuze, presupun că Da, corect Ei bine, eu De fapt, nu au mers la culcare Mai degrabă au plecat câte doi Jonah îl privi fix — Deci au avut loc activităţi sexuale între membrii grupului înainte de dispariţie — Nu ştiu exact dacă au făcut sex, zise el repede Trebuie să-i întrebaţi pe ei Din câte am văzut eu, doar se sărutau Şi apoi s-au retras spre pădure — Aţi putea vă rog să clarificaţi la cine vă referiţi? insistă Jonah — Ei bine, toţi ceilalţi Adică, Topaz, Brett Connor şi Jojo se ţineau în braţe Sincer să fiu, nu cred că au făcut mai mult de atât Deci jurnaliştii avuseseră dreptate, în mare parte: droguri, alcool, sex şi copii de doar cincisprezece ani Aceste lucruri îl făcură pe Jonah să se simtă inconfortabil, deşi îşi amintea prea bine de vârsta aceea, de petrecerile la care cuplurile dispăreau şi apoi reapăreau cu hainele vraişte şi privirile înceţoşate — Deci, să clarificăm, zise Jonah pe un ton neutru, Topaz a plecat cu Brett Parker şi Jojo cu Connor — Da Da, aşa cred — Şi dumneavoastră aţi rămas acolo cu Aurora şi Coralie, spuse O’Malley — Nu, Coralie Coralie a mers la culcare în acelaşi timp cu Topaz Nu era prea interesată să vorbească cu restul lumii Iar Aurora a decis să se culce şi ea când a realizat ce făceau ceilalţi Nu era tocmai genul ei Şi probabil, cu atât mai puţin, dat fiind faptul că era implicată şi sora ei — Deci, de fapt aţi rămas singur, spuse O’Malley Aţi rămas singur lângă focul de tabără, împreună cu Aurora N-a mai văzut-o nimeni după aceea Se lăsă un moment de tăcere, timp în care fruntea lui Benham se încreţi, apoi zise: — Şi totuşi, cineva a văzut-o, nu-i aşa? Cineva a omorât-o şi a pus-o în acea nenorocită de gaură în pământ Lightman îşi găsise o poziţie confortabilă în camera de observaţie; îşi lăsase greutatea pe călcâie şi îşi ţinea braţele încrucişate Se obişnuise cu acea poziţie şi nu-l deranja nici ideea de a fi ochii, urechile şi memoria Inspectorului Şef În camera de interogatorii se lăsase liniştea, cât timp Topaz se lăsă pe spate şi se aşeză picior peste picior Mai întâi, Connor o mângâie pe umăr, apoi se ridică în picioare şi se întinse — Dacă a fost violată? zise Topaz, întrerupând brusc momentul de linişte Cum vor trece părinţii mei peste asta? — Poate că ar fi mai bine să nu afle, răspunse Connor, stând cu mâinile în buzunare şi întorcându-şi capul pentru a o privi — Trebuie să afle, zise Topaz scurt Eu nu Dar nu se poate să fi fost violată, nu-i aşa? întrebă şi se întoarse spre el Nu văd cum s-ar fi putut întâmpla Care sunt şansele ca un străin să fi trecut pe acolo şi să fi făcut aşa ceva? În plus a stat cu noi Şi nu eram decât noi acolo Şi Benners şi Brett n-ar fi făcut niciodată aşa ceva Connor clătină din cap — Nu ştiu Nu cred — Ei haide, zise ea pe un ton mai aspru, Benners n-ar răni nicio muscă, iar Brett era mort Connor se întoarse brusc cu spatele la ea şi îşi ridică o mână în dreptul gurii — Şi Benners a fost cel care a condus-o la culcare, nu-i aşa? continuă Topaz Chiar tu ai spus-o Şi ai zis că nu a durat mult — Nu, răspunse Connor scurt — Şi după, tu şi Jojo doar aţi povestit? întrebă ea, privindu-l ţintă Asta ai spus, nu-i aşa? Nu ai încercat să mergi după ea — Topaz! zise el pe un ton tăios şi aruncă o privire spre oglinda din spatele căruia îi urmărea Lightman Pentru o clipă, Lightman simţi că este privit direct în ochi, deşi era conştient că nu putea fi văzut Apoi Connor se întoarse cu spatele şi începu să se plimbe nerăbdător prin încăpere Topaz îl urmări o vreme, apoi îşi îndreptă privirea spre mâinile ei şi începu să se joace cu degetele — Îi verifica povestea soţului ei, zise Lightman, odată ce Jonah reveni în camera de observaţie Este clar că are nişte dubii cu privire la povestea lui Nu este convinsă că nu s-a întâmplat nimic între Connor şi Aurora sau că acesta nu a urmărit-o după ce a părăsit focul de tabără — Voi vorbi iar cu ei Haide şi tu cu mine, spuse Jonah — Cum vreţi să mă comport? — Fii rece! Connor, care încă se plimba încoace şi încolo, se întoarse spre uşă când intrară Jonah fu întâmpinat de o privire săgetătoare şi fu conştient de faptul că bărbatul căuta semne care să sugereze că fuseseră urmăriţi Topaz îi privi neutră Jonah se aşeză repede — Îmi cer scuze că v-am făcut să aşteptaţi, spuse el repede A fost o dimineaţă aglomerată — Aveţi vreun suspect? întrebă Topaz imediat — Avem piste Asta este tot ce pot să vă dezvălui momentan Jonah se lăsă pe spate şi o privi pentru o clipă pe Topaz Apoi, fără să-şi întoarcă capul, spuse pe un ton uşor tăios: — Domnule Dooley, vă rog să luaţi loc Connor se apropie ranchiunos Îşi aranjă scaunul un timp destul de îndelungat până îşi găsi o poziţie confortabilă — Aparent, anumite părţi din declaraţiile dumneavoastră originale nu au fost tocmai adevărate, zise Jonah, odată ce Connor se aşeză Amândoi aţi declarat că nu au existat niciun fel de activităţi de natură sexuală în acea seară Dar în momentul de faţă, deţinem dovezi care sugerează că au existat multiple astfel de situaţii Jonah observă contracţia obrazului lui Topaz Connor îi aruncă o privire scurtă soţiei sale, apoi îl privi fix pe Jonah Niciunul dintre ei nu vorbi — Aparent, în acea noapte, dumneavoastră şi Brett Parker v-aţi retras împreună, părăsind focul de tabără, i se adresă Jonah lui Topaz Topaz se înroşi Jonah era conştient de faptul că ea încerca să evite privirea lui Connor — Da Ce importanţă are? — Cel puţin, zise Jonah, fără menajamente, acest lucru ne spune unde vă aflaţi şi cu cine Aceste informaţii sunt esenţiale într-o investigaţie privind o persoană dispărută De ce aţi minţit cu privire la acest lucru în repetate rânduri la acea vreme? Topaz îi aruncă o privire uşor suspicioasă — Trăim într-o comunitate mică şi bârfitoare Credeţi că voiam ca părinţii mei să afle ce făceam? Era suficient de rău faptul că nu avusesem grijă de Aurora Cum credeţi că ar fi reacţionat dacă ar fi ştiut că eu făceam sex cu atletul şcolii, în timp ce ea a dispărut? Jonah îl privi pe Connor — Şi se pare că dumneavoastră v-aţi culcat cu Jojo Magos în acea noapte Connor îşi ridică mâna — Nici pe departe Jojo m-a consolat, pentru că eram beat şi emoţional M-a ţinut în braţe cât am dormit, pentru că are un suflet bun, dar nu a fost vorba despre nimic sexual — În legătură cu ce aţi devenit emoţional? întrebă Jonah — Topaz, zise Connor scurt Şi Brett Jonah tăcu o vreme Connor continua să se uite fix la el, cu bărbia uşor ridicată şi maxilarul încleştat — Puteţi s-o întrebaţi pe Jojo, spuse Connor în cele din urmă Vă va spune exact acelaşi lucru Jonah ridică uşor din umeri şi se foi pe scaun — Deci nu aţi întreţinut relaţii sexuale cu nimeni în acea noapte? Nici cu Coralie? Nici cu Aurora? — Bineînţeles că nu am făcut sex cu Aurora! zise Connor pe un ton agresiv Iar eu şi Coralie aproape că ne uram — Şi nu s-a schimbat nimic de atunci, nu-i aşa? îl întrerupse Topaz pe un ton ascuţit şi ranchiunos Ne-am întors exact de unde am plecat Noi doi suntem iar făcuţi bucăţi şi poliţia nu caută alte piste Cum de nimic din toate acestea nu li s-a întâmplat adulţilor din viaţa ei? De exemplu, profesorului ei ciudat de engleză? Le-am spus tuturor că ar trebui să-l ia la întrebări Era chiar acolo! Pentru moment, Jonah fu complet şocat — Ce vreţi să spuneţi prin „chiar acolo”? — Pe bune? răspunse Topaz, ridicându-şi braţele în aer Aţi citit totul despre vieţile noastre sexuale, dar aţi omis singurul lucru important pe care l-am văzut? Se aplecă şi vorbi tare, ca şi când i s-ar fi adresat unui idiot Domnul Mackenzie Profesorul ei de engleză, cel care obişnuia să facă ore suplimentare cu ea Şi el campa în pădure în acea zi M-am întâlnit şi am vorbit cu el pe malul râului şi mi-a spus că mai avea de mers vreo 3 km Şi apoi a luat-o pe o cărare care trecea fix pe lângă ascunzătoarea în care pusesem noi drogurile Pentru moment, Jonah rămase fără cuvinte Recunoscu numele şi avea impresia că îşi amintea şi cum arăta bărbatul, dar asta era tot — Dumnezeule, zise Topaz, lăsându-se pe spate V-aţi obosit măcar să citiţi ce am spus la acea vreme? — Încercăm să parcurgem toate informaţiile, spuse Jonah, schiţând un zâmbet — Ar fi putut descoperi foarte uşor unde se aflau drogurile Extrem de uşor — Această informaţie ne este de mare ajutor, zise Jonah, ridicând-se Vă mulţumesc Puteţi pleca După ce părăsi încăperea, se opri pentru a se consulta cu Lightman — Au existat multe menţiuni despre profesor în declaraţii? întrebă Jonah peste umăr Despre domnul Mackenzie, profesorul ei de engleză? — Cred că Topaz i-a întrebat pe poliţişti dacă au vorbit cu el, zise Lightman Dar nu apărea nimic concret în primele interviuri? Jonah dădu din cap şi îşi aminti de unde ştia numele Mackenzie Topaz dăduse buzna, aproape isterică, în secţia de poliţie, spunând: — Deja mi-aţi pus toate întrebările Aproape că urla la ofiţerul care o conducea spre Departamentul de Investigaţii Criminale M-aţi întrebat aceleaşi lucruri de nenumărate ori De ce nu-l luaţi la întrebări şi pe nenorocitul de Mackenzie, hm? De ce trebuie să suferim numai noi, în timp ce el îşi predă liniştit în continuare lecţiile? Jonah se gândi că ar fi trebuit să-şi amintească de acel incident, pentru că mersese să-l întrebe şi pe Inspectorul Şef despre acel lucru — Uite cum stă treaba, îi spusese el, eu nu sunt implicat Toate informaţiile pe care le primesc sunt de fapt actualizările pe scurt pe care mi le oferă Comisarul Aparent, Mackenzie nu reprezintă o persoană de interes, pentru că are un alibi bun pentru toată seara Cu toate acestea, Topaz fusese de părere că ar fi trebuit considerat suspect Trebuie să fi existat un motiv, indiferent cât de neîntemeiat, exceptând cazul în care voia să-l prezinte drept suspect alternativ pentru a îndepărta suspiciunea sub care se aflau prietenii ei Jonah intră în birou şi privi în jur până dădu cu ochii peste Hanson, care stătea lângă imprimanta cea mare, care printa cu viteză nişte foi — Ai putea să verifici ceva pentru mine, te rog? o întrebă — Desigur, zise ea, aruncând o privire spre ecranul imprimantei, după care se uită iar la el, zâmbitoare — Aurora a avut un profesor pe nume Andrew Mackenzie Vreau să ştiu dacă există menţiuni despre el în rapoartele originale şi ce linii de anchetă a urmat poliţia în privinţa lui Hanson dădu din cap — Mai am zece pagini de imprimat şi apoi mă ocup 16 Aurora Vineri, 22 iulie 1983, 23:30 În ciuda muzicii, a râsetelor şi a linguşirilor ocazionale, Aurora se simţea mai singură ca niciodată Ei încercau s-o convingă să danseze, să bea şi să se distreze, iar ea ştia de ce Reprezenta o sursă constantă de iritare, le dădea sentimentul că nu se implică, că nu se distrează Dar cu cât o presau mai tare, cu atât simţea cum se închide mai mult în sine, cum devine mai rigidă şi mai izolată Nici la petrecerile organizate de şcoală nu prea avea cu cine vorbi Prietena ei cea mai bună, Becky, nu avea niciodată voie să meargă la acele petreceri Mama ei, care o creştea singură şi care, în general, părea să confunde iubirea cu îndoparea, voia ca Becky să meargă acasă imediat după ore, în ciuda dorinţei disperate a fiicei sale de a participa la activităţile extraşcolare La începutul anului părea că problema singurătăţii Aurorei fusese soluţionată Zofia cea bună şi adorabilă apăruse în viaţa Aurorei asemenea unei raze de soare O acompania pe Aurora oriunde era abandonată împreună cu Topaz şi vorbea cu ea, în engleza ei ciudată, făcând-o să se simtă plăcută Dar la puţin timp după aceea, Zofia îi fu răpită, din cauza unei nopţi stupide Acele amintiri erau încă proaspete şi dureroase Aurora îşi închise ochii pentru a încerca să-şi alunge acele amintiri din minte şi pentru a încerca să nu se mai simtă atât de singură şi departe de prietenii lui Topaz Dar când îşi deschise ochii, totul era la fel Se afla în continuare acolo Începu s-o urmărească pe Jojo, simţindu-se oarecum liniştită de diferenţa dintre aceasta şi restul fetelor din grup Jojo dansa singură, lăsându-se purtată de ritm, fără a-i păsa pentru o secundă de părerea celorlalţi Pentru câteva clipe, Aurora simţi un strop de invidie faţă de ea Se întrebă dacă ar fi putut fi vreodată ca Jojo: capabilă şi sălbatică Sălbăticia ei i se părea chiar frumoasă Poate că era singura soluţie, având în vedere că nu avea să fie niciodată ca sora ei şi nu avea să emane niciodată acea sexualitate Până şi Benners dansa, cu capul lăsat pe spate, balansându-se pe călcâie, cu o mână la piept în care ţinea plosca Încetase să mai semene cu Benners cel pe care-l ştia ea Dar Benners fu cel care renunţă, în cele din urmă, la dans şi veni să-i ţină companie Se prăbuşi greoi lângă ea şi îşi folosi mâna pentru a se stabiliza Râse şi luă o duşcă din ploscă Duhnea a alcool Aurora se întrebă dacă ea mirosea a limonada pe care o bea — Am avut şi eu momente în care m-am simţit aşa, spuse el, rânjind — Aşa cum? — Că nu aparţin, că sunt complet singur, că nimeni nu mă vede Şi cu cât mă gândeam mai mult la asta, cu atât mai singur mă simţeam De fapt, mi se întâmplă destul de des El dădu din cap când îi văzu uimirea evidentă Gândeşti prea mult Dacă te gândeşti şi te tot gândeşti numai la asta, acest lucru se transformă într-o barieră între tine şi restul lumii Nu te mai poţi bucura de nimic şi te concentrezi numai pe cât de groaznic te simţi şi pe cât de mult ţi-ai dori să fii altundeva — Presupun că ai dreptate, zise Aurora şi dădu din cap — Dar o să-ţi spun un secret, continuă Benners, aplecându-se spre ea pentru a-i vorbi sincer, pufăind din ţigară în faţa ei Şi este important, pentru că eşti o fată deşteaptă, care are multe de oferit, mult mai multe decât restul Benners făcu o pauză, aşteptând, iar Aurora se conformă şi întrebă: — Ce anume? — N-ar trebui să-ţi doreşti niciodată să fii altundeva, zise el, luând-o de mână pentru a accentua ce avea de spus Niciodată Indiferent ce faci, trebuie să accepţi acel lucru şi să te bucuri de el Uneori este important să te ascunzi în lumea ta, în mintea ta, dar în acelaşi timp, este important să şi trăieşti Trebuie să permiţi vieţii reale să se strecoare în experienţele tale Trebuie să simţi totul şi să te laşi prinsă în acele experienţe Şi pentru a face acest lucru, trebuie să iei o decizie, şi anume decizia de a te bucura de tot Aurora clătină uşor din cap — Eu nu sunt aşa — N-ar trebui să spui asta, zise el pe un ton aproape agresiv N-ar trebui să spui asta niciodată, pentru că nici nu ai încercat Cum naiba să ştii că nu eşti aşa, dacă nici n-ai încercat? Trebuie să te convingi că merită să încerci orice Şi dacă vrei să te bucuri de viaţă, atunci trebuie să iei parte la tot ce se întâmplă în jurul tău Dacă faci asta şi te angajezi să faci asta şi să accepţi orice, totul va deveni genul tău Nu va exista nimic pe lume care să nu fie potrivit pentru tine Nu trebuie decât să acorzi lumii o şansă Aurora îi studie expresia fermă Avea senzaţia stranie că se află pe marginea unei prăpăstii şi că riscă să se prăbuşească Se întrebă dacă Benners avea dreptate, dacă într-adevăr totul ţinea de alegerea ei, dacă ar fi putut fi mai mult decât îşi închipuia şi dacă într-adevăr pierdea ceva Benners mai luă o duşcă din plosca lui argintie şi strălucitoare, apoi tăcu Privi plosca şi apoi i-o întinse Aurorei — Este alegerea ta, zise el, cu o privire neutră Aurora luă o gură de aer şi îşi întinse paharul de plastic Îl lăsă să-i umple paharul cu ce bea el Lichidul se scurse în limonadă, asemenea uleiului în apă Benners îi zâmbi călduros şi ridică plosca în aer — Pentru a acorda o şansă la orice, toastă el şi Aurora bău, apreciind gustul puternic şi arzător pe care-l simţea după tot acel dulce greţos dinainte 17 Până ca Jonah să se întoarcă la biroul lui, aprobarea pentru accesarea evidenţelor telefonice fusese acordată de Comisarul Şef Jonah o trimise de îndată Departamentului de Informaţii pentru a se lua măsurile necesare, mai exact pentru a trimite o solicitare online fiecărui furnizor de telefonie De fapt, era chiar amuzant de uşor să soliciţi evidenţe telefonice, pentru că nu existau decât câteva companii de telefonie care solicitau autorizaţii oficiale, fapt care îl neliniştise întotdeauna pe Jonah Ar fi trebuit să existe mai multe formalităţi, nu doar o simplă solicitare online, care să-ţi permită accesul la toate telefoanele şi mesajele unei persoane din ultimele câteva luni Lightman îi bătu la uşă înainte ca Jonah să fi apucat să citească notiţele înregistrate de echipa lui în sistem — Coralie Ribbans este la intrare, zise el Spune că trebuie să vorbească cu dumneavoastră Jonah se simţi pe cât de curios, pe atât de exasperat Îi lăsase numeroase mesaje lui Coralie prin care o ruga să-i contacteze, în schimb, ea se prezenta acolo, în persoană, fără niciun avertisment Cu toate acestea, nu nimerise chiar prost, având în vedere că Jojo Magos era programată mai târziu şi ar fi putut să-i decaleze puţin interviul — Dacă poţi, te rog să o conduci într-una dintre camerele de interogatoriu şi să o primeşti pe Jojo Magos mai pe după-masă Eu voi merge să vorbesc cu Coralie Ribbans, zise el şi căută declaraţiile date de Coralie în 1983 Cele câteva paragrafe pe care apucă să le citească erau asemănătoare declaraţiilor date de ceilalţi Declarase vehement că nu se băuse mult alcool, că nu avuseseră loc certuri, că nu se făcuse sex şi că nu se consumaseră droguri În concluzie, minţise la fel de mult ca ceilalţi Dar aparent, Coralie avea ceva să le spună şi Jonah era de părere că ea ar fi putut reprezenta o sursă utilă de informaţii în anchetă Viaţa ei fusese diferită de cea a prietenilor ei şi nu rămăsese apropiată de ei De fapt, nimeni nu o descrisese pe Coralie drept o prietenă bună, iar Jojo chiar declarase că nu se înţelegeau Deci exista posibilitatea ca această Coralie, singura londoneză din grup, să fi fost exclusă din acesta Drept urmare, poate că nu mai era atât de loială prietenilor ei pe cât fusese odinioară Câteva minute mai târziu, Jonah zări o femeie blondă trecând prin birou împreună cu Lightman Jonah o recunoscu imediat Poate că n-ar fi recunoscut-o în mulţime, dar când o văzu înaintând în faţa lui Lightman, nu avu niciun dubiu că aceea era umbra de odinioară a lui Topaz Deşi Topaz arăta la fel ca în adolescenţă, Coralie părea să-şi dorească să arate ca o prinţesă Purta diamante strălucitoare, avea părul prins în coc şi era îmbrăcată cu o fustă scurtă, largă, cu mai multe straturi de plasă combinate cu un material alb, iar în partea de sus purta un top roz, mulat, fără mâneci O urmări până când Lightman o conduse într-una dintre camerele de interogatoriu, după care se uită la Hanson, care revenise la biroul ei Deschise uşa şi strigă: — Ai vrea să mă asişti la un interviu? Hanson îşi ridică privirea, entuziasmată — Desigur, zise ea şi îşi închise imediat monitorul În clipa în care intră în încăpere, Jonah simţi parfumul dulce ca bomboanele al lui Coralie şi i se făcu uşor greaţă — Domnişoară Ribbans, zise el, aşezându-se, sunt Inspector Şef Sheens, iar aceasta este Ofiţer Hanson Vă mulţumesc că aţi venit — Vreau să fac tot ce-mi stă în putere pentru a vă ajuta Jonah încercă să-şi dea seama dacă sâsâitul ei ascuţit era nou sau aşa vorbise întotdeauna Era ciudat pentru o persoană de 40 ani care avea riduri cauzate de râs, ascunse sub machiaj Jonah îşi dădu seama că ea nu-l recunoştea Jojo fusese singura care realizase că urmase aceeaşi şcoală cu el Pentru ceilalţi, probabil că era total lipsit de importanţă şi inferior — Dacă se poate, vă rugăm să ne povestiţi din nou ce s-a întâmplat în noaptea în care a dispărut Aurora, zise el Având în vedere că redeschidem cazul, suntem nevoiţi să o luăm de la capăt Speranţa mea este că deţineţi informaţii care au fost omise prima dată — Da, eu am spus multe la acea vreme, dar cred că există totuşi câteva lucruri mici Lucruri pe care nu voiam să le afle lumea pentru a nu intra în bucluc Exprimarea şi comportamentul ei, care erau asemănătoare unui copil sfios, nu unei femei mature, îl făcură pe Jonah să se simtă uşor inconfortabil — Am aflat câteva lucruri despre asta, spuse Jonah, precaut Vreau să recapitulăm ce s-a întâmplat în noaptea aceea şi să clarificăm câteva aspecte Trecu repede peste sosirea lor la locul de campare şi îndreptă discuţia spre cearta dintre Topaz şi Benners — Din câte am înţeles, dumneavoastră aţi mers cu Topaz, nu-i aşa? întrebă el — Da, aşa este Am liniştit-o, după care ea a spus că vrea să fie lăsată puţin singură lângă râu, aşa că m-am întors la locul de campare — L-aţi văzut cumva pe Andrew Mackenzie, unul dintre profesorii de engleză care preda la şcoala dumneavoastră, lângă râu? Expresia ei deveni confuză — Domnul Mackenzie? Tipul tânăr? Nu era acolo — Vreţi să spuneţi că nu campa cu voi? — Nu, vreau să spun că n-avea cum să fie prin zonă sau, cel puţin, noi nu l-am văzut Ulterior, am vorbit mult pe această temă şi nimeni nu-l văzuse Jonah dădu din cap, aruncând o privire spre notiţele sale, ca şi când ar fi trecut la punctul următor, dar, de fapt, se gândea la Topaz Ea îl văzuse pe Mackenzie şi chiar îl acuzase Cu toate acestea, alesese să nu împărtăşească acest lucru cu prietenii ei Şi nici un alt membru al grupului nu-l menţionase pe Mackenzie, ceea ce implica faptul că Topaz nu vorbise decât cu poliţia despre el Acea omisiune era foarte interesantă — Haideţi să discutăm despre ce s-a întâmplat mai târziu, spuse el În ciuda declaraţiilor iniţiale, am aflat că Topaz şi Brett Parker s-au retras împreună în acea seară şi că au întreţinut relaţii sexuale Aşa este? Expresia lui Coralie se transformă într-un tip straniu de amuzament — Asta v-a spus Topaz? — Mai mulţi membri din grup au făcut referire la acest lucru, răspunse el — Foarte interesant, nu de alta, dar nu este tocmai adevărat De fapt, toţi trei am făcut sex, pentru că aşa îi plăcea lui Topaz Hanson inspiră puternic, dar când o privi, nu observă nicio reacţie şi fu mulţumit — Scopul era de a-l seduce pe Brett, continuă Coralie Îşi dădu părul după ureche şi se foi, privind oglinda de pe perete Oare credea că avea audienţă? Topaz era obsedată de el Era atractiv, atletic şi practic toate fetele din şcoală îl doreau Topaz era obişnuită să fie centrul atenţiei, aşa că se decisese să-l seducă Doar că Brett se dovedi a fi destul de greu de prins în plasă Era interesat de altcineva — De cineva din grup? întrebă Jonah, surprins de cât de ciudată îi părea Coralie acum Se întrebă dacă existase ceva mai mult între Coralie şi Brett — Nu, nu, zise ea repede Cineva de la şcoală Fusesem cu toţii la o petrecere cu vreo săptămână şi ceva înainte şi Brett se sărutase cu altcineva, chiar dacă Topaz era acolo şi arăta bestial Dar el era interesat de o blondă cu un an mai mică decât noi — Cu un an mai mică decât el? — Nu, cu un an mai mică decât noi, zise Coralie pe un ton jos Jonah o privi gânditor — Deci era interesat de o fată care avea cât? Cel mult 14 ani? — Da Dar nu părea de 14 ani, spuse Coralie Era înaltă şi slabă şi arăta ca un model pentru lenjerie intimă sau aşa ceva Nu era nici pe departe la fel de sexy ca Topaz, dar tot arăta bine — Şi credeţi că Brett nu ştia câţi ani are? întrebă el — Presupun că nu, zise Coralie Oricum, următoarea dată când Topaz a vorbit cu el, Brett nu părea deloc interesat de ea Probabil că încă tânjea după blondă Jonah se gândi că, dacă la optsprezece ani, Brett Parker era interesat de fete mai tinere, exista posibilitatea să se fi dat la Aurora în acea noapte, în ciuda spuselor celorlalţi — Deci ce s-a întâmplat în acea noapte? întrebă el, continuând discuţia Coralie îşi strânse buzele şi îşi roase o bucăţică de unghie — Topaz voia ca Brett s-o dorească aşa că am făcut ce făceam de obicei: ea m-a sărutat în faţa lui şi, după ce a devenit excitat, ni s-a alăturat şi el Jonah se întrebă de ce Daniel Benham nu menţionase nimic despre asta Poate considera că nu era locul lui să dezvăluie acel secret sau poate că această femeie nu era decât o fantezistă În orice caz, îi dădea impresia că nu voia decât să spună poveşti despre prietenii ei, poate drept răzbunare pentru o jignire pe care i-o cauzaseră — Şi Aurora ştia? întrebă el — Ne-a văzut plecând împreună Coralie dădu din cap Lui Jonah îi veni o nouă idee în minte şi anume cât de îngrijorată fusese Topaz de faptul că părinţii ei ar fi putut afla despre ce făcea Ar fi putut fi suficient de îngrijorată pentru a-şi omorî sora? Ar fi fost o reacţie cam exagerată — Şi Aurora nu a fost deloc implicată? Nu a devenit un al patrulea membru la activitatea voastră? Grimasa pe care o făcu Coralie fu aproape comică — Vorbiţi serios? Topaz ar fi fugit în lume Iar Aurora nici nu s-ar fi apropiat de aşa ceva Oricum părea că mai avea puţin şi vomita Mironosiţa naibii! Jonah se forţă să-şi ascundă zâmbetul I se părea reconfortant să audă pe cineva vorbind atât de deschis despre viaţa ei sexuală exotică În general, interviurile cu poliţia îi făceau pe oameni să se abţină de la a da prea multe detalii — Aurora mai era acolo când v-aţi întors? — Nu ne-am întors la locul de campare, zise Coralie, clătinând din cap Eram beţi toţi şi am adormit acolo După aceea nu am mai văzut-o — Deci aţi dormit acolo până dimineaţă? Maxilarul lui Coralie se încleştă După un moment de tăcere, zise: — Nu Eu nu am dormit toată noaptea M-am trezit la un moment dat Jonah privi în jos, prefăcându-se că verifică declaraţia originală — Acest lucru contrazice declaraţia dumneavoastră iniţială, spuse el pe un ton neutru — Ştiu, zise ea Toţi m-au sfătuit să nu spun nimic despre asta Erau de părere că erau de părere că poliţia va interpreta greşit, mai ales că puneau deja presiune pe el Şi cred că îl compătimeam Jonah o auzi pe Hanson foindu-se în scaun şi îşi dădu seama că amândoi ştiau la cine făcea referire Coralie Dar de dragul înregistrării, Coralie trebuia să spună totul cu voce tare — Puteţi să-mi spuneţi la cine vă referiţi? — Connor, zise ea şi intensitatea din vocea ei era evidentă Jonah îi putea simţi antipatia Connor Dooley El a declarat că a dormit lângă Jojo toată noaptea, dar nu este adevărat S-a trezit la un moment dat, iar eu l-am găsit stând lângă foc — L-aţi văzut acolo? întrebă Jonah încet — Da Trebuia să fac pipi Se foi uşor şi privi în jos, făcându-l pe Jonah să se întrebe dacă spunea adevărul Oare se trezise să mai ia nişte droguri sau îi era rău? — Pe la ce oră se întâmpla asta? — Ah nu ştiu sigur Ridică din umeri Era târziu Dormisem ceva până să mă trezesc — Brett şi Topaz erau încă acolo când v-aţi trezit? — Da, zise ea ferm M-am furişat de lângă ei şi m-am îndreptat spre focul de tabără — Nu v-aţi dus pur şi simplu să căutaţi un tufiş din apropiere? întrebă Jonah — Eu nu Bănuiesc că eram puţin dezorientată Nu pot să Presupun că focul era luminos şi din cauza asta m-am îndreptat spre el — Credeţi că focul era încă vizibil la ora aceea? — Da, aşa cred — Şi aţi putea să ne spuneţi ce aţi văzut în timp ce vă apropiaţi de foc? — L-am văzut pe Connor Dooley, spuse ea, cu ceva mai multă certitudine Stătea lângă foc cu o doză de bere în mână — Şi el v-a văzut pe dumneavoastră? — Nu, răspunse Coralie repede M-am dat în spate Părea nervos Jonah o urmări foindu-se în scaun şi bătând uşor cu unghia în masă — De ce credeţi că era nervos? Coralie îl privi fix — Topaz plecase cu mine şi cu Brett şi el ura acest lucru Era obsedat de ea — Credeţi că atitudinea lui faţă de Topaz era nesănătoasă? — Categoric, zise Coralic Ea nici nu voia să audă de aşa ceva şi îi explicase acest lucru de nenumărate ori Dar el continua să alunge băieţii interesaţi de ea şi o privea cu aşa o posesivitate — Dar, cu toate acestea, au ajuns să se căsătorească Deci Topaz trebuie să fi fost măcar puţin interesată de el — Eu nu am înţeles niciodată acest lucru, spuse Coralie, brusc emoţionată Avea ochii umezi, dar se forţa să nu plângă, deşi trecuseră treizeci de ani Totul s-a schimbat în acea noapte şi, dintr-odată, Topaz nu a mai avut ochi decât pentru Connor M-a scos complet din viaţa ei — Aveţi vreo bănuială cu privire la cauza acelei schimbări? întrebă el — Mi-aş dori să ştiu, spuse Coralie Jonah tăcu, aşteptând ca ea să continue, dar aparent, Coralie încheiase ce avea de spus Jonah părăsi încăperea, cu imaginea lui Connor, singur şi nervos, întipărită în minte 18 Aurora Sâmbătă, 23 iulie 1983, 00:15 Se simţea de parcă cineva ar fi apăsat un întrerupător în capul ei Nu era nevoie să depună niciun fel de efort Bea şi vorbea lângă focul de tabără, mai întâi cu Benners, apoi cu Jojo şi Connor, pe măsură ce veneau să facă câte o pauză de la mişcările maniacale de dans Topaz şi Coralie şuşoteau cu Brett, iar Topaz avea mâna în jurul umerilor lui Coralie Aurorei nu-i mai păsa ce credea Topaz Avea s-o lase pe sora ei să facă ce voia, iar ea avea să facă la fel — Ar trebui să mergem undeva cu bicicletele săptămâna viitoare, zise Jojo şi Aurora realiză că pierduse o parte din conversaţia anterioară Connor clătină din cap — Tocmai ce am venit cu bicicletele până aici — Nu, mă refer într-un loc mişto Să facem un drum mai lung, apoi să ne oprim să campăm şi apoi să mergem mai departe Şi chiar să avem o destinaţie Aurora, tu ai bicicletă? — Mda, zise ea, gândindu-se la bicicleta ei de oraş, de doi bani, mov deschis, cu coş de cumpărături Dar sinceră să fiu, este cam varză — Nu trebuie să pedalăm cu viteză, spuse Jojo, rânjind Şi, oricum, Benners nu se pricepe deloc când vine vorba de biciclete — Deci propui să stăm mai multe nopţi? întrebă Connor, încruntat — Da Să fie ca o vacanţă Expresia lui Connor părea uşor furioasă — Jojo, eu nu pot pleca în vacanţă — Nu o să te coste nimic, îl contrazise ea — N-are importanţă Taică-meu ar lua-o razna Se aşteaptă să lucrez — Dar nu vom lipsi decât câteva zile, spuse Benners Sunt sigur că l-ai putea convinge să te lase să pleci câteva zile — Tu n-ai nici cea mai vagă idee, nu-i aşa? Dintr-odată, Connor deveni sălbatic Nici cea mai vagă idee Niciunul dintre voi În marea majoritate a timpului, trebuie să mă cert cu el doar ca să mă lase să merg la şcoală, pentru că este de părere că mi-aş putea petrece timpul făcând ceva util De exemplu, să fac bani pentru el din piese de schimb, care, în general, sunt furate, sau să ascund diverse lucruri pentru el, fiindcă a auzit că poliţia face razii Şi, deşi el mă bagă în toate căcaturile, tot eu sunt cel care îşi ia bătaie dacă ceva merge prost Cum naiba credeţi voi că îl voi convinge să mă lase să plec într-o vacanţă? — Hei, hei, zise Jojo, îmi pare rău Este vina mea Nu a fost corect din partea mea Vom găsi altceva de făcut Jojo îl mângâie pe umăr Connor tremura de furie şi mai avea puţin şi izbucnea în lacrimi — Vom găsi altceva de făcut, repetă ea şi îşi lipi capul de al lui — Nu vreau decât să plec, zise el Vreau să mă mut, dar atunci aş fi nevoit să-mi găsesc un job undeva şi nu aş mai putea merge la şcoală — Nu fi pămpălău! spuse Benners Chiar crezi că familia mea va sta cu mâinile în sân şi te va lăsa să te angajezi, când tu eşti cel mai deştept tip din ţară? Gândeşte-te mai bine Taică-meu te place mai mult decât mă place pe mine Nu eşti singur — Nu pot face asta, spuse Connor încet Nu pot accepta banii altcuiva — Ba poţi, dacă ei sunt dispuşi să ţi-i ofere, zise Benners — Şi dacă nu vrei să te muţi în lumea bogătaşilor, spuse Jojo, camera fratelui meu se va elibera din luna septembrie Poţi sta acolo Îl strânse pe Connor de mână Aurora observă cum compasiunea lor scădea furia lui Connor şi aducea lacrimile la suprafaţă — Haide, mai trage o linie cu mine şi gândeşte-te la lucruri amuzante, adăugă Jojo Benners se ridică nesigur — Vreau să dansez Aurora, este rândul tău Este momentul să te bucuri de încă un lucru în viaţă Aurora ezită pentru o clipă, apoi îl luă de mână Îl lăsă să o ducă puţin mai departe de focul roşu-portocaliu El o luă de după gât, iar ea se simţi jenată Muzica devenise ceva mai furioasă Încă o melodie pe care nu o ştia După ce ascultă mai atent, începu să zâmbească Îi amintea de Connor, care începea brusc să urle şi apoi se liniştea Ritmul nu se potrivea cu modul în care o ţinea şi o învârtea Benners, asemenea unui dansator de societate inapt Izbucni în râs — Ce este? întrebă el, în timp ce încerca s-o învârtească şi se împiedică de un băţ Rânjea către ea — Parcă nu ai avea braţele şi picioarele ataşate de corp, zise ea — Nu apreciezi deloc arta mea Treptat, Aurora nu se mai simţi jenată, ci lipsită de griji şi uşoară ca un fulg El o luă de ambele mâini şi se învârtiră atât de repede, încât ea se lăsă spate Apoi ţipă, râzând, când se apropie de foc Benners îşi îndoi braţele şi o trase spre el Aproape că se izbi de el şi râse în hohote — Scuze, zise Benners, ţinând-o în continuare de mâna stângă — Benners, pe bune Connor se afla în spatele ei, vorbind peste umărul ei Eşti o ruşine Aurora se întoarse spre el Lui Connor îi sticleau ochii Se întrebă dacă acela era efectul drogurilor Jojo stătea ghemuită în spatele lui şi-şi freca nasul Oare cât consumaseră? Connor o luă pe Aurora de cealaltă mână şi o trase într-un altfel de îmbrăţişare, una mai apropiată, mai puternică Fu surprinsă de cât de puternic era Connor Nu se aşteptase Benners îi dădu drumul la mână şi ea şi-o puse pe umărul lui Connor Nu era sigură dacă gestul era menit să o apropie de el sau să-l ţină la o uşoară distanţă — Încearcă un dans adevărat, zise el Connor începu să dea din cap pe ritm, în timp ce se lăsa purtat de muzică Pe măsură ce se mişca, o mişca şi pe ea şi ea îl urma Lipsa de griji îi dădu un puseu de adrenalină Deveni brusc conştientă de fiecare parte a corpului ei, de modul în care o vedea el, de părul ei dezordonat şi de fusta ieftină din nailon, precum şi de el, de cum arăta el, de faptul că era suficient de aproape pentru a-i mirosi aftershave-ul cel ieftin şi transpiraţia şi de faptul că băiatul care o dorise dintotdeauna pe sora ei îi zâmbea acum cu căldură Topaz o urmărea, dar, pentru prima dată în viaţa ei, Aurorei nu-i păsă N-avea decât s-o privească Aurora avea să acorde o şansă acelei experienţe, aşa cum îi sugerase Benners şi n-avea s-o lase pe sora ei s-o oprească 19 Connor îi urmări nervos şi tăcut pe Jonah şi O’Malley, cât timp aceştia se aşezară de partea cealaltă a mesei — Vi s-a oferit ceai? întrebă Jonah, hotărându-se să-l lase câteva minute înainte de a începe interogatoriul — Este în regulă, vă mulţumesc, zise Connor calm Jonah aproape că zâmbi Bănuia că profesorul Dooley era obişnuit să obţină ce vrea atunci când era nervos Dar pe Jonah nu-l impresiona — Deci, spuse Jonah, odată ce porni reportofonul, pe parcursul anchetei am descoperit câteva lucruri şi am avea nevoie de ajutorul dumneavoastră în această privinţă — Sunt convins, răspunse Connor, privindu-i aspru din spatele ochelarilor — Conform declaraţiei dumneavoastră, zise Jonah, aţi mers la culcare după ce Topaz a plecat cu Brett Parker Cu toate acestea, ni s-a adus la cunoştinţă faptul că Topaz a plecat împreună cu Brett şi Coralie, nu doar cu Brett Se lăsă un scurt moment de tăcere, apoi Connor ridică din umeri — Nu-mi amintesc prea bine Ştiu că se folosise de Coralie pentru a-l atrage pe Brett Ce s-a întâmplat după nu m-a mai interesat — Nu i-aţi văzut plecând împreună? — Nu-mi amintesc exact, zise Connor încet — În regulă Să continuăm, spuse Jonah Ne-aţi confirmat deja că aţi mers la culcare cu Jojo Magos şi că ea v-a consolat cu privire la Topaz şi Brett, dar nu aţi menţionat faptul că v-aţi trezit la un moment dat — Pentru că nu m-am trezit, zise Connor pe un ton neutru — Din păcate, avem motive să credem că nu este aşa, spuse O’Malley foarte relaxat Se lăsă un nou moment de tăcere, timp în care Connor păru pierdut — Sunt sigur Sunt sigur că nu m-am trezit — Atunci cum de aţi fost văzut stând singur, lângă foc, după ce toată lumea se culcase? întrebă Jonah Connor clătină din cap, apoi se aplecă în faţă, devenind mai hotărât — Uitaţi cum stau lucrurile, nimeni nu mi-a spus că m-ar fi văzut În ’83 ne-am petrecut mult timp discutând despre ce s-a întâmplat, încercând să punem lucrurile cap la cap De ce ar spune cineva asta de-abia acum? — Martorul a declarat că se punea multă presiune pentru a nu informa poliţia Ochii lui Connor se mişcau, fie într-o încercare de a-şi aminti, fie într-o încercare de a găsi un mijloc de apărare — Nu, zise el Chiar nu m-am trezit Oi fi fost eu beat, dar nici chiar atât de beat Mi-aş fi amintit dacă m-aş fi trezit Nu am aflat de dispariţia Aurorei decât a doua zi de dimineaţă şi, chiar şi atunci, mi-a fost greu să înţeleg ce se petrecea — Şi nu s-a întâmplat nimic cu Aurora în acea seară, mai devreme, înainte de a merge la culcare, poate înainte ca Jojo să vă consoleze? întrebă O’Malley — Pentru numele lui Dumnezeu, spuse Connor, lăsându-şi capul în jos şi frecându-şi fruntea De câte ori trebuie să vă repet? Nu s-a întâmplat nimic cu Aurora Nici cu mine, nici cu restul, din câte ştiu — În acest caz, zise Jonah pe un ton rece, de ce era soţia dumneavoastră îngrijorată că aţi fi putut-o urmări pe Aurora după plecarea ei? Connor vru să spună ceva, apoi îl privi pe Jonah cu incertitudine — Eu nu Topaz nu era nesigură — A simţit nevoia să vă întrebe ce s-a întâmplat, zise Jonah După treizeci de ani, tot a simţit nevoia să vă întrebe ce s-a întâmplat cu adevărat După părerea mea, acest lucru dă dovadă de nesiguranţă Connor clătină din cap — Dumneavoastră aţi înţeles greşit conversaţia — Cum altfel aţi interpreta-o? V-aş fi recunoscător dacă mi-aţi putea explica Connor îşi coborî privirea spre masă şi rămase tăcut — Deci, aţi putea să-mi spuneţi ce anume a cauzat îngrijorarea lui Topaz? întrebă Jonah — În regulă, spuse Connor Nu este mare scofală, dar se poate interpreta greşit Am încercat să o sărut — Pe Aurora? — Da, pe Aurora Jonah ridică din sprâncene — Aţi încercat să sărutaţi acea fată de 14 ani, care era, aparent, total neatractivă? — Uitaţi, nu am Connor oftă şi îşi ridică iar privirea, de această dată cu o expresie imploratoare Nu conta dacă era atractivă sau nu Eu voiam să o fac pe Topaz geloasă M-am gândit că, dacă dansez cu Aurora, acest lucru o va scoate din sărite pe Topaz Şi chiar aşa a fost, dar din păcate, reacţia ei a fost să se dea şi mai mult la Brett Şi, când i-a ieşit şi l-a sărutat eu ei bine, am încercat şi eu să o sărut pe Aurora — Dar ea nu era interesată? — Ce fată ar fi interesată de un tip care este foarte clar că se foloseşte de ea? întrebă el, clătinând din cap Nu, nu era interesată Şi mi-a zis să-i dau drumul şi aşa am făcut După care a părăsit locul de campare, iar eu m-am dus şi am plâns în braţele lui Jojo — Aţi spune că eraţi furios? întrebă Jonah pe un ton intenţionat aspru Acest lucru trebuie să vă fi rănit orgoliul — A fost umilitor, zise Connor pe un ton neutru M-am simţit ca un idiot şi ca un nenorocit, pentru că o supărasem şi pe Aurora Dar nu eram furios decât pe mine — Nu pe Brett Parker? întrebă Jonah La urma urmei, plecase să şi-o tragă cu viitoarea dumneavoastră soţie — Nu — Şi nici pe cea de-a doua fată care vă refuza în acea seară? insistă el — Bineînţeles că nu, protestă Connor Nu era vina ei — Eu mi vă pot imagina furios din cauza aceasta, continuă Jonah Mi vă pot imagina trezindu-vă, clocotind de furie, mergând la focul de tabără, cugetând şi hotărând că Aurora avea să plătească — Dumnezeule, zise Connor N-am făcut aşa ceva — Adică aţi încercat să o sărutaţi de faţă cu toată lumea Poate că v-aţi excitat puţin în timp ce dansaţi cu ea, spuse Jonah, ca şi când nu vorbise până atunci Eraţi o persoană extrem de volatilă şi orgoliul reprezenta un lucru important pentru dumneavoastră Probabil că vă simţeaţi îndreptăţit să vă alegeţi cu ceva, după cât avuseserăţi de suferit din cauza lui Topaz — Încetaţi! strigă Connor şi Jonah observă că tremura uşor Inspiră adânc Tot ceea ce spuneţi este oribil Nu m-am mai atins de biata copilă după acea tentativă de sărut Am lăsat-o să doarmă Şi apoi, de dimineaţă dispăruse Jonah tăcu o vreme, după care opri reportofonul şi sugeră o scurtă pauză Când ajunseseră în dreptul uşii, Connor încă tremura După o jumătate de oră de citit, Hanson se forţă să-şi ia ochii de la dosarele lui Connor Dooley Bărbatul se afla deja de zece minute în camera de interogatorii şi ea simţea că, dacă s-ar fi concentrat pe orice altceva, nu ar fi făcut decât să irosească timpul Dar trebuia să-şi facă treaba, chiar dacă asta implica umplerea timpului cu lucruri inutile Ieşi din fişierul despre Connor şi se hotărî să-l caute pe Andrew Mackenzie, aşa cum o rugase Inspectorul Şef Acesta din urmă insistase ferm că, deşi Connor reprezenta o prioritate, aveau motive întemeiate să investigheze şi alte persoane, precum profesorul Evidenţele poliţiei cu privire la Mackenzie conţineau foarte puţine informaţii Nu i se luase decât un interviu, în care declarase că îşi petrecuse toată noaptea cu iubita lui, campând la câţiva kilometri distanţă Dar din câte observă Hanson, alibiul nu-i fusese verificat, fapt care se clasă pe primul loc în lista ei de activităţi care nu se desfăşuraseră în mod corespunzător pe durata anchetei originale După ce citi raportul, se hotărî să-l caute pe Google, deşi, cu un nume ca al lui, nu avea să fie deloc uşor de găsit Se gândi să adauge „profesor Southampton” la căutare şi găsi o persoană care se potrivea descrierii Existau câteva articole pentru care fusese intervievat cu privire la elevii eminenţi Poza înfăţişă un bărbat îndesat, cu faţă lată, care părea foarte rafinat în pantalonii lui kaki cu buzunare mari şi cămaşă Mai exista un articol despre o drumeţie în scop caritabil, în Corsica, şi o pagină de internet creată de Mackenzie, care era dedicată lecturii poeziilor lui Yeats în locaţii dramatice, care o făcu să chicotească Apoi mai exista şi un articol despre petrecerea de pensionare a unui anume Roald Mackenzie, care fusese Comisar Şef în cadrul Poliţiei Metropolitane Curioasă, Hanson dădu clic pe articol pentru a căuta referinţe la Andrew Identifică un scurt interviu cu nepotul lui Roald, profesor Andrew Mackenzie — Dumnezeule, zise ea în şoaptă Deci Mackenzie avusese o legătură strânsă cu poliţia Nici nu era de mirare că fusese omis în mod voit din anchetă Hanson se abţinu cu greu să nu sară de pe scaun şi să-i spună de îndată lui Lightman ce descoperise, dar observă că acesta era foarte concentrat şi se uita încruntat la ecran În plus, Sheens era cel căruia trebuia de fapt să-i împărtăşească informaţia Aşa că rămase pe scaun şi reciti articolul, dând nerăbdătoare din picior, aşteptând întoarcerea şefului ei Jonah părăsi camera de interogatoriu simţindu-se plin de acea exaltare inconfortabilă care îl cuprindea când punea întrebările dificile Era un sentiment asemănător excesului de cafea, o agitaţie iritabilă precum căutarea următoarei ţinte În acele momente – şi doar în acele momente – simţea că-l putea înţelege pe tatăl său Se simţea plin de o furie îndreptăţită faţă de minciunile suspecţilor şi simţea nevoia să-i rupă în bătaie până spuneau adevărul Ceea ce-i spusese lui Connor nici nu fusese atât de rău, ar fi putut merge mult mai departe, dar nu-i plăcea persoana care devenea în acele momente, ceea ce era dificil, dat fiind faptul că era unul dintre lucrurile care-l făceau atât de bun la meseria lui Aproape că-i fusese de ajutor faptul că bărbatul nu-şi amintea cu exactitate ce făcuse Era ca un ecou inconfortabil din trecutul lui Jonah Probabil că voia să-l atace pe Connor, pentru că nu mai era capabil să se atace pe sine — Nu sunt sigur dacă să-l cred, zise O’Malley, prinzându-l din urmă O parte din mine spune că şi eu aş reacţiona la fel în locul lui, dar o altă parte din mine spune că aşa ar reacţiona un om vinovat — Este greu de spus, aprobă Jonah Vreau să-l las în pace o vreme, ca să-i dau motive de îngrijorare În plus, trebuie să mai găsim dovezi Aceasta este prioritatea Dacă s-a trezit şi a violat-o, trebuie să existe o modalitate prin care să dovedim acest lucru, pe lângă declaraţia lui Coralie Observă mişcarea rapidă din cap şi încercarea de a se ridica ale lui Hanson, când intră din nou în birou — Ce ai găsit? o întrebă — Andrew Mackenzie, zise ea, aproape zâmbind I s-a luat un singur interviu în cadrul căruia a furnizat un alibi Le-a explicat poliţiştilor că a campat peste noapte împreună cu iubita lui şi că nu a plecat nicio clipă de lângă ea — Şi ea a confirmat povestea? — Poliţia nu a verificat niciodată alibiul lui, zise Hanson triumfătoare Acest lucru poate indica o anchetă delăsătoare dar, de fapt, este posibil să fie chiar mai rău de atât Unchiul lui Mackenzie era Comisar Şef la Poliţia Metropolitană la acea vreme — Vorbeşti serios? — Da Hanson zâmbi cu gura până la urechi Noroc că a acordat un interviu la petrecerea de pensionare a Comisarului Şef, altfel s-ar fi putut să nu descopăr această legătură Jonah nu-i putea împărtăşi entuziasmul Pe lângă furia care încă-i mai pulsa în vene, văzuse suficientă corupţie în anchete cât să-i ajungă pentru tot restul vieţii Corupţia distrusese nu doar ofiţeri de sine stătători, ci şi reputaţia poliţiei Dacă se dovedea că poliţia fusese responsabilă pentru faptul că un criminal rămăsese în libertate timp de 30 de ani, Jonah nu voia să fie implicat Dar, din nefericire, dorinţele lui nu contau Era clar că trebuiau să-l interogheze pe Mackenzie — Ai aflat şi unde se află în prezent? — Da, este şef de departament la o şcoală privată din Bristol — Sună la şcoală şi informează-i că trebuie să discutăm cu el azi, spuse Jonah Aruncă o privire la ceas şi văzu că era aproape ora 14:00 Ora prânzului dispăruse undeva în ciclul nesfârşit al interviurilor — Şi roag-o pe Jojo Magos să ne scuze Întreab-o dacă aş putea discuta cu ea în seara aceasta sau mâine? Ben poate să mă acompanieze pentru a vorbi cu acest profesor Lightman îşi ridică privirea şi dădu din cap — În acest caz, amânăm şedinţa? Sergentul îşi deconectă tableta de la calculator şi se ridică — Mda, o mutăm mai târziu Dat fiind faptul că trebuie să ajungem în Bristol, aş prefera să plecăm acum Vă voi pune la curent cu câteva aspecte descoperite în această dimineaţă, iar pe ceilalţi îi voi informa mai târziu Ah, şi trebuie să-l anunţăm pe Connor Dooley că poate pleca — Mă ocup eu, se oferi O’Malley — Bine — De ce doriţi să mă ocup după ce vorbesc cu şcoala? întrebă Hanson Jonah îi simţi dezamăgirea din voce Era nerăbdătoare să interogheze un nou suspect, dar în general, când venea vorba de şcolile de copii bogaţi, Jonah prefera să se folosească de rang — Ia legătura cu McCullough şi vezi dacă au descoperit probe noi şi informează-ne de îndată ce afli Vreau dovezi împotriva lui Connor Dooley, dacă există Vom vorbi cu Mackenzie Sunt curios dacă va fugi Hanson rămase tăcută la biroul ei — Ai făcut treabă bună descoperind conexiunea dintre el şi Comisarul Şef, spuse Jonah Fusese o încercare uşor stângace de a o consola Hanson dădu din cap şi se concentră la ecran Începu să plouă de îndată ce părăsiră secţia de poliţie şi, până să ajungă pe şoseaua M3, ploaia se transformă într-o adevărată furtună, un perete de apă care lovea plafonul maşinii Jonah îşi luase un sandviş de la cantină, pentru a-l mânca în maşină, dar îi era greu să conducă şi să mănânce în acelaşi timp, aşa că renunţă şi-l lăsă pe mai târziu Se gândi să discute cu Lightman despre stadiul actual al anchetei, dar îşi dădu seama că lucrurile erau foarte încurcate Existau atât de multe contradicţii între declaraţii, încât nici nu ştia de unde să înceapă Nu ştiau cu certitudine decât că aveau de a face cu un grup de adolescenţi drogaţi şi beţi, cu vârste cuprinse între 15 şi 18 ani şi o fată inocentă de 14 ani, care mersese la culcare mai departe de restul grupului În plus, mai era profesorul, care campase împreună cu iubita lui la câţiva kilometri distanţă şi cantitatea mare de dextroamfetamină Nu ştiau sigur dacă Aurora fusese beată sau nu Exista posibilitatea ca toţi să fi fost drogaţi, iar drogurile fuseseră înlăturate ulterior, fie de comun acord, fie individual De asemenea, suspecţii spuneau multe minciuni, aparent inocente, într-o încercare de a se apăra reciproc Dar în acelaşi timp, exista posibilitatea ca aceste minciuni să mascheze adevărul În primul rând, era foarte posibil să nu fi aflat tot ce era de aflat despre Connor Coralie aşteptase treizeci de ani pentru a spune poliţiei că îl văzuse lângă foc Trebuiau să demonteze toate aceste minciuni, una câte una Îşi aminti de faptul că Topaz îşi ascunsese întâlnirea cu Mackenzie şi de eşecul anchetei originale în ceea ce-l privea pe acesta din urmă, lucruri care constituiau motive întemeiate pentru a-l ancheta pe bărbat — Ce ştii despre acest profesor? îl întrebă pe Lightman — Ofiţer Hanson mi-a trimis declaraţia originală a lui Topaz Ea a menţionat faptul că l-a văzut pe Andrew Mackenzie, zise Lightman, privindu-şi tableta Dar a făcut doar o menţiune scurtă privind acest lucru şi a subliniat faptul că se întâlnise cu el mult mai devreme în acea zi Cu toate acestea, Topaz considera că merita anchetat Apoi nu a mai făcut nicio referire la el în următoarele zile Jonah încercă să-şi scotocească prin minte în căutarea propriilor sale amintiri legate de Mackenzie Profesorul de engleză începuse să predea doar cu un semestru înainte ca Jonah să termine şcoala Îşi amintea că era foarte tânăr, că nu părea mai în vârstă decât băieţii din anii terminali, că avea faţa lată şi un corp atletic, dar uşor îndesat Părea mai degrabă genul de alergător de sprint, decât de maraton Dintr-odată se întrebă dacă oare Mackenzie era cel după care erau înnebunite toate fetele de vârsta lui? Sau oare să fi fost profesorul de sport? În orice caz, era unul dintre ei Şi dacă toate colegele lui fuseseră înnebunite după el, poate că şi Aurora fusese fermecată de el Intersecţia cu şoseaua M4 apăru la stânga Jonah realiză că oprise sonorul GPS-ului, motiv pentru care, aproape ratase drumul Semnaliza stânga şi se încadra pe prima bandă Fu nevoit să frâneze şi să vireze brusc, când o Astra care mersese în spatele lui, acceleră dintr-odată şi îl depăşi prin stânga — Dumnezeule, zise el, frânând tare Scuze — Nicio problemă, spuse Lightman, descleştându-şi mâna de pe bord Nici nu-şi ridicase privirea de la tabletă — Nu ţi se face rău? întrebă Jonah curios Lightman îl privi — De la ce? — De la cititul în maşină Eu pot face asta vreo cinci minute, după care mi se face rău — Nu, zise Lightman, gânditor N-am avut niciodată problema asta Lucrurile de genul acela îi făceau adesea pe oameni să se întrebe dacă Lightman era om sau robot Şcoala Harforth era formată dintr-o serie de clădiri din piatră gri, care datau de la începutul secolului XX În ciuda semnului primitor verde închis, scris cu un font frumos, atmosfera generală era neelegantă şi deprimantă, deşi poate că acest lucru se datora vremii sau griului dominant Pentru a ajunge la recepţie, fură nevoiţi să treacă cu maşina peste câteva limitatoare de viteză micuţe, dar agresive Terenul de sport din partea dreaptă era acoperit cu iarbă subţire, care părea arsă de soare şi avea un mic teren de crichet în mijloc — Doamne, ce mă bucur că nu am învăţat niciodată la o şcoală din asta, zise Jonah, în timp ce urcau treptele puţin înalte care duceau spre o uşă pe care scria „Intrare pentru Vizitatori” — Arată mai bine în zilele însorite, spuse Lightman pe un ton neutru Jonah îl privi şi îşi aminti că citise în CV-ul lui că absolvise o şcoală pe numele St Paul sau ceva asemănător Se întrebă dacă Lightman era un băiat de internat La asta nu se mai gândise până acum Pe culoarul pătrat de la intrare se afla recepţia, care era formată dintr-un birou înconjurat de pereţi din sticlă O femeie de vreo 30 de ani, cu o expresie aspră şi cu un ecuson pe care scria mare „Secretara Directorului” stătea la birou Comparativ cu funcţia, numele ei era scris atât de mic dedesubt, încât Jonah aproape că nu reuşi să-l citească Bănui că aceea era prioritatea — Cu ce v-aş putea ajuta? Jonah nu simţi în tonul ei o dorinţă prea mare de a ajuta — Da, mulţumesc Eu sunt Inspector Şef Sheens şi acesta este Sergent Lightman Cred că aţi fost contactaţi de subalterna mea puţin mai devreme Suntem aici să-l intervievăm pe Andrew Mackenzie — Îmi cer scuze, dar din câte am înţeles eu din acea conversaţie, interviul va trebui programat în weekend, spuse secretara Jonah se forţă să nu-i imite tonul rece şi pedant — Din păcate, aceasta este o anchetă a poliţiei, zise el, zâmbind la fel de rece ca şi secretara Dacă este nevoie, suntem dispuşi să emitem un mandat de arestare pentru a discuta cu el, dar cred că acest lucru ar afecta şi mai tare imaginea şcolii * Mackenzie găsi o clasă goală în apropierea celei în care predase Şcoala era învăluită într-o linişte sinistră Era evident că şcoala de vară nu-şi folosea toate facilităţile Mackenzie ieşise din clasa plină de elevi americani plictisiţi împreună cu o femeie tânără, care era probabil tot profesoară Mackenzie părea pregătit să vorbească cu ei Jonah îl măsură din cap până în picioare, în timp ce Mackenzie se apropia de ei Juca bine rolul de profesor de şcoală de stat, cu pantalonii lui crem deschis, pantofii maro lustruiţi şi vesta maro închis peste cămaşa albastră Era destul de corpolent, cu antebraţe groase care-i ieşeau de sub mânecile suflecate, dar părea puternic — Deci, despre ce doriţi să discutaţi cu mine? întrebă el, în cele din urmă, după ce uşa clasei se trânti în urma lor Totul părea uşor vechi în acea clădire Tot ceea ce fusese odinioară foarte scump, acum era uzat Mackenzie se aşeză cu fundul pe catedră, lăsându-i pe Jonah şi Lightman să-şi tragă nişte scaune ceva mai joase din dreptul băncilor Jonah se întrebă dacă postura de profesor pe care o adoptase Mackenzie era un gest făcut din obişnuinţă sau reprezenta o demonstraţie intenţionată a autorităţii sale Modul în care profesorul îşi încrucişă braţele şi inspiră nu dădea deloc dovadă de autoritate, ci de anxietate, poate chiar frică — Vă deranjează dacă înregistrăm această conversaţie? întrebă Jonah, scoţând reportofonul portabil Ne este mult mai uşor să verificăm informaţiile dacă înregistrăm totul — Nu mă deranjează Este în regulă, zise Mackenzie Jonah porni reportofonul, se prezentă şi apoi începu interviul — Este vorba despre Aurora Jackson, spuse el Rămăşiţele ei au fost găsite ieri dimineaţă, nu departe de locul de unde a dispărut Reacţia lui Mackenzie se citea atât pe corp, cât şi în expresia feţei Se cocoşă şi un braţ îi alunecă până să reuşească să-şi reia poziţia Jonah aşteptă ca el să vorbească, dar Mackenzie nu spuse decât: — Ah, da Aurora Inspiră greoi şi expiră de câteva ori, apoi se întoarse şi privi pe geam — Îmi dau seama că această veste este şocantă, continuă Jonah Dar trebuie să vă întrebăm ce vă amintiţi despre Aurora şi despre acea seară Mackenzie ridică din umeri Ştiu că aţi avut mulţi elevi, deci nu mă aştept să ne puteţi oferi o descriere foarte detaliată — Era complet diferită de ceilalţi elevi, zise Mackenzie pe un ton aspru, care îl surprinse pe Jonah Bărbatul îl privi fix pe Jonah şi pentru prima dată, îşi arătă vârsta Jonah observă ridurile şi oboseala Era complet diferită de ei Şi nu spun asta pentru că a dispărut, ci pentru că eu eram de părere că avea să devină următoarea Marquez sau Woolf sau Faulkner Mare pierdere Cea mai îngrozitoare pierdere Jonah îl simţea pe Lightman stând lângă el complet nemişcat Îşi dădea seama că intensitatea reacţiei lui Mackenzie îl surprinsese şi pe el — Deci niciunul dintre ceilalţi elevi ai dumneavoastră nu au egalat-o? Mackenzie clătină din cap, apoi ridică un umăr — O dată la ceva vreme mai întâlnesc câte un elev remarcant şi sunt mulţi despre care am fost convins că vor deveni oameni de succes şi aşa a fost Dar am avut parte doar de câţiva scriitori, eseişti şi jurnalişti de-a lungul carierei şi niciunul dintre ei Nu ştiu Niciunul nu a fost la fel de original ca ea şi nu părea să prindă ideile la fel de repede Dar poate că am o imagine idealizată a ei şi din cauza a tot ceea ce s-a întâmplat Lightman îl întrebă, pe un ton neutru, dacă o cunoscuse personal pe Aurora Mackenzie pufni — În măsura în care poţi cunoaşte un elev personal Îmi era extrem de frică de faptul că vreuna dintre fete ar putea interpreta greşit încurajările mele Nu avusesem decât două iubite serioase şi n-aveam nici cea mai vagă idee despre cum să resping atenţia nedorită Îmi amintesc de o fată din anii terminali care a venit la mine în clasă într-o vineri seara, când rămăsesem peste program să corectez lucrări şi aproape că am ţipat la ea să plece Biata fată probabil că nu voia decât să-mi ceară ajutorul cu privire la o temă, dar eram atât de panicat de a rămâne singur cu ea în clasă, încât nici n-am ascultat ce avea de zis — Deci nu aţi depăşit niciodată relaţia elev-profesor? continuă Lightman — Evident că nu, zise el şi păru complet dezamăgit de Lightman Devii entuziasmat de elevi, de abilităţile lor, de ce vor face în viaţă şi de ce ai putea face tu ca să-i ajuţi Este posibil să-ţi placă sau să-ţi displacă ei ca oameni, dar încerci să nu te laşi influenţat de acest lucru Am avut parte de elevi deştepţi, pe care-i considerasem nişte căcaţi de oameni înainte, dar tot am făcut tot ce mi-a stat în putinţă pentru a-i ajuta — Vă mulţumesc, spuse Jonah De asemenea, ne interesează să aflăm câte ceva despre acea noapte Despre noaptea în care a dispărut Aurora Credem că v-aţi întâlnit cu cel puţin o persoană din acel grup la locul de campare Ştiaţi că erau mai mulţi acolo? — M-am întâlnit cu Topaz, zise el, dând din cap Sora Aurorei Sincer să fiu, nu mi-a trecut niciodată prin minte că Aurora ar putea fi acolo La şcoală nu prea petreceau timp împreună Topaz era complet diferită de Aurora Şi ea era deşteaptă, dar era de-a dreptul obsedată de propria-i imagine Am presupus că Topaz se afla acolo cu grupul ei obişnuit: Benners şi nu mai ah, da, Connor şi Jojo Şi umbra lui Topaz Oare cum o chema? — Coralie? Nu era cu Topaz când v-aţi întâlnit? întrebă Jonah — Nu, Topaz se plimba singură pe malul râului Eu mergeam pe cărare şi cred că am speriat-o — Ce făcea? întrebă Lightman Mackenzie îi aruncă o privire goală şi scoase un sunet gânditor — Ei bine, avea o geantă cu ea şi mergea în direcţia opusă Probabil că voia să meargă să înoate — Nu aţi văzut de unde venea? întrebă Jonah — Nu, răspunse Mackenzie, clătinând din cap şi privindu-i pe cei doi Uitaţi Ştiu că Topaz se purta ca o vacă cu sora ei, dar nu cred că a avut nimic de-a face cu moartea ei A fost devastată după dispariţia Aurorei — Această informaţie ne este foarte utilă Vă mulţumesc, zise Jonah Şi n-aţi mai văzut nimic relevant în acea seară? Mackenzie clătină din cap — Am campat la vreo 3 km distanţă — Cu iubita dumneavoastră, zise Jonah, aşa este? — Da Fosta iubită, adăugă el Vreau să zic că au trecut treizeci de ani de atunci între timp m-am însurat, dar nu cu ea — La ce oră v-aţi întâlnit cu iubita dumneavoastră? întrebă Jonah — Ahhh Sincer, nu-mi amintesc Dar cred că am dat o declaraţie la acea vreme Îşi frecă fruntea cu degetul mare şi se încruntă — Sunt sigur că putem verifica Vă mulţumesc, zise Jonah Şi, odată ajuns la locul de campare, nu aţi mai părăsit locul? Şi nu aţi auzit nimic sau nu aţi văzut alţi excursionişti? Mackenzie clătină din cap — Nu ne aflam prea aproape de drum, spuse el Şi am făcut această alegere în mod conştient Locurile de campare oficiale pot fi aglomerate în acea perioadă a anului; în plus, vremea era superbă Cu toate acestea, alegerea mea a enervat-o la culme pe Di, pentru că nu-i convenea să meargă pe jos 1,5 km şi să coboare jumătate din drum pe întuneric, aşa că a trebuit să merg după ea Schiţă un zâmbet Probabil că ar fi trebuit să-mi dau seama că acela era un semn al incompatibilităţii noastre — Aţi băut ceva în acea seară? întrebă Jonah Am impresia că aţi declarat că aţi băut vin amândoi — Da, cred că am băut vreo două pahare fiecare — Deci este posibil să nu fi fost trezit de anumite sunete, zise Jonah — Ah, da, este posibil În plus, eu în general dorm neîntors Ridică uşor din umeri şi schiţă un zâmbet — Vă mulţumesc Aş mai avea o singură rugăminte: aţi putea să-mi spuneţi numele fostei dumneavoastră iubite? — Ah Diana Diana Pitman Râse scurt Mi-a luat ceva să-mi amintesc — Mai deţineţi vreo informaţie care ne-ar putea fi utilă? Vă mai amintiţi ceva? Mackenzie rămase pe gânduri — Nu, nu cred Eu Nu sunt sigur cât de mult îmi mai amintesc de atunci sau cât de multe lucruri mi le amintesc diferit Probabil că am rescris în mintea mea multe din cele întâmplate într-o încercare de a-mi aminti şi reproşându-mi că nu am campat mai aproape şi că nu am auzit nimic Jonah dădu din cap — Aceasta este cartea mea de vizită Vă rog să mă contactaţi dacă vă amintiţi ceva De asemenea, ne-ar fi de mare ajutor dacă aţi avea ceva consemnări cu privire la lucrările Aurorei Mackenzie luă cartea de vizită, se holbă la ea şi dădu din cap Când profesorul luă cartea de vizită, Jonah îi simţi degetele uşor umede Mackenzie transpira Profesorul îi urmări în tăcere până părăsiră clasa 20 Aurora Sâmbătă, 23 iulie, 00:35 Totul devenise fragmentat şi confuz Aurora era ameţită de alcool, de contactul direct cu Connor şi de mirosul lui intens — Mă simt puţin ciudat Se îndepărtă de el Pielea îi lucea de transpiraţie Se dezechilibră şi Connor o prinse — Eşti bine? — Nu ştiu Auzi un hohot de râs şi Connor deveni brusc rigid Se uita peste umărul ei la Topaz Bineînţeles că ea era cea care râdea Aurora se întoarse Topaz stătea foarte aproape de Brett şi-i şoptea la ureche Îşi ţinea mâna pe umărul lui, mângâindu-i braţul cu părul ei lung, ceea ce o făcu pe Aurora să se simtă extrem de inconfortabil Brett zâmbea, dar privirea lui se îndreptă spre Aurora Ea nu avu timp să se prefacă fericită de faptul că sora ei îi făcea avansuri Lui Brett i se şterse zâmbetul de pe faţă şi se îndepărtă puţin de Topaz — Hei, ar trebui să dansăm! strigă el şi îşi lăsă paharul şi se apropie de Connor şi Aurora Haide! Brett începu să-şi mişte capul şi să se legene uşor Topaz nu se apropie de el, în schimb se îndreptă spre Coralie şi o luă de mâini Îşi trase prietena aproape de ea, îşi puse braţele în jurul ei şi cele două începură să danseze, lipite una de alta Aurora tresări când Connor începu să se mişte din nou, încercând s-o facă să danseze cu el — Scuze, nu mai am chef să dansez, zise ea încet — Nu fi prostuţă, spuse Connor şi o trase şi mai aproape de el Aurora nu mai voia să fie atinsă şi nu avea de gând să-l lase s-o forţeze să danseze cu el Nu-şi mai simţea braţele, iar picioarele îi erau grele şi stângace O văzu pe Topaz învârtind-o pe Coralie, în timp ce îi privea pe rând pe Brett şi Connor Ambii o urmăreau, iar Aurora nu se putu abţine să nu privească şi ea spectacolul Topaz o întoarse pe Coralie şi o trase spre ea, înclinându-şi capul până li se întâlniră buzele Coralie nu opuse rezistenţă şi îşi puse braţele în jurul lui Topaz, trăgând-o şi mai aproape, pentru a o săruta Aurora se holba Era la fel de fascinată ca şi Brett şi Connor, dar din motive complet diferite Se întrebă dacă lui Topaz îi plăceau cu adevărat fetele şi nu băieţii, şi dacă cumva îi scăpase acest lucru în comportamentul ei Dar îşi amintea de prea mulţi iubiţi, de prea multe întâlniri romantice pe holul sălii de sport sau în spatele staţiei de autobuz, de prea mult flirt şi prea multe atingeri, pentru ca acest lucru să fie adevărat Brett râse — Uau, fetelor! Topaz se opri pentru o clipă Îl privi rânjind, după care o prinse pe Coralie de păr şi îi trase capul pe spate Topaz îşi apropie buzele de gâtul prietenei sale şi începu s-o lingă şi s-o sărute deasupra claviculei Brett se apropie încet de ele, ţinându-şi o mână pe ceafă în timp ce le privea Apoi se apropie şi mai mult şi Topaz îi făcu loc să li se alăture Îl lăsă să o sărute, în timp ce mâna lui se mişca pe spatele lui Coralie şi ajunse în cele din urmă sub fusta ei Aurorei îi era tot mai greaţă Încercă să se îndepărteze de Connor, dar el nu-i dădu drumul — Vreau să plec, zise ea şi se smuci din prinsoarea lui — Nu pleca, spuse Connor Tonul lui era uşor disperat, dar Aurora se săturase de ei toţi Se întoarse şi părăsi locul de campare, îndreptându-se spre întunericul pădurii 21 De îndată ce se puseră iar în mişcare, Jonah îi sună pe O’Malley şi Hanson prin Bluetooth Hanson răspunse imediat, plină de entuziasm — Poţi să-mi faci legătura cu Domnall, te rog? întrebă Jonah — Nu ştiu unde este, răspunse Hanson Nu l-am văzut de când aţi plecat Acel lucru nu era deloc surprinzător În general, dacă Sergentul avea o pistă, acesta o urma, indiferent de direcţia în care-l ducea, fără a-şi pierde vremea informând restul echipei — În regulă Îl voi suna pe mobil puţin mai târziu Spune-mi ce-ai aflat — Bine Am aflat ceva de la Departamentul de Medicină Legală Linda McCullough vrea s-o sunaţi Au analizat o doză de bere găsită în ascunzătoare, lângă cadavru şi era pe jumătate plină cu dextroamfetamină — Pe jumătate plină? întrebă Jonah — Da, conveni Hanson Este ceva ciudat la mijloc, zise ea Doar o cantitate mică de pe fundul dozei era dizolvată, restul era complet uscată Jonah procesă informaţia — Deci praful a fost introdus în doză după ce berea a fost băută, zise el — Asta crede şi ea Pentru Jonah, acest lucru era tulburător Nu putea explica acest lucru decât în trei moduri: fie fusese o tentativă eşuată de a pune droguri în băutura cuiva, după ce acea persoană terminase de băut, fie cineva încercase în grabă să se descotorosească de droguri, fie fusese o tentativă de a induce în eroare poliţia Tindea să excludă cea de-a doua posibilitate, deoarece existau modalităţi mult mai uşoare de a scăpa de droguri, decât să le torni printr-o gaură îngustă într-o doză de bere şi apoi să o îngropi Dacă fusese vorba despre o tentativă eşuată de a pune droguri în băutură, atunci de ce murise Aurora? De ce fusese acea doză îngropată împreună cu ea? Jonah avea un sentiment tulburător că era vorba despre a treia variantă şi că cineva lăsase intenţionat doza acolo, în cazul în care cadavrul ar fi fost găsit Să fi fost Connor? Oare o violase şi o omorâse şi încercase să-l incrimineze pe Daniel Benham, lăsând acolo o doză plină de droguri? Jonah era conştient că Hanson îi vorbea — Domnule? — Scuze, ce ai spus? — Mackenzie Am găsit-o pe iubita lui, Diana Pitman, cea cu care a campat în acea seară — Bine lucrat, zise Jonah, amintindu-şi că de-abia ce obţinuse numele Unde se află? — Predă la o şcoală din York Doriţi să o contactez? Jonah oftă la gândul unui alt drum lung — Da Vezi ce reuşeşti s-o convingi Dacă vom fi nevoiţi să mergem până în York, vom merge — În regulă, o s-o sun De asemenea, n-am reuşit să găsesc nimic incriminator până acum în ceea ce-l priveşte pe Andrew Mackenzie Nici pe Google nu am găsit mare lucru Dar am trimis o solicitare la Serviciul de Informaţii pentru a afla mai multe — Ai putea începe să iei legătura cu toate şcolile la care a predat pentru a afla mai multe informaţii despre el, zise Jonah Dacă are CV-ul pe LinkedIn, poţi începe de acolo, dar verifică toate datele Cea mai uşoară modalitate de a ascunde problemele întâmpinate de-a lungul carierei este să te prefaci că n-ai lucrat niciodată în acele locuri — În regulă — Dar mai întâi verifică-l pe Connor, adăugă el Momentan, nu avem motive să-l considerăm pe Mackenzie suspectul principal — Desigur Îşi dădu seama din tonul vocii ei că nu era prea încântată Era evident că fusese entuziasmată de ideea că Mackenzie ar fi putut reprezenta un suspect omis de poliţie şi şi-ar fi dorit să urmărească această pistă Jonah era conştient de faptul că, pentru a fi un poliţist bun, trebuia să ai instinct, dar în acelaşi timp, trebuia să ştii când era timpul să faci munca de jos — Ai vorbit cu Jojo Magos? întrebă el — Da A spus că va fi la Peretele de Alpinism din Southampton toată ziua şi că va putea fi contactată telefonic în jurul orei 20:00 Jonah aruncă o privire spre ceasul de pe bord, care indica ora 16:52 Chiar şi cu traficul de la ora aceea, tot aveau să se întoarcă până atunci — Vreţi să încerc să iau legătura cu ea? întrebă Hanson — Nu, zise Jonah Poate că ar fi mai productiv să vorbească cu ea la Peretele de Alpinism Văd eu cum fac Dacă iei legătura cu fosta iubită şi continui să-l cercetezi pe Mackenzie, îi vom verifica noi pe ceilalţi Închise telefonul şi se gândi la Hanson şi la cum avea să se integreze în echipa lui Pentru el, modul în care lucraseră întotdeauna împreună contase foarte mult Fiecare contribuise cu propriile abilităţi şi el se folosea de ei atunci când era nevoie Juliette Hanson era foarte diferită de ofiţerul impulsiv şi arogant de care reuşise să scape recent Nu părea genul care să urmeze o linie de investigaţie în mod agresiv, în stilul unui poliţist corupt, şi nici genul care să compromită complet o anchetă Cu toate acestea, Jonah încerca să-şi dea seama ce rol urma ea să joace în echipă Era categoric proactivă, asemenea lui O’Malley şi mai mult intuitivă, decât logică, spre deosebire de Lightman De asemenea, Hanson părea genul care avea nevoie de lăudă şi recunoaştere, lucru care ar fi putut fi util sau dificil de controlat, în funcţie de cum aveau să decurgă lucrurile Pentru moment, hotărî să nu se mai gândească la acel lucru şi să se concentreze pe interviul cu Mackenzie, cât îi era încă proaspăt în minte Reacţia profesorului la veştile lor şi mândria feroce pe care o simţea faţă de Aurora reprezentaseră un semn de avertizare Jonah nu era sigur dacă reacţia lui se datora doar regretului de a nu fi fost acolo pentru ea La urma urmei, nu predase ore la clasa ei decât de câteva ori pe săptămână Se lăsă un moment de tăcere, timp în care ploaia continua să se reverse asupra parbrizului, deşi se mai domolise puţin Traficul se aglomera, devenind un labirint de stopuri roşii — Odată ce luăm legătura cu fost iubită, ar trebui să vedem ce au de spus colegii lui Mackenzie despre el, spuse Jonah după o vreme — Vreţi să aflaţi dacă a avut relaţii neadecvate cu eleve? întrebă Lightman — Vreau să aflu tot ce se poate afla despre el, zise Jonah Dar dacă are o problemă legată de fetele tinere, acest lucru ar spune multe — Vreţi să mă ocup eu? — Nu Mai bine să se ocupe Hanson, răspunse Jonah Las-o să se simtă silitoare şi utilă Va deveni dependentă înainte de a realiza cât de a naibii de plictisitoare este de fapt această muncă Hanson îl văzu pe Lightman intrând în Departamentul de Investigaţii Criminale şi îşi ridică privirea spre el Zâmbetul lui călduros era uşor stânjenitor, aşa că îşi lăsă capul în jos, pentru a privi monitorul Încă nu era sigură dacă putea avea încredere în el, dar în acelaşi timp, în mod frustrant, se surprindea încercând să se facă plăcută de el Se simţea de parcă versiunea ei adolescentină se afla încă în interiorul ei, încercând să-i facă pe băieţii populari să vorbească cu ea Lightman se îndreptă spre ea şi îşi lăsă haina pe spătarul scaunului său Îi era greu să-l ignore, dat fiind faptul că avea biroul chiar în faţa ei Nu-i despărţeau decât două monitoare subţiri — Cum merge treaba? întrebă el — Binişor, zise ea Două dintre şcolile cu care am luat legătura mi-au vorbit despre Mackenzie şi acum aştept să fiu sunată înapoi de directorul celei de-a doua şcoli la care a predat în Bournemouth — Ai aflat ceva suspect? Stătea încă în picioare cu o expresie plină de interes — Nimic semnificativ Hanson ridică din umeri La şcoala la care a lucrat înainte, a participat la un protest împotriva războiului în timpul programului şcolar L-a văzut un elev care chiulea de la ore şi părinţii lui au raportat acest lucru, dar şcoala nu a făcut mai nimic în această privinţă, deoarece elevii lui aveau note bune şi el era foarte popular Au ajuns la concluzia că nu era treaba lor, atâta timp cât nu a lipsit de la ore — În concluzie, nimic relevant, comentă Lightman Hanson aruncă o privire spre uşă, realizând că Inspectorul Şef nu îl urmase pe Lightman — Şeful este pe drum? — Nu, a mers să o intervieveze pe Jojo Magos Hanson îl privi în ochi — La Peretele de Alpinism? — Da — Nu este un loc inadecvat pentru un interviu? — Există avantaje şi dezavantaje când vine vorba de a merge la locaţia suspectului, zise Lightman, schiţând un zâmbet Şi, în general, sunt de părere că Inspectorul Şef ştie cum să controleze astfel de situaţii Lightman se aşeză la biroul său, iar Hanson îşi făcu de lucru cu cea de-a doua pagină de rezultate Google privitoare la Andrew Mackenzie Dădu clic pe toate linkurile plictisitoare, chiar dacă majoritatea se refereau la alţi Andrew Mackenzie şi continuă să verifice şi restul paginilor La ora 18:00 îi sună telefonul de pe birou Spera să fie şcoala, nu şeful, pentru că voia să aibă mai multe informaţii pe care să i le comunice — Ofiţer Hanson, se prezentă ea — Ah, bună ziua! Vă sun din partea Şcolii Bournemouth East Era o voce blândă, de femeie, cu un uşor accent nordic Sunt unul dintre Directorii Adjuncţi de aici şi, din câte am înţeles, doreaţi să aflaţi informaţii cu privire la Andrew Mackenzie Îmi cer scuze că mi-a luat atât de mult să vă sun înapoi, dar a trebuit să discut cu mai multe persoane — Nicio problemă, răspunse Hanson Apreciez că v-aţi făcut timp să mă sunaţi — Este în regulă Nu am avut probleme cu domnul Mackenzie, dar cred că ar trebui să ştiţi ceva: a început o relaţie cu una dintre fetele din anii terminali după ce ea a părăsit şcoala noastră Nu era nimic ilegal la mijloc dat fiind faptul că fata era deja majoră şi nu mai era înscrisă la şcoala noastră, dar, având în vedere că a cunoscut-o aici, în calitate de profesor, părinţii nu au fost tocmai încântaţi — Da, acest lucru ar putea fi de interes Vă mulţumesc, zise Hanson, dând jos capacul de la pix pentru a-şi lua notiţe pe un caiet A4 Sunteţi sigură că relaţia a început după ce a părăsit fata şcoala şi că nu aveau o relaţie pe ascuns cât timp ea era încă acolo? — Din câte am înţeles de la personalul şcolii, nu Dar este greu de spus cu certitudine La vremea aceea, au făcut tot ce le-a stat în putinţă pentru a afla adevărul şi pentru a căuta semne de ademenire din partea lui, dar n-au găsit nimic Fata a declarat cu certitudine că se întâmplase la câteva luni după plecarea ei de la şcoală, când se întâlniseră întâmplător într-un bar, dar că, până atunci, nici nu le trecuse prin minte aşa ceva Date fiind circumstanţele, cred că şcoala a procedat corespunzător — Da, vă mulţumesc, zise Hanson Puteţi să-mi spuneţi, vă rog, numele fetei? — Bănuiesc că aceste informaţii nu vor fi făcute publice, zise profesoara, uşor îngrijorată — Nu, nu, spuse Hanson Vom folosi aceste informaţii strict în scop investigativ Este posibil să nici nu fie ceva important — În regulă Conform spuselor avocatului nostru, nu încalc politica de confidenţialitate dacă vă împărtăşesc această informaţie, dat fiind faptul că deja nu mai era eleva noastră când s-a întâmplat Numele ei este Pria Anand — Grozav, zise Hanson Vă supăraţi dacă vă mai contactez în cazul în care avem nevoie de informaţii suplimentare? — Desigur, nu este nicio problemă, zise directoarea adjunctă Atâta doar că voi pleca în concediu săptămâna viitoare Dar vă voi da numărul meu de mobil, în cazul în care aveţi nevoie să luaţi legătura cu mine Hanson notă numărul şi închise Observă expresia curioasă de pe faţa lui Lightman — Relaţie inadecvată? întrebă el — Posibil, răspunse Hanson Aparent a început doar după ce fata a părăsit şcoala, dar este vorba despre o perioadă de doar câteva luni după plecarea ei Mie una mi se pare suspect O’Malley îşi anunţă întoarcerea, trântind uşa de la intrare Se apropie de ei cu o expresie uşor distantă — Aţi avut o după-amiază productivă? întrebă Hanson — Posibil, răspunse O’Malley Vă voi pune la curent când ajungem la bar Jonah parcurse pe jos cei 1,5 km până la Peretele de Alpinism din Southamptom într-un timp mult mai scurt decât i-ar fi luat cu maşina prin traficul de după-amiază Până să ajungă la destinaţie, avea pantalonii uzi şi grei, dar jacheta pentru activităţi în aer liber îi menţinuse restul corpului uscat Şi-ar fi dorit ca ploaia de vară să fie mai caldă, să fie fierbinte şi tropicală, nu mizerabilă, rece şi gri cum era Biroul de recepţie al centrului era complet eclipsat de peretele proeminent de alpinism, care arăta ca o umflătură imensă de un albastru închis, acoperită cu mânere fluorescente Jonah îi arătă legitimaţia băiatului tinerel şi subţire de la intrare — Ah Vreţi să discutaţi cu managerul? — Nu vreau decât să-i pun câteva întrebări unuia dintre membrii dumneavoastră care a fost de acord să ne întâlnim aici, răspunse el Bărbatul ezită şi privi în jur după o persoană căreia i-ar putea cere sfatul în acea privinţă, după care ridică din umeri — În regulă Dar vă rog să nu-i deranjaţi prea tare pe ceilalţi membri care fac alpinism Şi nu staţi sub persoanele aflate pe peretele de alpinism, da? Jonah îi zâmbi uşor — Mă voi strădui Lui Jonah îi luă aproape 15 minute s-o găsească pe Jojo Locul acela era mult mai complex decât îşi imaginase, cu nenumărate încăperi înşiruite una după alta, fiecare oferind o altă provocare: căţărare la înălţimi mari cu corzi şi surplombe, pereţi de alpinism înalţi şi joşi, şi chiar pereţi de alpinism care includeau doar o serie de prize de picioare În fiecare încăpere existau câţiva alpinişti care se căţărau, iar aceştia erau la fel de diferiţi precum încăperile Unii dintre ei se mişcau pe perete asemenea păianjenilor, pe când alţii se chinuiau să nu cadă Aerul era uscat de talcul scuturat de pe zecile de perechi de mâini ale alpiniştilor, dar avea un miros plăcut Jojo se afla într-una dintre încăperile cu două nivele şi corzi, într-un grup de patru persoane Aproape ajunsese în vârf când intră Jonah Era înconjurată de sfori, dar avea părul scurt descoperit El o urmări în timp ce traversă în partea cealaltă a peretelui, mişcându-se constant, dar cu grijă, folosindu-şi braţele şi picioarele subţiri Modul în care mâinile şi picioarele ei găseau în permanenţă prizele mici şi mov, fără a se atinge de restul era elegant şi uşor hipnotizant Jojo făcu o scurtă pauză, timp în care atârnă în aer, ţinându-se cu o singură mână, în timp ce îşi băgă cealaltă mână în săculeţul cu talc — Cred că va trebui să sari, strigă unul dintre bărbaţii de la baza peretelui Braţele tale nu sunt suficient de lungi Jonah bănui de ce se oprise Exista o ultimă priză mov, mult deasupra mâinii ei stângi — Să sar? strigă Jojo, clătinând din cap Dai vreodată sfaturi mai puţin de căcat? În schimb, ea se înclină treptat spre stânga, se balansă, aparent pe un singur deget de la picior, centrul de greutate mutându-i-se deasupra genunchiului, apoi îşi ridică piciorul drept şi îşi sprijini degetul de la picior pe o priză aflată undeva în dreptul taliei Avea mâna stângă încă liberă şi toată greutatea ei se distribuia între braţul drept şi piciorul stâng, până reuşi să-şi fixeze bine degetul mare de la picior Din acea poziţie, se întoarse, mutându-şi greutatea de pe piciorul stâng, se întinse în sus, împingându-se cu grijă în piciorul şi braţul drept Cu mâna stângă apucă priza pe care ceilalţi o consideraseră prea sus pentru ea Se legănă puţin agăţată doar în braţul stâng şi îşi dădu drumul, strigând: — Cobor! Coarda se strânse şi bărbatul care o asigura – Jonah îşi amintea suficiente lucruri despre alpinism pentru a nimeri măcar câţiva termeni – o lăsă în jos — N-a fost rău deloc, zise bărbatul responsabil cu asigurarea, care avea conformaţie de alpinist: înalt şi sprinten, cu umeri suficient de laţi pentru a-i face corpul să pară triunghiular Avea picioare slabe, dar cu muşchi atât de bine definiţi, încât Jonah îi putea vedea chiar şi când bărbatul stătea relaxat — Oricum, mai bine decât să fac o săritură, zise Jojo, rânjind şi începu să-şi desfacă corzile de pe ham Jonah înaintă şi Jojo îşi ridică privirea spre el Făcu o strâmbătură ciudată când îl recunoscu, afişând o expresie între zâmbet şi grimasă — Când am spus că merg la căţărat, strigă ea, voiam să spun că sunt ocupată Jonah ridică din umeri şi-i zâmbi — Mi s-a părut o idee mult mai bună decât să stăm într-o încăpere fără ferestre Ai putea să-mi acorzi doar câteva minute? Îi simţea pe ceilalţi trei membri ai grupului urmărindu-l, aşteptând o explicaţie Jojo îşi întoarse lent privirea spre el, zâmbind — În regulă Câteva minute Haide! Ea îl conduse prin trei încăperi şi apoi pe sub o boltă prăfuită, într-o zonă de relaxare, slab iluminată, cu mai multe automate pentru diverse produse Nu era nimeni acolo Jojo se îndreptă spre o masă din colţ, îşi trase un scaun din plastic şi se aşeză pe el cu un picior ridicat pe marginea scaunului — Este cafea de căcat la automate, dacă vrei să te serveşti, zise ea — Este în regulă Am suficientă cafea de căcat la secţie Jonah se aşeză de partea cealaltă a mesei, conştient de faptul că ea îl urmărea — Ce vrei să ştii? — Câteva lucruri, răspunse Jonah încet În primul rând, mi s-a părut că te frământă ceva, nu doar moartea Aurorei Poate ceva legat de moartea ei Jonah observă că privirea ei îi coborî spre mâini şi că începu să-şi facă de lucru cu plasturele pe care-l avea lipit în jurul degetelor mijlocii Jojo nu spuse nimic — Voiai să ne spui ceva? Ceva despre care îţi este greu să vorbeşti? Ştia că avea dreptate Îi citea pe faţă faptul că se lupta cu dorinţa de a vorbi şi cu frica legată de consecinţele acelui lucru — Eu doar Jojo respira neregulat V-am spus că niciunul dintre noi nu s-a mai atins de drogurile ascunse după acea noapte Dar, de fapt, lucrurile nu au decurs atât de simplu Odată ce am realizat că Aurora dispăruse şi că trebuia să chemăm poliţia, am intrat în panică Jonah dădu din cap — Având în vedere că existau 15 kg de substanţe ilegale ascunse la 1,5 km de locul de campare, sunt convins că şi eu m-aş fi panicat Jojo schiţă un zâmbet, dar privea în continuare plasturele de la mână — Deci am discutat despre asta şi, în toată panica aceea, am realizat că trebuie să ascundem dextroamfetamina Aşa că eu şi cu Brett am mers la ascunzătoare şi am astupat intrarea Nu ne-am uitat înăuntru nu voiam decât să nu se mai vadă Am lovit pământul de deasupra, până s-a prăbuşit şi nu se mai vedea nimic În cele din urmă Jojo îşi ridică privirea spre el Jonah îi putea citi oboseala, teroarea şi frica stranie din ochi Am îngropat-o acolo fără să ştim — Tu şi Brett Parker? întrebă Jonah încet — Da Jojo dădu din cap Brett Parker Se lăsă un moment de tăcere, timp în care Jonah şi-i imagină pe cei doi chinuindu-se să ascundă drogurile Încercă să-şi imagineze adrenalina şi decizia lor de a astupa ascunzişul fără a se uita înăuntru — Când veţi afla cum a murit? întrebă Jojo cu o voce uşor răguşită — Sincer să fiu, nu ştiu, zise Jonah — Mă tot întreb dacă Aurora dormea acolo sau sau era rănită şi Dacă am omorât-o fără să ştim? — Nu pot să-ţi spun decât că vom face tot ce ne va sta în putinţă pentru a afla ce i s-a întâmplat, răspunse el Se aplecă uşor în faţă şi realiză că era atât de aproape de ea, încât îi putea simţi mirosul de talc combinat cu cel de transpiraţie Oricum, este puţin probabil ca cineva s-o fi băgat în acea gaură cât era încă în viaţă — Da, zise Jojo, presupun că aveţi dreptate Continuă să se joace cu plasturele, trăgând de el până se dezlipi — Va trebui să vii să dai o declaraţie cu privire la astuparea intrării, spuse Jonah, după ce Jojo renunţă la plasture Este greu de spus cu voce tare, dar dacă nu ai ştiut că se afla acolo, nu ai comis nicio infracţiune — Oricum, am fost nişte idioţi, zise Jojo Şi nişte laşi Ar fi trebuit să ne asumăm răspunderea pentru ce făceam Ar fi trebuit să ne asumăm cu toţii vina Jojo oftă şi îşi întinse gâtul într-o parte, masându-l — Dar a fost o decizie luată de comun acord? Jojo încuviinţă din cap — Şi nimeni nu s-a opus? — Cred că ne era tuturor la fel de frică Imaginaţi-vă ce ar fi zis părinţii noştri şi şcoala Jonah dădu din cap şi rămase tăcut o vreme — Cât mai stai aici? întrebă el, făcând un semn din cap spre cealaltă cameră, unde doi alpinişti se căţărau în apropierea uşii — Vreo două ore, spuse ea Până îmi tremură corpul atât de tare, încât nu mai merită efortul — De câte ori pe săptămână vii aici? — De patru-cinci ori, deşi uneori ne întâlnim la cineva acasă Sunt multe persoane care şi-au construit pereţi de alpinism în şopron — Dumnezeule Jonah clătină din cap Şi pe lângă asta mai ai şi un job Mă faci să mă simt extrem de leneş Jojo schiţă un zâmbet — Asta este joacă de copii în comparaţie cu ce făcea Aleksy: minimum două sesiuni pe zi şi doar o zi liberă o dată la paisprezece zile Jonah dădu din cap gânditor, apoi spuse: — A căzut de la o înălţime mare când a murit? Jojo deveni brusc tensionată şi îşi întoarse privirea — Îmi cer scuze, zise el repede Nu mă prea pricep la — Este în regulă, spuse ea Era un traseu pe care-l parcursese de nenumărate ori Era ca un fel de încălzire pentru un traseu mai greu N-ar fi trebuit să păţească nimic, dar asta este problema cu căţărarea liberă: nu este nevoie decât o clipă de neatenţie Jojo făcu o scurtă pauză, apoi continuă pe un ton jos şi intens Mare idiot! — Îmi pare rău, spuse Jonah încet Jojo îşi frecă iar gâtul şi Jonah se întrebă dacă făcuse cumva o întindere musculară în timpul căţărării — Mai este ceva ce nu v-am spus când aţi venit la mine acasă Nu a fost Jojo făcu o pauză Problema este că a trecut atât de mult timp de atunci, încât nici nu sunt sigură dacă este real De fapt este o amintire parţială şi eu eram beată şi drogată Îmi amintesc că la acea vreme nici nu eram sigură dacă s-a întâmplat sau nu — Poţi să-mi spui, chiar dacă nu eşti sigură Prefer să am zece piste false, decât să-mi scape cea reală, doar pentru că o persoană nu era sigură — În regulă Ei bine, nu sunt sigură dacă este tocmai o pistă Jojo zâmbi uşor Cred că am derulat această amintire de atâtea ori în mintea mea, încât nu mai sunt sigură de nimic Doar că am impresia că m-am întors acolo la un moment dat, pentru că mi-o amintesc pe Aurora stând lângă foc şi vorbind cu cineva, doar că nu am văzut cu cine, pentru că se aflau în afara luminii focului Cunoşti sentimentul acela când nu ştii sigur dacă te-ai convins singur de ceva sau nu? Ei bine, când a dispărut, nu am spus nimic despre asta, pentru că nu eram deloc sigură — Interesant, zise Jonah Nu-ţi aminteşti ce spunea? — Singura amintire vagă pe care o am este că ar fi spus că îi este sete, dar este foarte posibil să-mi fi imaginat asta, spuse Jojo, clătinând din cap — Oricum, este bine de ştiut, zise Jonah, gândindu-se la ceea ce-i spusese Coralie despre Connor Dacă era adevărat faptul că se trezise la un moment dat, atunci exista posibilitatea ca Aurora să se fi trezit şi ea la un moment dat şi să fi avut vreun fel de altercaţie cu Connor — Trebuie să vin chiar acum la secţia de poliţie să dau declaraţia? întrebă Jojo — Dumnezeule, nu, zise el şi îi zâmbi uşor Vreau să merg acasă Poţi veni mâine Jojo îi aruncă o privire sceptică şi amuzată în acelaşi timp, apoi ridică din umeri şi zâmbi — Cum spuneţi dumneavoastră, Poliţai Sheens — La ora 9 este bine? Jojo ezită — Nu este o oră potrivită pentru tine? întrebă el — Sunt destul de irascibilă înainte de ora 10, zise ea, rânjind — În acest caz, merge şi ora 10, spuse Jonah Orice pentru a-mi face viaţa mai uşoară — Grozav, ne vedem atunci Jonah îşi băgă mâna în buzunar şi scoase o carte de vizită care era uşor îndoită, dar ea o luă şi dădu din cap solemn — Asta în cazul în care vrei să mai vorbeşti cu mine despre ceva înainte de întâlnirea de mâine Distracţie plăcută la căţărat! În ciuda faptului că era pierdut în gânduri, simţi că este urmărit şi se întoarse brusc la dreapta Nu întrezări decât o siluetă îmbrăcată într-o haină largă, care purta pălărie, înainte ca aceasta să dispară după o clădire Jonah alergă în acea direcţie, dar persoana respectivă dispăruse Drumul strălucea de la umezeală şi era gol * O’Malley insistase să meargă la un bar „adevărat”, în loc de barul renovat şi bine luminat de peste drum de secţia de poliţie — Dacă nu este slab iluminat şi cu scaune tapiţate, nu este un bar adevărat, le explică el Aşa că ajunseseră să meargă pe jos aproape un kilometru, până la un local care nu arăta deloc promiţător şi care se numea „Hangarul pentru Bărci” La intrare avea o plăcuţă neagră şi murdară şi în faţa clădirii se afla o tablă pe care era inscripţionat, cu greşeli de ortografie, un citat despre băut Hanson fu de părere că pe interior arăta ceva mai bine decât pe exterior Mobilierul părea mai degrabă confortabil decât jerpelit şi localul era învăluit într-o lumină caldă Dat fiind faptul că avea costumul ud leoarcă de la ploaie, Hanson fu încântată şi de focul care era complet neobişnuit pentru acel sezon Se îndreptă spre masa din faţa şemineului şi îşi atârnă geanta de spătarul scaunului — Plătesc eu prima rundă, zise ea — Ah, nu, nu este cazul, îi răspunse O’Malley A fost ideea mea, deci eu plătesc Ce vreţi să beţi? — Hmm Staropramen Dar trebuie să conduc, deci nu voi bea decât una — Pentru mine un Pale Ale, zise Lightman Nu contează de care În timp ce O’Malley se îndrepta spre bar, Hanson întrebă, mai mult pentru a face conversaţie: — Cum era Mackenzie când l-aţi vizitat? A spus ceva interesant? — Şefului i s-a părut puţin ciudat, răspunse Lightman Părea foarte emoţional în legătură cu toate astea — Cine, Mackenzie sau şeful? întrebă Hanson, zâmbind Lightman râse — Mackenzie Inspector Şef Sheens nu este genul care să aibă căderi emoţionale în timpul interviurilor — Şi dumneavoastră? întrebă ea, curioasă Dumneavoastră vi se întâmplă să fiţi afectat emoţional de unele cazuri? Se lăsă un moment scurt de tăcere, apoi Lightman zise: — Încerc din răsputeri să nu mă las afectat, dar nu cred că-mi este de prea mult folos Şi eu nu folosesc niciodată tactica emoţională în interviuri pentru că nu mă prea pricep la a face oamenii să se simtă apropiaţi de mine Lightman mai făcu o pauză Dar asta nu înseamnă că nu simt nimic, mai ales când vine vorba de omucideri Unele cazuri Vreau să zic, când intervievezi o mamă în legătură cu partenerul ei care tocmai i-a omorât fiica într-un acces de furie, este greu să nu te laşi afectat Hanson dădu încet din cap Îşi aminti de propria ei experienţă când fusese trimisă să investigheze o casă, pentru că vecinii sunaseră poliţia să raporteze un bebeluş care plângea neîncetat de câteva ore Pe atunci, Hanson era un simplu ofiţer şi îşi amintea de sergentul ei, care o intervieva pe acea mamă extenuată şi în lacrimi şi de modul în care el îşi făcea de lucru cu articolele de bebeluş din casă În cele din urmă, el luă copilul în braţe şi se uită în gura lui, apoi îi spuse încet mamei că trebuiau să meargă la secţia de poliţie Mama îi turna copilului apă fiartă în biberon şi gura lui era plină de băşici După acea experienţă, Hanson nu mai putut dormi timp de o săptămână Nu se putea gândi decât la copilul lipsit de apărare, la modul în care mama lui dăduse din cap, ştiind că a fost prinsă şi la cum întrebase, plină de speranţă, dacă bebeluşul avea să fie plasat în grija altcuiva Acest lucru o făcuse pe Hanson să se teamă de faptul că nimeni nu mai putea fi demn de încredere dacă era împins prea departe De asemenea, realizase că oamenii erau capabili să descopere în permanenţă mijloace inovatoare de a-şi face rău unii altora Hanson hotărî să schimbe subiectul, înainte să se lase copleşită de acele gânduri întunecate — Deci, daţi-mi un pont Cum aş putea să-l impresionez pe şef? — În principiu, trebuie să-ţi pui în evidenţă abilităţile, zise Lightman Este foarte interesat de psihologia echipelor şi vrea ca echipa să funcţioneze în mod autonom El îşi cunoaşte punctele slabe şi atunci se foloseşte de noi ca să le compenseze — Deci dumneavoastră sunteţi mai meticulos decât el? — Am o memorie mai bună, o corectă Lightman şi sunt mai exact Dar el este mult mai deştept, zise el, zâmbind — Şi Domnall? întrebă ea încet — El se pricepe la a scoate informaţii de la suspecţi, îi merge mintea repede şi este intuitiv Poate face salturi în gândire şi poate acţiona rapid, ceea ce Inspectorului Şef i se pare dificil, dacă nu este pregătit pentru asta Şeful foloseşte o abordare holistică şi asta îl încetineşte Conversaţia o făcu pe Hanson să se întrebe ce avea ea de oferit Era deşteaptă şi avea ochi ageri În general, acelea erau calităţile pe care le observau colegii ei, inclusiv inspectorul cu care lucrase anterior şi care îi umpluse evaluările cu expresii de tipul „comunicare bună” şi „susţinerea echipei”, crezând că aveau să-i fie pe plac — Ţine astea, zise O’Malley, apropiindu-se de ea şi înmânându-i două halbe, după care se întoarse la bar Se întoarse cu un pahar înalt, plin cu un lichid limpede şi acidulat şi o felie de lime Aparent O’Malley ignorase berea şi alesese ginul tonic, fapt care trăda o pasiune pentru alcool În timp ce restul lumii se mulţumea cu câte o halbă, el era capabil să dea pe gât de trei ori mai mult alcool — Deci, zise ea, în timp ce O’Malley se aşeza pe un scaun mititel care-l făcea să arate extrem de comic cu silueta lui masivă, cum v-aţi petrecut după-amiaza? — Am vorbit cu câţiva furnizori de droguri, încercând să aflu dacă a încercat cineva să scape de o cantitate mare de dextroamfetamină după moartea Aurorei Vreau să zic că mă îndoiesc că au dezgropat toate acele droguri, doar ca să le păstreze, nu credeţi? — Şi aţi avut noroc? — Posibil să fi găsit ceva interesant Adică, nu este ca şi când ar ţine evidenţe oficiale, drept urmare, este greu de verificat, dar unul dintre ei a spus că la vreun an după eveniment, piaţa a fost brusc împânzită de dextroamfetamină, ceea ce i-a scăzut mult preţul dar, din păcate, el nu a cumpărat, deci nu ştie de unde a apărut — 15 kg sunt suficiente pentru a împânzi piaţa? întrebă Hanson — Mda, asta dacă vinzi o cantitate mare la mai mulţi furnizori mici, în acelaşi timp — Îşi mai aminteau şi de alte tranzacţii? întrebă ea — Nu prea Unul dintre ei îşi amintea de o tranzacţie mică cu o fată pe care nu o mai văzuse până atunci, dar era vorba despre cinci sau zece grame şi nu era sigur dacă nu cumva se întâmplase mai înainte Un altul îşi amintea de câteva tranzacţii cu un tip pe care-l văzuse doar de câteva ori dar, din nou, era vorba de cantităţi mult mai mici Niciunul dintre ei nu este de părere că adunate, drogurile ar fi însumat 15 kg O’Malley dădu paharul pe gât şi apoi zise: — Dumnezeule, sunt atât de însetat Prea multă vorbărie Mai vrea cineva ceva de băut? Hanson realiză că de-abia ce-şi începuse berea şi clătină din cap Bău repede câteva guri — Lăsaţi-mă pe mine, spuse ea, dar el era deja în picioare — Nu, nu, stai liniştită — O să mă desconsidere dacă nu pot bea cot la cot cu el? îl întrebă Hanson pe Lightman, în timp ce O’Malley se îndrepta spre bar — Domnall? răspunse Lightman şi clătină din cap Nu trebuie să-ţi baţi capul încercând să-l impresionezi El nu bea alcool Are apă tonică în pahar — Vreţi să punem vreun pariu timpuriu cu privire la identitatea criminalului? strigă O’Malley de la bar Remarca o făcu pe Hanson să tresară uşor, dar barmanul nu păru interesat — Eu aş vrea să-mi extind miza, răspunse Lightman Aş vrea să pariez în mod egal pe cei patru masculi — Nu aşa funcţionează pariurile, zise O’Malley Ai tupeu şi pariază pe ce-ţi spune instinctul O’Malley plăti şi se întoarse la masă — Juliette, tu ce părere ai? întrebă el — Ah, nu ştiu ce să zic Mai întâi, aş vrea să aflu ceva mai multe informaţii Lui Hanson îi vibră telefonul şi îl scoase pentru a verifica cine era Avu un sentiment neplăcut când văzu că era tot Damian Ura efectul pe care îl aveau mesajele lui asupra ei Ori de câte ori credea că scăpase, el mai trimitea câte un mesaj Pe ecran era afişat primul rând al mesajului, care începea cu „Îmi pare rău ” Nu era primul mesaj de genul acela pe care i-l trimisese De asemenea, mai erau şi mesajele pline de furie, în care îi spunea că este o mare idioată, că se înşelase cu privire la tot, că îl părăsise pe baza unei bănuieli şi că ar fi trebuit să stea să-l ajute să depăşească o perioadă dificilă, nu să-l părăsească Şi mai erau şi celelalte mesaje în care o acuza că-l înşelase şi că acela fusese motivul real pentru care-l părăsise Aceea era logica lui pervertită pe baza căreia funcţiona mintea lui Se simţi iar stoarsă de puteri, aşa cum se simţea de fiecare dată când primea câte un mesaj de la el — Eşti bine? întrebă O’Malley Hanson îşi ridică privirea spre el, apoi spre Lightman, care o privea cu o expresie imposibil de descifrat — Da, zise ea, uitându-se la telefon şi blocându-l Este în regulă Nu este decât pacostea mea de fost iubit Hanson nu mai avea chef să stea cu ei la taclale Îşi termină berea şi se ridică — Ar fi cazul să plec, spuse ea Mai am de dat nişte telefoane — Te conduc eu, zise Lightman şi se ridică, după care dădu pe gât restul de bere — Noroc că nu mă deranjează să beau singur, spuse O’Malley pe un ton mucalit — Ah, scuze Hanson se simţi vinovată Nici nu se gândise la el sau la faptul că şi-ar putea dori companie Sunt sigură că pot să — Este în regulă, zise el, râzând Oricum trebuie să mă întorc la treabă Mai am oameni de văzut şi furnizori de droguri de găsit Mă voi întoarce şi eu la secţie în curând Lightman ţinu uşa deschisă pentru Hanson şi apoi, odată ajunşi pe stradă, în loc să încerce să facă conversaţie, merse împreună cu ea, în linişte Ei îi zbură gândul direct la Damian şi la fata care-i trimisese cele două mesaje pasionale, pe care le găsise ea pe telefonul lui Hanson nu o cunoştea Aparent, fata se afla într-o relaţie cu unul dintre colegii lui Damian Oricum, nu fusese prima dată când suspectase că el o înşela, dar el o atacase de atâtea ori şi o făcuse să se simtă vinovată pentru simplul fapt că zâmbea unui bărbat, încât el nu se aflase niciodată în centrul atenţiei Ea era prinsă mereu pe picior greşit Ajunsese să realizeze faptul că Damian ascunsese multe sentimente în spatele atacurilor sale de gelozie Ea nu avea nici cea mai vagă idee cât durase acea aventură, iar el continuase să nege că ar fi existat ceva mai mult între ei şi că fata nu era decât o simplă fată nefericită în relaţia în care se afla, asta până când Hanson descoperise pe calculatorul lui o poză cu ei doi, făcută cu câteva săptămâni înainte Exista o parte din ea care încă îşi mai dorea să-l interogheze până avea să recunoască adevărul Dar era timpul să accepte faptul că nu avea să afle niciodată ce se întâmplase de fapt şi că nu putea face nimic altceva decât să renunţe la el — Ar trebui să mai mergem la bar şi cu altă ocazie, zise Lightman dintr-odată Când nu ne aflăm în stadiile frenetice ale vreunui caz şi nu există alte lucruri care să ne distragă atenţia Ea se aştepta ca Lightman să fie zâmbitor, dar expresia lui era destul de serioasă — Mda, spuse ea, fără prea multă convingere Ar trebui Lightman schiţă un zâmbet — În regulă, bănuiesc că ai şi lucruri mai bune de făcut, dar eu şi Domnall nu avem Deci, atâta timp cât ne faci pe plac o dată la ceva vreme Dintr-un oarecare motiv, Hanson simţi nevoia să-l facă să se simtă mai bine — Nu, chiar nu am, zise ea Este plăcut să ies cu voi în afara programului de lucru Îmi pare rău că sunt tristă şi inutilă Jur că nu sunt aşa în mod normal — Eşti în regulă, spuse Lightman şi apoi, după o scurtă pauză, adăugă: în comparaţie cu alţii Hanson zâmbi Jonah se îndreptă încet, prin ploaie, spre secţia de poliţie Încercă să se gândească din nou la caz şi nu la silueta care-l urmărise din umbră Principala lui ipoteză era că Aurora fusese convinsă să meargă la rezerva de droguri împreună cu cineva şi apoi, acea persoană a omorât-o, fie prin strangulare, fie prin supradoză, fie printr-o altă metodă, încă nu era clar cum Dacă Jojo şi Coralie aveau dreptate, acest lucru însemna că Aurora şi Connor se treziseră amândoi la un moment dat, ceea ce era foarte suspect Se gândi apoi la toate celelalte lucruri pe care i le împărtăşise Jojo şi îşi aminti de ea în adolescenţă Şi pe atunci avea aceeaşi expresie sarcastică, competitivă şi sălbatică Jonah se întrebă care erau limitele acelei sălbăticii şi ale disponibilităţii ei de a încerca orice Gândurile lui deveniră circulare Erau atât de multe lucruri de luat în considerare, încât nu putea rămâne blocat asupra unui singur aspect Drept urmare, făcu ce făcea întotdeauna, şi anume, îşi puse gândurile deoparte, undeva în fundal, pentru a le accesa mai târziu Când ajunse Jonah, Hanson se afla tot la biroul ei El o salută din cap şi apoi se aşeză pe unul dintre scaunele din apropierea ei — Sunt sigur că v-am spus să vă căraţi, n-aţi înţeles mesajul? — Îmi cer scuze, zise Hanson, cu o umbră de zâmbet pe faţă Ben a început şi am simţit nevoia să concurez cu el, dar apoi el a terminat, iar eu am rămas uşor încurcată în — Ce cercetezi? — Câteva lucruri, zise ea, apoi adăugă: este ceva ce nu-mi dă pace De fapt, sunt mai multe lucruri Jonah era pregătit să meargă acasă Era ud, obosit şi morocănos Dar se aflase şi el în locul ei cândva, pe când lucra plin de entuziasm, la primul lui caz de omucidere şi era extrem de încântat când găsea discrepanţe în caz — Ia să auzim — Căutarea a început pe jos, zise ea Nimeni nu a găsit drogurile, ceea ce are noimă dacă se aflau ascunse sub rădăcinile fagului În mod normal, nu ai face mai mult decât să te apleci puţin, să te uiţi sub ramuri şi să mergi mai departe, nu-i aşa? — Da, spuse Jonah Sunt de acord cu asta — Dar la ora 17:00 au adus câini de poliţie din Southampton, zise ea, înmânându-i un raport vechi emis de ofiţerul responsabil din Lyndhurst Câinii aceia căutau mirosul Aurorei şi fuseseră dresaţi să recunoască substanţe dubioase, deci cum de au ratat locul acela, în care ştim că ea fusese şi mai devreme şi care trebuie să fi mirosit puternic a dextroamfetamină? Jonah se încruntă Luă raportul şi-l citi Nu avea decât o amintire vagă legată de câini, dar în acea primă zi de anchetă fusese trimis împreună cu sergentul său să bată din uşă în uşă Îşi petrecuseră toată seara bătând la uşi şi punând întrebări oamenilor — Ai dreptate Eu nu Se gândi la confesiunea lui Jojo despre cum acoperiseră intrarea ascunzişului — Jojo Magos vine mâine la secţie, zise el încet Vrea să dea o declaraţie despre cum ea şi Brett Parker au acoperit intrarea ascunzişului, lucru care ar putea explica motivul pentru care câinii nu au simţit mirosul Cu toate acestea, dacă ea fusese acolo şi mai devreme, ar fi trebuit să lase o urmă pe care câinii să o simtă şi care să-i conducă direct la ascunzătoare Hanson dădu din cap şi se îmbujoră uşor de entuziasm — Dacă au acoperit intrarea, asta ar explica multe din declaraţiile contradictorii din ziua următoare Mai exact, încercau să acopere faptul că doi membri ai grupului ascunseseră drogurile Da, uitaţi! Hanson lipise etichete fluorescente pe câteva dintre paginile declaraţiilor şi îi arătă una dintre ele — Topaz a spus că Brett a mers spre drumul principal să o caute pe Aurora şi că Jojo a rămas la locul de campare Connor a declarat că Brett a intrat în râu s-o caute şi că Jojo a mers spre drumul principal, iar Brett a confirmat acest lucru, dar în timpul interviului a fost întrebat de ce nu era ud la sosirea poliţiei Conform înregistrării, el a declarat că s-a dezbrăcat înainte de a intra în râu Cu toate acestea, în transcrierea interviului, poliţiştii au indicat faptul că a făcut o pauză înainte de a răspunde Aici Jonah nu se putu abţine să nu zâmbească, constatând cât de sârguincioasă fusese Era plăcut să observe acea caracteristică la un recrut nou În general, Lightman era singurul care aplica abordarea meticuloasă Jonah aruncă o privire peste declaraţii şi dădu din cap — Bine lucrat, Juliette — Deci suntem convinşi că doar atât încercau să ascundă? întrebă ea Oare au mers doar să ascundă drogurile sau mai era ceva? Oare unii dintre ei au încercat în mod intenţionat să deruteze câinii doar pentru a ascunde drogurile sau pentru că ştiau că ea se afla acolo? Şi, dacă este aşa, de unde au ştiut cum să facă acest lucru? Din câte mi-a spus tipul de la Brigada de Moravuri, este extrem de dificil să induci în eroare câinii de poliţie — Ai dreptate, zise Jonah, gânditor Şi eu am discutat cu ei pe tema aceasta şi mi-au spus că mirosul câinilor este asemenea văzului nostru: simt toate mirosurile deodată, nu pe rând Deci persoana responsabilă trebuie să fi avut cunoştinţe despre narcotice, aprobă Hanson — Dap Benners — Sau Jojo Magos, prin intermediul fratelui ei Jonah dădu din cap Se gândi iar la Jojo şi la cum ascunsese rezerva de droguri — Juliette, chiar ar fi cazul să mergi acasă, spuse el Eu plec în următoarele treizeci de secunde Şi mulţumesc, chiar ai găsit nişte informaţii importante Porni spre ieşire, dar apoi se întoarse În rest, ai mai găsit ceva? Ceva legat de Connor? — Ah, nu, zise Hanson, uşor agitată Verificam informaţiile despre Connor când mi-am dat seama de treaba cu câinii Jonah dădu din cap — Atunci, te rog să te ocupi de dimineaţă Şi, în cazul în care te împotmoleşti, poţi să apelezi oricând la Facebook şi LinkedIn Hanson dădu din cap — Desigur Era uşor roz la faţă şi dădea din cap puţin prea înflăcărată Jonah o compătimi Era cu adevărat încântat de munca pe care o depusese dar, în acelaşi timp, era conştient de faptul că lucrurile mărunte erau la fel de importante într-o anchetă precum pistele şi analiza Şi voia ca şi ordinele să fie respectate, nu doar instinctele Învăţase pe propria-i piele ce putea cauza un ofiţer nesupus 22 Aurora Sâmbătă, 23 iulie 1983, 00:50 Imaginile care-i rulau în minte erau la fel de confuze precum imaginea copacilor care-i rula în faţa ochilor: Topaz sărutând-o pe Coralie, strânsoarea lui Connor şi Brett urmărindu-le hipnotizat Şi printre toate acele imagini, mai era şi amintirea mult mai dureroasă de la apus, când simţise un junghi în inimă după ce-l urmărise pe domnul Mackenzie Se ascunsese pe după copaci, udă leoarcă doar pentru a-l vedea pe domnul Mackenzie, Andrew al ei, punându-şi braţele în jurul unei femei brunete şi sărutând-o Avea atâtea întrebări pe care ar fi vrut să i le adreseze, atâtea lucruri pe care ar fi vrut ca el să i le explice Cum putea să-i facă aşa ceva? Cum putea să-i ascundă aşa ceva? Cum putea să-şi întoarcă spatele la tot ce împărtăşiseră? O voce din mintea ei îi spunea: Poate că el nu considera că aţi împărtăşit ceva adevărat Poate că nu i-a păsat niciodată de tine Poate că totul a fost doar în mintea ta Nu reuşea nicicum să-şi alunge aceste gânduri din minte şi asta o făcea să se simtă rău, încinsă şi ameţită Greaţa o luă pe nepregătite şi se aplecă pentru a vomita Lichidul îi ieşea pe gură şi nas şi nu se mai oprea Nu se mai putea ţine pe picioare şi se temea că ar putea cădea în propria-i vomă, aşa că se dădu într-o parte şi se prăbuşi pe şold, cu picioarele printre crengi şi pietre Nu se mai simţise atât de singură în viaţa ei 23 Jonah dormise foarte prost Îşi petrecuse prea mult timp citind dosarele cazului şi timpul trecuse fără să-şi dea seama, până când îi vibră telefonul la 00:52 şi îl sperie Era un mesaj de un rând de la un număr pe care nu-l ştia Joi mergem iar la peretele de alpinism Ar trebui să-ţi iei nişte încălţări adecvate şi să vii cu noi După câteva secunde, Jonah izbucni în râs şi răspunse la mesaj Mulţumesc pentru ofertă, dar bănuiesc că ştii că nu ţi-am dat cartea mea de vizită pentru a primi invitaţii la activităţi sportive Blocă ecranul telefonului, dar primi imediat un nou mesaj Asta nu înseamnă că nu-i o idee bună, Poliţai Sheens Noapte bună Jonah decise să nu răspundă, deşi era tentat să se implice într-un joc de tachinare atunci când se simţea apăsat de trecut Cu toate acestea, dacă lista lui de apeluri şi mesaje ar fi fost prezentate în cadrul unui viitor proces, nu voia să fie acuzat că nu şi-a îndeplinit sarcinile în mod corespunzător Odată ce se băgă în pat şi adormi, avu o serie de vise tulburătoare în care mergea să campeze cu Jojo, Benners, Topaz şi Connor şi uneori doar cu Jojo În fiecare vis realiza la un moment dat că Aurora dispăruse şi că i se întâmplase ceva îngrozitor Dar în niciun vis nu reuşea să-i facă pe ceilalţi să se îngrijoreze Ei continuau să bea, să danseze şi să râdă, în timp ce el alerga disperat printre copaci, încercând s-o găsească La un moment dat, ajunsese să caute un bebeluş şi era şi Michelle acolo cu el Fusese o noapte îngrozitoare şi nu reuşise să se odihnească deloc Treaz fiind, începu să repete conversaţia pe care avea s-o poarte cu Wilkinson despre Andrew Mackenzie Nu era deloc încântat de faptul că trebuia să-i spună Comisarului Şef despre un potenţial caz de corupţie în cadrul poliţiei La ora 06:30 făcu un duş, după care plecă spre secţia de poliţie Drumul era liber, dar încă mai ploua şi roţile Mondeo-ului său derapau pe asfalt Se aşteptase să ajungă primul, dar, când Jonah intră în Departamentul de Investigaţii Criminale, putu văzu frizura lui Lightman iţindu-se din spatele monitorului Jonah se îndreptă spre biroul lui, gândindu-se că avea să-l lase pe Lightman să-şi vadă de treabă Dar apropiindu-se, auzi nişte sunete asemănătoare unui meci de fotbal ieşind din difuzoarele calculatorului şi îşi dădu seama că Lightman îl urmărea pe Brett Parker în acţiune — Jocurile Olimpice de la Barcelona din ’92, comentă Lightman Proba de 400 m Vocea comentatorului se precipită şi Jonah observă cum Brett îşi accelera alergarea, depăşindu-l pe atletul din faţă din trei paşi şi trecând linia de sosire — Până acum nu realizasem că este o legendă în lumea sportului, constată Lightman după ce înregistrarea se termină — Da, chiar este, aprobă Jonah Timp de câţiva ani a fost de neegalat — Dar n-am mai găsit mare lucru după sfârşitul anilor ’90, comentă Lightman, în timp ce verifica videoclipurile recomandate, deşi există câţiva fani înfocaţi care au postat o grămadă de filmuleţe pe YouTube — Asta pentru că a trecut la triatlon în momentul în care a realizat că nu mai este capabil să câştige medalii la sprint, răspunse Jonah — Credeţi că mai face parte din vreun club sportiv? întrebă Lightman Ei ar trebui să-l cunoască cel mai bine — Merită să ne interesăm, aprobă Jonah — Mai putem vorbi cu prietenii lui şi ai Aurorei din şcoală, continuă Lightman Mai ales ai Aurorei Aş putea cere ajutorul familiei Jackson în această privinţă Jonah simţi cum i se strânge stomacul Aceea era o parte inevitabilă a anchetei, dar el sperase că nu avea să se întâmple — Mă voi ocupa eu de asta, zise el Oricum trebuie să-i pun la curent cu stadiul anchetei, dar aştept mai întâi să se facă o oră umană înainte de a-i deranja Vezi dacă ai cum să afli care erau prietenii lui Brett din şcoală, fără a-l întreba pe el — În regulă Voi vedea ce reuşesc să aflu — Anunţă-mă când ajung şi restul, spuse Jonah, în timp ce se îndrepta spre biroul lui Vom face un raport al situaţiei Jonah nu era sigur ce fusese în mintea lui când alesese să vorbească el cu familia Jackson, dar ideea ca unul dintre membrii echipei sale să discute cu ei îl panică Cu toate acestea, dacă familia Jackson avea să-i dea unul dintre numele la care se aştepta, tot nu avea ce să facă în acea privinţă Nu putea ascunde un potenţial martor de restul echipei Se aşeză la birou şi apoi se ridică iar, prea neliniştit pentru a sta locului Îl sună pe Wilkinson la birou, sperând că acesta să fi ajuns deja acolo, dar nu fu deloc surprins când nu-i răspunse nimeni Începu să se gândească la şedinţa pe care avea s-o ţină cu echipa, dar nu se putu concentra nici la acest lucru Apoi, la 07:40, deşi laboratorul criminalistic avea program doar de la 09:00, îl sună McCullough — Au venit rezultatele analizei digitale, zise ea, fără a-l saluta Avem două oase metacarpiene fracturate şi încă o fractură pe partea sacrală a articulaţiei sacroiliace stângi Această articulaţie se află la nivelul pelvisului şi este extrem de dificil de fracturat Analizate împreună, toate aceste informaţii indică viol, deşi fracturile sacrale sunt neobişnuite Jonah fu trecut de un fior straniu, rece Adevărul era că descoperirea făcută de McCullough nu era deloc surprinzătoare Aurora avea paisprezece ani şi era frumoasă şi, cel mai probabil, fusese ucisă Cu toate acestea, Jonah îşi amintea şi de fetiţa stângace de doisprezece ani, care stătea cu capul aplecat deasupra unei cărţi şi care lovea cu picioarele peretele şcolii, aşteptându-şi sora pentru a lua autobuzul — Ce sugerează acest lucru? — Că unul din picioarele ei a fost presat extrem de tare în timpul atacului de o persoană mult mai puternică decât ea, zise McCullough Este posibil ca fracturile de la nivelul mâinilor să fi fost rezultatul încercării ei de a se apăra — Există şanse să puteţi recupera urme de ADN? — Şansele sunt foarte mici, spuse ea Voi preleva ţesutul pe care-l avem şi voi analiza în detaliu pământul şi ţesăturile colectate, dar, după 30 de ani, cu siguranţă s-au pierdut multe informaţii — În regulă Îţi mulţumesc Poţi exclude interferenţa animalelor în ceea ce priveşte înlăturarea drogurilor? Se pare că stocul iniţial de dextroamfetamină era de fapt mult mai mare — Cât de mare, mai exact? — 15 kg — Cu siguranţă animalele nu au înlăturat 15 kg de dextroamfetamină de sub pământ, spuse McCullough cu certitudine Trebuie să fi fost mâna omului la mijloc Voi verifica dacă există urme de lopată sau alte semne care să indice acest lucru Locul este în continuare acoperit — Mersi Ai vreo veste cu privire la raportul toxicologic? McCullough oftă — Permite-mi să clarific comentariile făcute anterior Nu avem la dispoziţie păr, unghii sau globuri oculare, drept urmare, nu avem cum să le testăm Jonah îşi dădu seama că McCullough nu-şi terminase ideea — Dar ? — Nu există un „dar” Am fost foarte meticuloasă şi am trimis probe de pământ colectate din jurul cadavrului pentru cromatografie pe coloană şi de gaz şi, dacă vom avea extrem de mult noroc, există posibilitatea să putem separa dextroamfetamina nemetabolizată de alţi compuşi din sol şi să confirmăm prezenţa unei cantităţi suficient de mari pentru a indica faptul că victima a ingerat substanţa Dar dacă s-au înregistrat temperaturi suficient de mari în acea groapă, şansele de a găsi ceva sunt egale cu zero şi să nu uităm că a fost o vară călduroasă — Evident, spuse Jonah Este o problemă cu care ne confruntăm adesea — Du-te naibii, Sheens, spuse McCullough — Mulţumesc, răspunse Jonah, râzând Sincer Ştiu că eşti foarte ocupată în momentul de faţă — Sunt mereu ocupată, zise ea Voi începe să spun „nu” mai des şi să plec acasă la ora 17 şi voi n-aveţi decât să vă plângeţi robotului telefonic — Dar ce vei face cu atâta timp liber? întrebă Jonah — Poate că voi avea o viaţă? — Mda, din câte am auzit eu treaba asta este supraevaluată Închise telefonul şi încercă să se gândească la atacul violent într-un mod cât mai detaşat posibil Din punct de vedere investigativ, acest lucru clarifica multe În principiu, era improbabil ca una dintre fete să o fi omorât şi chiar şi mai improbabil ca Aurora să fi fost atacată de un bărbat şi apoi omorâtă de o femeie Dar asta nu însemna că una dintre fete nu putea fi implicată sau că niciunul dintre ei nu ştia nimic despre cele întâmplate Dacă unul dintre ei încercase să-l protejeze pe unul dintre băieţi, cu siguranţă nu ar fi fost pentru prima dată când se întâmplase asta De asemenea, acest lucru mai însemna şi că Jonah avea de purtat o conversaţie dificilă cu familia Jackson la un moment dat Ca om, şi-a fi dorit să le poată împărtăşi informaţiile într-un mod sensibil, fără a le cauza prea multă suferinţă, dar în calitate de persoană responsabilă cu aflarea adevărului despre ce i se întâmplase Aurorei, avea şansa de a folosi informaţiile pentru a surprinde O’Malley se trezise cu cinci minute înainte să pornească alarma ceasului Se simţea optimist cu privire la ziua care începea Făcuse treabă bună cu o zi înainte vorbind cu furnizorii de droguri şi obţinuse informaţii care le-ar fi putut fi de ajutor De asemenea, îl vizitase pe fratele mai mare al lui Jojo Magos, Anton, imediat după ce plecase de la bar Anton nu fusese tocmai surprins de vizită Era un om ciudat, pe care nu-l deranja să primească un detectiv în casă seara, deşi avea privirea reticentă şi precaută specifică persoanelor care considerau toţi poliţiştii răi Din modul în care Anton îl analizase din cap până-n picioare, O’Malley îşi dăduse seama că în trecut bărbatul nu fusese tratat cu respect de către poliţie Avea dreaduri grizonate, prinse la spate şi purta un pulover de lână uzat, care avea un uşor miros de animale Dar O’Malley lăsa mereu o impresie bună, de om cumsecade, nu de poliţist şi, de multe ori, accentul îl ajuta în această privinţă, pentru că-l făcea să pară neameninţător Drept urmare, Anton îl invitase înăuntru şi, în cele din urmă, recunoscuse că el fusese cel care aranjase tranzacţia prin care Daniel Benham cumpărase cele 15 kg de dextroamfetamină Persoana lui de contact fusese un bărbat pe nume Matt Stavely, care locuia în suburbia Thornhill O’Malley oftase la auzul acelei informaţii Suburbia Thornhill nu era un loc bun în care să te plimbi după lăsarea întunericului Dar cel puţin nu avea o maşină scumpă şi nu era îmbrăcat în uniforma de poliţie Se urcă în Fiesta lui şi se îndreptă spre suburbia Thornhill Nu avea prea mult de mers, dat fiind traficul redus de la acea oră Ajunse în Spring Terrace, unde văzu mai multe blocuri de mici dimensiuni care arătau groaznic şi un bloc-turn în capăt, cu o zonă de recreere Stavely locuia în ultimul bloc de mici dimensiuni, care avea o parcare mică în faţă şi nici urmă de copaci sau straturi de flori O’Malley parcă chiar sub stâlpul de iluminat stradal, deşi nu-şi făcea prea mari speranţe că acel lucru avea să descurajeze pe cineva de la a-i distruge maşina Infracţionalitatea şi benzile de infractori din Thornhill crescuseră mult în ultima vreme Cu toate acestea, având în vedere că fusese nevoit să meargă acolo şi să discute cu numeroşi locuitori de-a lungul carierei sale, O’Malley reuşise să creeze o relaţie rezonabilă cu o parte dintre membrii benzilor şi înţelesese că acolo era o cultură fondată mai mult pe frică, decât pe agresiune Urcă pe scările exterioare ale blocului, hotărât să plece cât mai repede Stavely locuia la apartamentul 36, la etajul 2 Uşa nu era numerotată, dar avea nişte urme vechi, de pe vremea când cifrele 3 şi 6 fuseseră prinse pe ea şi încă mai avea găurile de la şuruburi O’Malley auzea un televizor pornit undeva, pe care rula ceva cu împuşcături şi ţipete Imediat după ce ciocăni la uşă, sunetul televizorului se opri I se păru că aude paşi apropiindu-se Apoi urmă un moment de linişte, ceea ce nu era deloc surprinzător, dat fiind faptul că nimeni nu ar fi deschis uşa în acea zonă fără a se uita mai întâi pe vizor Apoi se auzi un clic şi uşa se deschise puţin, cu lanţul pus Prin deschizătură O’Malley văzu o faţă bărboasă şi slabă — Matt? întrebă el, încercând să pară cât mai puţin ameninţător posibil Am nevoie de ajutorul tău Pot intra un minut? — Ce fel de ajutor? O’Malley privi mai întâi în jur, apoi îşi scoase portofelul, îl deschise şi îi arătă bărbatului câteva bancnote de 10 şi 20 lire Stavely îl privi încruntat, apoi închise uşa pentru a îndepărta lanţul Deschise uşa complet şi O’Malley îi văzu de această dată tot corpul Era extrem de slab şi purta un pulover larg cu glugă gri şi un fes negru peste părul aproape complet grizonat, iar pielea lui părea să nu mai fi văzut de mult lumina soarelui — Pe aici, zise Stavely, conducându-l pe un hol mic şi gol, care nu avea decât două uşi Trecură de dormitorul care era învăluit în întuneric şi în care nu se vedea decât o saltea şi un dulap Tot apartamentul mirosea a fum de ţigară, deşi era mult mai curat decât se aşteptase O’Malley Nu mirosea deloc a mâncare mucegăită şi Stavely însuşi era curat Intrară într-o cameră de tip open space, unde se aflau bucătăria şi sufrageria Încăperea era dominată de un televizor mare şi un PlayStation Pe ecran era imaginea îngheţată a unui schimb de focuri violent După clădirile din fundal şi după arme, părea a fi Rusia Lui O’Malley i se păru că scena arăta tulburător de reală Stavely se aşeză în apropierea telecomenzilor, unde-l aştepta o doză de bere — Ce te interesează? întrebă Stavely pe un ton neutru — În niciun caz ceva pentru starea mea de spirit, răspunse O’Malley, sprijinindu-se de blatul din bucătărie De fapt, vreau să aflu nişte informaţii Şi nu este vorba despre informaţii care ţi-ar putea crea probleme Stavely rămase nemişcat Îl privi pe O’Malley şi apoi se întinse să-şi ia o ţigară dintr-un pachet îndesat între perna şi braţul canapelei Se lăsă pe o parte pentru a ajunge la buzunarul în care avea bricheta şi îşi aprinse ţigara fără a spune nimic — Este vorba despre nişte informaţii vechi de 30 de ani, continuă O’Malley, deci nu mai sunt tocmai relevante Vreau să aflu despre o tranzacţie mare de dextroamfetamină pe care ai încheiat-o cu un băiat pe nume Daniel Benham Stavely făcu o grimasă, dar rămase tăcut — Probabil că-ţi aminteşti de Aurora Jackson, fata dispărută O’Malley aşteptă o reacţie şi, în cele din urmă, Stavely dădu din cap I-am găsit rămăşiţele Problema cu care ne confruntăm este că fata a fost îngropată împreună cu o rezervă mare de dextroamfetamină şi trebuie să eliminăm posibilitatea ca acele droguri să fi avut vreo legătură cu moartea ei Îţi dau cuvântul meu că nu suntem interesaţi să anchetăm pe nimeni în ceea ce priveşte furnizarea sau distribuirea acelor droguri Se lăsă un nou moment de tăcere — Cu ce vă ajută să descoperiţi sursa drogurilor? — Dacă provin dintr-o sursă relativ obişnuită, putem dovedi că acest lucru nu a avut nicio legătură cu uciderea Aurorei Şi da, a fost omorâtă O’Malley aşteptă, în timp ce Stavely se gândea ce să facă Era un om precaut şi posibil să nu fi fost nici prost În general, O’Malley nu avea aşteptări prea mari de la furnizorii mici de droguri — Deci vreţi să dovediţi că nu era nimic periculos în a şti de existenţa stocului de dextroamfetamină, spuse Stavely O’Malley dădu din cap — Eu unul nu consider că moartea ei a avut vreo legătură cu acele droguri, dar am un Inspector Şef care este meticulos ca naiba şi care nu va renunţa la pista drogurilor până nu o eliminăm, iar eu asta vreau Stavely trase lung din ţigară, după care scrumă — Omule, nu ştiu ce să zic despre asta, spuse el rar Mie-mi miroase a belea Stavely era închis în sine, asemenea oamenilor care supravieţuiau ţinând multe secrete — La un moment dat tot va trebui să ne ajuţi, zise O’Malley pe un ton jos Şeful nu va renunţa la această pistă Dacă l-ai cunoaşte, ai înţelege Îţi dau cuvântul meu de onoare că cea mai bună opţiune pentru tine este să ne ajuţi acum, cât încă mai este alegerea ta şi, astfel, să-l determini să-şi piardă interesul faţă de tine Stavely îşi sprijini ţigara pe marginea scrumierei şi o urmări pentru o vreme — Ce vrei să fac? — Nu trebuie decât să răspunzi la câteva întrebări despre droguri şi Daniel Benham Stavely oftă din greu şi clătină din cap — Te -am invitat înăuntru pentru o tranzacţie — Consideră că asta este o tranzacţie, zise O’Malley, scoţându-şi iar portofelul Scoase două bancnote de 20 lire şi observă instantaneu că Stavely devenise atent — Poftim, spuse O’Malley şi puse cele două bancnote pe masa furnizorului de droguri Stavely îl urmări şi îşi frecă uşor mâinile O’Malley se gândi că era de ajuns pentru a continua — Ai ajuns în posesia dextroamfetaminei în urma unei tranzacţii eşuate Aşa este? Se lăsă un moment de tăcere, dar, spre uşurarea lui O’Malley, Stavely zise: — Era un tip cu care mai făcusem tranzacţii în trecut Un tip exclusivist care voia să vândă marfa mai departe Drept urmare, am făcut rost de droguri de la furnizorul meu — Şi cumpărătorul s-a răzgândit? Stavely clătină din cap — A fost prins Vindea droguri la petreceri exclusiviste şi o fată a murit Iubitul ei l-a identificat pe cumpărătorul meu — Şi tu n-ai putut să returnezi marfa furnizorului tău? Stavely îl privi neîncrezător — N-ai cum Nu poţi face aşa ceva Niciodată Şi dacă ai încerca, nu ţi-ar mai vinde nimic niciodată Nu e ca la magazin — Dar tot trebuia să-i dai banii pentru droguri, spuse O’Malley, încercând să-l liniştească — Mda Eram cam îngrijorat în privinţa asta, dar cineva m-a pus în legătură cu Daniel Benham — Anton Magos? Stavely tăcu, după care ridică din umeri — N-are importanţă, spuse O’Malley imediat Povesteşte-mi despre Daniel Benham Voia să cumpere drogurile? — Mda Ei bine Nu părea foarte hotărât — Nu era încântat? Stavely clătină din cap — Nu, el M-a întrebat cum ajunsesem în posesia mărfii şi eu i-am explicat Apoi m-a întrebat ce mi s-ar întâmpla dacă n-aş plăti şi eu i-am spus că mi-ar tăia naibii picioarele, ceea ce era adevărat Se lăsă un moment de tăcere, timp în care Stavely îşi făcu de lucru cu ţigara — Şi te-a mai întrebat şi altceva? Stavely clătină din cap — Nu S-a hotărât pe loc şi ei bine, n-aş vrea să-i creez probleme Ştiu că este un politician de căcat în prezent, dar mie mi-a făcut un favor atunci Şi sincer să fiu, cred că a cumpărat drogurile doar ca să mă ajute pe mine O’Malley dădu din cap şi se întrebă dacă Stavely avea dreptate sau dacă Benham nu se gândea decât la petrecerile pe care le-ar fi putut organiza şi în care ar fi putut oferi droguri tuturor — Ulterior, a mai cumpărat ceva de la tine? Stavely ezită, ceea ce-l făcu pe O’Malley curios — Nu vrem decât să aflăm mai multe despre el ca persoană, spuse O’Malley — Nu-mi amintesc, zise Stavely, cu o expresie încăpăţânată — În regulă Şi pe ceilalţi îi cunoşteaţi? întrebă O’Malley, dându-şi seama că Stavely nu avea de gând să dea mai multe detalii Connor Dooley, Topaz Jackson Stavely clătină din cap şi îşi ridică din nou ţigara pentru a mai trage un fum — O ştiam pe Jojo, pentru că mai umblam cu fratele ei, Anton În general, era şi ea în parc când mergeam noi acolo Pe ceilalţi nu i-am cunoscut O’Malley tăcu şi dădu din cap — Îţi mulţumesc Este în regulă S-ar putea să te chem să dai o declaraţie oficială la un moment dat — La naiba, zise Stavely încet — Va fi în beneficiul tău, spuse O’Malley, fixându-l cu privirea Stavely îl privi în ochi şi apoi ridică din umeri Nici nu se obosi să se ridice când O’Malley plecă Odată ce închise uşa în urma lui, O’Malley să dădu într-o parte, pentru a evita vizorul Se aştepta să audă din nou sunetul jocului de PlayStation, dar, după un moment de linişte, auzi vocea lui Stavely Nu se auzea nici o altă voce După o clipă, Stavely vorbi din nou, dar O’Malley nu reuşi să audă ce spunea Era cu siguranţă o conversaţie telefonică şi, dat fiind faptul că nu se auzise niciun telefon sunând, era clar că Stavely sunase pe cineva ca urmare a vizitei pe care i-o făcuse O’Malley, ceea ce era foarte interesant La ora 07:50, Jonah ajunse acasă la familia Jackson Se gândise să telefoneze pentru a evita drumul până acolo, dar era conştient că astfel de veşti trebuiau comunicate în persoană De data aceasta, Tom fu cel care deschise uşa Se ştergea la gură, deci probabil că-i întrerupsese micul dejun — Bună dimineaţa, domnule Jackson, zise Jonah Îmi cer scuze că vă deranjez la ora aceasta, dar voiam să vă pun la curent cu stadiul anchetei — După cum le-am spus de nenumărate ori poliţiştilor, de-a lungul timpului, prefer să fiu informat, indiferent de oră, spuse Tom, cu o uşoară aroganţă Se dădu la o parte şi Jonah se strecură în spaţiul mic de pe hol I se păru chiar mai ordine decât înainte Existau câteva teancuri şi chiar şi câteva spaţii libere printre toate lucrurile Posibil să fi fost mâna lui Topaz şi a lui Connor la mijloc Stăteau cu toţii în bucătărie Joy se afla într-un capăt al mesei, de unde îi aruncă o privire de bufniţă, cu ochii mari şi îngrijoraţi Topaz, care se afla în colţul mesei, se lăsă pe spate pentru a-l vedea Connor fu singurul care continuă să-şi mănânce încet ovăzul fiert, cu capul aplecat, până când Jonah începu să vorbească — Îmi cer scuze că vă întrerup micul dejun, zise el încă o dată — Este în regulă, spuse Topaz repede Ce se întâmplă? — Avem nişte noutăţi, zise Jonah şi Joy se ridică brusc de la masă şi trase un scaun pentru el Tom îşi reluă locul, în faţa unei farfurii cu ochiuri şi se aşeză picior peste picior — Am primit rezultatele analizei digitale, care indică faptul că Aurora ar fi fost victima unei agresiuni sexuale înainte de a muri Topaz tresări şi Connor se opri în sfârşit din mâncat Îşi lăsă încet lingura pe marginea bolului, dar nu încercă în niciun fel să-şi liniştească soţia Joy şi Tom rămaseră lipsiţi de reacţie şi neclintiţi — Această descoperire este foarte tulburătoare, continuă Jonah, dar ne ajută să ne formăm o imagine mai clară a vinovatului — Deci, pe cine căutaţi mai exact? întrebă Tom, pe un ton mai jos — Un bărbat, posibil chiar un membru al grupului cu care campa Aurora, spuse el cu grijă Încercăm să aflăm dacă mai existau persoane care cunoşteau acel loc Nu putem confirma nimic momentan, dar ştim că persoanele din grup cunoşteau bine locul acela De asemenea, investigăm şi posibilitatea consumului de droguri la acea petrecere Jonah se simţi vinovat că trebuia să le împărtăşească atâtea informaţii tulburătoare dintr-odată Dar era conştient de faptul că era mai bine să le spună, decât să amâne Cu cât trecea mai mult timp şi descopereau mai multe dovezi, informaţiile ar fi devenit mai greu de asimilat Topaz se albi la faţă şi întinse mâna tremurândă spre un pahar cu apă Tom îi aruncă o privire şi Jonah bănui că avea să urmeze o conversaţie dificilă — Credeţi că cele două lucruri au legătură între ele? întrebă Tom, în cele din urmă — Este posibil, răspunse Jonah Dar, pentru moment, prefer să nu fac presupuneri Făcu o scurtă pauză, apoi continuă Mă întrebam dacă ne-aţi putea ajuta cu ceva — Cu ce? — Am vrea să luăm legătura cu ceilalţi prieteni ai Aurorei, zise Jonah O persoană apropiată, căreia să-i fi făcut anumite confesiuni — Ei bine, eu nu vă pot Bănuiesc că Topaz şi Joy v-ar putea fi de ajutor, spuse el, făcând semn spre soţia lui Eu nu am o memorie prea bună când vine vorba de nume — Nu, aşa este, aprobă Joy, pe nerăsuflate Ai o memorie foarte scurtă, nu-i aşa, Tom? — Este în regulă, îl asigură Jonah Puteţi discuta despre asta şi să mă anunţaţi în cursul zilei de azi În cazul în care nu voi fi disponibil, puteţi furniza numele unuia dintre membrii echipei mele — Echipa dumneavoastră, zise Tom, gânditor Din câte persoane este formată echipa dumneavoastră? — Trei persoane, în afară de mine, răspunse el Aţi cunoscut-o deja pe Ofiţer Hanson şi mai sunt doi sergenţi, O’Malley şi Lightman De asemenea, primim sprijin şi din partea Comisarului Şef, al echipei de criminalistică şi al altor echipe, după caz — Deci sunteţi patru persoane implicate direct în acest caz, spuse Tom Dădu din cap, aprobator, deşi avea în continuare vocea neregulată Este bine de ştiut Jonah se ridică şi plecă, regretând faptul că nu putea asista la discuţia dintre Tom şi Topaz legată de acele droguri Ar fi fost extrem de interesant O’Malley ajunse ultimul, la ora 09:20 Deşi era devreme, lui Jonah i se părea că deja trecuse jumătate de zi Jonah îi chemă într-una dintre sălile de şedinţă, pentru a le împărtăşi ideile lui Hanson legate de câinii de poliţie care fuseseră induşi în eroare şi pentru a le confirma faptul că Aurora fusese violată Cu toţii dădură serios din cap la auzul veştilor — Deci, cel mai important lucru este să aflăm dacă a fost violată de Connor Dooley, zise Jonah Ce aţi mai aflat despre el? — Nu mare lucru, răspunse Lightman Coralie a fost singura care l-a văzut treaz în acea noapte şi nimeni nu a mai spus nimic despre faptul că ar fi încercat să o sărute pe Aurora — Va trebui să-i presăm pe ceilalţi, pentru a afla mai multe detalii, spuse Jonah — Am verificat declaraţia lui cu privire la cele întâmplate de dimineaţă, după ce a realizat că Aurora dispăruse şi nu există contradicţii Şi-a descris corect acţiunile şi nu există decât câteva lucruri mărunte pe care fie le-a adăugat, fie le-a omis, dar este ceva normal pentru o persoană care încearcă să-şi amintească cele întâmplate În plus, părea dornic să o găsească — Sau se prefăcea bine, interveni Hanson — El a fost primul care s-a trezit, zise Jonah Putea foarte uşor să-şi ascundă urmele, înainte de a-i trezi pe ceilalţi Aş vrea să verific declaraţiile în detaliu cu privire la cele întâmplate în acea dimineaţă Poate că cineva a văzut totuşi ceva şi a uitat ulterior Hanson şi Lightman dădură din cap, iar O’Malley ridică o mână — Eu l-am identificat pe furnizorul de droguri care i-a vândut dextroamfetamina lui Daniel Benham, zise Sergentul Am purtat o discuţie cu el şi este posibil să-l putem convinge să vină să dea o declaraţie Jonah clipi, uşor şocat de cât de repede se mişcase O’Malley — Când ai apucat să faci asta? — Aseară, spuse O’Malley, cu o urmă de rânjet pe faţă Este un tip interesant Mi-a confirmat faptul că a fost pus în legătură cu Benham prin intermediul lui Jojo şi al fratelui ei Este de părere că Daniel Benham a acceptat să cumpere drogurile mai mult pentru a-l ajuta, dar a negat orice implicare din partea celorlalţi Voi scrie azi raportul — Mulţumesc, Domnall Ai făcut o treabă excelentă Aţi mai aflat altceva? — Iubita lui Mackenzie va ajunge la secţie la ora 12:30, zise Hanson — Grozav! Înapoi la treabă Coralie îşi verifică din nou telefonul, dar nu primise niciun mesaj de la niciunul dintre ei Dintr-odată se simţi extrem de singură şi faptul că lua micul dejun izolată, în restaurantul hotelului, nu o ajuta deloc Nu se aşteptase ca Topaz sau Connor să o contacteze, deşi se gândise că aveau să-şi verse nervii asupra ei din cauză că-i trădase şi le dezvăluise secretele Aproape că era nerăbdătoare ca ei să o sune, în ciuda vinovăţiei pe care o simţea Şi bineînţeles că Jojo nu avea să-i dea niciun mesaj, dat fiind faptul că nu se deranjase să o contacteze niciodată în toţi anii de când se cunoşteau Cu toate acestea, faptul că Brett şi Daniel nu dădură niciun semn fu dureros Le dăduse câte două mesaje fiecăruia cu o seară înainte şi primise confirmare de primire Cu toate acestea, ei nu-i răspunseră După toate lucrurile prin care trecuseră împreună, era dureros Se simţea exclusă şi înspăimântată Oare vorbeau cu poliţia despre ea? Oare se întorseseră împotriva ei? Brusc, se decise că aşteptase suficient Îşi luă telefonul şi cartela de la cameră şi îşi lăsă micul dejun neterminat Până să ajungă pe hol, îl suna deja pe Brett Comisarul Şef apăru în uşa lui Jonah, la puţin timp după şedinţă, ceea ce putea însemna că se întâmplase ceva rău Jonah îl salută din cap şi îl invită în birou, gândindu-se că problemele aveau să se agraveze odată ce-i spunea despre Mackenzie — Nu ştiu dacă ai citit ziarele, zise Comisarul Şef, închizând uşa în urma lui, dar se fac o grămadă de speculaţii cu privire la o Poveste Secretă legată de un grup de adolescenţi care desfăşurau activităţi perverse Aş vrea să dau o declaraţie azi cu privire la stadiul anchetei, pentru a calma spiritele — Dar este doar a treia zi de anchetă, protestă Jonah — Dar bănuiesc că aţi făcut ceva progrese, nu-i aşa? — Da, dar deocamdată nu vreau să dezvălui presei nimic Wilkinson oftă greoi — Este de înţeles Jonah îşi dădu seama că era dezamăgit, dar îl cunoştea de suficientă vreme pe Jonah pentru a avea încredere în el — Cu toate acestea, aş vrea să vă împărtăşesc câteva lucruri — Spune-mi, zise Wilkinson şi îşi trase scaunul din faţa biroului Jonah îi povesti pe scurt despre faptul că poliţia nu-l investigase pe Mackenzie în mod corespunzător şi despre atitudinea stranie a profesorului faţă de Aurora Apoi îi povesti despre Connor şi despre faptul că, după părerea lui, el era principalul suspect — Vreau să verific cu atenţie toate informaţiile legate de el, concluzionă Jonah Şi, cel mai important, vreau să aflu dacă a fost chemat de atâtea ori la secţie pentru că era ceva suspect la declaraţiile lui sau a fost vorba strict de bigotism Wilkinson se trăgea gânditor de buză — Înţeleg nevoia de a-l verifica, dar trebuie să-l facem pe Mackenzie suspectul principal — Nu credeţi că există mai multe probe împotriva lui Connor Dooley? protestă Jonah — Deocamdată, nu mi-e clar, zise Comisarul Şef În orice caz, Mackenzie a scăpat fără a fi investigat aproape deloc — Nu pare să cunoască locul în care a fost ascuns cadavrul — Cum putem fi siguri de acest lucru, dacă nu verificăm unde a fost? ripostă Wilkinson Cu toate acestea, sunt conştient de faptul că nu trebuie să ignorăm pista legată de Connor Dooley Drept urmare, pune-l pe unul dintre membrii echipei să-l investigheze în continuare, iar restul se pot concentra pe Mackenzie Trebuie să procedăm corect de această dată, adăugă el, pe un ton scăzut Dacă a existat corupţie acum 30 de ani, acum trebuie să avem mâinile curate Jonah se simţi resemnat Ştia că şeful său avea dreptate, chiar dacă i se părea greşit planul de acţiune — În regulă, spuse el Aşa vom proceda Wilkinson se ridică şi cu scopul de a ameliora lucrurile, spuse: — Le voi transmite scuzele tale participanţilor de la şedinţa pentru coeziunea comunităţii — Vă mulţumesc, domnule, zise Jonah, încercând să pretindă că nu uitase complet de acea şedinţă 24 Aurora Sâmbătă, 23 iulie 1983, 01:00 Aurora nu se putea gândi decât la vomă Totul se redusese la senzaţia de vomă pe care o simţea şi la modul în care i se deschidea gâtul în timp ce vomita Stătea în fund, cu corpul şi capul întoarse într-o parte şi cu o mână îşi ţinea părul Îi era teamă de acea senzaţie de rău, de faptul că îşi făcuse rău singură bând alcool — Hei! Dintr-odată simţi o mână în jurul ei şi o alta care o mângâia uşor pe spate, dar nu era capabilă să se întoarcă pentru a vedea cine era Avea convulsii şi vomita în continuare, deşi lichidul începea să semene mai mult cu apa — Mă duc să-ţi aduc nişte suc de portocale Aurora îşi dădu seama că era Benners şi nu voia ca el să o lase acolo singură, chiar dacă intenţiona să-i aducă ceva care i-ar fi făcut bine Era prea speriată şi se simţea mult prea rău Dar începuse să nu mai vomite atât de mult şi reuşi să dea din cap De asemenea, nu voia ca el să o considere patetică În cele din urmă, chiar înainte ca el să se întoarcă, Aurora simţi că nu-i mai venea să vomite Privi în sus şi văzu o versiune distorsionată a lui Ochii ei păreau să nu se poată concentra Cu toate acestea, distingea zâmbetul lui înţelegător, în timp ce se aşeza lângă ea şi rupea cutia de suc de portocale — Poftim Îi era greu să bea din orificiul zdrenţuit Sucul îi curse pe bărbie într-un val călduţ Se opri din băut pentru a-şi şterge bărbia — Dumnezeule, cred că arăt îngrozitor Benners râse — Nimeni nu arată bine în astfel de situaţii Dar este în regulă Nu te judec El ridică iar cutia de suc şi mâna ei lipsită de putere şi coordonare o urmă Haide, mai bea puţin Trebuie să mai bagi şi altceva în stomac Aurora mai încercă o dată şi reuşi să ia o înghiţitură Apoi încă una Dar în clipa următoare i se făcu iar greaţă Se întoarse într-o parte şi dădu afară tot sucul Benners o lăsă să vomite, mângâind-o pe umăr şi scoţând nişte sunete liniştitoare O şuviţă de păr îi scăpă şi el i-o prinse — Este oribil, nu-i aşa? Dar de descurci bine Şi mie mi se mai întâmplă o dată la câteva luni Mereu am impresia că sunt bine şi apoi beau câteva pahare şi devin încrezut Asta-i problema cu alcoolul Este ca o metodă de reproducere Odată ce începi să bei, este ca şi când ai auzi o voce care-ţi şopteşte să nu te mai opreşti De îndată ce se opri din vomitat, Benners ridică din nou cutia de suc — În curând, ţi se va linişti stomacul şi ai nevoie de apă şi zahăr Aurora nu voia să bea, dar acceptă pentru a-i face pe plac De această dată reuşi să bea mai mult şi se simţi imediat mai bine — N-ar fi trebuit să beau deloc, spuse ea, după ce se asigură că nu avea să mai vomite — Nu-i adevărat, o contrazise Benners Nu poţi evita să faci lucruri din cauză că se poate întâmpla aşa ceva Şi aceste momente fac parte din viaţă Sunt câteva clipe de mister, urmate, în general, de o mahmureală groaznică a doua zi Dar această suferinţă pe care o simţi acum, face libertatea şi bucuria simţite mai devreme mult mai intense Cum să te poţi bucura de euforie, dacă nu suferi pentru a o obţine? Aurora tot nu-i putea distinge bine faţa Benners părea că alunecă într-o parte — Dar cum poţi să o numeşti euforie, când ştii ce urmează, îl întrebă ea, când simţi un moment de fericire şi apoi, dintr-odată, ajungi să te simţi în halul acesta? — Tocmai din acest motiv se numeşte euforie, zise el şi se apropie de ea, spunându-şi punctul de vedere atât de onest, încât era greu să-l contrazici Dacă nu ar fi ceva temporar, atunci s-ar considera ceva obişnuit, nu-i aşa? Ar fi ceva normal şi imediat ar deveni plictisitor şi dezamăgitor Un nimic Brusc, Aurora deveni conştientă de faptul că ar putea mirosi a vomă şi se trase de lângă el — Scuze Am ajuns să te terorizez, zise el, rânjind — Nu, spuse ea Ai dreptate Doar că am văzut-o pe Zofia în starea asta de câteva ori şi atunci am decis că eu nu voi face niciodată asta — Zofia fata blondă, cea care mergea uneori cu autobuzul? Aurora dădu din cap — Părinţii ei au transferat-o la o altă şcoală, pentru că se împrietenise cu nişte fete din anii terminali cărora le plăcea să bea şi Zofia a ajuns la spital după una dintre petreceri Drept urmare, părinţii ei au decis că şcoala noastră nu este bună pentru ea Benners dădu din cap şi ridică din umeri — Dar noi nu vom permite să ţi se întâmple aşa ceva, zise el Poţi să te distrezi fără să păţeşti aşa ceva — Presupun, spuse ea şi schiţă un zâmbet Cu toate acestea, aş prefera să nu mai vomit — Putem să ne distrăm fără alcool pentru restul serii, zise Benners şi se chinui să se ridice Haide! Încă este cald lângă foc şi i-am lăsat singuri pe Jojo şi pe Connor, care se certau pe tema muzicii sintetice Benners o ajută să se ridice şi să se echilibreze Apoi o lăsă să se sprijine de el, cât parcurseră drumul înapoi Ocazional, el era nevoit să păşească în lateral pentru a-i evita picioarele, dar ea tot reuşi să-l calce de vreo două ori — Nu mă integrez aici, zise ea, oprindu-se brusc Nu sunt de-a voastră Nu sunt nici ca voi şi nici ca nimeni — Nu, nu eşti ca nimeni, spuse el Când stătea aşa aproape, părea mai înalt şi feroce Eşti ca tine Eşti unică şi asta este mai important decât orice altceva Dintr-odată, Benners deveni distras şi îşi întoarse repede capul Se aflau aproape de foc şi flăcările luminau fiecare trunchi de copac Acest lucru îi aminti Aurorei de Noaptea Focurilor de Tabără şi, imediat după aceea, de un film horror, în care se deschiseseră porţile Iadului Benners o luă de mână şi o trase după el Îi era în continuare greu să se ţină pe picioare, drept pentru care se izbi de un copac şi îşi zgârie umărul El se opri pentru o clipă, după care o trase iar după el, până ajunseră în luminiş, unde focul de tabără transforma totul într-un portocaliu puternic şi senzual Se auzi un strigăt, aparent de durere şi Aurora îl depăşi pe Benners pentru a vedea ce se întâmplase, simţindu-şi inima bătând cu putere şi răsuflarea tăiată Văzu două siluete ghemuite lângă foc şi una dintre ele scotea nişte sunete ciudate Continuă să se apropie, incapabilă să distingă cine erau cele două persoane Brusc, nu mai văzu dublu ca până atunci şi realiză că cel care plângea era Connor Întregul corp i se zbuciuma în timp ce plângea, iar Jojo îl ţinea în braţe şi încerca să-l liniştească — Este în regulă, zise ea Este în regulă — Îl urăsc, spuse Connor Îl urăsc Era aproape la fel de rău ca şi când i-ar fi găsit dezbrăcaţi Îşi simţi obrajii arzând în clipa în care Connor îşi ridică privirea şi o văzu În clipa aceea, părea că o urăşte şi pe ea — Scuze, zise ea încet Aurora şi Benners se aflau în apropierea cortului, a sacilor de dormit şi a proviziilor Aurora se trase din strânsoarea lui Benners şi se lăsă pe vine Fu nevoită să pună mâna jos de trei ori pentru a se echilibra, cât timp trase o saltea din grămadă şi îşi alese un sac de dormit Benners îi aruncă o privire ciudată când se ridică iar Era o combinaţie de jenă şi dezamăgire O urmă în timp ce ea mergea înapoi spre întunericul pădurii, departe de Connor şi Jojo, departe de acel moment intim de suferinţă şi departe de Topaz, Coralie şi Brett Nu se opri din mers decât în clipa în care nu-i mai putu auzi Aruncă salteaua pe o bucăţică de pământ destul de netedă — O să fii bine aici, aşa departe? întrebă Benners — Da, spuse ea Mulţumesc! Se lăsă un moment de tăcere, cât ea se luptă cu despachetarea sacului de dormit şi apoi cu aşezarea lui Îl simţea pe Benners dând târcoale în spatele ei — Vrei să mai stau cu tine, să vorbim? Aurora clătină din cap — Vreau să mă culc Aşteptă ca el să se opună sau să aprobe, dar el rămase tăcut, cât timp ea desfăcu sacul de dormit şi se băgă în el În cele din urmă, îşi dădu seama că pleca, căci îi auzi paşii îndepărtându-se, călcând încet pe frunzele şi crengile de pe jos 25 Jojo repetă solemn în dreptul reportofonului tot ce-i spusese lui Jonah la Peretele de Alpinism Ea povesti în detaliu cum se chinuise să facă pământul de deasupra intrării în ascunzătoare să se prăbuşească, în timp ce Brett se afla la baza intrării şi cât de mult regreta faptul că nu se uitase înăuntru mai întâi După ce termină, Jonah o întrebă: — Din câte ştiţi dumneavoastră, mai exista vreo persoană din afara grupului care să ştie de ascunzătoare, indiferent dacă a aflat de ea înainte sau după acea noapte? Jojo se uită la el preţ de o clipă, după care îşi întoarse privirea — Nu cred — Nu aţi mai văzut pe nimeni altcineva în apropierea locului de campare în acea noapte? Nu a menţionat nimeni faptul că ar fi văzut pe cineva în apropiere care să fi putut urmări mişcările grupului? Jojo clătină din cap Jonah îi observă muşchii bine definiţi ai braţelor — V-aţi întors vreodată acolo? Din felul în care îl privi, Jonah îşi dădu seama că Jojo era tulburată Lightman, care se afla lângă el, nu avu niciun fel de reacţie, ceea ce reprezenta una dintre principalele calităţi ale Sergentului — Eu da Fac alpinism de la 8 ani Fratele meu mai mare, Anton, a fost cel care m-a introdus în lumea asta pe când lucra în weekenduri la centrul de activităţi în aer liber de lângă Ashurst M-a lăsat să încerc Oricum, şi înainte eram toată ziua căţărată prin copaci — Deci v-au plăcut dintotdeauna activităţile în aer liber? Şi aţi fost mereu puternică? — Presupun, zise ea, ezitând Jonah se gândi la osul fracturat de la mâna Aurorei şi se întrebă dacă era posibil ca cineva s-o fi ţinut, cât timp altcineva o viola Apoi gândul îi zbură iar la Connor şi Jojo, îmbrăţişaţi în acea noapte Cu toate acestea, era convins că avea să obţină mult mai multe informaţii de la Jojo, dacă părea a fi de partea ei şi se purta ca şi când i-ar fi prieten, aşa cum se întâmplase şi la Peretele de Alpinism Jonah îi zâmbi — Mă gândeam la faptul că mi se pare ciudat cum o persoană ca dumneavoastră a ajuns să fie prietenă cu o persoană cum este Coralie Ea nu este tocmai genul puternic şi sportiv — Ah, zise Jojo, zâmbind ironic Ei bine, eu şi Coralie nu am fost niciodată foarte apropiate Ea nu era interesată decât de Topaz Mereu am fost de părere că simţea ceva mai mult pentru ea decât simplă prietenie şi, având în vedere că a avut şi iubiţi şi iubite de atunci, probabil că aveam dreptate De fapt, îi plăcea şi de Benners foarte mult El era foarte protector cu ea, chiar dacă o considera uşor naivă Presupun că am fost cu toţii atraşi cumva în acel grup — Şi cum au decurs lucrurile ulterior? întrebă Jonah Mă refer la relaţia voastră de prietenie — Dispariţia Aurorei ne-a apropiat şi mai mult, pentru o vreme, spuse Jojo Cred că cred că ne era greu să vorbim cu alte persoane Nimeni nu mai suferise o astfel de pierdere şi toţi ceilalţi erau mereu înfiorător de interesaţi să afle detalii despre dispariţie În plus, Brett a devenit o parte importantă a grupului şi, dat fiind faptul că-l consideram uşor tont, a ajuns să-mi placă de el — Dar Topaz şi Connor s-au mutat la un moment dat — Da, asta s-a întâmplat acum vreo şapte ani, cred N-a trecut chiar aşa de mult timp În plus, mai vin în vizită ocazional Atâta doar că este mai greu să te vezi cu ei — Le-ai simţit lipsa? întrebă Jonah Jojo păru surprinsă de întrebare — Presupun, zise ea, în cele din urmă La acea vreme cred că încercam să nu mă mai las afectată de nimic Trecuse doar un an de la moartea lui Aleksy Jonah dădu din cap — Şi el cum s-a integrat în grup? — Destul de uşor, răspunse ea, zâmbind uşor Deşi părea foarte cizelat şi dur, era de fapt un prostănac Îi plăcea să glumească şi să joace feste oamenilor, iar grupului nostru îi lipsea asta A lăsat o gaură mare în urma lui — Era vreo persoană din grup de care era mai apropiat? Jojo îşi strânse buzele pentru o clipă, de parcă ar fi vrut să nu răspundă la întrebare Jonah se aştepta ca ea să-i spună că Aleksy nu avea nicio legătură cu ancheta Dar ulterior, păru să se răzgândească — Daniel, Brett şi Topaz De Connor nu s-a simţit niciodată prea apropiat, probabil din cauză că el este mereu extrem de serios Iar pe Coralie o deruta comportamentul lui, deşi se lăsa tachinată — Aţi mai discutat între voi de atunci? Jonah observă că Jojo se înroşise puţin — Ei bine Ştiu că mi-aţi spus să nu fac asta, dar simţeam nevoia să recapitulez cele întâmplate cu cineva Nu am am vorbit doar cu Daniel şi Brett la telefon, separat — Cu Topaz nu? întrebă Jonah, interesat Dat fiind faptul că este vorba despre sora ei, m-aş fi gândit că — Nu, zise Jojo, uşor jenată Nu mi s-ar fi părut la fel de uşor să discut cu ea despre asta — Dar aţi fost mereu apropiată de Connor, nu-i aşa? întrebă el — Da Presupun Jojo dădu din cap Ne-a fost întotdeauna uşor să ne înţelegem unul pe celălalt — Şi s-a întâmplat vreodată mai mult de atât? Jojo făcu o grimasă nostimă — Doar v-am spus cât de obsedat era de Topaz — Deci nu s-a întâmplat nimic fizic între voi în acea noapte? Jojo era categoric stânjenită — Ei bine sinceră să fiu, nu ştiu sigur Ne-am îmbrăţişat Şi eu M-am trezit cu impresia că exista posibilitatea să ne fi sărutat şi eram extrem de jenată de acest lucru Adică, eram prieteni Nu exista nimic mai mult între noi decât sprijin reciproc şi o tonă de alcool — Şi n-aţi vorbit despre asta? — Nici nu mai conta, zise ea, pe un ton aspru Odată ce ne-am trezit de dimineaţă şi nu am găsit-o Cui naiba îi păsa dacă ne sărutasem sau nu? Jojo se lăsă pe spate şi îşi încrucişă braţele — Şi nu vă amintiţi dacă Connor s-a trezit pe timpul nopţii? întrebă el Nu vă amintiţi să vă fi trezit la un moment dat şi el să nu fie acolo ? — Am fost întrebată despre asta şi la acea vreme, spuse ea, oftând Nu cred Nu-mi amintesc să-l fi simţit mişcându-se, venind sau plecând Dar memoria mea era oricum înceţoşată de mahmureală, iar acum, după atâta vreme, îmi este şi mai greu să-mi amintesc — Aţi putea vă rog să repetaţi ce mi-aţi spus anterior despre acea amintire parţială? Şi cu asta am terminat Jojo se conformă, deşi părea şi mai incertă decât fusese anterior Termină de vorbit şi oftă Jonah se aplecă pentru a opri reportofonul şi îi zâmbi — Vă mulţumesc! Era important să înregistrăm aceste lucruri Jojo dădu din cap şi îi zâmbi uşor derutată — Oricând, Poliţai Sheens Odată ce o conduseră pe Jojo, Lightman îl întrebă pe Jonah despre întrebările legate de fostul iubit al ei — Reprezintă o persoană de interes? întrebă el — Da şi nu, răspunse Jonah Nu există niciun motiv să-l considerăm o persoană de interes, dar dat fiind faptul că a făcut parte din grup pentru o vreme şi este a doua persoană decedată în mod neaşteptat, cred că este indicat să punem întrebări despre asta Lightman dădu din cap — Voi verifica rapoartele cazului — Foarte bine În timp ce stătea la biroul său, Jonah se gândi iar la trecut, la frumuseţea Aurorei, la ce ar fi putut realiza ea în viaţă şi la cum ar fi putut fi sedusă anterior acelei nopţi În afară de asta, se pregătea psihic pentru telefonul lui Tom, pentru numele pe care spera să nu-l audă Ori de câte ori se gândea la acel lucru, se simţea de parcă s-ar fi aflat pe marginea unei prăpăstii Nu se putea lăsa acaparat de amintiri care l-ar fi putut distruge Jonah oftă şi se hotărî că era timpul să citească notiţele făcute de membrii echipei sale cu privire la interviurile originale Fu surprins de numărul complet diferit de interviuri luate suspecţilor Coralie fusese intervievată doar de două ori, în timp ce Jojo fusese intervievată de patru ori, Brett de cinci ori şi Topaz de şapte ori Şi apoi mai era şi numărul mare de interviuri luate lui Daniel Benham, care se apropia foarte mult de numărul lui Connor Dooley, având doar cu trei interviuri mai puţin decât acesta Daniel fusese chemat de paisprezece ori pentru a i se verifica declaraţiile Poliţia era interesată să afle de ce alesese tocmai el să meargă să ceară ajutor şi nu rămăsese să o caute De asemenea, voiau să ştie la ce oră o văzuse ultima dată, deoarece declaraţiile lui erau diferite de ale celorlalţi, chiar dacă celelalte declaraţii se dovediseră a fi false şi nu se asemănau deloc între ele Cu toate acestea, poliţia continuase să-l chestioneze pe Daniel, care era fiul unui om de afaceri local bine cunoscut şi bogat, genul de băiat care scăpa basma curată din orice şi care trecea prin viaţă fără probleme Jonah nu înţelegea motivul acelei neîncrederi Nu exista nicio declaraţie sau menţiune legată de Benham care să-i determine pe poliţişti să se concentreze asupra lui mai mult decât asupra celorlalţi Oare să fi fost de vină atitudinea lui? Ceva care nu era vizibil în transcrieri? Sau oare să fi fost vorba despre modul în care îi plăcea lui Benham să se contrazică şi despre faptul că era cunoscut drept un anarhist consumator de iarbă? Jonah încercă să-şi imagineze din nou viaţa lui Daniel Benham şi modul în care ar fi putut fi influenţată de o crimă La vârsta de 15 ani, acesta era un socialist guraliv, nerăbdător să devină major pentru a putea vota şi pentru a putea deveni membru al Partidului Muncitoresc Voia să lupte împotriva Prim-ministrului pe care el îl considera vinovat că omora oameni prin decizia sa de a-şi retrage susţinerea Benham era un filantrop şi, chiar dacă fusese un socialist de tip şampanie, acţiunile lui fuseseră sincere Toată ideologia aceea îl determinase să participe la adunări politice şi să fondeze un grup socialist în cadrul şcolii Cu toate acestea, la un moment dat, a renunţat la acele principii Socialismul lui s-a transformat treptat în centrism, care, odată cu înaintarea în vârstă, s-a transformat în conservatorism Oare schimbarea fusese cauzată de faptul că devenise un criminal sau fusese o reacţie la dispariţia fetei pe care o plăcea? Cumva, îi venea greu să şi-l imagineze pe Benham în rol de criminal şi acest lucru era valabil pentru toţi membrii grupului Tom Jackson îl sună imediat după ora 12:00 pentru a-i comunica lista prietenilor Aurorei — Nu sunt decât două persoane, zise Tom Acest lucru îl făcu pe Jonah să tresară de teamă şi îi dădu un sentiment de tristeţe — Topaz spune că singura persoană cu care Aurora vorbea ceva mai mult era Becky Morris, zise tatăl Aurorei A fost pe la noi pe acasă de câteva ori Era o fată foarte tăcută — Topaz ştie cumva unde am putea s-o găsim? — Da, zice că a găsit-o pe Facebook şi că i-a acceptat prietenia Dacă-i comunicaţi adresa dumneavoastră de e-mail, vă va trimite linkul — Ne-ar fi de mare ajutor, vă mulţumesc Jonah îi comunică adresa de e-mail şi Tom i-o comunică mai departe lui Topaz, cel mai probabil — Şi mai era Zofia Wierzbowski Tom spuse numele rar, pe litere şi Jonah simţi cum începe să transpire Topaz zice că mergeau împreună după ore la cursul de dramaturgie şi uneori aşteptau autobuzul împreună Cred că trebuia să vină şi pe la noi pe acasă într-o zi, dar n-a mai venit Topaz nu ştie nici dacă se mai află în ţară Părinţii ei au transferat-o la o altă şcoală cu ceva timp înainte înainte de Aurora Se împrietenise cu nişte persoane nepotrivite şi îmi amintesc că Aurora începuse să se distanţeze de ea după aceea Jonah se întrebă dacă Tom îşi dădea seama de cât de tare îi bătea inima — Vă mulţumesc, spuse el şi închise telefonul Rămase nemişcat, holbându-se la acel nume Îi venea să distrugă bucata de hârtie Dacă ar fi notat doar numele primei persoane, exista posibilitatea ca nimeni să nu afle de faptul că numele Zofiei fusese menţionat Tom Jackson nu avea să verifice acest lucru, nu-i aşa? Dar cum rămânea cu Topaz? Dacă se hotăra chiar ea să ia legătura cu ele? Dacă avea să existe un proces şi decizia lui de a ascunde această informaţie avea să distrugă toată ancheta? Jonah putea să o contacteze direct, pentru a limita pagubele Dar ar fi fost cea mai proastă alegere posibilă, pentru că ea avea să-i recunoască numele şi avea să reacţioneze, ceea ce-l va obliga să prezinte mesajele ei drept dovezi Singura lui şansă era să-şi lase echipa să vorbească cu ea şi să se roage să nu pomenească nimeni numele lui, inclusiv ea sau, şi mai bine, să se roage ca ea să fi uitat complet de el În timp ce ieşea din birou, Jonah se simţi ameţit Lightman şi Hanson se aflau în spatele monitoarelor lor şi erau atât de concentraţi, încât nu-l observară până nu începu să vorbească — Familia Jackson mi-a furnizat numele a două dintre prietenele Aurorei, zise el, cât putu de calm Lightman se întinse şi apucă hârtia Lui Jonah îi luă o fracţiune de secundă în plus să-i dea drumul, dar Lightman nu păru să observe Ştiu că amândoi aveţi mult de lucru, dar am nevoie ca unul dintre voi să o găsească pe cea de-a doua fată Pentru Becky îmi va trimite Topaz detaliile de pe Facebook, deci voi lua eu legătura cu ea — În regulă Mă voi ocupa eu, spuse Lightman De asemenea, fosta iubită a lui Mackenzie ne-a sunat înapoi şi a zis că ne va anunţa la ce oră poate veni la secţie, după ce rezolvă cu copiii — Bine Aţi mai obţinut vreo informaţie relevantă despre Mackenzie de la Serviciul de Informaţii? Lightman râse scurt — Aparent suntem foarte optimişti dacă avem impresia că vom obţine ceva de la ei în cursul zilei de azi Amir spune că sunt extrem de aglomeraţi în momentul de faţă Jonah oftă Serviciul de Informaţii era întotdeauna extrem de aglomerat Aceea era starea constantă a serviciului sau cel puţin aşa le plăcea lor să spună — Îmi pare rău pentru ei, dar te rog să le comunici că însuşi Comisarul Şef consideră aceasta o prioritate şi că ar fi bine să se conformeze — Aşa voi face — Tu ai aflat ceva nou? o întrebă pe Hanson — Nu prea multe, zise ea Mi-ar plăcea să am acces la unele dintre dosarele analizate de O’Malley, dar Hanson îşi îndreptă privirea spre haosul de pe biroul lui O’Malley şi făcu o grimasă Jonah izbucni în râs — În locul tău aş aştepta să se întoarcă Jonah se întoarse înapoi în biroul său şi îşi porni laptopul Inima încă-i mai bătea cu putere, dar încercă să se calmeze Trebuia să-şi alunge gândurile legate de Zofia din minte şi să nu mai aştepte momentul în care echipa lui avea să descopere ceva Primise e-mail de la Topaz cu linkul către profilul de Facebook al lui Becky Morris Poza de profil fusese făcută în cadrul unei şedinţe foto profesioniste Era machiată şi avea o postură prefăcut timidă Părea să se simtă inconfortabil, iar faţa ei rotundă avea o expresie incertă Odată ce-i analiză profilul, Jonah descoperi că Becky era bijutier şi că avea propriul ei magazin online, numit Bells and Whistles, precum şi un mic magazin aflat la doar 1,5 km distanţă, care era deschis la acea oră Jonah îşi luă jacheta şi le zise în fugă membrilor echipei: — Mă duc să vorbesc cu Becky, prietena Aurorei N-ar trebui să dureze mai mult de o oră Sunaţi-mă dacă apare ceva urgent Se simţi uşurat să iasă din secţie, departe de căutarea femeii poloneze pe care o cunoscuse odinioară Era atât de absorbit de acel sentiment, încât îşi uită propriul sfat de a fi atent, până ajunse la jumătatea scărilor şi auzi sunetul unui motor turat, care-l făcu să tresară Se întoarse şi văzu partea din spate a unei maşini îndepărtându-se, mai exact ceea că părea a fi o Fiesta veche Dar din cauză că cele două benzi erau extrem de aglomerate, nu putu să vadă nimic altceva Inima lui porni iar să bată nebuneşte în timp ce cobora atent pe scări până la parter, unde coti spre parcarea din faţă, unde-l aştepta Mondeo-ul lui Se opri preţ de o clipă înainte de a folosi telecomanda şi, deşi se simţea ridicol, se aplecă pentru a vedea dacă exista vreun dispozitiv ciudat sub maşină Deşi nu găsi nimic, sentimentul acela de pericol îl urmări până la magazinul lui Becky * Hanson se chinuia să se concentreze şi nu era sigură de ce Gândurile-i zburau la Inspectorul Şef şi la Jojo şi la tensiunea pe care o observa uneori la el atunci când vorbea despre Aurora şi prietenii ei Înainte să plece, fusese extrem de agitat şi Hanson se întreba dacă oare el o cunoştea pe acea Becky Morris Lightman, care stătea în faţa ei, era absorbit de fişierele de pe monitor Pe de o parte, Hanson simţea nevoia să vorbească cu el, pe de altă parte, îi era teamă să spună ceva În cele din urmă, se aplecă pe după monitorul ei şi spuse: — Ce părere aveţi despre faptul că şeful este implicat într-un caz în care cunoştea victima? Nu vi se pare puţin problematic? Lightman o privi fix şi dădu încet din cap — Dacă ar fi cunoscut-o bine, aş fi zis că este o idee proastă, dar faptul că au fost la aceeaşi şcoală, unde doar a văzut-o de câteva ori nu mi se pare problematic — Şi nu credeţi că ştia mai multe despre ea? insistă ea Adică, cu siguranţă au vorbit de câteva ori — Din câte ştiu eu, nu — Şi Jojo? întrebă ea, simţindu-se plină de anxietate Este clar că pe ea a cunoscut-o destul de bine Lightman rămase o clipă pe gânduri — Nu cred că acest lucru va împiedica în vreun fel ancheta După cum am mai spus, nu este genul emoţional Hanson dădu din cap, încercând să-i asimileze încrederea Poate că trebuia să ajungă să-l cunoască mai bine, înainte de a-şi forma o părere Cu toate acestea, avea sentimentul că era ceva în neregulă cu Jonah Sheens şi şi-ar fi dorit foarte mult să afle despre ce era vorba Magazinul Bells and Whistles se afla la parterul unei clădiri frumoase din secolul XIX Din nefericire, de o parte şi de alta a magazinului se aflau un magazin cu cartofi prăjiţi şi un magazin de pariuri sportive, ambele dărăpănate şi ponosite, ale căror firme dominau întreaga clădire Magazinul era învăluit în roz şi sclipici, genul de loc care atrăgea toate fetiţele Cu toate acestea, nu era nimeni înăuntru Jonah văzu o singură persoană care citea ziarul în spatele tejghelei În ciuda faptului că nu era machiată sau coafată, Jonah îşi dădu seama de îndată ce intră că aceea era Becky Avea aceeaşi faţă rotundă şi acelaşi aer de incertitudine — Vă pot ajuta cu ceva? întrebă ea, ridicându-se în picioare, în timp ce el se apropia Avea un accent specific clasei muncitoare din Southampton şi o uşoară urmă de răguşeală în voce — Sunt Inspector Şef Sheens, zise el, pe cât putu de încet Aş vrea să vorbesc cu Becky Morris Dumneavoastră sunteţi? — Mda, spuse ea, părând uşor intimidată Scuze, aţi spus că sunteţi de la poliţie? — Da Vă rog să nu vă îngrijoraţi Eu conduc ancheta privind decesul Aurorei Jackson şi voiam doar să vă pun câteva întrebări — Aurora? întrebă ea Da, în regulă Vreau să zic Nu cred că vă pot fi de prea mare ajutor — Este în regulă, zise Jonah Mă gândeam că poate deţineţi anumite informaţii care ne-ar putea fi de folos — Desigur Din păcate nu are cine să-mi ţină locul azi, deci va trebui să vorbim aici Vreţi să vă aduc un scaun? — Nu, este în regulă, zise el, zâmbind Becky se cocoţă înapoi pe scaunul ei înalt din spatele tejghelei — În regulă Ce vreţi să ştiţi? întrebă ea — Aş vrea să ştiu dacă Aurora vi s-a părut fericită în zilele de dinaintea dispariţiei ei? — Aşa cred Vreau să zic în măsura în care părea fericită şi în restul timpului — Vreţi să spuneţi că nu era o persoană tocmai fericită de fel? — Nu nu tocmai Nu era nefericită, dar nici foarte voioasă Amândurora ne era greu la şcoală Era ciudat s-o urmărească Pe măsură ce vorbea, părea să devină tot mai mică, de parcă ar fi fost copleşită de amintirile pe care le evoca — A fost vreuna dintre voi hărţuită în şcoală? întrebă el — Mda, puţin Becky părea plină de resentimente şi jenată, ceea ce era specific victimelor care au fost hărţuite Pe parcursul carierei sale, Jonah întâlnise multe astfel de persoane, care, deşi erau adulte şi teoretic ar fi trebuit să treacă peste şi să uite de acele traume, nu reuşiseră, pentru că acel tip de traumă marca oamenii pe viaţă — Îmi pare rău să aud asta A fost o persoană anume care v-a hărţuit? întrebă el — În general, erau două dintre fetele din anii terminali, zise Becky Lisa şi Emma Erau gemene şi se purtau oribil cu toată lumea — Aţi spune că Aurora şi-a pierdut speranţa din această cauză? — La ce vă referiţi? — Credeţi că era pe cale să facă o prostie? — Nu, nimic de genul acesta, spuse ea şi râse uşor De fapt, lucrurile se mai amelioraseră, după ce s-a luat Topaz de acele fete Jonah fu şocat Nu-şi amintea de nicio situaţie în care Topaz să-i fi luat partea surorii ei — Ce le-a spus Topaz, mai exact? întrebă el — Le-a surprins îmbrâncindu-ne pe mine şi pe Aurora în curtea şcolii şi s-a repezit asupra lor, spuse Becky, şi Jonah sesiză o urmă de devotament în vocea ei, deşi trecuseră mai mult de 30 de ani de la acel eveniment Le-a spus să-şi ia naibii mâinile de pe noi şi că, dacă aveau să se mai atingă vreodată de noi, Connor avea să le omoare în bătaie Jonah zâmbi Era tipic pentru Topaz să-şi folosească lacheul în avantajul său Cu toate acestea, era surprinzător că sărise în apărarea surorii ei, la nevoie, în ciuda faptului că se simţea jenată de sora ei cea aeriană Jonah se întrebă dacă Topaz ar fi procedat la fel şi dacă ar fi fost beată sau drogată şi dacă persoana care-i ameninţa sora era cineva de care Topaz era atrasă — Îmi cer scuze, nu cred că este foarte Probabil că nu deţin informaţii foarte utile, spuse Becky incertă, netezindu-şi fusta cu mâinile — Toate aceste informaţii mă ajută s-o cunosc mai bine pe Aurora, o asigură Jonah Puteţi să-mi spuneţi ceva despre iubiţii ei? — Cine? Aurora? — Da — Nu, niciuna dintre noi nu era nu avea pe nimeni Jonah observă ceva în privirea ei Era pentru prima dată când o persoană nu glumea pe seama ideii că Aurora ar fi putut avea un iubit — Dar a avut pe cineva mai înainte? — Nu Nu tocmai Se lăsă un moment de tăcere, după care Becky continuă Mă scuzaţi, trebuie să-mi iau inhalatorul Becky se lăsă pe vine, în spatele tejghelei şi se ridică, ţinând în mână un inhalator Ventolin albastru — Suferiţi de astm? întrebă Jonah Este groaznic Becky inhală, îşi ţinu respiraţia şi dădu din cap — Sufăr de astm de când eram mică, zise ea, odată ce expiră Vocea ei era uşor lipsită de suflare Jonah ştia că trebuie să aibă răbdare, deşi era nerăbdător să afle mai multe — Deci a fost vorba despre o situaţie mai complicată? Poate o persoană care o urmărea? — Nu Nu era era o persoană de care-i plăcea Jonah aşteptă, începând să bănuiască ce urma să zică Becky — Era îndrăgostită până peste cap de profesorul nostru de engleză, domnul Mackenzie Bine, toate eram puţin îndrăgostite de el, dar Aurora vorbea încontinuu despre el Şi mereu mergea să-l întrebe diverse lucruri şi făcea ore suplimentare cu el — Făcea ore suplimentare cu ea? întrebă Jonah În afara programului şcolar? — Mda O ajuta să se pregătească pentru un concurs la care urma să participe şi la cartea pe care o scrisese şi pe care ea îl rugase s-o citească — Deci, aţi spune că este posibil ca el să fi încurajat acel comportament? Se lăsă un scurt moment de tăcere — Nu ştiu Posibil Aurora îmi povestea mereu cum o privea şi că exista ceva între ei Bănuiesc că o parte din mine o credea, în timp ce cealaltă parte din mine credea că este totul în mintea ei — Nu v-a spus niciodată că el ar fi atins-o sau ar fi sărutat-o? — Nu Becky părea foarte sigură Şi cred că mi-ar fi spus Dacă era atât de entuziasmată şi îmi spunea şi de cel mai mic comentariu pe care-l făcea legat de lucrările ei, cu siguranţă mi-ar fi povestit dacă s-ar fi întâmplat ceva între ei, nu-i aşa? Jonah scoase un sunet aprobator, deşi se gândea că era posibil să nu fie adevărat, mai ales dacă profesorul o avertizase pe Aurora să nu povestească nimănui despre ei — Ce-mi puteţi spune legat de săptămâna de dinaintea dispariţiei? continuă Jonah Nu vă amintiţi să se fi întâmplat nimic între ei nici atunci? — Nu, zise Becky, ezitând Dar eram cumva nervoasă pe el, pentru că Aurora acceptase să meargă să campeze doar pentru a-l impresiona pe el Era genul de lucru despre care vorbea el mereu: drumeţii lungi şi campare în sălbăticie Aurorei nu-i plăceau de fapt acele lucruri Ei îi plăcea să stea în camera ei şi să citească Jonah se simţi uşor tulburat — Aurora i-a spus şi lui că avea să meargă să campeze? — Mda Da, aşa cred Îmi amintesc că era îngrozită de faptul că se apropia vacanţa de vară şi că n-avea să-l mai vadă timp de şase săptămâni În plus, nu se pricepea deloc să ascundă astfel de lucruri Mda, dacă stau bine să mă gândesc, cred că a spus-o de faţă cu toată clasa Jonah realiză că inima îi bătea foarte puternic Încheie conversaţia şi-i mulţumi lui Becky pentru ajutor Ea îşi ceru scuze pentru că nu-i putea furniza mai multe informaţii, dar Jonah era de părere că aflase multe informaţii importante de la ea Odată întors la secţia de poliţie, Jonah îi găsi pe toţi membrii echipei sale la birou O’Malley îşi ridică privirea şi zise imediat: — Ooo, iată cine are ceva de spus Jonah nu se putu abţine să nu rânjească, în ciuda senzaţiei de rău pe care o simţise toată ziua — Trebuie să-l chemăm pe Mackenzie pentru un interviu, zise el — Haideţi şefu’, spuneţi-ne şi nouă detaliile picante, zise O’Malley, învârtindu-se pe scaunul de birou şi întinzându-şi picioarele Hanson îl privea fix pe Jonah — Arătaţi de parcă aţi fi pe cale să explodaţi, deci spuneţi-ne ce aţi aflat, insistă O’Malley — Cea mai bună prietenă a Aurorei mi-a împărtăşit faptul că Aurora era îndrăgostită de profesorul ei de engleză Ea susţine că Aurora a decis să meargă să campeze, doar pentru a-l impresiona şi este aproape sigură că Aurora i-a spus şi lui şi tuturor colegilor din clasă despre excursie Expresia lui Hanson se transformă într-un zâmbet — Deci ştia că este acolo — Foarte interesant, spuse Lightman, pe un ton neutru ca întotdeauna Mai ales dacă analizăm această informaţie împreună cu faptul că a avut o relaţie cu una dintre fostele lui eleve — Ei bine, am aflat mai multe despre acest subiect, spuse O’Malley Aparent, Mackenzie este căsătorit cu acea fostă elevă şi au trei copii împreună Deci, în prezent, numele ei este Pria Mackenzie Jonah nu ştia ce să creadă — Uau, în regulă Ar trebui să discutăm cu ea puţin mai târziu, dar, deocamdată, să-l chemăm pe Mackenzie la secţie Şi pe Topaz, care sunt convins că va avea mai multe de spus despre el Topaz se prezentă imediat la secţie, susţinând că se afla în centru la cumpărături Odată ce Jonah intră în încăpere, Topaz atacă direct, fără a aştepta să i se pună vreo întrebare — Aţi început să-l investigaţi pe domnul Mackenzie? — Nu vă pot da detalii despre acest lucru, dar da, răspunse Jonah Aceasta este una dintre principalele noastre linii de investigaţie — Şi bănuiesc că eu reprezint cea de-a doua persoană de interes, nu-i aşa? întrebă ea — Toţi cei şase membri ai grupului, care erau prezenţi când Aurora a dispărut sunt consideraţi persoane de interes, răspunse Jonah Cu toţii ne puteţi furniza informaţii despre ce s-a întâmplat şi mi-aş dori să ne ajutaţi în acest sens — Deja vă ajut, spuse ea — Apreciez ajutorul furnizat în legătură cu prietenele Aurorei, zise el Cu toate acestea, mai avem câteva întrebări să vă punem Să începem mai întâi cu domnul Mackenzie — Daţi-i drumul, spuse Topaz, ridicându-şi bărbia — Când v-aţi întâlnit cu el pe malul râului, vă aflaţi în apropierea locului unde erau ascunse drogurile, nu-i aşa? — Da, v-am spus deja acest lucru — Dar nu le-aţi spus şi prietenilor dumneavoastră, zise el Ceea ce mi se pare ciudat, având în vedere că aţi discutat în detaliu despre cele întâmplate, de nenumărate ori Obrajii lui Topaz se înroşiră puţin, dar ea nu făcu mai mult decât să ridice din umeri — Stabiliserăţi împreună cu el să vă întâlniţi? — Nu! răspunse Topaz tăios Bineînţeles că nu N-aveam nici cea mai vagă idee că avea să fie acolo şi oricum nu eram interesată de el — Nu-i vindeaţi droguri? — Ce? Nu fiţi naiv, zise Topaz, dar se înroşi şi mai tare Jonah îşi dădu seama că fie nimerise la fix, fie era pe aproape — Nu suntem interesaţi de vânzarea drogurilor, doar de Aurora, spuse el, cu grijă — Ştiu şi chiar nu făceam asta Topaz clătină repede din cap Faptul că mă aflam acolo a fost o simplă coincidenţă Important este că el era acolo şi că în timp ce se îndepărta, ar fi putut vedea drogurile — În regulă, spuse Jonah, în timp ce-şi nota în minte să-l preseze pe Mackenzie în legătură cu acel subiect — Ce fel de psihopat nenorocit ar fi violat-o? întrebă Topaz dintr-odată Era doar un copil — Dacă nu vă supăraţi, aţi putea să-mi spuneţi dacă dumneavoastră eraţi activă sexual la vârsta ei? întrebă Jonah Topaz îşi ridică privirea sclipitoare şi furioasă — Este cu totul altceva! Eu eram complet diferită de ea Ştiam ce fac Înţelegeam şi nu eram copilăroasă, ca ea — Cu toate acestea, cineva a considerat-o atractivă din punct de vedere sexual, insistă Jonah Dumneavoastră voiaţi să aruncaţi vina pe Andrew Mackenzie, dar de fapt, cred că aveţi dubii în legătură cu soţul dumneavoastră, nu-i aşa? V-a spus că l-am intervievat în legătură cu Aurora? Topaz îşi încrucişă braţele într-o poziţie aparent defensivă, dar apoi respiră adânc şi zise: — Da, mi-a spus că v-a explicat faptul că a încercat să o sărute pentru că era gelos şi ştiam asta Voia să-mi demonstreze că mai existau şi alte fete care-l plăceau, dar ea l-a refuzat şi a plecat — A încercat să o forţeze? — Nu cred, spuse Topaz Vreau să zic cred că s-a enervat că Aurora l-a făcut să arate prost în faţa celorlalţi, dar atât — Şi nu a mers după ea? — Din câte am văzut eu, nu, răspunse ea, încet Eu am plecat cu Brett Deja devenise interesat şi eu eram entuziasmată El era tipul pe care şi-l doreau toate fetele, aşa că presupun că din cauza asta mi se părea atât de interesant Topaz oftă exasperată De ce insistaţi să vă concentraţi asupra adolescenţilor, în loc de profesor? — Îl vom interoga şi pe el, o asigură Jonah Ştiu că îl suspectaţi — Şi dumneavoastră l-aţi suspecta dacă aţi fi văzut cum o privea, zise ea, făcând o grimasă Era suficient ca Aurora să deschidă gura şi el deja zâmbea şi-i spunea cât de minunată era Era foarte greşit totul Jonah se consultă pentru câteva clipe cu Lightman şi Hanson Se simţea obosit şi cu mintea supraîncărcată Avea nevoie ca ei să-l menţină concentrat şi să se asigure că nu uita nimic Cu toate acestea, nu fu prea încântat când Hanson îi spuse veselă: — Am găsit-o pe Zofia Wierzbowski Are profil de Facebook şi îşi spune Zofia Wier Sunt sigură că este ea Colegiul Southampton apare în secţiunea de educaţie a profilului ei — În regulă, spuse Jonah, încercând să nu trădeze nicio reacţie Locuieşte în apropiere? — Nu, locuieşte în Wroclaw sau cum s-o pronunţa Dar i-am trimis un mesaj şi, în cazul în care nu-mi răspunde, voi încerca să obţin numărul ei de telefon — Grozav, zise el, deşi simţea fix opusul Mai aveţi ceva să-mi comunicaţi? — Deocamdată nu, spuse Lightman şi Hanson clătină din cap — Hanson, este posibil să am nevoie de tine în camera de interogatoriu Jonah se îndreptă spre biroul lui, dar se răzgândi şi merse să-şi mai facă o cafea Băuse deja prea multă, dar spera că în cele din urmă avea să-şi facă efectul şi că avea să-i scoată mintea din ceaţă Fosta iubită a lui Mackenzie ajunse la secţie înaintea lui Mackenzie Jonah o urmări în timp ce era condusă înăuntru Purta un cardigan moale peste un top larg, tip tunică Avea o siluetă rotunjoară şi păr şaten gri, tuns scurt şi uşor ondulat Când se întoarse spre Hanson, care o conducea înăuntru, îi zâmbi călduros Era învăluită într-o aură copleşitoare de dragoste maternă Brusc, Jonah simţi vinovăţie faţă de propria-i mamă, care nu avusese niciodată acel spirit matern Sentimentul de vinovăţie se datora şi faptului că nu fusese să o viziteze cu o seară înainte şi nu apucase nici să o sune Era cazul să facă ceva în acea privinţă, drept urmare luă un marker şi notă cuvântul „Mama” pe carneţelul de pe birou înainte de a se îndrepta spre Hanson şi fosta iubită a lui Mackenzie În timp ce se apropia de ele, realiză că uitase numele femeii Vru să o întrebe pe Hanson, când ea se opri în faţa uşii, privindu-l întrebătoare, dar, dat fiind faptul că uşa era deschisă, se gândi că femeia avea să-l audă — Participă şi tu la acest interviu, îi spuse lui Hanson şi intrară Jonah îi mulţumi femeii pentru că se prezentase şi îşi petrecu o vreme notându-şi data şi ora în carneţel, dar tot nu reuşi să-şi amintească numele ei Făcu o altă notiţă şi înclină carneţelul spre Hanson Nu-mi amintesc numele ei Poţi să începi tu interviul te rog? Hanson clătină uşor din cap, schiţând un zâmbet — Diana, te deranjează dacă înregistrăm acest interviu? — Nicio problemă, zise ea, afişând din nou acel zâmbet călduros, în timp ce ochii i se îngustau în spatele ochelarilor cu ramă groasă Hanson întinse mâna spre reportofon, ezitând, şi Jonah îi făcu semn cu mâna — Chiar te rog, zise Jonah — Aici Ofiţer Hanson şi Inspector Şef Jonah Sheens Persoana intervievată este Diana Pitman-Wells Jonah îşi notă numele, după care se lăsă pe spate, ascultând în timp ce Hanson îi adresa femeii primele întrebări Diana vorbea deschis şi era încântată să le povestească cele întâmplate în noaptea dispariţiei Aurorei Declaraţia ei confirma spusele lui Mackenzie şi anume faptul că au campat, că au adormit înainte de miezul nopţii şi că s-au trezit la ora 07:00 Fiind mulţumit de cele aflate, Jonah o rugă să le povestească despre relaţia ei cu Andrew Mackenzie, mai exact despre cum decurseseră lucrurile cu o lună şi jumătate înainte de acea noapte şi ce se întâmplase cu relaţia lor ulterior Destrămarea treptată a relaţiei lor reprezenta cel mai interesant aspect al poveştii pentru Jonah — Practic, după acea noapte, lucrurile au început să meargă tot mai prost Îi dispăruse eleva Asta am înţeles, dar restul nu Am aflat amândoi veştile când ne-am întors la el acasă duminică seara Pornisem televizorul pentru a ne uita la ceva Nu-mi mai amintesc la ce, dar probabil la vreo dramă, pentru că erau preferatele lui Oricum, înainte să înceapă filmul, am prins ştirile Cred că din clipa aceea a încetat să mai fie iubitul meu — Cum aşa? Femeia respiră adânc şi înghiţi — Mă scuzaţi Este de-a dreptul ridicol Am o căsnicie fericită şi lucrurile acestea s-au întâmplat acum 30 de ani, dar vorbind despre asta Presupun că nu uiţi niciodată de orgoliul rănit Schiţă un zâmbet Încă îmi amintesc cum stăteam pe canapea, aproape căţăraţi unul peste celălalt, obosiţi şi puţin mahmuri Şi, dintr-odată, el s-a ridicat şi m-a dat la o parte Se holba pur şi simplu la televizor şi nu voia să-mi spună ce se întâmplase A trebuit să-mi dau seama singură din reportajul care spunea că era vorba despre o elevă de la şcoala lui — Părea supărat? întrebă Hanson — Mai mult decât supărat, zise ea Tremura Apoi l-a sunat pe directorul şcolii pe numărul de acasă, pentru a afla ce ştia el şi ce avea de gând să facă în acea privinţă Apoi l-a întrebat ce ar trebui să facă el şi nu cred că a primit un răspuns prea clar După ce a închis telefonul, l-am întrebat ce spusese directorul, dar nu mi-a răspuns Stătea acolo şi privea în gol Nu părea să mă audă Apoi, brusc, a ieşit din casă Jonah aşteptă ca femeia să continue, dar ea nu mai spuse nimic — A ieşit din casă? — Da Femeia păru să-şi revină Nu mi-a dat nicio explicaţie până am mers după el la maşină Parcă aş fi vorbit cu un drogat L-am întrebat de trei ori unde se ducea şi, în cele din urmă, păru să mă audă Mi-a spus că avea să se alăture echipei de căutare şi că puteam să-l acompaniez dacă voiam Dar, sinceră să fiu, nu cred că-i păsa ce făceam — O reacţie cam ciudată, nu credeţi? întrebă Hanson — Aşa mi s-a părut şi mie, aprobă femeia Dar presupun că mi-am dat seama că şi eu aş fi fost supărată dacă mi-ar fi dispărut un elev În plus, nu-i fusese profesor de prea mult timp Probabil că se simţea cumva responsabil — L-aţi mai auzit menţionând-o pe Aurora şi înainte de acea noapte? întrebă Jonah — Hm Din câte îmi amintesc eu, nu Diana ridică din umeri Vorbeam despre elevi la modul general şi eram oricum mult prea preocupaţi să ne plângem de conducere şi de hârţogărie Dar după acea noapte, ajunsese să vorbească numai despre ea — Vi s-a părut un comportament nesănătos? întrebă Hanson Jonah îşi notă în minte faptul că trebuia să discute cu Hanson despre genul de întrebări care influenţau răspunsul, întrebarea ei nu fusese foarte greşită, dar nu-şi permiteau să facă nicio greşeală în acea anchetă Dacă se dovedea faptul că Mackenzie fusese implicat în moartea Aurorei, poliţia şi practicile lor aveau să fie supuse unei cercetări amănunţite — Nu ştiu, spuse Diana, tulburată — Aţi putea să ne descrieţi comportamentul lui după acea noapte? întrebă Jonah Expresia femeii îşi pierduse acel şarm matern şi părea îndurerată — Îmi amintesc că a încetat să mai facă altceva, zise ea În următoarele săptămâni, tot ce făcea era să o caute, să citească ziarele şi să lipească afişe cu ea Lipise o hartă pe peretele din bucătărie şi prinsese bolduri de ea pentru a marca locul în care campase Aurora şi locul în care domniserăm noi Îmi amintesc perfect acest lucru Relaţia noastră se redusese la nişte bolduri şi nici măcar nu vorbea despre noi Nu vorbea decât despre cât de mult regreta faptul că nu auzise nimic în acea noapte, că nu se oprise mai devreme din mers pentru a fi mai aproape de ea — V-a lăsat impresia că voia s-o găsească? întrebă Jonah, încet — Da, spuse ea Era disperat să o găsească el însuşi Se şi împrietenise cu inspectorul şef de la acea vreme Îl suna ca să-i sugereze diverse piste şi chiar s-a oferit şi să vorbească cu prietenii ei de la şcoală — Presupun că toate aceste lucruri v-au afectat relaţia, zise Jonah — Mai exact, au pus capăt relaţiei noastre, îl corectă ea După trei luni în care fusesem complet invizibilă pentru el şi în care îmi petreceam timpul ascultându-l bombănind despre unde ar putea fi ea, m-am săturat Nu mai conta cât de mult îl compătimeam sau cât de rău îmi părea pentru acea fată Nu puteam accepta să fiu invizibilă pentru bărbatul pe care-l iubeam Jonah dădu din cap Povestea ei era extrem de interesantă De-a lungul carierei sale mai întâlnise criminali care încercaseră să iniţieze căutări ale victimelor Întâlnise iubiţi, taţi, soţii şi chiar o fiică care reprezentaseră imaginea implicării publice în anchete, până ca poliţia să descopere adevărul Dar în acele cazuri, comportamentul respectiv era rezervat strict pentru apariţiile publice, pentru momentele în care puteau juca rolul de membri îndureraţi ai familiei Ei nu fuseseră obsedaţi de vânătoare, fapt care-i şi dăduse de gol În plus, obsesia lui Mackenzie de a o găsi pe Aurora îi amintea lui Jonah de propria-i obsesie Oare şi în cazul lui Mackenzie acea obsesie se estompase în timp, fără a dispărea vreodată complet? — În ceea ce priveşte excursia cu cortul, zise el, gândindu-se la ce-i spusese Becky Morrison Vă amintiţi cu cât timp înainte aţi planificat-o? — Ah, da, cred că I-a luat câteva săptămâni să mă convingă, deci am planificat-o cu mult timp înainte — Şi stabiliserăţi şi locul în care aveaţi să mergeţi? Diana se încruntă — Din câte îmi amintesc, am vorbit mult despre asta El voia să facă o drumeţie lungă, în timp ce eu voiam una scurtă pentru a avea timp să mă văd şi cu sora mea în ziua aceea Deci nu ştiu sigur Probabil că am stabilit locaţia cu câteva zile înainte Jonah dădu din cap — Vă mai amintiţi cumva care dintre dumneavoastră a sugerat locaţia? — Îmi pare rău, dar chiar nu-mi mai amintesc, răspunse Diana Oricum trebuie să fi fost încântată de locaţie, pentru că se afla în apropiere Jonah dădu iar din cap, gândindu-se la posibilitatea premeditării Oare Mackenzie chiar intenţionase să o îmbete pe iubita lui, ca apoi să se furişeze de lângă ea? Şi care chiar îşi organizase tot weekendul în aşa fel încât să o vadă pe Aurora? Doar ştia că avea să fie acolo cu nişte prieteni, nu singură Sau oare să fi plănuit totul împreună cu Aurora? Să fi reprezentat oare vorbele ei un mesaj codat pentru el, pe care restul clasei să nu-l fi înţeles? — Aş putea să vă mai adresez o ultimă întrebare? continuă el, conştient de liniştea care se lăsase în încăpere — Desigur — În opinia dumneavoastră, de persoană care l-a cunoscut bine, aţi descrie comportamentul lui drept suspect? V-aţi gândit vreodată că ar fi putut exista ceva nepotrivit între el şi eleva lui? Jonah observă cum faţa ei se înăspri — Nu am crezut niciodată asta L-am considerat întotdeauna un om bun şi cred că a rămas la fel, dar presupun că a trecut mult de atunci Ea clătină din cap Este atât de greu să fii sigur de ceva! Încep să mă întreb dacă mi-l amintesc cum era de fapt sau dacă imaginea mea despre el s-a schimbat în timp — Nu puteţi spune nimic sigur? — Ce-aş putea spune? întrebă Diana, părând tristă Nu vreau să cred că a fost implicat în vreun fel şi nici nu am crezut vreodată că ar fi fost implicat Nu ştiu mai mult de atât — Vă mulţumesc, zise el Ne-aţi fost de mare ajutor Jonah opri reportofonul şi se ridică, lăsând-o pe Hanson s-o conducă pe Diana spre ieşire, în timp ce el se retrase în biroul său Aproape că ajunsese în sanctuarul său, când uşa Departamentului de Investigaţii Criminale se deschise şi Jonah îl văzu pe O’Malley făcându-i loc lui Andrew Mackenzie să intre Hanson şi Diana se aflau la doar câţiva metri distanţă Fosta iubită se opri brusc şi îşi duse mâna la gură Mackenzie o observă imediat după şi îi aruncă o privire speriată 26 Aurora Sâmbătă, 23 iulie 1983, 02:50 Frigul o trezise pe Aurora sau poate tremuratul Întregul ei corp era cuprins de convulsii, de un tremurat care-i făcea dinţii să-i clănţăne în gură Avea gura atât de uscată încât îi era greu să respire Nu voia să iasă din căldura sacului de dormit, nu voia să se mişte, dar setea nu-i dădea pace După ce se ghemui şi încercă s-o ignore o vreme, desfăcu fermoarul sacului de dormit şi ieşi cu greu din el Pentru o clipă, dându-şi seama că era înconjurată de întuneric, se simţi dezorientată Lumina puternică a focului de tabără dispăruse şi nu se vedea nici luna pe cer Încă tremura şi îşi ţinea braţele încrucişate Încercă să-şi dea seama în ce direcţie trebuia să meargă Încercă să-şi amintească din ce direcţie venise Îşi aranjase intenţionat sacul de dormit în aşa fel încât să nu-i vadă pe restul, drept urmare, pentru a-i găsi, trebuia să meargă în direcţia în care dormise cu picioarele Aurora făcu paşi mici, ezitând Nu vedea nimic Oare de ce lăsaseră focul să se stingă? În cele din urmă, începu să vadă, printre trunchiurile copacilor, o lumină roşie, la nivelul solului, asemenea reflectoarelor de la baza unei scene Ieşi în luminiş, dar nu găsi pe nimeni acolo Nu mai rămăsese mai nimic din focul de tabără, doar cenuşă şi tăciuni roşu-portocalii Nu mai plângea nimeni, nu mai era muzică şi nu se mai vorbea În afară de vântul care susura printre frunzele copacilor, nu se auzea nimic Şi ei îi era în continuare frig, chiar foarte frig Aurora se apropie de rămăşiţele focului şi se lăsă pe vine lângă el Încercă să sufle, pentru a-l aţâţa, după care privi în jur, căutând lemne de foc Găsi o legătură de crengi, nu departe de cele câteva doze de bere rămase Decise să deschidă o doză de bere şi bău trei guri din ea, dar se simţi la fel de însetată ca înainte Încă mai tremura când lăsă doza jos Încercă să desfacă legătura de crengi, dar degetele ei erau greoaie şi stângace şi îi alunecară de patru ori, până îşi pierdu răbdarea Trase de o creangă lungă şi groasă, până ieşi din legătură, apoi repetă acţiunea până reuşi să scoată trei crengi pe care să le pună peste tăciunii aprinşi Dacă n-ar fi tremurat atât de tare, probabil că nici nu s-ar fi obosit Ar fi lăsat albeaţa luminoasă şi frumoasă a focului neatinsă, pentru a o putea privi Dar simţea frigul până în măduva oaselor, aşa că aruncă pe rând crengile peste tăciuni Pe ultima o recuperă, amintindu-şi că avea nevoie de ceva cu care să aţâţe focul Stătea aplecată, folosindu-se de băţul lung pentru a întoarce crengile, când auzi un sunet Semăna cu scârţâitul unor paşi pe pământul uscat Privi repede în spate, simţindu-şi inima bătând puternic în piept Scrută speriată copacii, dar vedea pete albastru deschis din cauza focului şi nu putea distinge nimic Pentru o clipă se întrebă dacă nu cumva i se păruse, dar observă ceva mişcându-se Cu siguranţă era cineva acolo 27 Jonah nu îl abordă pe profesor ca pe o persoană pe care intenţiona s-o preseze până îşi pierdea controlul, deoarece Mackenzie părea şi aşa destul de fragil şi răspundea la presiune cu disperare, în loc de furie sau panică Avocatul cel tânăr şi rece al lui Mackenzie apăru la puţin timp după el Jonah îl consideră dificil, mai ales din cauza faptului că ochelarii lui cei bine lustruiţi reflectau lumina ori de câte ori îşi întorcea capul şi făcea asta des Acea lumină supărătoare îl enervă pe Jonah de la bun început Se hotărî să menţioneze comentariile făcute de Becky Morris încă de la început, deoarece nu voia să-i permită lui Mackenzie să rămână în siguranţa stării sale de şoc — Una dintre prietenele Aurorei ne-a sugerat faptul că Aurora v-ar fi spus despre excursia cu cortul din acea noapte şi despre locul în care avea să campeze, zise el De fapt, această persoană susţine că Aurora ar fi spus aceste lucruri de faţă cu toţi colegii ei, dar că mesajul vă era adresat dumneavoastră Mackenzie păru uluit — Nu-mi amintesc să fi spus aşa ceva, zise el Chiar deloc Iar eu şi Diana stabilisem cu câteva săptămâni înainte să mergem în acea excursie — Dar nu aţi stabilit şi traseul, nu-i aşa? — Noi Ba eu cred că da Privirea lui trecea de la Hanson la Jonah şi invers Diana v-a spus ceva diferit? Eu nu nu cred că aş fi lăsat acest detaliu pentru ultima clipă Şi aşa era destul de complicat, pentru că trebuia să ne întâlnim undeva, ca ea să nu trebuiască să meargă prea mult pe jos şi ca eu să pot merge mai mult El clătină din cap Sunt sigur că aş fi planificat aceste lucruri din timp — Nu puteţi confirma acest lucru? — Clientul meu v-a spus deja tot ce-şi aminteşte, interveni avocatul — În acest caz, zise Jonah, schiţând un zâmbet spre Mackenzie, vă rog să-mi descrieţi relaţia dumneavoastră cu Aurora Jonah se aşeză mai bine în scaun, pentru a semnala faptul că mai aveau multe de discutat — Eram profesorul ei, zise Mackenzie, uşor disperat V-am spus şi ieri cât de mult îi admiram inteligenţa — Ce părere credeţi că avea ea despre dumneavoastră? Mackenzie ridică din umeri, uşor jenat — Probabil că era încântată de faptul că-mi plăceau lucrările ei Şi se simţea singură Cred că cred că mă număram printre puţinele persoane care discutau cu ea despre literatură — Ce fel de literatură? — Clasicii şi autorii consacraţi ai literaturii moderne americane, răspunse el imediat — Pare că vă amintiţi foarte bine — Pentru că acelea erau lucrurile care contau pentru mine, zise Mackenzie, aplecându-se în faţă şi vorbind precipitat şi cu certitudine Eram profesorul ei şi îmi plăcea să predau Încă îmi place Acel puseu de energie păru să se evapore şi Mackenzie se lăsă iar pe spătarul scaunului — Cu toate acestea, aveţi antecedente în ceea ce priveşte incapacitatea de a impune limite clare între dumneavoastră şi elevi, zise Jonah Un părinte îngrijorat a depus o plângere împotriva dumneavoastră, mai târziu în cariera dumneavoastră Aţi început o relaţie cu o elevă, care ulterior v-a devenit soţie — Nu era eleva mea, spuse Mackenzie imediat Ceea ce s-a întâmplat între noi a avut loc doar după ce a absolvit şcoala Şi aveţi cuvântul meu că nici nu mi-a trecut prin cap aşa ceva până să mă întâlnesc cu ea într-un bar, în octombrie Nu am făcut nimic greşit şi acea mamă care a depus plângere nu a făcut decât să reacţioneze la faptul că fiul ei fusese suspendat — Deci când v-aţi reîntâlnit, câţi ani avea? Optsprezece sau nouăsprezece? întrebă Jonah — Optsprezece, dar la scurt timp după aceea a împlinit nouăsprezece — Şi dumneavoastră câţi ani aveaţi? — Douăzeci şi şase Jonah dădu încet din cap — Şi când v-aţi întâlnit cu ea întâmplător, aţi fost imediat interesat? — Nu, nu am fost, răspunse Mackenzie Eram doar bucuros să aflu ce făcea Pri era acolo cu prietenii ei de la universitate, ceea ce m-a bucurat, mai ales că am ştiut întotdeauna că avea să reuşească în viaţă Fusese acceptată la Oxford şi acela era exact locul perfect pentru ea Am vorbit despre muncă şi despre ce-i plăcea şi ce-i displăcea ei şi, în cele din urmă, am stabilit să ne întâlnim cu o altă ocazie — Şi nici ea nu păruse interesată mai înainte? întrebă Jonah Nu aţi simţit că ar fi fost îndrăgostită de dumneavoastră pe vremea când vă era elevă? Mackenzie deschise gura, dar ezită Avea o expresie mai mult decât îndurerată Jonah o simţi pe Hanson foindu-se în scaun — Posibil, zise Mackenzie Eu eram profesorul tânăr din şcoală, motiv pentru care probabil că am fost mai idolatrizat decât ar fi fost cazul — Credeţi că acest lucru este valabil şi în cazul Aurorei? Mackenzie făcu o grimasă — Nu ştiu Probabil — Probabil? Mackenzie lovi masa cu degetul — Nu ştiţi cum este să fii singurul bărbat tânăr pe care-l cunosc majoritatea dintre acele fete într-o perioadă a vieţii lor când romantismul reprezintă cel mai important lucru pentru ele? În primul an, am primit opt trandafiri de Valentine’s Day Adică, pentru numele lui Dumnezeu, erau înconjurate de băieţi fără minte, iar eu eram puţin mai mare şi nu eram complet cretin din punct de vedere emoţional În plus, erau nevoite să se concentreze asupra mea timp de o oră încontinuu Evident că toate credeau că sunt îndrăgostite de mine Jonah îi aruncă o privire lui Hanson, care părea foarte îngândurată — Credeţi că şi sora Aurorei era interesată de dumneavoastră? întrebă ea Mackenzie zâmbi ironic — Topaz era complet diferită Ea nu voia decât să mă facă pe mine să fiu interesat de ea Ea voia ca toată lumea, toţi bărbaţii, toţi băieţii, inclusiv umbra ei, Coralie, să o dorească Hanson se încruntă — Credeţi că exista ceva mai mult între ea şi Coralie, decât simplă prietenie? — Nu în adevăratul sens al cuvântului, răspunse Mackenzie Nu cred că au format niciodată un cuplu sau ceva, dar sunt sigur că interesul lui Coralie faţă de Topaz era sexual Toate cadrele didactice din şcoală considerau că este bisexuală Jonah consideră acea informaţie extrem de interesantă Dacă Coralie o voia pe Topaz numai pentru ea, ar fi avut un motiv întemeiat să-l urască pe Connor şi chiar să-l acuze în faţa poliţiei — Deci, când aţi văzut-o pe Topaz în acea noapte, lângă râu, nu s-a întâmplat nimic între voi? întrebă Jonah Mackenzie râse zgomotos — Bineînţeles că nu Oi fi fost eu tânăr, dar chiar şi atunci eram conştient de faptul că fetele ca ea nu creează decât probleme — Deci nu planificaserăţi să vă întâlniţi? — Nu! zise Mackenzie După cum am spus, nu aveam nici cea mai vagă idee că se aflau acolo şi, sincer să fiu, nici nu m-a prea încântat acest lucru — Nu v-aţi întâlnit cu ea ca să achiziţionaţi droguri? Mackenzie păru cu adevărat şocat Se lăsă un scurt moment de tăcere — De ce aş fi făcut una ca asta? Eu nu eram consumator, iar Topaz nu era furnizor Mackenzie tăcu câteva clipe, după care întrebă, părând curios: Era furnizor? — Să o spun altfel, zise Jonah Topaz v-a văzut pe malul râului şi nu le-a zis nimic despre asta prietenilor ei, chiar dacă au discutat de nenumărate ori despre cele întâmplate în acea noapte Mie, acest lucru îmi sugerează că există ceva suspect legat de acea întâlnire Dumneavoastră nu? Profesorul îl privi şi râse uşor În opinia lui Jonah, Mackenzie nu râdea de amuzament, ci de absurditatea situaţiei — Nu este Mackenzie clătină din cap Nu a fost nimic suspect sau planificat la acea întâlnire — Deci nu v-a arătat niciun loc interesant când v-aţi întâlnit? — Ce loc interesant? Nu era decât un loc de campare Mackenzie părea confuz şi Jonah decise să nu mai insiste pentru moment, pentru a-şi acorda nişte timp de gândire Lui Jonah nu-i plăcu expresia lui O’Malley De îndată ce intră în Departamentul de Investigaţii Criminale, Sergentul se îndreptă spre el ţinând telefonul în mână Avea aura unui mesager de veşti rele — Tocmai s-a împuţit situaţia pe Twitter, anunţă O’Malley şi Jonah îi luă stresat iPhone-ul din mână Pe ecranul telefonului apărea contul de Twitter al canalului de ştiri BBC News ŞTIRI DE ULTIMĂ ORĂ: Profesorul Aurorei Jackson a fost chemat la secţia de poliţie pentru a fi interogat Linkul ataşat postării conducea la o poză clară, făcută de peste drum, care-l înfăţişa pe Andrew Mackenzie în timp ce era condus în secţia de poliţie — La dracu’! — Asta am spus şi eu, comentă O’Malley — Asta este o poză făcută de jurnalişti, spuse Jonah — Nu sunt eu vinovatul, dar mă ofer să merg să-l întreb pe ofiţerul care l-a adus pe Mackenzie la secţie dacă este complet idiot sau dacă are o altă explicaţie mai bună — Chiar te rog, zise Jonah, supărat, mai degrabă decât furios Acest gen de publicitate punea presiune asupra anchetei, iar el nu era sigur în legătură cu Mackenzie Nu era pregătit nici să-l aresteze, nici să-l elibereze Îl avertizase pe profesor să se aştepte la o şedere peste noapte Jonah avea la dispoziţie 48 ore pentru a-l interoga, după care trebuia să-l aresteze sau să-l elibereze şi, aparent, era nevoit să profite la maxim de timpul rămas Jonah încercă să se pregătească psihic pentru conversaţia cu Comisarul Şef Mai mult ca sigur că Wilkinson avea să fie furios Wilkinson aflase deja despre furtuna iscată pe mediile de socializare Era clar nemulţumit, dar nu credea că vreunul dintre membrii echipei lui Jonah ar fi putut fi responsabil, lucru care îl linişti pe Jonah, deoarece ar fi fost foarte uşor pentru Comisarul Şef să o acuze pe Hanson, ea fiind cea mai nouă membră a echipei, despre care nu ştiau încă prea multe — Privind partea plină a paharului, operatorii centralei m-au anunţat că a sunat o fată care crede că a fost abuzată sexual de Mackenzie, continuă Wilkinson Iar mama unei alte fete a sunat să-l acuze de acelaşi lucru în numele fiicei sale Iată beneficiile mijloacelor de socializare, adăugă Wilkinson sec — În regulă Vom verifica aceste afirmaţii, răspunse Jonah — Aşa să faceţi şi să faceţi totul ca la carte Şi foloseşte cât mai multe resurse pentru a-l investiga pe Mackenzie — Da, domnule Jonah părăsi biroul lui Wilkinson şi se îndreptă gânditor spre echipa lui Toţi trei subordonaţii săi erau aşezaţi la birourile lor şi îşi ridicară privirea spre el, nerăbdători — După cum probabil că aţi văzut deja, suntem în atenţia mass-mediei Dat fiind acest lucru şi faptul că avem doar 48 de ore la dispoziţie să-l interogăm pe Mackenzie fără a fi nevoiţi să-l punem sub acuzare, înseamnă că trebuie să ne concentrăm asupra lui, chiar dacă există în continuare motive să-l suspectăm pe Connor Ben, te rog să te ocupi de şederea peste noapte a lui Mackenzie şi să iei legătura cu soţia lui pentru a stabili un interviu cu ea De asemenea, trebuie să contactăm din nou toate şcolile la care a profesat Presează-i pentru a vedea dacă au omis să ne spună ceva pentru a-şi proteja imaginea — Desigur — Mi-a venit o idee în ceea ce priveşte toată povestea asta cu Topaz care i-ar fi vândut droguri lui Mackenzie, zise O’Malley Când am vorbit cu furnizorii de droguri cu privire la vânzarea de dextroamfetamină, unul dintre tipi a menţionat o fată brunetă, pe care nu o mai văzuse până atunci şi care i-a vândut o cantitate mică Cred că Topaz a luat nişte dextroamfetamină din stocul ascuns şi acesta este motivul pentru care nu le-a spus prietenilor ei că s-a întâlnit cu Mackenzie Jonah procesă informaţia — Deci ea era fata brunetă, zise el — Ea era fata brunetă, aprobă O’Malley — Genială idee Sun-o şi vezi dacă reuşeşti să o determini să recunoască acest lucru O’Malley rânji — În regulă Sunt sigur că voi găsi o cale — Domnule, eu de ce aţi vrea să mă ocup? întrebă Hanson — Momentan, te rog să contactezi familia Jackson şi să-i pui la curent cu privire la profesorul pe care îl interogăm şi căruia nu-i putem dezvălui încă numele Explică-le că există motive întemeiate pentru care l-am adus la secţie să-l intervievăm, dar că în momentul de faţă nu avem nicio certitudine, motiv pentru care nu l-am arestat încă şi aşa mai departe Sunt convins că ştii ce să le spui — Da, domnule — După ce rezolvi asta, aş vrea să te concentrezi din nou pe Connor — Da, domnule Urmă o mică pauză, după care Hanson întrebă: — Vreţi să vă acompaniez mâine în timpul interviului cu Mackenzie? — Asta depinde de ce va descoperi Ben, răspunse Jonah Lightman se ridică, probabil pentru a merge să rezolve problema şederii lui Mackenzie peste noapte Jonah o privi pe Hanson, care părea tulburată — Crezi că ar fi trebuit să-l mai întrebăm ceva? — Sunt de părere că el este cel mai promiţător suspect Se afla în apropiere, ştia că Aurora este acolo şi are o predilecţie pentru fete tinere, altfel nu s-ar fi cuplat cu o fată de optsprezece ani Jonah se sprijini de biroul aflat în faţa ei — Cu toate acestea, nu putem fi siguri, zise el, încet Există trei posibilităţi Pe de o parte, poate fi vorba despre un profesor de 26 ani, care este conştient de faptul că majoritatea elevelor sale din anii terminali îl plac, dar el nu o place decât pe una dintre ele Totuşi, nu face nimic în această privinţă, deoarece ştie că este interzis Ulterior, se întâlnesc din întâmplare într-un bar şi el realizează că împărtăşesc aceleaşi sentimente şi că relaţia lor este posibilă acum Şi, deşi ştiau dintotdeauna că se potrivesc, viaţa le confirmă acest lucru Şi aşa ajung să se căsătorească şi să aibă copii — În regulă, spuse Hanson — Pe de altă parte, poate fi vorba despre un profesor de 26 ani, care, deşi este conştient că nu ar trebui să-i placă de o elevă, nu se poate abţine Cei doi flirtează, deşi el ştie că este greşit Posibil să se şi sărute odată, când sunt singuri, promiţându-şi reciproc să nu împărtăşească nimănui despre cele întâmplate, iar ei nu-i este permis să spună că formează un cuplu decât după mai multe luni — Hm, da — Şi apoi mai există o ultimă posibilitate Poate fi vorba despre un profesor care a convins mai multe fete tinere că sunt îndrăgostite de el şi că el simte acelaşi lucru pentru ele Le-a sedus şi apoi le-a manipulat să ţină totul secret Şi pentru că şi-a ales bine victimele, tactica lui funcţionează Şi apoi, una dintre acele fete creşte şi, fiind în continuare interesată de el, Mackenzie decide să o ia de nevastă, pentru că cine ar suspecta vreodată un bărbat fericit, căsătorit cu o femeie tânără şi frumoasă? Se lăsă un scurt moment de tăcere şi Hanson dădu din cap — Deci trebuie să aflăm care dintre aceste variante reprezintă povestea adevărată, nu-i aşa? — Da, aprobă Jonah Dar ţine cont de faptul că o persoană poate avea mai multe feţe Pe atunci, Mackenzie putea fi atât bărbatul care-şi dorea o familie şi o carieră de succes, cât şi bărbatul desfrânat de douăzeci şi ceva de ani, care nu putea rezista tentaţiei de a se cupla cu eleve Circumstanţele influenţează acest lucru, deci partea cea mai dificilă este să identificăm care dintre versiunile lui Mackenzie şi ale celorlalte persoane erau prezente acolo, în acea noapte Oare Connor Dooley care se afla acolo era academicianul stăpân pe sine sau adolescentul furios, care era adesea implicat în bătăi şi care era abuzat de tatăl său? Oare Brett Parker din acea noapte era atletul conştiincios sau sportivul libidinos care îşi făcea de cap cu fete foarte tinere? Hanson începu să se joace cu buza, gânditoare — Într-o anumită măsură, oricare dintre ei ar fi putut fi oricine, zise ea Dar nu văd cum am putea afla ce s-a întâmplat cu adevărat dacă nu punem presiune pe ei — Posibil să ai dreptate, spuse Jonah, dar trebuie să găsim momentul potrivit pentru asta În regulă Ar fi cazul să merg să-mi iau bicicleta şi să joc rolul fiului devotat Nu staţi prea mult peste program, altfel o să mă faceţi să mă simt prost 28 Connor Sâmbătă, 23 iulie 1983, 05:20 Simţi mahmureala de dinainte să se trezească complet Capul îi bubuia, simţea că, dacă se mişcă, va vomita, şi era încins Rămase întins pentru o vreme, simţindu-se pe moarte, dar nevoia de a urina deveni prea puternică pentru a mai putea fi ignorată Deschise ochii şi îşi întoarse capul, pentru a evita lumina Era devreme, probabil că de-abia ce răsărise soarele Jojo dormea lângă el, pe o parte, cu un braţ întins sub cap şi celălalt îndoit, cu încheietura peste faţă Pentru o clipă se sperie că se întâmplase ceva între ei Din câte îşi amintea, plânsese şi ea îl liniştise El pălăvrăgise şi se înfuriase în legătură cu Topaz Se simţea deplorabil În el se ducea o bătălie între umilinţă şi greaţă, dar încercă să nu se gândească la asta Nu-şi dorea decât să urineze şi să bea orice altceva în afară de bere Privi pământul, în timp ce se îndrepta stângaci în direcţia opusă focului Păşi cu grijă peste un sac de dormit când acesta îi apăru în câmpul vizual Probabil că unul dintre ceilalţi era treaz Îi luă o eternitate să se uşureze şi statul în picioare îl făcu să se simtă şi mai rău şi mai încins Aproape vomită când se întoarse la foc şi la rucsacul său Scormoni în rucsac, scoţând toate lucrurile inutile pe care le luase cu el: o lanternă, un pachet de bomboane mentolate, o busolă Dar unde era aspirina? În cele din urmă, o găsi într-unul dintre buzunarele laterale Îşi aminti că o pusese acolo tocmai pentru a avea acces uşor la ea Luă o sticlă de apă pe jumătate goală şi se aşeză pe un buştean de lângă foc Stătu acolo, holbându-se la singura bucăţică de pământ luminată de razele soarelui, aşteptând ca pastilele să-şi facă efectul Dintr-odată îşi aminti de Topaz şi Brett şi fu cuprins de groază Probabil că încă dormeau împreună, cu tot cu Coralie, toţi trei îmbrăţişaţi Greaţa şi furia îl făcură să se ridice în picioare şi să plece Nu voia să se afle în apropierea lor În drum spre parcare, Connor îl văzu pe Benners tolănit pe spate pe un petic de iarbă care părea uscat Era acoperit pe jumătate cu sacul de dormit şi dormea cu gura deschisă Aproape ajunse în dreptul bicicletelor, când îşi aminti de sacul său de dormit, care rămăsese lângă Jojo Se gândi să se întoarcă după el, dar i se păru mult prea greu În afară de a avansa, totul i se părea extrem de dificil Se concentră asupra solului din faţa lui şi continuă să înainteze Dintr-odată îşi aminti de sacul de dormit peste care trecuse mai devreme şi se opri Aurora Trebuia să fi fost al Aurorei Benners dormea cu al lui, iar al lui Jojo se afla în continuare lângă lucrurile ei Nu ştia cu ce se acoperiseră Topaz, Brett şi Coralie, dar cu siguranţă n-ar fi lăsat un singur sac de dormit atât de departe de locul de campare Connor continuă să înainteze nesigur, gândindu-se că probabil Aurorei i se făcuse frig şi se dusese să doarmă în maşină Odată ajuns în parcare, se chiorî prin geamurile prăfuite ale maşinii, dar nu era nimeni înăuntru Deşi drumul până la locul de campare şi apoi până la sacul acela de dormit i se părea extrem de lung, se întoarse Tot drumul purtă un monolog intern, plin de furie, în care îşi spunea că probabil că Aurora se întorsese între timp în sacul de dormit Dar când ajunse acolo, nimic nu se schimbase Sacul de dormit era în continuare pe jos, deschis şi gol Connor se opri şi se lăsă pe vine Îi veni să vomite Trebuia să mănânce ceva, dar mai întâi trebuia să se asigure că Aurora era bine Îşi băgă o mână în sacul de dormit şi constată că era rece ca gheaţa Simţi că ceva era în neregulă Se gândi la râu, dat fiind faptul că Aurora se dusese să înoate şi mai devreme Dar odată ce parcurse drumul întortocheat până la râu, descoperi că micuţa plajă era goală, iar apa sclipea nemişcată Connor simţi cum îl apuca panica, pe de o parte din cauza alcoolului, pe de altă parte din cauza îngrijorării În timp ce străbătea drumul înapoi spre locul de campare, se gândi că mai avea un singur loc de verificat Ar fi preferat să moară decât să urmeze poteca dintre copaci pe care o luase Topaz, împreună cu Brett şi Coralie, dar hotărî că nu avea de ales Primul lucru pe care-l văzu fu un morman de corpuri goale şi palide, vizibile chiar şi de la distanţă Nu crezuse că senzaţia de vomă s-ar fi putut accentua, dar iată că se întâmpla Cu toate acestea, pe măsură ce se apropie, reuşi cumva să se abţină Pielea era a lui Coralie Fusta ei scurtă fusese trasă în sus pentru a-i expune fundul Nu purta chiloţi şi avea pieptul dezgolit Îşi întoarse privirea de la ea cu hotărârea specifică unui om mahmur Brett se afla la mică distanţă de ea, dormind cu faţa afundată într-un sac de dormit El era îmbrăcat, ceea ce reprezenta o mică uşurare pentru Connor Topaz se afla dincolo de Coralie şi Connor se îndreptă spre ea, încercând să nu-i privească pe ceilalţi Topaz era şi ea îmbrăcată şi chiar se băgase într-un sac de dormit Arăta de parcă n-ar fi fost atinsă sau implicată Singurul lucru care trădase faptul că luase şi ea parte la distracţie fusese gâfâitul ei, pe care Connor îl auzise pe când se afla lângă foc Dar bineînţeles că Aurora nu era acolo Topaz nu şi-ar fi lăsat sora să se apropie de acea scenă Connor se lăsă pe vine, deasupra lui Topaz, privindu-i chipul încruntat, părul şi pielea bronzată Era conştient de faptul că ea avea să se înfurie dacă o trezea, dar ştia că n-are încotro — Topaz, zise el încet şi o clătină uşor de umăr Topaz, repetă el Nu o găsesc pe Aurora 29 Jojo îşi ridică picioarele pe canapea şi îşi lăsă capul pe o pernă, recunoscătoare că, în ciuda designului interior meticulos din locuinţa lui Brett, acesta reuşise să includă şi o cameră confortabilă Îi luase mult timp să se simtă bine acolo Dimensiunile mari ale casei, cu tavane înalte şi pereţi distanţaţi, i se păruseră o exagerare Se simţise mult mai confortabil în casa uşor ponosită a lui Benners, unde se întâlniseră de-a lungul anilor, cu acordul tatălui său Evident că toţi fuseseră impresionaţi de măreţia casei, dar ea nu avea acel caracter intim, familiar Când vizitaseră pentru prima dată casa, cu ocazia uneia dintre petrecerile lui Brett, se strânseseră cu toţii în grup şi vorbiseră încet Dar, cu timpul, ajunseseră să se obişnuiască, pe de o parte datorită lui Brett, care-i ademenea acolo, zâmbind şi încercând din răsputeri să-i facă să se simtă confortabil, pe de altă parte, datorită Annei, care era o gazdă minunată, care le umplea graţios paharele, înainte ca ei să realizeze că se terminaseră şi care le oferea mâncăruri rafinate În anul următor, Jojo îşi petrecuse cinci zile pe săptămână, timp de şase luni, transformându-le grădinile într-o creaţie perfectă sau relativ perfectă Bunătatea de care dăduse dovadă Brett când îi oferise acel job fusese estompată de conflictul dintre ei cu privire la modul în care voiau să arate grădina Aşa că făcuseră un compromis Jojo acceptase faptul că el îşi dorea un gazon perfect, cu margini drepte, dar insistase să adauge culoare, vegetaţie şi viaţă grădinilor În cele din urmă, recunoscusem unul faţă de celălalt că rezultatul era spectaculos Cumva, pe durata acelor luni, casa lui Brett se transformase dintr-un loc care părea rece şi neprimitor, într-un fel de refugiu Chiar şi după ce finalizase proiectul cu grădinile, Jojo continuase să-i viziteze pe Brett şi Anna, afundându-se în canapeaua lor şi lăsându-i pe ei să pălăvrăgească, pentru ca ea să nu fie nevoită să participe la conversaţie Jojo considera că n-ar fi putut face faţă lunilor ce au urmat morţii lui Aleksy dacă nu ar fi existat acel loc şi gazdele sale Acum, simţind că nu se mai putea opri din a retrăi modul în care prăbuşise intrarea în ascunziş, mersese instinctiv la acea casă Brett o pofti înăuntru, cu o expresie înţelegătoare, iar ea observă în ochii lui aceeaşi umbră pe care o vedea şi în ai ei — Haide să bei un ceai, zise el încet Îşi puse braţul în jurul umerilor ei şi o strânse uşor, apoi o luă înaintea ei, spre sufragerie, fără a scoate un cuvânt, îi era la fel de recunoscătoare pentru tăcere, pe cât îi era pentru acel gest scurt de consolare — Te poţi aşeza în locul tău obişnuit, spuse el Anna pregăteşte deja cafeaua şi fursecurile Îi aruncă o privire îngrijorată Te deranjează dacă vine şi Daniel? A sunat puţin mai devreme Jojo zâmbi forţat şi se cuibări în colţul canapelei — Este în regulă, dar nu pot să-ţi promit că nu vom sări cu gura pe tine, zise ea — Ar fi ciudat să nu o faceţi, răspunse Brett, ironic Mă duc să-ţi aduc o ceaşcă de ceai Jojo îl urmări îndepărtându-se şi simţi brusc un junghi de incertitudine Devenise conştientă de faptul că lucrurile nu aveau să se mai întoarcă la normal Cum ar fi putut să mai aibă încredere unul în celălalt, când exista o posibilitate atât de mare ca unul dintre ei s-o fi omorât pe Aurora Jackson? Deşi locul ei de pe canapea era la fel de confortabil ca întotdeauna, nu mai simţea aceeaşi siguranţă şi nu credea că avea s-o mai simtă vreodată Odată ajuns în bucătărie, Brett o mângâie pe Anna pe spate Ea stătea, uşor anxioasă, în faţa cuptorului, urmărind cronometrul — Cum merge? — Cred că sunt aproape gata Brett o dădu la o parte cu grijă şi deschise uşa cuptorului, pentru a privi fursecurile uşor aurii — Trebuie scoase, zise el şi trase prosopul de bucătărie de pe mânerul cuptorului — Scuze, spuse Anna Aşteptam să sune cronometrul — Trebuie să verifici culoarea lor, zise Brett Nimănui nu-i plac fursecurile arse Brett scoase tava, folosind prosopul ca să nu se ardă şi o puse pe aragaz Cele douăsprezece fursecuri perfect rotunde miroseau bine a ciocolată — Ar fi trebuit să fac două tăvi, mormăi el S-ar putea să apară şi ceilalţi şi Connor sigur va mânca vreo patru — Mai avem şi biscuiţi, dacă se termină fursecurile, zise Anna, îndreptându-se spre ibricul de cafea şi zâmbindu-i încurajator peste umăr Dar Brett nu avea nevoie de încurajări Simţea că trebuie să-i iasă totul perfect, altfel ar fi fost un semn că se apropia un dezastru Aşa funcţiona mintea lui Faptul că nu putea controla un lucru mic, însemna că avea să piardă controlul asupra tuturor celorlalte lucruri Încercase să ascundă acea parte a lui de prietenii săi Anna era singura care ştia câtă anxietate simţea în timpul evenimentelor sociale şi că el era cel care se ocupa de toate cumpărăturile şi pregătirile Dar nu era vorba doar de control Aşa funcţiona grupul lor în prezent Cumva, pe măsură ce Benners se transformase în Benham, un tată devotat şi un individ distins, Brett devenise liantul care ţinea grupul unit Nu era sigur că ceilalţi îşi dădeau seama, dar el era conştient de presiunea sub care se afla, chiar dacă îi plăcea la nebunie poziţia pe care o deţinea Simţea instinctiv faptul că, fără disponibilitatea sa de a calma, de a asculta şi de a convinge, grupul s-ar destrăma Folosi o spatulă pentru a muta fursecurile din tavă pe un platou şi se gândi că măcar arătau bine Se întrebă dacă s-o servească pe Jojo sau să aştepte până ajungea şi Benners De asemenea, se întrebă dacă n-ar fi trebuit să-i invite şi pe ceilalţi trei Deşi Jojo şi Daniel nu fuseseră invitaţi, Brett se simţea ca un fel de complice la ceva, ceea îi făcu stomacul să se strângă Ura ideea că, după 30 de ani, găsirea Aurorei avea să-i întoarcă unul împotriva celuilalt Brett auzi un zornăit în spatele lui şi se întoarse cu inima bătându-i puternic Anna dărâmase sticla de lapte înainte de a apuca să o toarne în oală — Pentru numele lui Dumnezeu, strigă el imediat, după care regretă instantaneu modul în care reacţionase — Doamne, zise Anna, luând repede o cârpă Îmi pare atât de rău — A fost un accident, spuse el imediat N-are importanţă Se apropie de ea şi îi înconjură talia cu un braţ, în timp ce cu celălalt luă cârpa — Curăţ eu, zise el încet şi îţi ţinu mâna în jurul ei cât şterse laptele Vezi? Este totul în regulă El o sărută pe gât, iar ea îşi puse o mână pe obrazul lui, şi se sprijini de el — Sunt un nenorocit irascibil azi, nu-i aşa? mormăi el Anna râse, deşi părea uşor tensionată — Ai motive întemeiate — Nu există niciun motiv suficient de bun pentru a mă purta aspru cu tine, o contrazise el Şi arăţi fabulos în rochia asta, adăugă el O sărută şi se retrase I-am promis lui Jojo ceai — Acum fierbe apa, zise Anna, făcând un semn spre ceainic — Eşti minunată Brett luă cana mare, albastră, cu margini drepte, care era preferata lui Jojo, şi turnă puţin lapte, după care adăugă ceaiul Se temu că ar putea fi puţin prea tare, dar decise să-l lase aşa Anna încercase să-l ajute Brett simţi telefonul vibrând în buzunar în timp ce îi ducea ceaiul lui Jojo Apoi telefonul vibră din nou Era un apel, nu un mesaj Îşi dădu seama că era Coralie, fără a verifica ecranul Simţi iar cum i se strânge stomacul Ar fi trebuit să-i spună că Benners venea la el Coralie era extrem de agitată şi faptul că Topaz o respinsese o făcea să fie furioasă şi devastată în acelaşi timp Brett îşi scoase telefonul din buzunar şi îi văzu numele pe ecran, precum şi începutul unui mesaj în care îi spunea că trebuia să vorbească cu el Brett oftă uşor şi puse cana de ceai în faţa lui Jojo, care părea pierdută în gânduri — Este Coralie Scuze, nu va dura mult * Connor se săturase de drumul cu maşina cu mult înainte de a ajunge la destinaţie sau, mai degrabă, se săturase de acea tăcere Faptul că se afla în maşină lângă soţia lui amplifica acel sentiment Tăcerea contrasta cu felul lor obişnuit de a fi şi modul în care le plăcea să-şi împărtăşească toate gândurile Pe de o parte, îşi dorea să o consoleze pe Topaz, dar pe de altă parte, era plin de resentimente faţă de ea Cum ajunseseră în acel punct după mai bine de 30 de ani? Cum ajunsese să existe atâta neîncredere şi îndoială între ei? Toate sentimente acelea se reflectau chiar şi în modul în care conducea Deşi, în general, ei îi plăcea să conducă haotic, în acea seară conducea foarte controlat Accelera uşor, se oprea la fiecare intersecţie şi respecta limitele de viteză Avansau exasperant de încet şi Connor se întreba dacă Topaz o făcea intenţionat — Ce facem dacă nu-l găsim acolo? întrebă Connor în cele din urmă, într-o încercare de a scoate un răspuns de la ea Topaz ridică din umeri — Mergem acasă, răspunse ea Era pentru prima dată când Connor simţea dorinţa de a-şi zgudui soţia Din fericire, nu fu nevoie să se întoarcă acasă Brett răspunse la interfon cu o voce care părea mai posomorâtă decât de obicei — Bună, Brett, zise Topaz, uşor nesigură Sunt aici cu Connor Scuze că nu am sunat înainte — Este în regulă, spuse Brett Sunteţi întotdeauna bineveniţi Haideţi înăuntru Topaz continuă să conducă încet de-a lungul aleii Connor fu uşor tulburat la vederea Mitsubishi-ului lui Jojo care era parcat în partea din dreaptă — Aparent nu suntem singurii, mormăi el Topaz nu scoase niciun cuvânt, dar Connor îi observă căutătura încruntată Nu era sigur de ce îl deranja faptul că Jojo se afla deja acolo Probabil din cauză că nu mai erau cu toţii uniţi împotriva poliţiei, acum că ştiau ce i se întâmplase Aurorei Dar mai era ceva care-l supăra Se simţise întotdeauna foarte apropiat de Jojo şi, în afară de Benners, ea fusese cea mai bună prietenă a lui Acum simţea un fel de gelozie la gândul că ea ar putea fi mai apropiată de Brett, deşi bănuia că aşa se întâmpla când te căsătoreai şi te mutai în alt oraş: oamenii te uitau Sentimentul se intensifică odată ce Brett îi conduse în sufragerie, unde o văzu pe Jojo aşezată confortabil pe canapea, cu o cană de ceai în mână şi o expresie distantă pe faţă Îi luă ceva timp până să le zâmbească forţat şi să se ridice să-i întâmpine — Mă bucur atât de mult să vă văd, zise ea cu o voce răguşită, în timp ce-i îmbrăţişă pe rând Cu toate acestea, îmbrăţişarea ei era puternică şi călduroasă Brett ezită în spatele lor, apoi spuse, cu părere de rău: — Aparent, ne strângem toţi Daniel trebuie să ajungă în orice clipă şi Coralie este pe drum — Ah, zise Topaz, frecându-şi braţul Ar fi indicat să o anunţi că suntem aici Nu cred că vrea să mă vadă momentan Jojo îi zâmbi strâmb — Pe mine nu cred că vrea să mă vadă niciodată — Mie-mi spui? zise Connor Dintr-un motiv oarecare, acea replică păru s-o supere pe Topaz Îi aruncă o privire tăioasă lui Connor şi trecu pe lângă el pentru a se aşeza la celălalt capăt al canapelei — Oricum, cred că este mai bine să fim cu toţii aici, spuse Jojo, oftând uşor Nimeni n-ar trebui să se simtă exclus Connor nu era convins că era de acord Existau multe lucruri despre care nu mai voia să vorbească niciodată În timp ce conducea, Coralie îşi derula în minte lucruri auzite sau citite, pe care le auzea de parcă i-ar fi fost adresate cu voce tare de către prietenii ei Pe Daniel îl auzise spunând precaut: Nu în seara asta Nu vreau decât să stau acasă şi să procesez lucrurile Pe Brett îl auzise spunând pe un ton vinovat: Ar trebui să vii şi tu Toată lumea este aici Nu, drăguţo, nu-ţi face griji Nimeni nu va sări cu gura pe tine Dacă aş fi ştiut de dinainte, te-aş fi invitat mai devreme Şi auzea încontinuu vorbele veninoase ale lui Topaz: Du-te dracului, Coralie Toate acele lucruri fuseseră spuse de nişte oameni care se presupunea că-i sunt prieteni, oameni cărora încercase să le facă pe plac toată viaţa, oameni care ar fi trebuit să-i fie alături Doar că ei nu mai păreau să-i fie alături, mai ales de când Topaz îl alesese pe Connor în locul ei Aceea era o rană care nu se vindecase niciodată Poate că ar fi putut să treacă peste asta dacă ar fi fost vorba despre altcineva, oricine în afară de Connor Faptul că Topaz îl alesese pe el le otrăvise prietenia Observase acest lucru încă din primele luni şi, o vreme, acea relaţie îi apropiase pe ceilalţi, în cele din urmă otrăvise tot În timp ce cobora din maşină, Coralie se simţi rău şi ameţită Oare ce spuseseră despre ea? Oare se hotărâseră să se unească împotriva ei? Oare erau capabili de aşa ceva? Inima îi bătea cu putere şi avea palmele transpirate când apăsă pe sonerie Ar fi putut să intre direct, dar în seara aceea se simţea ca un intrus Brett fu cel care-i deschise uşa şi-i zâmbi călduros şi liniştitor — Mă bucur că ai venit, zise el, cu ton scăzut şi o îmbrăţişă scurt şi ferm Haide să contribui cu puţină raţiune la discuţii, adăugă el, în timp ce o eliberă din îmbrăţişare Panica pe care o simţea se diminua, deşi şi-ar fi dorit ca el să-şi pună un braţ în jurul ei în timp ce intrau în sufragerie Atmosfera părea uşor ostilă când întră pe uşă Se lăsă liniştea, fapt care sugera că vorbiseră despre ea Daniel îi zâmbi, dar apoi îşi întoarse repede privirea şi Coralie se întrebă dacă nu cumva fusese chiar el cel care vorbise despre ea Brett se aşeză pe un braţ al canapelei, părând că se distanţează de ea — Bună, Coralie, spuse Jojo şi se ridică de pe canapea Scuze, este atât de confortabilă Jojo se apropie de ea şi o îmbrăţişă, dar Coralie nu reuşi să se relaxeze în braţele ei În general, ea şi Jojo nu se îmbrăţişau Odată ce Jojo se aşeză la loc pe canapea, se lăsă iar tăcerea Topaz şi Connor nici nu o priveau Topaz avea privirea aţintită în podea şi stătea cu braţele încrucişate Se vedea că este nervoasă Coralie se simţi iar cuprinsă de panică Ei nu o voiau acolo Ar fi trebuit să plece Dar apoi auzi nişte paşi în spatele ei şi Anna apăru în uşă cu o tavă plină de ceşti de cafea şi un platou cu fursecuri — Coralie, draga mea, zise ea şi lăsă imediat tava pe măsuţa de cafea pentru a veni să o îmbrăţişeze călduros Ah, ne-a fost atât de dor de tine! Anna reuşi să o copleşească cu îmbrăţişarea ei şi Coralie se simţi ceva mai liniştită, ba chiar simţi cum i se umezeau ochii În trecut, fusese adesea nemiloasă cu Anna cea sfioasă şi neinteresantă; cu toate acestea, ea fusese singura care o făcuse să se simtă cu adevărat binevenită şi chiar iubită — Scuze, spuse ea, în timp ce Anna o elibera din îmbrăţişare Londra are prostul obicei de a te prinde în capcana nimicurilor care se petrec acolo — Stai liniştită, şi Brett face la fel, zise Anna, adresându-i un zâmbet soţului său Odată ajuns acolo, de-abia ce-şi aminteşte să-mi mai trimită câte un mesaj Brett râse — Îmi amintesc, dar aleg să nu-ţi trimit mesaje Mă bucur şi eu de momentele de linişte şi pace — Nenorocitule! exclamă Jojo Tu vorbeşti cât patru persoane la un loc! În ciuda tăcerii lui Topaz, Coralie începu să se simtă ca pe vremuri Reveniseră la obiceiul de a se tachina reciproc şi Benners stătea liniştit, cu un rânjet pe faţă, urmărindu-i, probabil aşteptând momentul propice pentru a se lansa într-o prelegere despre economie — Ia un loc, spuse Anna şi o conduse pe Coralie spre canapeaua cea mică, pe care se aşezară amândouă Ah, cafeaua Anna sări iar în picioare şi începu să împartă cănile Lui Coralie îi făcuse un cappuccino, amintindu-şi ce-i plăcea Apoi îi servi pe toţi cu fursecuri, deşi doar Jojo şi Connor acceptară — Uite cum stă treaba, zise Topaz dintr-odată, acoperind pălăvrăgeala din jur Ştiu că am venit neinvitaţi şi că poate voi nu vreţi să vorbiţi despre asta, dar eu simt că o iau razna şi vreau să ştiu ce se întâmplă Se lăsă un scurt moment de tăcere, după care Daniel spuse grijuliu: — Te referi la ce face poliţia? — Da, răspunse Topaz L-au chemat pe domnul Mackenzie, profesorul ei de engleză, la secţie pentru a-l interoga Le-am spus şi acum 30 de ani să-l investigheze Sper că asta înseamnă că nu este prea târziu şi că au găsit ceva Pe voi ce v-au întrebat? Şi ce le-aţi spus? — Nu cred că este o idee prea bună, spuse Brett, pe un ton de scuză Mie mi s-a spus în mod specific — Cui îi pasă? zise Jojo şi îşi trânti cana de cafea pe masă Ceea ce este foarte clar este că toţi am ascuns câte ceva unul faţă de celălalt timp de trei nenorocite de decenii Am păstrat secrete mici şi asta trebuie să înceteze Este extrem de important Cu toate rahaturile astea am ajuns să ascundem o crimă, indiferent dacă vinovatul este profesorul sau altcineva Deci trebuie să încetăm cu prostiile astea — Dar n-am ştiut, spuse Daniel încet — Nu, nu am ştiut, continuă Jojo, dar nu ne-am gândit decât la noi şi mă includ şi pe mine aici La urma urmei, cui i-ar fi păsat dacă dădeam de belea din cauza drogurilor? Măcar am fi găsit-o pe Aurora şi poate că ar fi fost încă în viaţă Se lăsă tăcerea Apoi Connor spuse: — Eşti sigură că-ţi aminteşti totul cu exactitate? Pentru că eu nu sunt atât de sigur Sunt anumite lucruri la care m-am gândit de atâtea ori încât mai mult ca sigur că nu mai reprezintă nişte amintiri reale — Asta nu înseamnă că nu trebuie să le împărtăşeşti, zise Jojo Până la urmă totul se află — Eu vreau să aflu tot, spuse Topaz şi îşi privi soţul în ochi Nu-mi pasă dacă este o amintire parţială Vreau să ştiu ce s-a întâmplat şi cum a ajuns el sau altcineva să-mi violeze şi să-mi omoare sora când ne aflam cu toţii acolo Coralie simţi un nod în stomac Era imposibil să nu-ţi pară rău pentru Topaz Daniel se aplecă în faţă, ca şi când s-ar fi pregătit să se ridice din fotoliu, dar apoi se opri Coralie se întrebă dacă oare el intenţionase să o liniştească pe Topaz sau era vorba despre altceva — Eşti sigură că ea a fost spuse Brett, întrerupând momentul de tăcere — Poliţia este sigură, răspunse Topaz sec Brett oftă adânc, privind în gol Coralie se aştepta ca el să fie cel care găsea soluţia, dar Daniel fu cel care vorbi — Mie mi s-a părut că majoritatea întrebărilor pe care mi le-au adresat au fost legate de noi, zise el Nu au insistat să obţină răspunsuri în legătură cu alte persoane care ar fi putut fi interesate de Aurora sau care ar fi putut şti că ne aflam acolo — Motivul pentru acest lucru este locul în care a fost găsită, spuse Jojo, părând extenuată Cine mai ştia de drogurile ascunse în afară de noi, pentru a-i putea ascunde cadavrul acolo? Eu una, n-am nicio idee Şi m-au întrebat asta — Există posibilitatea să fi fost urmăriţi, zise Brett, de Mackenzie sau de altcineva — Ai văzut tu pe cineva? întrebă Topaz repede Brett clătină din cap, cu un zâmbet uşor ironic — Mi-aş dori să fi văzut pe cineva Nu vreau să cred că a fost domnul Mackenzie, pe care de-abia dacă-l cunoşteam şi, cu atât mai puţin, unul dintre noi — Bineînţeles că n-a fost unul dintre noi, spuse Connor, pe un ton iritat Ştim asta cu siguranţă pentru că niciunul dintre noi nu este un nenorocit de violator — Sper ca niciunul dintre voi să nu fie, zise Topaz pe un ton jos şi intens Connor deschise gura pregătindu-se să spună ceva, dar Brett interveni — Topaz, sunt sigur că toate aceste lucruri sunt groaznice pentru tine şi că te afectează mult mai mult decât pe restul Aurora a fost sora ta şi ai iubit-o, dar trebuie să rămânem uniţi Acum 30 de ani, acest lucru aproape că ne-a destrămat prietenia şi n-am de gând să permit aşa ceva acum Eu unul am încredere în voi toţi şi cred că, împreună, putem elucida acest mister Cu siguranţă ştim ceva care ne va ajuta să găsim vinovatul Deci, în cazul în care cineva din această cameră a spus unui prieten unde mergem sau s-a lăudat cu drogurile sau orice altceva, acum este timpul să dezvăluie acest lucru Nu învinovăţim pe nimeni, pentru că nimeni nu se putea aştepta ca Aurora să fie ucisă Deci, orice credeţi că este posibil să fi împărtăşit cuiva sau orice credeţi că este posibil ca cineva să fi ştiut Se lăsă un lung moment de tăcere — La dracu’, zise Jojo Eu chiar nu ştiu Vă pot spune despre acea noapte sau despre dimineaţa de după Lucrurile pe care mi le mai amintesc de când nu eram încă mangă, dar Jojo clătină din cap — Putem încerca să ne gândim puţin mai bine la asta? zise Brett încet Pentru că n-am de gând să permit poliţiei să-mi închidă unul dintre cei mai buni prieteni doar pentru că nu au alte piste — Normal că o să ne gândim, spuse Coralie pe un ton cât mai optimist posibil Jojo îi aruncă o privire răzvrătită lui Brett — Da, aşa voi face Dar în ceea ce mă priveşte, nu mă voi gândi doar la asta Este timpul ca adevărul să iasă naibii la suprafaţă Coralie îl urmări pe Connor îndepărtându-se puţin de canapea şi dând din cap — Probabil că ai dreptate, zise Connor Coralie îşi întoarse privirea de la el, simţind că i se face din nou rău 30 Topaz Sâmbătă, 23 iulie 1983, 06:15 — Deci nu te-ai gândit să verifici dacă e bine? întrebă Brett, furios Hoinărise prin pădure timp de aproape o oră, strigându-i numele din ce în ce mai disperat Nu se întorsese decât când îşi dădu seama că absenţa unui răspuns însemna ceva groaznic După ce ai lăsat-o să doarmă singură, în mijlocul nenorocitei ăsteia de păduri, la kilometri distanţă de toţi ceilalţi? Topaz era agitată Păşea dezorientată, cuprinsă de frică — Nu m-am gândit, răspunse Benners Odată ce reuşi să-l privească, i se păru că Benners era de nerecunoscut, aşa palid şi înspăimântat — Ei bine, ar fi trebuit să te gândeşti! zise Brett — Cine te crezi să ne critici pe noi? interveni Connor, pe un ton jos şi agresiv Stătea ghemuit, sprijinindu-se de trunchiul unui copac, scobindu-i scoarţa cu o mână Tu erai prea preocupat să te fuţi ca să-ţi pese Brett clătină din cap, apoi spuse: — Ştiu, ştiu Eu ar fi trebuit să îmi pare rău Nu ajută la nimic să dăm vina unul pe celălalt Uite, unul dintre noi trebuie să meargă să ceară ajutor Şi nu pot fi eu acela, pentru că nu pot conduce în starea asta — Merg eu, zise Benners Pot merge cu bicicleta Voi ar trebui să rămâneţi aici şi să o căutaţi în continuare — La dracu’, spuse brusc Topaz, nemaiputând să se abţină Ce vom face? Dacă cineva — O vom găsi, zise Brett încet Va fi bine — Plec chiar acum, spuse Benners Dar înainte de a pleca, Connor întrebă încet: — Ce facem cu drogurile? Pentru prima dată în ultima oră, Topaz se opri brusc — Dumnezeule, vom intra într-un mare căcat, nu-i aşa? — Nu, răspunse Jojo Nu trebuie decât să le ascundem Le putem acoperi — Ascunzătoarea nu este tocmai vizibilă, zise Brett, gânditor În regulă, haide să o facem acum şi apoi vom continua căutarea Benners, care le urmărise discuţia, zise: — Cred că eu ar trebui să fac asta — Nu fi prost, spuse Jojo Nu va intra niciunul dintre noi în căcat pentru nişte droguri din care am consumat toţi Ne ocupăm noi de asta Mergi după ajutor! Benners ezită pentru o clipă, după care se îndepărtă repede pe potecă spre parcare şi bicicleta lui — Haide să mergem, îi spuse Jojo lui Brett În timp ce traversa locul de campare, mergând spre râu, strigă peste umăr: — Ar fi cazul să curăţaţi puţin şi locul de campare Trebuie să fie un pachet de dextroamfetamină pe jumătate gol, pe undeva Connor se ridică încet şi Topaz îl fixă cu privirea — Ce se va întâmpla acum? îl întrebă ea — Nu ştiu, zise el, dar cu siguranţă nu o s-o abandonăm în pădurea asta 31 Odată ajuns pe şosea, Jonah se întrebă dacă nu cumva mergea degeaba în Godhill la acea oră târzie Existau şanse mari ca bicicleta sa Cannondale să fi dispărut deja Era atât de elegantă şi părea atât de scumpă, încât până şi un hoţ fără cunoştinţe despre biciclete ar fi furat-o Încercă să nu se gândească la asta, drept pentru care se concentră pe Andrew Mackenzie În ciuda avertizărilor pe care i le dăduse lui Hanson, îi dădea dreptate Mackenzie era cel mai promiţător suspect Cu toate acestea, profesorul nu părea să aibă nici cea mai vagă idee despre groapa în care fusese ascunsă Aurora Instinctul îi spunea lui Jonah că trebuia să se concentreze în continuare pe Connor, Daniel şi Brett, care se aflaseră acolo, cu Aurora în acea noapte şi care ştiau foarte bine locul în care fusese ascunsă În timp ce trecea prin Brook şi văzu indicatoarele spre Fritham, gândul îi zbură la căsuţa lui Jojo Magos şi apoi din nou la dimineaţa de după dispariţia Aurorei, când Jojo şi Brett, cuprinşi de panică, acoperiseră intrarea în ascunzătoarea unde se afla Aurora Trebuia să vorbească în detaliu cu Brett despre acel lucru O parte din el încă considera acea reacţie extrem de rece şi asta îl tulbura Jonah încetini când ajunse la intersecţia cu Furzley Lane, drumul care trecea pe lângă căsuţa lui Jojo şi privi în acea direcţie Încetini şi mai mult când văzu un nimb roşu-portocaliu, care contrasta cu albastrul închis al cerului Semăna cu strălucirea de tip sodiu a luminilor stradale, deşi nu existau stâlpi de iluminat pe acea stradă, iar lumina venea de undeva din apropierea casei lui Jojo Simţi un junghi în piept şi opri maşina, după care făcu o întoarcere la 180 de grade Noroc că nu avea nicio maşină în spate, pentru că nu se asigurase înainte Sistemul de control al tracţiunii se activă în timp ce Jonah viră pe Furzley Lane, dar el îl ignoră şi continuă să accelereze Trecu în viteză pe lângă două case, privind încontinuu lumina care se afla în dreapta lui Acum vedea şi fumul O coloană de un negru murdar care se ridica din lumina strălucitoare Ieşea din casa lui Jojo Hanson îşi opri monitorul la ora 20:00, simţindu-se uşor nemulţumită Nu ştia exact ce căuta în acele rapoarte şi, oricum, nimic din ce analizase nu părea a indica o contradicţie sau o minciună Lightman încă mai lucra El îi zâmbi distras când ea îşi luă la revedere Nu apucase să conducă mai mult de 100 m, când radioul se întrerupse anunţând un apel O clipă mai târziu, numele lui Damian apăru pe ecranul de pe bord I se strânse stomacul Se gândi să respingă apelul, dar ştia că el o va suna din nou Drept urmare, dădu volumul la minim şi lăsă telefonul să sune Sună de nouă ori, după care se opri şi radioul reporni Câteva clipe mai târziu, radioul se întrerupse din nou pentru a anunţa primirea unui mesaj Hanson continuă să conducă şi îşi impuse să ignore mesajul Cu toate acestea, odată ce fu nevoită să oprească la lumina roşie a semaforului de pe Midway Road, nu mai rezistă tentaţiei şi opri motorul pentru a cotrobăi în geantă după telefon Deblocă telefonul şi văzu mesajul lui Damian apărând pe ecran Trebuie să te văd Sunt la tine acasă Nodul din stomac se transformă într-un val de anxietate Ce naiba căuta în Southampton? Crezuse că reuşise să scape de el când se mutase din Birmingham Culoarea semaforului se schimbă Hanson aruncă telefonul pe scaunul pasagerului, porni în grabă motorul şi puse maşina în mişcare Se afla la doar 3 km distanţă de casă şi traficul era lejer Ar fi ajuns în doar câteva minute În timp ce continua să conducă, se simţi deconectată de corpul ei şi mintea îi zbârnâia Oare despre ce voia să vorbească cu ea? Oare era nervos? Oare avea să se roage de ea? La următorul semafor, Hanson luă telefonul şi îi scrise un mesaj Nu sunt acasă Lucrez până târziu Poate te sun mâine Răspunsul lui veni imediat, iar Hanson aruncă o privire spre ecran pentru a-l citi Nu plec nicăieri La ce oră ajungi acasă? Hanson simţi cum bătăile inimii i se intensificară Se apropia tot mai mult de casă Şi-l imagina aşteptând lângă maşină Poate că zâmbea sau poate că era furios Telefonul vibră şi primi un nou mesaj, dar de această dată văzu că era de la şeful ei Ezită o clipă, dar hotărî să nu-l citească Se gândi că era prea târziu să o contacteze pentru ceva legat de muncă şi, dacă era vorba despre ceva urgent, era convinsă că Sheens ar fi sunat-o Dar, de fapt, încerca să găsească o scuză pentru faptul că nu se putea concentra la nimic altceva în acel moment După jumătate de kilometru, viră brusc la stânga, spre centură Acceleră şi intră în viteză pe şoseaua M27, aşteptând ca telefonul să vibreze din nou Timp de 10 minute, cât îi luă să ajungă la Hotelul Holiday Inn, telefonul nu mai scoase niciun sunet Picioarele îi tremurau în timp ce cobora din maşină Se gândi să lase telefonul acolo, dar cumva se simţea şi mai rău neştiind ce-i scria Se aplecă să ia telefonul şi luă şi geanta de dormit peste noapte de pe bancheta din spate Odată ce-l părăsise, se gândise să renunţe la acea geantă deoarece o ţinuse doar pentru situaţii neaşteptate în care nu voia să doarmă acasă, dar încă nu apucase să o scoată din maşină Când ajunse pe la jumătatea parcării, telefonul vibră din nou Nu voia să-i citească mesajele; cu toate acestea, deblocă telefonul Deci nu vii acasă? Stai cu un bărbat? Hanson se gândi să-l ignore, dar ştia că nu va avea niciun efect Nu Sunt la muncă Scuze Până trimise ea mesajul, el deja îi scrisese un altul Deci, dacă aş veni chiar acum la secţie, te-aş găsi acolo? Atunci asta voi face Ea îi răspunse repede Ştii prea bine că nu este adecvat El răspunse instantaneu Ha, ha! Eşti o mincinoasă nenorocită Eşti cu un bărbat, nu-i aşa? Ştiam eu că m-ai părăsit pentru altcineva Mă înşelai, nu-i aşa? Curva dracului Hanson nici nu realiză când intrase în Hotelul Holiday Inn Spre norocul ei, nu era coadă, pentru că nu se credea în stare să mai stea mult în picioare Rezervă o cameră pentru acea noapte şi nici nu auzi cât avea s-o coste Apoi urcă încet pe scări şi, odată ajunsă în cameră, puse telefonul pe noptieră, aşteptând numeroasele mesaje pe care ştia că avea să le primească Jonah bătu cu pumnii în uşa de la intrare şi apoi, pe nerăsuflate, încercă clanţa Uşa se deschise spre holul care nu se afla încă în flăcări, dar care era învăluit într-un nor subţire de fum Jonah văzu prin ferestrele serei o lumină puternică venind din spatele casei Realiză că o anexă a casei luase foc, dar aceasta se afla periculos de aproape de casă şi se îndoia că ar mai fi durat mult până lua foc şi casa în sine Jonah făcu câţiva paşi în interior Niciuna dintre luminile de la parter nu era aprinsă, ceea ce însemna că Jojo mersese la culcare — Jojo! strigă el şi începu să urce scările din lemn, sărind câte două Nu avea timp să se gândească la faptul că încălca proprietatea Fumul avea să se intensifice pe măsură ce focul se înteţea şi, dacă ea dormea, se afla în mare pericol Jonah dădu colţul pe scări, urcă ultimele trepte şi ajunse pe palier Văzu trei uşi, dintre care una era de la baie O strigă din nou şi se lăsă pe vine în dreptul uşii din stânga Era o cameră austeră, cu pat dublu şi multe perne Jonah era sigur că aceea era camera de oaspeţi, aşa că se întoarse pe hol În continuare nu se auzea nicio mişcare Jonah deschise uşa celeilalte camere, care era mare, spaţioasă, cu parchet din lemn şi lucarne pe tavan Deşi era întuneric, reuşi să desluşească plapuma şi pernele de pe pat, toate frumos aranjate Patul era gol Patul acela gol, faptul că luminile erau stinse şi că maşina ei era parcată afară îl neliniştiră pe Jonah Jojo trebuia să fie acolo Dacă nu cumva era acolo unde era şi focul Jonah ieşi din acea încăpere cât de repede putu, simţindu-şi deja gâtul iritat de la fum — Jojo! urlă el şi coborî în fugă scările Trecu prin hol, sufragerie şi seră şi văzu focul prin ferestre Flăcările înfometate distrugeau anexele casei Jonah văzu o siluetă cu părul scurt, stând în faţa focului Se îndreptă spre uşa care dădea spre grădină, simţindu-se uşurat Jojo se întoarse spre el, cu ochii mari şi braţele încrucişate, de parcă i-ar fi fost frig, în ciuda căldurii generate de flăcări Jonah analiză rapid scena: Jojo era complet îmbrăcată şi nemişcată şi avea lângă ea o canistră din plastic În secunda următoare auzi sirenele apropiindu-se 32 Jojo Sâmbătă, 23 iulie 1983, 06:40 Mintea nu-i mergea prea repede în acea dimineaţă Venise cu o idee evidentă la o problemă foarte mare, dar cel puţin găsise o soluţie — Unde te duci? strigă Brett după ea Este în direcţia asta — Te poţi apuca de ascuns marfa, dar faptul că nu va mai fi vizibilă nu va fi de ajuns, îi strigă Jojo Mergea încoace şi încolo, scrutând pământul Fusese pe acolo pe undeva Simţi mirosul pătrunzător, dulce-acrişor înainte de a vedea ceea ce căuta Chiar şi la ora aceea auzea ciripitul păsărilor Jojo urmări mirosul, care o conduse în afara potecii şi se strădui să nu vomite Odată ajunsă aproape de rămăşiţele nevăstuicii, mirosul deveni aproape insuportabil Îşi acoperi nasul şi gura cu braţul şi se lăsă pe vine pentru a lua animalul mort de picioarele care erau încă întregi Apoi se ridică repede în picioare, ţinând cadavrul cât mai departe de corpul ei Aproape că alergă până la râu Brett o aştepta în soare, la mică distanţă de copac Era clar că nu luase iniţiativa de a se apuca singur de treabă — Ce naiba faci? întrebă el, în timp ce Jojo se apropia Probabil că mirosul îl afecta tare, deoarece i se schimbă culoarea feţei Brett se îndepărtă de ea, spre mal, dar Jojo îl urmă, până ajunse chiar lângă apă Lăsă nevăstuica în jos, până când capul ei umflat şi spatele pe jumătate descompus se aflau pe pământ, apoi trase cadavrul repede spre copacul sub care se aflau ascunse drogurile Îl auzi pe Brett scoţând nişte sunete, după care îl văzu vomitând în râu Sunetele erau revoltătoare, dar Jojo îl înţelegea Nevăstuica puţea îngrozitor Jojo continuă să se mişte până trecu de copac, după care îi dădu drumul nevăstuicii Nările şi gura i se strânseră instinctiv Brett se oprise din vomitat şi se apropia de ea, ştergându-şi gura cu dosul mâinii Avea ochii injectaţi şi umezi — De ce naiba ? — Pentru câini, zise ea Dacă nu o găsesc, vor aduce câini de poliţie şi ne trebuie un motiv pentru care ei să fie interesaţi de această zonă, dar să fie concentraţi pe altceva decât pe droguri Brett îşi ridică tricoul pentru a-şi acoperi nasul — Ai fi putut aştepta până ascundeam drogurile, spuse el Dacă voi vomita în ascunzătoare, nu va arata prea bine Jojo îi ignoră remarca şi se căţără pe una dintre rădăcinile copacului, până ajunse deasupra ascunzătorii, pe o bucată instabilă de pământ Intrarea nu era vizibilă de acolo Nu vedea decât vârful vlăstarului care crescuse din una dintre rădăcinile fagului Jojo se gândi că, în curând, ascunzătoarea nu avea să mai fie vizibilă de nicăieri Se apucă să lovească cu piciorul pământul de sub ea Era uscat şi începu să se prăbuşească în straturi Brett se afla jos, lângă intrare, încercând în continuare să-şi protejeze faţa de duhoare — Haide, strigă Jojo Trebuie să împingi pământul peste gaură ca să nu se mai vadă Brett încă protesta, în timp ce dădea la o parte vlăstarul Trase o parte din pământ folosindu-şi mâinile, după care îl bătători cu picioarele — Mi-ai dat pe faţă! — Este suficient? întrebă ea Intrarea e acoperită? — Mda, zise el, dându-se în spate şi dând drumul vlăstarului Nu cred că-şi va da nimeni seama Jojo sări jos şi privi critic locul în care se aflase înainte intrarea Aveau noroc că gaura era bine ascunsă în spatele vlăstarului, încă de dinainte Dacă priveai atent, chiar şi printre frunzele vlăstarului îţi puteai da seama că pământul fusese mişcat recent Erau zone unde pământul era mai închis la culoare şi mai umed, dar era deja cald afară, deci avea timp să se usuce înainte de a ajunge cineva acolo — În regulă, zise ea Sper să fie de ajuns Brett dădu din cap şi în cele din urmă, îşi lăsă tricoul în jos, deşi părea să-i fie în continuare rău În alte circumstanţe, Jojo l-ar fi tachinat, mai ales că se dăduse mare că putea bea mai mult ca ea — Mersi pentru că ai venit cu ideea, spuse el, un minut mai târziu Eu nu sunt bun de nimic azi şi sunt conştient că eu am cel mai mult de pierdut Jojo îl privi lung — Este în regulă, zise ea, în cele din urmă, pe un ton jos Sunt obişnuită să ascund diverse lucruri pentru cei din grup Şi acum eşti şi tu unul de-al nostru 33 La ora 05:00, Hanson renunţă la a mai încerca să doarmă Se trezise din jumătate în jumătate de oră şi de două ori se trezise atât de transpirată, încât tot aşternutul era ud Era furioasă pe propria-i persoană Nu era sigură de ce anume se temea de fapt Cum putea Damian să-i facă rău? Dacă s-ar fi dus acasă, ce ar fi putut face el, mai mult decât să repete acele lucruri groaznice pe care i le spusese? De asemenea, era furioasă că-i citise toate mesajele, până când acestea se opriră, cândva după miezul nopţii şi că apoi îşi verificase telefonul ori de câte ori se trezise Era conştientă de faptul că trebuia să-l ignore, dar nu putea Se spălă şi îşi luă pe ea bluza şi chiloţii curaţi din geanta în care ţinea lucruri dormit peste noapte în altă parte decât acasă Îşi făcu o cafea, folosind ibricul din cameră Era mult prea devreme pentru micul dejun, dar oricum nu se simţea în stare să mănânce din cauza stomacului care i se strângea o dată la câteva secunde ca urmare a anxietăţii pe care o simţea Bău o parte din cafea până eliberă camera şi luă restul cu ea în maşină Drumul era liber şi luminat de soare Ajunse imediat la secţia de poliţie şi parcă maşina La ora 05:45, se afla deja la biroul ei, bându-şi cafeaua Era singură în birou şi liniştea o calmă Îşi porni calculatorul şi îşi petrecu o vreme căutând cazierele suspecţilor în baza de date Începu cu Brett Parker Parcurse interviurile din 1983, dar nu găsi nimic altceva Încercă apoi cu Connor Dooley şi descoperi că numele lui fusese menţionat într-o plângere din 1982 Când deschise raportul, se simţi tulburată de faptul că subiectul plângerii fusese de fapt tatăl lui Connor Vecinii făcuseră plângere la poliţie împotriva lui pentru că îşi bătea fiul Doi poliţişti merseseră în vizită a doua zi şi constataseră că băiatul avea vânătăi pe antebraţe Dar tatăl negase tot şi Connor insistase că se lovise în timp ce se căţăra într-un copac Spusese aceeaşi poveste şi când fusese intervievat separat Poliţiştii îl rugaseră să-i contacteze în cazul în care se mai întâmpla ceva ulterior Nu mai exista nici o altă informaţie legată de acea plângere şi toate celelalte înregistrări privitoare la Connor erau legate de interviurile privind dispariţia Aurorei Nimic altceva Hanson se întrebă dacă tatăl lui Connor continuase să-l abuzeze şi cât de mult îl afectase acest lucru pe Connor Oare îl afectase atât de mult încât şi el, la rândul lui, să trateze oamenii din jur cu aceeaşi violenţă? Făcu o notă privind acest aspect, după care o căută pe Jojo Magos în baza de date Nu găsi nimic recent, dar cu opt ani în urmă avusese loc un incendiu pe proprietatea ei Hanson citi raportul plină de interes Pe lângă incendiu, se găsiseră urme de vandalism, ceea ce sugera faptul că Jojo supărase foarte tare oamenii nepotriviţi Cu toate acestea, Hanson citi că firma de asigurări refuzase să acopere pagubele deoarece incendiul fusese provocat de benzina de la maşina de tuns iarba care-i aparţinea lui Jojo, iar ea nu fusese capabilă să dovedească faptul că o altă persoană se aflase pe proprietate la acel moment Hanson îşi luă notiţe şi, când era pe punctul de a ieşi, un nou fişier îi apăru pe ecran Îl deschise şi, preţ de o clipă, fu dezamăgită, crezând că era un duplicat Dar apoi văzu numele Inspectorului Şef Sheens şi data Dezamăgirea pe care o simţise se transformă brusc în anxietate Ce naiba căutase el acasă la Jojo Magos cu o seară înainte, la acea oră? În ciuda anxietăţii pe care o simţise cu o seară înainte, Jonah se trezi greu în acea dimineaţă Se culcase după ora 03:00, pentru că aşteptase ca pompierii să reuşească să ţină flăcările sub control În cele câteva minute cât durase ca echipajul să ajungă şi să se pună pe treabă, flăcările cuprinseseră şi casa lui Jojo Înainte ca pompierii să apuce să-şi pregătească furtunurile, Jojo fugise pe lângă el şi intrase în casă Jonah strigase după ea şi se îndreptase spre uşă, dar unul dintre pompieri îi ordonase să se îndepărteze — Odată ce oamenii mei se echipează, unul dintre ei poate intra, zise el Dar o clipă mai târziu, Jojo ieşise din casă, ţinând strâns la piept o cutie şi mai multe fotografii Jonah realiză că se întorsese pentru a salva ce-i mai rămăsese din lucrurile lui Aleksy Jonah sună la secţia de poliţie din Southampton, după care trimise un mesaj membrilor echipei sale, prin care îi informa că aparent criminalul încerca să ameninţe martorii şi că trebuiau să aibă mare grijă Decise să le dea restul detaliilor a doua zi Când ajunse poliţia, ofiţerii îi adresară câteva întrebări lui Jojo şi făcură fotografii, cât timp pompierii se luptau cu focul Constatară că focul fusese aprins folosind uneltele şi produsele lui Jojo, care fuseseră puse la grămadă în interiorul anexei şi îmbibate cu benzină Poliţia cercetă zona şi îl chemă şi pe Jonah să observe faptul că ferestrele serelor fuseseră sparte Jojo îi urmă tăcută Expresia ei nu era deloc surprinsă Jonah se concentrase atât pe pagube, cât şi pe ea Încerca să înţeleagă acea acceptare confuză, dar nu reuşea Noaptea aceea îi păru nesfârşită şi, în acelaşi timp, dubios de scurtă Nu se putea abţine să nu privească flăcările care avansau şi apoi modul în care erau stinse În cele din urmă, el şi ceilalţi ofiţeri de poliţie îi sugeraseră lui Jojo să găsească un hotel unde să se cazeze Ea dădu din cap, cu aceeaşi expresie perplexă, şi începu să-şi caute telefonul Înainte de a pleca, Jonah privi în jos la cutia cu lucrurile lui Aleksy pe care ea le salvase — Mai ai telefonul lui Aleksy? întrebă el Jojo îl privi confuză — De ce ? — Casa ta a fost incendiată şi partenerul tău a murit neaşteptat Este posibil ca cele două evenimente să nu aibă nicio legătură, dar ar fi o prostie să anchetezi o omucidere, fără să iei în calcul şi aceste lucruri Cred că ar trebui să discutăm mai în detaliu despre Aleksy şi despre accidentul lui, doar pentru a ne asigura că nu am omis nimic Jojo privi cutia — Promiţi să ai grijă de el? — Desigur, zise Jonah încet Jojo ridică jenată cutia şi deschise puţin capacul Jonah observă că era o cutie de încălţăminte care conţinuse cândva o pereche de ghete de drumeţie Jojo cotrobăi până scoase un telefon vechi, marca Motorola, pe care i-l înmână lui Jonah Nu mai scoase niciun cuvânt Închise cutia şi se îndreptă spre Mitsubishiul ei Odată ce ea plecă, Jonah se consultă cu ofiţerii de poliţie şi conveniră că el avea să discute cu ea despre incendiul de dimineaţă În cele din urmă ajunse şi el acasă, dar tot fără bicicletă În ciuda oboselii pe care o simţea, adormi greu Chiar şi după ce părăsise casa lui Jojo, nu reuşi să scape de senzaţia de pericol şi se simţise tensionat ori de câte ori văzuse faruri în spatele maşinii lui Mintea lui obosită îi spunea că nu aşa funcţionau cazurile nerezolvate şi că anchetele crimelor vechi nu aveau niciodată un caracter atât de prezent şi urgent Intenţionase să ajungă la birou la ora 07:00, înaintea celorlalţi, pentru a-şi acorda puţin timp de gândire, dar planul lui se duse pe apa sâmbetei, căci îşi amână alarma de şase ori În cele din urmă, reuşi să se dea jos din pat la 07:40 şi să-şi facă o cafea Dintr-un motiv necunoscut lui, scoase două căni din dulap, în loc de una Conştientizarea faptului că era singur de câteva luni bune nu era tocmai plăcută Puse cănile la loc şi îşi turnă cafeaua într-un termos Jonah înmână telefonul lui Aleksy echipei tehnice şi îi rugă să identifice toate mesajele şi apelurile de pe acel telefon, apoi se îndreptă încet spre Departamentul de Investigaţii Criminale şi intră în birou De îndată ce îşi făcu apariţia, Hanson se roti pe scaun spre el Părea să se afle de mult la biroul ei Avea un pahar de cafea aproape gol pe masă şi jacheta aruncată pe spătarul scaunului Era doar 08:15 Mai erau câţiva ofiţeri şi sergenţi în secţie, dar nici urmă de Lightman sau O’Malley — Domnule, zise ea Am văzut un raport nou privitor la Jojo Magos în sistem Jonah schiţă un zâmbet — Veştile bune circulă repede Hanson se foi în scaun Era clar că nu se simţea în largul ei — Vă aflaţi la locul faptei Raportul spune că — Da, spuse el A fost noroc chior Am plecat să-mi recuperez bicicleta din Godhill şi am văzut flăcările în timp ce conduceam A fost un ditamai incendiul — Da, zise Hanson, dând din cap Ei bine acela nu a fost singurul raport pe care l-am găsit El îi zâmbi — Spune-mi mai multe — Nu este prima dată când se întâmplă, zise ea cu înţeles Acum opt ani Jojo a mai trecut printr-un incendiu care a ars anexele casei Focul a ajuns până în grădină şi Jojo a pierdut multe unelte, inclusiv câteva lucruri scumpe, precum maşini de tuns iarba şi generatoare De asemenea, incendiul a afectat şi o parte din bucătărie Jonah o privi fix pe Hanson, încercând să proceseze informaţiile Cele două incendii erau identice — Nu prea mai sună a accident, spuse el încet Hanson clătină din cap — Firma de asigurări a suspectat un act criminal, drept urmare au angajat un anchetator Părea că ea ar fi provocat incendiul S-a găsit o canistră cu benzină pentru maşina de tuns iarba, care era deschisă şi fusese utilizată pentru a aprinde focul De asemenea, una dintre salopetele lui Jojo a fost găsită în spatele serelor, mototolită şi duhnind a benzină După numeroase ciondăneli, în cele din urmă, firma de asigurări a plătit Cred că asta s-a datorat avocatului ei — Foarte interesant, spuse Jonah şi dădu din cap Ai făcut treabă bună! Jonah se simţi uşor tulburat, amintindu-şi de canistra pe care o văzuse lângă Jojo Mai mult decât atât, Jojo era complet îmbrăcată, patul ei era neatins şi ea nu făcea absolut nimic pentru a împiedica extinderea focului — Mi se pare mult prea convenabil faptul că s-a întâmplat din nou, fix când Jojo este investigată pentru omucidere, adăugă ea Joacă rolul victimei, în timp ce noi căutăm un criminal Şi aş fi curioasă să aflu şi ce anume a ars în incendiu — De acord, spuse el, încercând să zâmbească Vom analiza totul în amănunt, cu condiţia ca tu să fii pregătită să accepţi faptul că ar putea fi o simplă coincidenţă Odată ajuns în biroul său, Jonah se lăsă încet pe scaun Se gândea la lipsa de reacţie a lui Jojo, dar şi la cât de mult iubea acea grădină Se întrebă dacă Jojo ar fi fost capabilă să-şi distrugă grădina doar pentru a le distrage lor atenţia sau dacă nu cumva înfuriase pe cineva care acum îşi lua revanşa Brusc simţi iar acea senzaţie de pericol Trebui să se forţeze să nu o avertizeze pe Hanson să aibă grijă Atâta timp cât se afla în secţie era în siguranţă Cu toate acestea, se hotărî că era cazul să-şi informeze echipa de faptul că acel caz vechi de 30 de ani începea să implice activităţi curente Hanson se simţi tulburată Era puţin probabil să fie o coincidenţă faptul că Jojo fusese victima vandalismului de două ori, iar prezenţa benzinei făcea pagubele actuale extrem de suspecte Cu toate acestea, Inspectorul Şef nu părea prea entuziasmat de acea ipoteză Fie voia să fie precaut, fie era vorba despre altceva Inspectorul Şef Jonah Sheens se aflase la locul faptei Hanson nu se putea abţine să nu se gândească la interacţiunea lui cu Jojo şi la drumul pe care îl făcuse până la Peretele de Alpinism pentru a o intervieva singur acolo Şi-ar fi dorit să se simtă entuziasmată de rezolvarea cazului, dar, în realitate, se simţea tot mai îngrijorată Îşi dădea seama că durerea de cap uşoară pe care o simţea avea să se transforme într-o migrenă Deschise rapoartele privind incendierile şi le imprimă, după care îşi masă tâmplele o vreme Se afla în aceeaşi poziţie, când auzi o voce voioasă venind din spatele ei şi realiză că era O’Malley — Ofiţer, te simţi bine? Hanson îşi ridică privirea, uşor dezorientată şi încercă să-i zâmbească — Sunt bine, dar este clar că am nevoie de nişte analgezice Aveţi aşa ceva? — Oho! Deci ai avut o noapte grea!? zise el, zâmbindu-i larg Se aplecă şi deschise unul dintre sertarele biroului său şi îi aruncă lui Hanson o cutie de Panadol Fă-ţi de cap! — Tentant, răspunse ea şi se ridică pentru a căuta nişte apă Hanson se întâlni cu Lightman, care tocmai ieşea din bucătărie cu două căni de cafea Se simţi jenată când realiză că, cel mai probabil, el sosise cât ea stătea cu capul în palme — Am luat o cană şi pentru tine, zise el, întinzându-i una dintre căni — Ah mulţumesc! Hanson luă cana şi schiţă un zâmbet — Pare că te afli aici de mult timp — Mda, m-am trezit cu noaptea-n cap şi m-am gândit că mai bine vin la muncă Vă trimit imediat ceva despre Jojo, adăugă ea, instinctiv Este interesant Este vorba despre o incendiere anterioară, care probabil că a fost intenţionată Cel puţin, exista posibilitatea ca Lightman să fie mai entuziasmat de descoperirea ei — Mersi, zise el Trimite-mi! Jonah realiză că era timpul să-şi informeze echipa şi el nu reuşise încă să se hotărască pe ce trebuiau să se concentreze mai departe Încercă să-şi revină din acea confuzie tulburătoare şi îşi scoase notiţele Nu apucase să citească mai mult de câteva minute, când O’Malley îi bătu la uşă — Tocmai a sunat Matt Stavely, spuse el Voia să ştie dacă ar putea trece pe la secţie să continuăm discuţia Susţine că mai are să ne furnizeze nişte informaţii — Interesant, spuse Jonah, şi răspunsul la întrebare este categoric da — În regulă Voi lua legătura cu el să văd când ar putea veni O’Malley se întoarse un minut mai târziu — Spune că trebuie să meargă la un interviu pentru un job, dar că ar putea veni pe la ora 15:00 — În regulă, zise Jonah Aşa rămâne Haide să începem şedinţa O’Malley dădu din cap şi îi chemă şi pe ceilalţi doi membri ai echipei Lightman îşi luă notiţele şi se ridică, dar observă că Hanson nu reacţiona Privea în gol, concentrată asupra biroului alăturat Părea la fel de preocupată cum se simţea el — Eşti bine? întrebă el, făcând câţiva paşi în direcţia ei Hanson tresări şi îşi ridică privirea spre el — Da Îmi cer scuze Procesam îşi luă cana de cafea şi tableta şi îl urmă — Deci, să începem cu un scurt raport de situaţie, spuse el, în timp ce Hanson închidea uşa în urma lor Îl avem pe Andrew Mackenzie în custodie, drept urmare îl putem interoga până mâine, cel puţin Aş vrea să discut cu soţia lui cât mai repede posibil, după care aş vrea să-l intervievez din nou Ben, poţi să o suni şi să programezi o întâlnire cu ea? — Desigur, răspunse Sergentul, notându-şi — În ceea ce priveşte stadiul actual al anchetei, ştim că Aurora a fost violată şi că era îndrăgostită de Mackenzie, care ştia că ea avea să meargă într-o excursie cu cortul Drept urmare, el reprezintă o persoană de interes În acelaşi timp, am descoperit nişte informaţii noi legate de Jojo Magos Este vorba despre un incendiu provocat pe proprietatea ei, care pare a fi copia exactă a unui incendiu care a avut loc cu opt ani în urmă, în aceeaşi locaţie Pentru moment, nu ştim sigur dacă incendiul a fost provocat de altcineva sau chiar de Jojo, din nu se ştie ce motiv În orice caz, trebuie să discutăm cu ea cât mai repede Chiar dacă nu ea a violat-o pe Aurora, ar fi putut ajuta o altă persoană să o violeze O’Malley dădu din cap, în timp ce Hanson îl privea gânditoare — Şi ca urmare a incendiului de aseară, aş vrea să aveţi grijă când vă aflaţi în afara secţiei Aparent, există o persoană furioasă, care este dispusă să acţioneze, zise el Îmi cer scuze pentru mesajele uşor criptice pe care vi le-am trimis aseară, dar nu vreau să vă puneţi vieţile în pericol în cazul în care cineva este ameninţat, ne-am înţeles? Cei trei dădură din cap Jonah le spuse să se întoarcă la treabă şi se duse să-şi înlocuiască cafeaua veche din cană cu una proaspătă Hanson se afla deja în bucătărie când ajunse el şi îşi turnă o ditamai porţia de cafea — Şi tu ai dormit prost? întrebă el, vărsând conţinutul cănii în chiuvetă Sunt multe lucruri neplăcute la care te gândeşti pe parcursul unei anchete Chiar şi după 28 de ani de meserie, tot nu reuşesc să-mi scot anumite lucruri din minte şi să dorm Hanson schiţă un zâmbet şi luă o gură mare de cafea — Bănuiesc că aţi văzut şi alte lucruri, mult mai groaznice — Da, zise Jonah, dând din cap Îşi turnă tot restul de cafea şi ignoră afişul care specifica faptul că persoana care termina cafeaua din ibric trebuia să pregătească un nou ibric Nimeni nu respecta acea indicaţie, decât dacă îşi dorea cu adevărat o ceaşcă de cafea Dar pe Aurora am văzut-o în persoană, ceea ce face lucrurile mult mai dificile Se lăsă un moment scurt de tăcere Când Jonah ridică privirea, observă că Hanson îl privirea cercetător — Vă amintiţi când aţi vorbit ultima dată cu ea? întrebă Hanson — Cu Aurora? întrebă el şi îi zâmbi Nu am vorbit niciodată cu ea Doar am văzut-o pe la şcoală şi prin cartier Era mult mai mică decât mine Îşi simţi bătăile inimii intensificându-se Era pentru prima dată când era nevoit să-şi mintă un membru al echipei Se simţi copleşit de acea minciună şi îi întoarse spatele lui Hanson Se îndreptă spre biroul său, simţind furnicături pe ceafă şi privirea fixă a lui Hanson, urmărindu-l Odată ajuns înapoi la biroul său, deschise rapoartele privind incendiul care avusese loc pe proprietatea lui Jojo cu opt ani în urmă şi încercă să se concentreze asupra lor Cu toate acestea, gândul îi zbura la lumini slabe şi la un glob disco care se reflecta asupra unui păr blond Jonah îşi spuse pe un ton aspru că acele lucruri nu mai contau în prezent Singurul lucru care conta era să-l găsească pe ucigaşul Aurorei Se gândi la Aleksy Era ceva suspect legat de el şi acel incendiu Când o rugase pe Jojo să-i dea telefonul lui Aleksy, o făcuse pentru a fi sârguincios, dar existau motive mult mai întemeiate pentru a investiga moartea partenerului ei Aleksy murise la cât timp după primul incendiu? La doar o săptămână după? Acea aşa-zisă coincidenţă însemna că trebuiau să ia în considerare posibilitatea ca moartea lui Aleksy să fi fost de fapt o crimă Era posibil ca incendiul şi distrugerea grădinii să fi reprezentat un avertisment, de care Jojo şi Aleksy să nu fi ţinut cont Dacă fusese într-adevăr vorba despre o crimă, aceea fusese mult mai recentă decât cea a Aurorei, ceea ce reprezenta un avantaj pentru ei În ancheta referitoare la moartea Aurorei, se confruntau cu multe probleme legate de pierderea de date, incapacitatea martorilor de a-şi aminti diverse lucruri şi investigaţia iniţială incompletă, în timp ce cazul lui Aleksy părea mult mai uşor de rezolvat Aveau telefonul lui Aleksy, dar, din nefericire, verificările standard ale telefoanelor nu identificau decât numerele de telefon iniţiatoare sau primitoare de apeluri şi mesaje, nu şi conţinutul efectiv al convorbirilor De asemenea, un caz vechi de opt ani însemna amintiri mai proaspete, care nu se modificaseră în timp ca urmare a interviurilor repetate În plus, faptul că era vorba despre o linie de investigaţie neaşteptată reprezenta un bonus Dacă Aleksy descoperise ceva şi fusese ucis ca urmare a acelei descoperiri, Jonah ar fi putut urma pista lăsată de o crimă pentru a rezolva o alta Analiză în minte tot ce-şi amintea că spuseseră membrii grupului despre Aleksy, dar, din păcate, nu aflase mare lucru Jonah îşi dădu seama că mai avea multe întrebări să le pună cu privire la acel subiect Jonah se întoarse spre monitorul calculatorului şi căută numele lui Aleksy Nowak în baza de date Nu găsi decât o intrare: raportul medicului legist Dar era destul de succint Medicul legist concluzionase că Aleksy murise ca urmare a unei căzături de la înălţime în timpul unei căţărări Nu aterizase direct în cap, ci pe spate Daunele cauzate coloanei vertebrale şi impactul secundar de la nivelul craniului, indicau o viteză de cădere de 12–17 m/secundă şi o înălţime de cădere de cel puţin 9 m Decesul survenise instantaneu De asemenea, medicul legist menţionase faptul că, în general, în cazul căţărării libere, se utiliza o saltea de aterizare, dar că defunctul nu obişnuia să folosească aşa ceva şi că, oricum, chiar dacă ar fi utilizat o astfel de saltea, dată fiind înălţimea, ar fi suferit oricum leziuni grave Raportul continua să descrie modul în care fusese găsit cadavrul lui Aleksy, în ziua următoare Jojo alertase poliţia în data de 14 iulie, când Aleksy nu ajunsese acasă Ea explicase poliţiei faptul că el plecase la căţărat şi le sugerase câteva locaţii, dar acestea erau destul de ample, dat fiind faptul că Aleksy obişnuia să parcurgă trasee lungi de câte o zi pentru a face căţărări măcar pentru câteva ore Cadavrul lui Aleksy fusese găsit în cele din urmă de o alpinistă pe terenul necultivat din East Sussex Aceasta alertase poliţia şi declarase că îl găsise la baza unui traseu cunoscut sub numele de Mechanical Vert Jonah căută denumirea pe Google şi găsi o pagină de internet dedicată alpinismului, care furniza mai multe detalii, printre care faptul că era vorba despre un traseu cu nivel de dificultate 6a, care implica utilizarea frecventă a degetelor de la mâini şi picioare În continuare, articolul descria în amănunt diverse mişcări care ar fi putut fi utilizate în timpul unei astfel de căţărări, dar era vorba despre mişcări specifice căţărării cu coardă La început, erau descrise mai multe mişcări dificile, dar articolul menţiona faptul că, după ce se atingea înălţimea de 4 m, restul traseului nu mai punea probleme alpiniştilor Mai mult decât atât, se sugera utilizarea unor mişcări uşoare până în vârf După ce termină de citit articolul, începu să caute mai multe informaţii despre Aleksy Existau zeci de videoclipuri cu el pe YouTube, în care se căţăra la înălţimi incredibile şi în care făcea nişte aterizări care-l făceau pe Jonah să se simtă rău doar uitându-se la ele pe monitor Văzând toate citatele şi filmările de pe internet, Jonah realiză imediat că Aleksy fusese un alpinist desăvârşit Cu toate acestea, căzuse în timpul unei căţărări uşoare, după ce trecuse deja de partea dificilă a urcuşului Jonah devenea din ce în ce mai convins că fusese vorba despre un act criminal Hanson era disperată să obţină nişte informaţii sigure Viaţa ei personală, cu toate mesajele lui Damian, părea un dezastru de nedescris şi o sursă de anxietate profundă şi acum şi viaţa ei profesională devenise un motiv de îngrijorare, dat fiind faptul că era sigură că şeful ei o minţise Oare care era procedura aplicabilă în astfel de situaţii şi de ce anume îl suspecta mai exact? De un interes legitim? De vreun fel de interes trecut faţă de Jojo? Sau faţă de Aurora ? Era ridicol Evident că nu-l suspecta de crimă, având în vedere că fuseseră şase adolescenţi şi unul dintre profesorii Aurorei prezenţi acolo, în acea noapte Dar el o minţea şi suspecta că îi minţea şi pe ceilalţi membri ai echipei, pretinzând că nu-i cunoscuse prea bine pe niciunul dintre acei adolescenţi Hanson se aşeză la biroul ei, simţind un nod în stomac Dintr-odată, îi apăru pe ecran o notificare că primise un mesaj pe Facebook şi văzu că era de la Zofia Wier Notificarea nu afişa decât începutul mesajului: Bună! Da, am fost prietenă cu Aurora Nu mă deranjează să Hanson dădu clic pe notificare aproape instantaneu şi aşteptă să se încarce pagina de Facebook Nu-şi mai verificase de mult mesajele, drept urmare erau mai multe necitite, pe care le ignoră, sărind direct la cel primit de la Zofia Mesajul complet era: Bună! Da, am fost prietenă cu Aurora Nu mă deranjează să vorbesc cu tine, doar că eu nu am mai văzut-o cu ceva timp înainte să moară Ultima dată când ne-am văzut a fost la o petrecere şi, a doua zi după petrecere, mama m-a retras de la acea şcoală şi m-a trimis în Polonia să locuiesc cu bunicii mei Hanson începu să-i scrie un nou mesaj, pe de o parte, sperând că avea să fie suficient de coerentă, pe de altă parte, nepăsându-i prea mult Bună, Zofia! Îţi mulţumesc că ne-ai contactat Vrem să-ţi adresăm câteva întrebări despre Aurora, precum şi despre acea petrecere Ai fi de acord să discutăm mai multe lucruri la telefon, în prezenţa Inspectorului Şef Sheens, care conduce această anchetă? Hanson văzu o bifa şi cuvântul „Vizualizat” apărând lângă mesajul ei Aparent Zofia era online Pe ecran apărură trei puncte, care indicau faptul că Zofia scria un răspuns, dar apoi punctele dispărură Probabil că Zofia se gândea ce răspuns să dea Cele trei puncte apărură din nou, dar de această dată, fură acompaniate de un mesaj Desigur, nicio problemă, dar vă referiţi la ofiţerul de poliţie Jonah Sheens? Hanson simţi cum i se strânge stomacul Da, el este Îl cunoşti? răspunse Hanson Urmă o nouă pauză şi apoi cele trei puncte apărură din nou pe ecran Da, îl cunosc şi îl puteţi întreba chiar pe el despre acea petrecere, pentru că a fost acolo Hanson se holbă o vreme la mesaj, după care reuşi să-i răspundă, spunându-i că avea să programeze o conversaţie telefonică, dacă Zofia îi furniza numărul de telefon sau ID-ul de Skype Apoi Hanson se ridică de la birou, uşor nesigură şi se îndreptă spre biroul Inspectorului Şef 34 Hanson bătu atât de încet la uşă, încât Jonah aproape că nu auzi Îi făcu semn din cap să intre, simţindu-se extrem de agitat Hanson închise uşa în urma ei şi zise cu o voce sugrumată: — Mă îngrijorează câteva lucruri Dumneavoastră mi-aţi spus că nu o cunoşteaţi pe Aurora, dar una dintre prietenele ei cele mai apropiate vă cunoaşte Mai mult decât atât, ea susţine că aţi fost toţi trei la aceeaşi petrecere cu o săptămână înainte de dispariţia Aurorei Jonah se simţi mai panicat ca niciodată Nu era vorba doar de cariera lui care avea să fie distrusă pentru totdeauna, ci şi de ruşinea pe care o simţea faţă de cea mai nouă membră a echipei sale Numai gândul că trebuia să-i spună tot îl făcea să-şi dorească să fugă în lume Dar începuse să realizeze faptul că Hanson nu era genul de persoană care să renunţe În cele din urmă, îi răspunse — Aşa este, zise el, întrebându-se cum ar putea să-i distragă atenţia de la acea informaţie — Şi nu aţi vorbit deloc cu Aurora la acea petrecere, deşi prietena ei are impresia că ştiţi totul despre ce i s-a întâmplat Aurorei în acea noapte? — Nu are nicio legătură cu Aurora, spuse el şi simţi că ajunsese într-un punct critic Nu putea face decât un singur lucru Te rog, ia un loc, zise el cu o voce răguşită Hanson ezită, după care îşi trase un scaun la o distanţă considerabilă de biroul lui — Speram să nu o găseşti pe Zofia, tocmai din cauza acelei petreceri A fost Nu voiam să vorbesc despre asta Lucrurile decurseseră prost încă de dinainte să ajung eu acolo Îşi simţea gâtul uscat şi fu nevoit să înghită înainte de a putea continua Familia mea era Tatăl meu era nomad, iar mama mea s-a căsătorit cu el şi astfel a fost introdusă în comunitatea nomadă Ea era îndrăgostită până peste cap de el, asemenea multor persoane care se îndrăgostesc de narcisişti Era deja însărcinată când a început să realizeze ce fel de om era el cu adevărat, mai exact un tiran abuziv şi manipulator, care nu suporta ca cineva să-i ţină piept Jonah îi povesti tot, inclusiv părţile extrem de umilitoare Îi spuse despre modul în care tatăl său le distrusese stima de sine şi lui şi mamei sale şi despre modul în care se folosea de el pentru a o răni pe mama lui De asemenea, îi povesti cum, în cele din urmă, mama lui realizase ce i se întâmpla fiului ei şi îşi părăsise soţul, dar cum el încercase în mod repetat, timp de nouă ani, să o forţeze să se întoarcă la el Tommy Sheens parcursese de nenumărate ori cei 80 km până la locuinţa lor din Lyndhurst, iar când mama lui refuzase să-i mai deschidă, el începuse să se concentreze pe fiul său — În ziua aceea era extrem de furios, deoarece tocmai aflase că devenisem poliţist Îi luase aproape un an să-şi dea seama şi era mânios Nu exista nimic pe care să-l urască şi de care să se teamă mai mult decât poliţia Jonah observă că Hanson începea să-şi piardă răbdarea şi decise să sară peste o parte din poveste Continuă să-i spună cum Tommy Sheens apăruse în acea zi, împreună cu un vechi prieten de-al lui Jonah, pe nume Duke şi cum cei doi încercaseră să-l bage cu forţa în maşină Jonah ajunsese să se bată cu ei şi îl lăsase pe Duke inconştient, după care se îndreptase spre petrecere Hanson nu părea deloc impresionată, iar pe Jonah aproape că-l bufnea râsul, gândindu-se că încă nici nu ajunsese la partea cea mai interesantă a poveştii — De-abia când am ajuns acasă la Martin mi-am dat seama că făcusem o prostie Eram plin de sânge, aveam ochii umflaţi şi existau şanse mari ca tatăl meu să depună plângere la poliţie împotriva mea, ceea ce probabil că ar fi însemnat sfârşitul carierei mele de poliţist Aşa că am făcut ce ar fi făcut multă lume în locul meu, şi anume, m-am îmbătat în ultimul hal — Şi Aurora se afla la această petrecere, zise Hanson, sec Deci lăsaţi-mă să ghicesc, v-aţi îmbătat şi aţi făcut ceva ce aţi regretat ulterior? — Posibil, spuse Jonah Dar nu cu Aurora Se dusese să vorbească cu Aurora pe la ora 21:00 sau 22:00, după ce i se aşezaseră punciul şi whiskyul în stomac Aurora stătea singură, într-un colţ al camerei — Fusese surprinsă de faptul că îmi aminteam cine era, zise el, schiţând un zâmbet Nu era nevoie să-i dea mai multe detalii lui Hanson, dar i le dădu oricum Eu i-am spus că este isteaţă şi amuzantă Şi foarte frumoasă Dar mi-am dat seama imediat că fusesem un dobitoc cu acea replică — Da, spuse Hanson, pe un ton rece Aşa este Mai ales că era vorba despre o fată de 14 ani — Apoi, prietena ei Zofia se întoarse cu ceva de băut, continuă Jonah, ignorându-i remarca Nu o mai întâlnisem până atunci Arăta de 16 ani, dar mi-a explicat că se înscrisese la şcoală după Crăciun Zofia a văzut sângele de pe hainele mele şi ochiul şi buza umflate şi a început să se agite Mi-a adus gheaţă şi apoi m-a convins să mă aşez cu ea pe canapea, unde s-a jucat cu părul meu, în timp ce-mi ţinea gheaţa pe cap Era atât de plăcut să aibă cineva grijă de mine Jonah se abţinu să-i dea mai multe detalii despre mama lui, despre cum ajunsese el să aibă grijă de ea şi despre lipsa de mângâiere şi grijă din viaţa lui Toate acestea ar fi fost interpretate drept o scuză, deşi poate că chiar asta erau — V-aţi culcat cu ea? întrebă Hanson — Jur pe tot ce este mai sfânt că nu am nici cea mai vagă idee, zise el şi îşi simţi gura complet uscată Se întinse după rămăşiţa de cafea cu zaţ din cană şi o bău Cineva a scos o sticlă de tequila şi mulţi dintre noi am început să bem shoturi Nu cunoşteam nici jumătate din oamenii de acolo, dar beam cot la cot, ca şi când am fi fost prieteni vechi Dintr-odată, Zofia a spus că se simte rău şi a ieşit afară Eu m-am dus să o caut şi am dat de Aurora, pe care am întrebat-o cu ce avea să ajungă acasă — Cu ce avea să ajungă acasă Aurora? — Nu, Zofia, o corectă el Aurora era foarte supărată din acest motiv Mi-a zis că Zofia trebuia să rămână la ea peste noapte, doar că părinţii ei nu puteau s-o vadă în acea stare, pentru că aveau să-i spună mamei Zofiei Drept urmare, i-am spus că o voi ajuta şi am vorbit cu Martin să o lase pe Zofia să doarmă în dormitorul părinţilor lui, care erau plecaţi Jonah făcu o pauză, simţindu-şi din nou gura uscată, dar nu mai avea niciun strop de cafea — Îmi amintesc că am condus-o sus şi că am stat cu ea pe marginea patului Când tequila a început să-şi facă efectul, mi s-a făcut rău şi cred că m-am întins pe pat Şi asta este tot ce-mi amintesc Mi s-a rupt filmul din acea clipă, până în jur de miezul nopţii, când mă aflam pe la jumătatea drumului spre casă, fără jachetă pe mine şi în continuare plin de sânge În lunea de după acea petrecere, Zofia fusese deja retrasă de la şcoala noastră şi trimisă înapoi în Polonia Am încercat să iau legătura cu ea prin intermediul lui Topaz, dar era prea târziu Şi apoi Aurora, singura persoană care ar fi putut afla ce se întâmplase, a dispărut şi eu nu am aflat niciodată adevărul despre acea noapte Când îşi termină povestea, se lăsă un moment lung de tăcere Hanson îl fixa cu privirea şi el îşi lăsă capul în jos, privindu-şi mâinile care-i tremurau foarte de tare — Dumnezeule, zise Hanson Aveţi idee câţi bărbaţi din lumea asta au încercat să folosească această scuză? Textul cu „nu-mi amintesc”? Şi să nu mai vorbim de Jojo Presupun că vă aflaţi la ea acasă, la acea oră târzie din noapte, pentru că aveţi o aventură cu ea, nu-i aşa? Cu unul dintre suspecţi! — Nu, nu este adevărat, spuse Jonah, pe un ton ferm Nu am avut niciodată o relaţie cu un suspect Încerc să rezolv un caz, Juliette Restul este mai puţin important Ţi-am furnizat numele Zofiei pentru că vreau să rezolv acest caz Şi ţi-am dezvăluit nişte informaţii de care mi-a fost ruşine toată viaţa Hanson clătină din cap şi zise cu voce tremurată: — Dumneavoastră ar trebui să fiţi şi brusc se întoarse, fără să-şi termine propoziţia şi ieşi din birou Nici nu era nevoie să-şi termine ideea, pentru că el ştia la ce se referea Jonah simţi că o dezamăgise Hanson avea să depună plângere împotriva lui şi el nu avea cum s-o oprească Jonah fu cuprins de frică în acea după-masă Ori de câte ori Hanson se mişca sau spunea ceva, el se uita la ea, întrebându-se ce le spunea celorlalţi membri ai echipei Acea combinaţie de anxietate şi lipsă de somn era letală, iar el nu se putea concentra deloc la caz, deşi asta ar fi trebuit să facă O’Malley îi bătu la uşă la 12:45 şi Jonah simţi cum pulsul i se acceleră la gândul că Sergentul venise să discute cu el despre Zofia Dar expresia lui O’Malley era complet neutră — Voiam să vă anunţ că am primit primele evidenţe telefonice, zise Sergentul Până acum, am primit evidenţele aferente anului curent pentru Topaz, Brett şi Daniel Aparent, Connor şi Coralie sunt abonaţi la compania O2, deci va trebui să obţinem o aprobare specială Jonah dădu din cap Ştia prea bine cum funcţionau lucrurile, pentru că se confruntase de nenumărate ori cu acea problemă Pe lângă portalurile online utilizate de principalele companii de telefonie, mai existau şi companii mai mici, care nu furnizau evidenţe telefonice decât dacă primeau o solicitare în scris şi dacă respectiva solicitare era ulterior aprobată Solicitările ajungeau la membrii personalului, care luau o decizie şi apoi trimiteau hârtiile înapoi Această procedură se putea desfăşura rapid sau putea dura câteva zile, drept pentru care nu se ştia niciodată durata exactă Jonah se simţi cuprins de interes, în ciuda oboselii şi a fricii care îl acaparaseră Puteau descoperi nişte interacţiuni interesante între cei trei suspecţi Dacă se apelaseră frecvent între ei, acest lucru putea fi revelator Era destul de frustrant faptul că nu aveau acces şi la conţinutul efectiv al conversaţiilor dintre ei Exceptând cazul în care exista un motiv copleşitor în baza căruia să se solicite conţinutul mesajelor şi Secretarul de Stat să aprobe respectiva solicitare, poliţia nu avea acces decât la numerele de telefon între care şi orele la care s-au schimbat apeluri şi mesaje Puteau obţine şi câteva informaţii privitoare la locaţie, dar exactitatea acestora nu putea fi garantată, după cum se dovedise în alte anchete recente Apelurile treceau prin cel mai apropiat turn de telefonie, care se putea afla la o distanţă mare de locul efectiv de unde fusese iniţiat apelul Pentru a obţine informaţii mai exacte, era nevoie de un smartphone cu GPS şi de o permisiune pentru accesarea respectivelor informaţii O altă problemă întâmpinată în cazul anchetelor mai vechi era faptul că uneori evidenţele telefonice erau şterse Cu toate acestea, datorită legilor de prevenire şi combatere a terorismului, în prezent, companiile telefonice erau obligate să păstreze evidenţele timp de un an, dar rămânea la latitudinea lor dacă hotărau să le păstreze pentru o perioadă mai lungă de timp În ceea ce privea conţinutul mesajelor, doar câteva companii stocau astfel de date, drept urmare, chiar şi cu sprijinul legii, de multe ori anchetatorii tot nu obţineau prea multe informaţii — În regulă, zise Jonah, gândindu-se că era timpul să-şi revină Te rog să începi cu ultimele zile Vezi care dintre cei trei suspecţi au comunicat între ei sau cu ceilalţi membri ai grupului — Dap, aşa voi face Jonah recitea rapoartele celor două incendii, când văzu capul blond al lui Jojo intrând în Departamentul pentru Investigaţii Criminale Nu reuşise să tragă prea multe concluzii Instinctul îi spunea că primul incendiu avusese ca scop avertizarea lui Aleksy Dar ar fi putut fi vorba despre mai mult de atât Aleksy se afla în casă, în timp ce Jojo era în oraş, la băut, cu un grup de alpinişti Drept urmare, exista posibilitatea ca acel incendiu să fi reprezentat prima tentativă de ucidere a lui Aleksy Jonah avea multe întrebări pentru Jojo Ieşi din biroul său şi i se adresă lui Hanson pe un ton cât mai neutru — Juliette, poţi să o conduci tu pe doamna Magos? Hanson dădu din cap, fără a-l privi în ochi şi plecă să o întâmpine pe Jojo la uşă Jonah o auzi spunându-i lui Jojo că se mai întâlniseră o dată, dar nu auzi şi răspunsul primit Continuă să le urmărească pe cele două femei în timp ce se îndreptau spre camera de interogatoriu Jojo îl văzuse, dar nu făcu decât să dea din cap în semn de salut, după care îşi îndreptă din nou privirea în faţă Părea uşor agitată Jonah se întrebă dacă Jojo se temea de faptul că avea să fie întrebată despre Aleksy sau despre membrii grupului şi dacă discutase cu vreunul dintre ceilalţi cinci suspecţi — Şefu’, spuse O’Malley, făcându-i semn cu mâna Tocmai am primit mesajele de pe telefonul lui Aleksy Nowak Jonah îşi întoarse privirea de la Jojo şi îşi trase un scaun lângă O’Malley — Aş vrea să văd mesajele înainte de a discuta cu iubita lui, zise Jonah Poţi să-mi arăţi mesajele din ziua decesului? Din data de 14? O’Malley deschise baza de date şi căută mesajele din acea dată Evidenţele arătau mai multe mesaje primite şi trimise de Aleksy — Deschide-l pe ultimul, îi spuse Sergentului O’Malley deschise ultimul mesaj trimis de Aleksy Era scurt, dar Jonah simţi cum i se strânge stomacul instantaneu Scuze, tocmai am ajuns la urcuş Poate altă dată — Aparent a spus cuiva unde mergea, zise Jonah Poţi deschide toată conversaţia dintre cele două numere de telefon? O’Malley copie numărul de telefon în bara de căutare şi obţinu două rezultate Primul mesaj fusese trimis la ora 10:13 dimineaţa Ar fi trebuit să-ţi scriu mai repede Îmi pare rău că am ţipat la tine Chiar îmi pare rău M-am purtat groaznic şi mi-am vărsat toţi nervii pe tine Ştiu că nu erai rău intenţionat şi că îţi pasă cu adevărat Aş vrea să-mi oferi şansa de a-ţi explica ce s-a întâmplat şi de a salva ceva din relaţia noastră Crezi că mă poţi ierta sau măcar să dai uitării ce s-a întâmplat pentru a putea să mergem să bem ceva mai târziu şi să discutăm? Aleksy răspunsese abia după ora 12:00 Când Jonah termină de citit, O’Malley oftă din greu — Foarte interesant, zise el Mai ales că acele două mesaje fuseseră şterse din telefon O’Malley indică eticheta „RECUPERAT” din dreptul celor două mesaje — Poţi verifica dacă acel număr aparţine unuia dintre membrii grupului? întrebă Jonah O’Malley deschise baza de date principală pe cel de-al doilea monitor şi introduse numărul, dar nu obţinu niciun rezultat — Deci nu este numărul principal utilizat de Jojo, Brett, Topaz sau Daniel Benham, concluzionă Jonah — Şi nici al lui Coralie sau Connor, adăugă O’Malley Şi numerele lor sunt salvate în sistem, chiar dacă nu am primit încă evidenţele telefonice Deci ori este vorba despre un număr de telefon secundar, ori despre o cu totul altă persoană Jonah reciti câteva părţi din acel mesaj Aş vrea să-mi oferi şansa de a-ţi explica ce s-a întâmplat şi de a salva ceva din relaţia noastră Mesajul avea anumite implicaţii Părea genul de mesaj pe care o persoană l-ar trimite unui iubit Iar limbajul glumeţ sugera că ar fi putut fi chiar Jojo Iar răspunsul lui Aleksy părea şi el genul de respingere intenţionată a unei iubite şi părea a fi scris pe un ton uşor îmbufnat Oare Jojo şi Aleksy se certaseră? Oare interferenţa la care se făcea referire era legată de faptul că Jojo îşi dăduse cu părerea în legătură cu o conversaţie? Sau să fi fost vorba despre o cu totul altă persoană? Poate o amantă de-a lui Aleksy? Dar Jonah era de părere că tonul mesajelor nu era potrivit pentru o aventură Cele două persoane nu-şi făceau niciun fel de declaraţii care să exprime dorul, nu exista niciun fel de subînţeles sexual şi nimic din caracteristicile mesajelor dintre doi amanţi Oare să fi fost vorba despre o conversaţie între doi prieteni dintr-un grup restrâns? În acest caz, importanţa relaţiei lor ar fi avut sens — Ce părere aveţi? întrebă O’Malley Credeţi că l-a omorât iubita? — Greu de spus, răspunse Jonah, ridicându-se de pe scaun Dar cu siguranţă a venit momentul să o presăm puţin pe Jojo 35 Hanson o privi pe furiş pe Jojo Magos, în timp ce o conducea în Camera de Interogatorii nr 1 Purta un top cu spatele în V, care îi expunea umerii musculoşi Jojo părea mult mai tânără decât era de fapt, în ciuda numeroaselor ore petrecute în soare Avea un aspect sănătos, de om care îşi petrece mult timp în aer liber, care era foarte atractiv, chiar şi în opinia lui Hanson Realizând asta, ea fu şi mai furioasă pe Inspectorul Şef Oare toată logica lui era de fapt o prefăcătorie? Oare se lăsa condus de libido? Sheens le urmă la scurt timp după Nu scoase niciun cuvânt cât introduse caseta în reportofon Jojo îl urmări, stând cu coatele pe masă Lui Hanson îi părea agitată şi se întrebă dacă Inspectorul Şef o pregătise în vreun fel pentru acel interviu Jonah porni reportofonul şi făcu prezentările necesare, după care îi mulţumi lui Jojo pentru că acceptase să vorbească cu ei — Deci, v-am chemat aici pentru a vă pune câteva întrebări legate de actul de vandalism şi incendierea de pe proprietatea dumneavoastră, zise Jonah, pe un ton surprinzător de rece, după părerea lui Hanson De asemenea, am citit şi rapoartele privitoare la un alt incendiu produs pe proprietatea dumneavoastră, care nu pare să fi fost accidental — Da, spuse Jojo, cu o voce uşor răguşită Cred că niciunul dintre cele două incendii nu a fost accidental — Ancheta efectuată de firma de asigurări sugerează că focul a fost pus intenţionat, cu ajutorul unui catalizator, zise Jonah, arătându-i o hârtie lui Jojo S-a utilizat benzina dumneavoastră şi s-a găsit şi o salopetă stropită cu benzină, care fusese ascunsă Şi acum avem de-a face cu un nou incendiu şi, de această dată, nu există niciun dubiu că a fost produs intenţionat Jojo deschise gura, dar nu zise nimic, doar se holbă la Sheens — Eu nu Despre ce vorbiţi? — De ce vă aflaţi afară când am ajuns la locul incendiului? întrebă Inspectorul Şef Jojo îl fixă cu privirea — Pentru că am văzut focul — Cu toate acestea, nu făceaţi nimic pentru a-l stinge!? — Eu nu Eram în stare de şoc Tocmai ce mă trezisem Inspectorul Şef ridică din sprâncene — Când am ajuns acolo, am crezut că vă aflaţi în casă şi că v-aţi pierdut cunoştinţa V-am strigat, dar nu am primit niciun răspuns, drept urmare am intrat în dormitorul dumneavoastră Patul era făcut şi, când v-am găsit afară, eraţi îmbrăcată în haine de stradă Jojo părea speriată — Pentru că nu am dormit în pat Am adormit pe canapea Tot ce s-a petrecut în ultimele zile a fost atât de extenuant M-am întins pe canapea să citesc şi am adormit Când m-am trezit, am văzut focul şi o persoană Sunt sigură că am văzut pe cineva afară Şi primul lucru pe care am încercat să-l fac a fost să găsesc acea persoană, dar când am ieşit afară, nu mai era nimeni acolo, doar canistra de benzină Şi când aţi ajuns dumneavoastră nu făceam altceva decât să mă uit la foc şi să mă gândesc că totul avea să ardă — Canistra de benzină era chiar lângă dumneavoastră, specifică Inspectorul Şef — Ştiu, zise ea, frustrată M-am apropiat de ea când am văzut-o Mi-am dat seama imediat că incendiul a fost intenţionat Şi m-am gândit imediat la celălalt incident — Din câte ştiu, Aleksy era singur acasă când a avut loc primul incendiu, spuse Sheens — Da, zise Jojo Şi a avut mare noroc că a scăpat teafăr Eu eram într-un bar din oraş cu alpiniştii, iar el era acasă şi dormea — Şi alpiniştii prezenţi în acea noapte pot confirma ora la care aţi plecat din bar? o întrebă Inspectorul Şef Pot confirma faptul că nu aţi ajuns acasă, nu aţi spart geamurile serei şi nu aţi produs incendiul? Jojo clătină din cap, privindu-i de parcă ar fi fost vorba de o glumă proastă — De ce dracu’ aş vrea să dau foc la tot ce-mi este mai drag, grădina mea, uneltele mele, casa mea Aleksy ? — Poate pentru că iubitul dumneavoastră aflase ceva ce nu ar fi trebuit să afle cu privire la implicarea dumneavoastră în moartea Aurorei Jojo părea buimăcită În mod straniu, Hanson o compătimea Asprimea lui Sheens o afecta şi pe ea — Asta este o aberaţie, spuse ea în cele din urmă Nu am avut nimic de-a face cu Aurora şi nu i-aş fi făcut niciodată rău lui Aleksy Nici într-un milion de ani Şi puteţi să vă duceţi dracului dacă asta credeţi despre mine Inspectorul Şef ridică din umeri, ca şi când nu ar fi avut nicio problemă cu asta — V-aţi schimbat cumva numărul de telefon în ultimii ani? întrebă el şi Hanson observă că Jojo fusese prinsă din nou pe picior greşit — Ce? Nu Nu, întotdeauna mi-am portat numărul Am acelaşi număr de Nu ştiu De vreo 15 ani sau poate chiar mai mult — Mai aveţi vreun alt număr de telefon? — Nu — Nici pentru serviciu? — Şi aşa mi-e greu să-mi amintesc unde mi-am lăsat telefonul, ce m-aş face cu două? răspunse Jojo, cu o tentativă de umor De ce întrebaţi? — În ziua morţii sale, Aleksy a primit un mesaj prin care i se solicita o întâlnire, iar răspunsul lui specifica locaţia în care făcea căţărări în acea zi Ulterior, aceste mesaje au fost şterse Se lăsă o tăcere apăsătoare Hanson era la fel de şocată de acele informaţii, precum Jojo, doar că Jojo părea mai mult decât şocată Se făcu albă la faţă şi părea să-i fie rău — Ce mama dracului? zise ea şi îşi duse o mână la frunte, lăsându-se pe o parte, într-o poziţie care-i era familiară lui Hanson — Mă duc să vă aduc un pahar cu apă, spuse ea, cu un ton scăzut şi se ridică Inspectorul Şef o privi, aparent surprins, apoi dădu din cap Hanson ieşi pe hol şi se îndreptă spre dozatorul de apă Umplu un pahar şi se întoarse în camera de interogatoriu Cei doi stăteau în continuare în linişte, iar Jojo părea că avea să vomite Reacţia ei indica şoc şi Hanson cunoştea prea bine acel sentiment I se întâmplase pe când avea 12 ani şi văzuse cum unul dintre elevii din anii terminali fusese călcat chiar în faţa şcolii de un camion care mergea cu viteză mare De atunci, văzuse acea reacţie la mulţi oameni, unii vinovaţi, dar majoritatea nevinovaţi Dar indiferent de motiv, dacă Jojo vomita sau leşina, nu avea să le mai fie de niciun ajutor Hanson îi întinse paharul şi Jojo luă câteva înghiţituri de apă — Nu puteţi identifica persoana al cărei număr de telefon era? întrebă ea, nesigură, după o clipă Dacă cineva l-a omorât — Încercăm să aflăm, răspunse Jonah, pe un ton neutru Dar mă gândeam că poate ştiţi dumneavoastră ceva despre asta — Singurul lucru pe care-l ştiu cu certitudine este că acele mesaje nu erau pe telefonul lui Aleksy când a fost găsit Dacă ar fi fost, le-aş fi spus poliţiştilor acum 8 ani Clătină uşor din cap Dacă cineva l-a omorât, ar fi avut suficient timp la dispoziţie să şteargă mesajele L-au găsit de-abia a doua zi — Deci să înţeleg că i-aţi citit mesajele? De ce? întrebă Jonah — De ce dracu’ credeţi că le-am citit? zise Jojo, pe un ton furios Tocmai ce-l pierdusem Voiam să am fiecare părticică din el Şi şi căutam răspunsuri voiam să ştiu dacă a murit din cauza mea Se lăsă un moment de tăcere şi Hanson observă că Inspectorul Şef analiza acel răspuns Hanson se aplecă în faţă, sperând că nu avea să facă o greşeală intervenind — În ce sens să fi fost vina dumneavoastră? întrebă ea pe un ton cât mai blând posibil Jojo clătină iar din cap, după care răspunse, fără a-i privi în ochi — Se întâmplase ceva cu relaţia noastră şi nu-mi puteam da seama ce anume În acea dimineaţă, Aleksy mi-a trimis un mesaj în care îmi spunea că mergea la căţărat şi în care mă întreba dacă aveam să fiu acasă mai târziu, pentru că voia să poarte o discuţie serioasă cu mine Sheens se îndreptă de spate, dar nu spuse nimic — Aveţi vreo idee despre ce voia să discute cu dumneavoastră? întrebă Hanson — N-aveam nici cea mai vagă idee, răspunse Jojo Adică, am făcut o presupunere M-am gândit că probabil voia să se despartă de mine M-am înfuriat îngrozitor şi i-am trimis un mesaj în care îl întrebam ce naiba voia să zică prin „discuţie serioasă” I-am spus că puteam vorbi chiar atunci, dar el nu mi-a mai răspuns Drept urmare, l-am sunat în repetate rânduri, dar el nu mi-a răspuns Eram convinsă că avea să mă părăsească şi mă simţeam atât de rănită şi de furioasă — Aveaţi vreun motiv pentru care să vă aşteptaţi la o despărţire? — Nu, nu ştiu Nu părea să o fi terminat cu mine, răspunse Jojo, dar mi-am dat seama că ceva era în neregulă şi că el încerca să ascundă acest lucru Era genul de persoană care era veselă tot timpul şi brusc devenise foarte serios Făcea asta ori de câte ori credea că nu-l văd Bănuiesc că aşa am ajuns la concluzia că avea să mă părăsească Inspectorul şef dădu din cap şi întrebă: — Vă mai amintiţi cumva dacă Aleksy s-a întâlnit cu cineva în ziua precedentă morţii sale? Privirea lui Jojo deveni uşor distantă — Eu nu Nu-mi amintesc să se fi întâlnit cu cineva — Şi nici nu a menţionat faptul că avea să se vadă cu cineva în ziua aceea sau în ziua morţii sale? întrebă Sheens Jojo clătină din cap — Din câte îmi amintesc eu, nu Lumina puternică se reflecta în ochii ei Dacă aş fi bănuit că avea să se întâlnească cu cineva, probabil că aş fi mers şi eu — Deci nu aveţi nicio explicaţie pentru faptul că devenise aşa serios dintr-odată? Jojo clătină din cap, după care se încruntă — Poate S-a certat cu Brett când am fost în vizită la el, dar lui Aleksy i-a trecut repede şi a râs pe tema asta Nu sunt sigură dacă asta s-a întâmplat chiar înainte sau cu mai mult timp înainte Jojo respiră adânc Îmi este atât de greu să-mi amintesc Dar nu am găsit niciun mesaj legat de acest lucru pe telefonul lui după ce a murit Deşi dacă spuneţi că unele mesaje au fost şterse Aţi mai găsit şi alte mesaje şterse? Era ceva ce eu nu am văzut? — Încă mai analizăm telefonul, zise Sheens, dar nu adăugă faptul că şi pe el îl interesa acelaşi lucru Continuă interviul şi întrebă: — Aţi putea să ne spuneţi unde aţi fost ieri seară, înainte de a ajunge acasă? — Da, am fost acasă la Brett, răspunse ea Ne-am strâns cu toţii acolo — Toţi şase? Jojo dădu din cap şi Jonah continuă — S-a întâmplat ceva acolo, care ar putea să explice incendiul? Părea vreunul dintre ei să fie furios pe dumneavoastră? — Nu, răspunse Jojo Apoi făcu o scurtă pauză Niciunul dintre ei nu părea furios, dar presupun că le-am spus că ar trebui să spunem adevărul, chiar şi aspectele de care nu suntem siguri Le-am zis că era timpul să spunem tot ce ştim pentru ca ucigaşul Aurorei să nu scape Jonah dădu din cap şi Jojo îl privi gânditoare — Sincer, n-am crezut niciodată că ar putea fi unul dintre noi Ştiu că din punct de vedere logic Dar voiam ca noi să găsim criminalul şi să nu fie unul dintre noi Atâta tot Privirea lui Jojo deveni distantă şi neliniştită Mi-am petrecut 8 ani din viaţă crezând că Aleksy a căzut de pe stâncă din cauza apelurilor şi mesajelor mele, spuse ea, în cele din urmă, cu o voce nesigură Dar este posibil să fi murit din cauză că din cauză a aflat ceva despre Aurora? — Există această posibilitate, răspunse Jonah Deci, în cazul în care vă amintiţi ceva despre Aleksy, sau despre vreo conversaţie stranie, ar fi indicat să ne spuneţi Jojo dădu din cap cu privirea aţintită asupra unui punct de pe perete Se întrebă ce-şi amintea, dar ea nu spuse nimic — Răspundeţi-mi la o întrebare, spuse Sheens, întrerupând tăcerea Când aţi ascuns drogurile, aţi mai făcut şi altceva pentru a induce în eroare câinii de poliţie? — Ah, zise Jojo şi se înroşi Da Am am tras cadavrul unei nevăstuici pe lângă copac şi l-am lăsat puţin mai departe M-am gândit că dacă găseau nevăstuica, s-ar fi gândit că asta mirosiseră câinii şi i-ar fi tras în altă direcţie Puţea rău de tot, aşa că — Şi aţi făcut asta de una singură? Nu cu Brett? Jojo dădu din cap, părând să nu se simtă prea confortabil — I-am spus să se apuce de astupat ascunzătoarea cu droguri, dar era mahmur şi uşor inutil Aşa că m-am apucat să trag cadavrul nevăstuicii, iar când am terminat, l-am găsit în acelaşi loc Părea să-i fie rău Apoi ne-am apucat amândoi să surpăm pământul deasupra ascunzătorii Inspectorul Şef o privi gânditor — Sigur a fost ideea dumneavoastră? — Da, zise Jojo Nu am Nu voiam decât să-i împiedic să găsească drogurile Nu mi-am dorit niciodată să-i împiedic să o găsească pe Aurora Inspectorul Şef rămase tăcut pentru o vreme, după care continuă — Vă mulţumim pentru toate informaţiile furnizate azi Dacă vă mai amintiţi ceva, vă rog să ne contactaţi Sheens opri reportofonul şi Jojo se ridică uşurată — Permiteţi-mi să vă conduc, spuse el şi îi făcu un semn din cap lui Hanson Ajunseseră la jumătatea drumului spre ieşire, când Jojo îl privi pe furiş pe Jonah — Mă bucur că te porţi din nou frumos Nu mi-a prea plăcut experienţa de adineauri cu Sheens poliţistul Jonah se simţi inconfortabil la gândul că uneori era nevoit să se poarte ca un tiran Tommy Sheens îl învăţase bine cum să joace acel rol El îi zâmbi epuizat — Sunt întotdeauna Sheens poliţistul, răspunse el Dar asta nu înseamnă că sunt întotdeauna un nenorocit Zâmbetul lui Jojo se lărgi uşor — Ah, nu ştiu ce să zic despre asta Jonah nu se putu abţine să nu râdă — Îţi mai aminteşti când m-ai fugărit? întrebă ea dintr-odată Ajunseseră în dreptul uşii, dar ea se opri şi Jonah făcu la fel Probabil că nu, dar eu îmi amintesc — Da, îmi amintesc, spuse el şi zâmbi Ai fost cea mai greu de prins persoană pe care am urmărit-o vreodată Jojo zâmbi — Ar fi trebuit să te dai bătut — Doar nu era să te las să pleci fără pulover Îşi întoarse privirea pentru o clipă În plus, eu nu mă dau niciodată bătut Doar dacă n-am încotro Cu colţul ochiului o văzu pe Jojo dând din cap, apoi se mişcă de parcă s-ar fi pregătit de plecare şi spuse: — Am auzit despre ce s-a întâmplat cu tatăl tău Ştiu că a trecut mult timp de atunci, dar voiam să-ţi spun că-mi pare rău Jonah clătină din cap — Mie nu-mi pare rău A fost cel mai bun lucru care i se putea întâmpla mamei mele Deşi murise într-un mod îngrozitor şi gândul acela îl trezea uneori pe Jonah în miez de noapte chinuindu-se să-şi dea jos pijamaua şi imaginându-şi că era înconjurat de flăcări, tot era mai bine că murise — Toată lumea spune că avea un temperament vulcanic Jonah dădu din cap — Aşa este Şi chiar şi în momentele în care nu era furios, tot era o scârbă de om — Mama ta a fost foarte curajoasă că l-a părăsit şi că a ieşit din comunitatea nomadă Trebuie să-i fi fost extrem de greu În prezent, lui Jonah îi era greu să şi-o mai imagineze pe mama lui drept o persoană puternică Îi era greu să şi-o imagineze altfel decât femeia alcoolică, paranoică şi fragilă care devenise Dar Jojo avea dreptate Era ciudat să vorbească despre acele lucruri după atâta amar de timp cu cineva care părea să înţeleagă Era ciudat şi terapeutic în acelaşi timp — I-a fost greu pentru mult timp, mai ales că în comunităţile nomade nu există divorţuri, oamenii nu părăsesc comunitatea, şi asta i-au spus şi ei Noi am plecat pe vremea când eu aveam 7 ani, dar ei au continuat să vină după noi şi pe când eu aveam 14–15 ani, ameninţându-ne şi ademenindu-ne Uneori venea şi el, dar asta a început să se întâmple tot mai rar după ce mama a chemat poliţia Făcu o pauză şi apoi continuă: A plecat de dragul meu Nu prea-i păsa ce se întâmpla cu ea, dar ţinea mult la mine — Aş vrea să cred că şi mama mea ar fi procedat la fel, spuse Jojo Apoi îşi puse o mână pe uşă şi Jonah apăsă butonul verde pentru a-i deschide — Ar fi bine să-ţi ţii telefonul pe aproape, în caz că mai am întrebări, zise Jonah, înainte ca ea să dispară Jojo oftă — Aveam de gând să merg să mai cumpăr nişte talc şi să mai încerc o dată traseul Muchie de Cuţit Cine ştie? Poate că după interogatoriul tău îmi va reuşi şi ultima mişcare — Este departe? întrebă el — Cam jumătate de oră? răspunse Jojo Este în apropiere de Burley Probabil că îmi va lua vreo oră să ajung acasă să-mi schimb încălţămintea şi să mă întorc, dar oricum nu voi sta prea mult pentru că soarele nu mai bate pe acea parte a versantului la apus — În regulă, spuse Jonah, oftând Multă baftă Jojo îi mai aruncă o privire lungă înainte de plecare, revenind cumva la acea versiune a lui Jojo pe care Jonah o cunoştea de 30 de ani El încercă să-i ascundă faptul că, în ciuda discuţiei lor, încă o mai considera suspectă şi că încă mai era dispus să creadă că ea minţea Interviul cu Jojo nu o liniştise deloc pe Hanson, ba chiar îi dăduse sentimentul extrem de tulburător că totul fusese făcut în beneficiul ei, deşi era convinsă că Jojo nu se aşteptase să fie presată atât de tare Dar apoi se gândi că este ridicolă Se aflau în mijlocul unei anchete Sheens făcea exact ce era de aşteptat din partea unui poliţist, şi anume, să pună multă presiune pe suspect Trebuia neapărat să vorbească cu Zofia Până nu primea nişte explicaţii cu privire la acel incident, totul i se părea lipsit de noimă Nu ar fi fost capabilă să lucreze cot la cot cu un bărbat care comisese o agresiune sexuală Îşi verifică contul de Facebook pentru a cincisprezecea oară, dar mesajul prin care îi sugerase Zofiei o conversaţie pe Skype era în continuare necitit Şi-ar fi dorit să dea un pumn monitorului, dar în schimb se ridică şi îi spuse lui Lightman că merge să ia o gură de aer În loc ca lucrurile să se limpezească, ele deveneau tot mai urâte şi mai complicate, iar Jonah nu ştia cum să interpreteze reacţiile lui Jojo şi aparenta răceală a lui Aleksy faţă de ea De altfel, nu credea că Matt Stavely, a cărui sosire îi fusese anunţată de Lightman, avea să clarifice ceva Cu toate acestea, îl privi pe Stavely în timp ce era condus de O’Malley în camera de interogatoriu Părea extrem de agitat Se uita de jur-împrejurul secţiei şi, la un moment dat, îşi scoase fesul de pe cap, scoţând la iveală părul grizonat, nepieptănat şi transpirat Jonah luă notiţele lui O’Malley cu privire la interviul cu Stavely şi intră înapoi în Departamentul pentru Investigaţii Criminale O căută cu privirea pe Hanson, aşteptându-se ca ea să-l urmărească, dar nu era la biroul ei Jonah se simţi ruşinos de uşurat O’Malley dădea târcoale Camerei de Interogatoriu nr 1 şi îşi făcea de lucru cu telefonul, când ajunse Jonah — Eşti pregătit? îl întrebă Jonah — Dap Martorul pare că mai are puţin şi explodează, deci ar fi cazul să intrăm Jonah îi dădea dreptate Matt Stavely se foia în scaun o dată la câteva secunde şi, când nu făcea asta, dădea din picioare În timp ce Jonah îl urmărea, Stavely îşi scoase o ţigară Când intrară în încăpere, Stavely sări în picioare şi îşi vârî ţigara înapoi în buzunarul hanoracului Cât timp făcură prezentările în scopul înregistrării, Stavely se strădui din greu să rămână nemişcat şi se uita oriunde altundeva, numai la Jonah nu — Deci, Matt, începu Jonah Înţeleg că vrei să vorbeşti cu noi despre ceva — Mda, răspunse Stavely imediat Eu după ce a venit Sergentul să mă viziteze ieri, m-am gândit bine şi ar mai fi câteva lucruri care ar putea fi relevante Jonah îi zâmbi când îşi ridică privirea — Lucruri legate de profesia ta? — Mda, spuse Stavely În ’89 mi-a fost prezentat un tip L-am cunoscut prin intermediul unui alt furnizor, pentru că voia ei bine, voia un produs pe care celălalt furnizor nu-l avea Flunitrazepam — Rohypnol, zise Jonah, simţind un nod în stomac Era poliţist în anii ’90, când acel medicament eliberat pe bază de reţetă a invadat lumea consumului recreaţional de droguri Auzise poveşti despre bărbaţi care se comportau ciudat în baruri şi care aveau asupra lor mai multe cutii de Rohypnol şi fuseseră multe cazuri mediatizate de viol asociate acelui drog Dar mass-media nu comentase prea mult pe tema numeroaselor cazuri în care victimele erau drogate şi apoi jefuite, fără niciun fel de agresiune sexuală Efectul amnezic al drogului reprezenta un avantaj atât pentru hoţi, cât şi pentru violatori În plus, mai erau şi cazurile dependenţilor, care falsificau reţete pentru a rămâne într-o constantă stare de uitare Multe dintre acele cazuri sfârşiseră prin sinucidere Acelea erau motivele pentru care, spre sfârşitul anilor ’90, Rohypnolul devenise o substanţă controlată, iar Jonah şi colegii săi de breaslă fuseseră martori la reducerea numărului de delicte în care era utilizat Cu toate acestea, o dată la ceva vreme, tot mai apăreau cazuri de agresiune şi furt în care era utilizată această substanţă Dar, în mod straniu, cazurile de viol, erau mult mai rare decât cele de furt — Mda, zise Stavely Rohypnol şi cocaină O combinaţie interesantă Jonah dădu încet din cap Era ciudat pentru un dependent de Flunitrazepam să consume şi cocaină Erau două droguri complet diferite: unul dădea o stare de somnolenţă şi uitare, în timp ce celălalt dădea un puseu de energie Cocaina era un drog de petrecere şi, dacă o persoană căreia îi plăcea să se distreze utiliza şi Rohypnol, era de înţeles că l-ar fi folosit pentru altcineva, mai exact, pentru o victimă — Ştii cumva numele cumpărătorului? întrebă Jonah — Nu, răspunse Stavely Tranzacţia fusese organizată în aşa fel încât el să-mi dea un mesaj şi să-mi lase banii undeva Eu luam banii şi lăsam acolo drogurile Celălalt furnizor de droguri îmi spusese că aşa se desfăşurau tranzacţiile şi în cazul lui Şi era al naibii de enervant Când cineva vinde droguri, nu se duce să stea la taclale Stavely îşi trase nasul şi se foi pe scaun — Ce cantitate i-ai furnizat? — În general, îi vindeam câte o folie de 28 de comprimate de 2 mg Jonah nu-şi mai amintea toate detaliile legate de consumul de Rohypnol Oare de câte comprimate era nevoie pentru o singură victimă? — Din câte ştiu eu, vreo 3–4 comprimate sunt suficiente, răspunse Stavely, de parcă i-ar fi citit gândurile lui Jonah Plus alcool Şi vreau să vă fie clar, eu doar furnizam produsele, nu le-am utilizat niciodată pe o altă persoană Şi, sincer să fiu, speram că tipul acela nu face decât să se sedeze singur după o noapte eşuată sau ceva de genul acela — La ce intervale de timp îi furnizai drogurile? — În general, o dată pe lună sau o dată la şase săptămâni Uneori lua doar cocaină, deci bănuiesc că Rohypnolul îl utiliza ceva mai rar — Şi unde lăsai produsele? — La început, le lăsam sub o bancă din Southampton, dar de pe la jumătatea anilor ’90 a schimbat locul şi îi lăsam marfa într-o cutie aflată lângă Primăria din Waterlooville Era o pacoste să ajung acolo, dar merita Plătea preţ dublu faţă de valoarea de piaţă pentru a-mi recompensa efortul Jonah dădu din cap Sperase ca locaţia să fie legată în vreun fel de unul dintre suspecţii lui, dar, aparent, cumpărătorul fusese foarte prevăzător — Tranzacţiile au încetat cu puţin timp în urmă, adăugă Stavely Mare păcat Era un venit bun şi constant pentru mine — Când anume au încetat tranzacţiile? — Acum vreo doi ani, răspunse el, ridicând din umeri — Sigur nu mai demult? — Cu siguranţă nu mai mult de trei ani, zise Stavely Fusese vorba despre un aranjament de lungă durată, care începuse în 1989 Jonah se întreba ce determinase încetarea colaborării — În opinia ta, nu exista niciun motiv pentru care să înceteze tranzacţiile? întrebă Jonah — Nu Mi-a spus doar că nu mai avea nevoie de marfă Şi am presupus că s-a mutat sau ceva Acea informaţie nu se potrivea niciunuia dintre suspecţii lui Connor şi Topaz se mutaseră cu şapte ani în urmă, iar Coralie îi urmase la scurt timp după — Şi nu deţii nici o altă informaţie despre acest cumpărător? întrebă Jonah Nu l-ai văzut niciodată? Stavely clătină din cap — Nu eram atât de curios încât să compromit tot aranjamentul, rămânând acolo pentru a-l vedea — Mai ai numărul lui de telefon? Stavely clătină din cap — Nu-mi trimitea decât mesaje, pe care le ştergeam Se lăsă un moment de tăcere, timp în care Stavely deveni şi mai agitat Asta-i tot ce ştiu Pot pleca acum? zise el, în cele din urmă — Desigur, răspunse Jonah şi se ridică pentru a-l conduce pe Stavely, urmărindu-i gânditor mişcările uşor sacadate — Era la fel de agitat şi ieri când ai vorbit cu el? îl întrebă pe O’Malley — Nu, răspunse el Părea îngrijorat, dar era calm Aţi văzut în notiţele mele că am specificat faptul că a apelat pe cineva după ce am plecat? — Şi crezi că acel telefon a determinat această schimbare? — Este posibil, zise O’Malley Sau poate că îi este doar îngrozitor de frică de secţiile de poliţie — Vreau să aflu dacă vreunul dintre suspecţii noştri are sau a avut vreo legătură cu acel loc, spuse Jonah Este posibil să fi fost îndemnat să vină aici În orice caz, suspectez că ne ascunde anumite lucruri, precum motivul pentru care este de părere că toate aceste lucruri au legătură între ele Poate că cumpărătorul i-a spus ceva care ar sugera faptul că agresase o fată tânără sau poate că ştie cine este cumpărătorul — Voi cerceta problema mai în amănunt Jonah zâmbi auzind acea replică tipic irlandeză — Mersi! Hanson se întoarse la biroul ei cu zece minute înainte de ora la care-i sugerase Zofiei Wierzbowski o conversaţie pe Skype şi observă imediat că primise un mesaj Zofia era încântată de sugestia ei şi îi furnizase ID-ul ei de Skype Hanson îşi deschise aplicaţia Skype de pe telefon şi o adăugă pe Zofia la contacte Apoi plecă în căutarea unei săli de şedinţe libere în care să aibă acces la WiFi Îi luă mult mai mult decât se aşteptase Pentru o secţie de poliţie modernă cum era Secţia de Poliţie din Centrul Southampton, semnalul WiFi era frustrant de slab În cele din urmă, o sună pe Zofia cu trei minute întârziere, dar pe ea nu păru s-o deranjeze — Mulţumesc că ai acceptat să vorbeşti cu mine, spuse Hanson, vorbind în dreptul telefonului pe care-l aşezase pe masa din sala de şedinţe Deocamdată nu voi înregistra această conversaţie, dar, dacă va fi nevoie, ai accepta să fii înregistrată? — Da, răspunse Zofia cu accentul ei puternic Este în regulă — În primul rând, trebuie să te întreb despre acea petrecere, spuse Hanson, mirându-se de ce era atât de emoţionată Poate că spera şi ea, la fel ca Inspectorul Şef, ca el să nu fi făcut nimic rău Poţi să-mi spui cum ai ajuns la acea petrecere? — Sigur că da Am mers la petrecere cu Aurora, zise ea Apoi îi spuse lui Hanson, într-o limbă destul de stâlcită, aceeaşi poveste pe care i-o spusese şi Jonah N-ar fi trebuit să beau, adăugă ea Nu era bine Mi s-a făcut rău şi el, Jonah Sheens, a trebuit să aibă grijă de mine M-a dus într-o cameră să dorm Hanson inspiră adânc — Poţi să-mi spui dacă s-a întâmplat ceva între voi în acea noapte? — Între mine şi Jonah? întrebă ea şi apoi făcu o pauză Eu, nu am mai spus nimănui asta până acum, deşi ar fi trebuit În acea noapte am fost agresată Când Jonah şi Lightman intrară în camera de interogatoriu, Daniel Benham părea îngândurat În schimb, avocatul lui părea glaciar — Vă mulţumim pentru că aţi acceptat să vorbiţi din nou cu noi, începu Jonah — Nicio problemă, spuse Benham — Trebuie să vă întreb mai multe lucruri, dar voi încerca să nu mă lungesc prea mult Având în vedere că nici Benham, nici avocatul nu reacţionară, Jonah continuă — În primul rând, dat fiind faptul că l-am identificat şi am vorbit cu furnizorul de droguri care v-a vândut dextroamfetamina, trebuie să vă întreb dacă i-aţi arătat sau dacă aţi menţionat de faţă cu el locul în care erau ascunse drogurile? — Exclus, zise Benham, pe un ton jos, dar intens Este adevărat că am vrut să-l ajut, dar nu aş fi avut niciodată încredere în el Nu-i spui niciodată furnizorului de droguri unde ascunzi marfa, pentru că altfel o va fura chiar de sub nasul tău Nu este ca şi când l-ai putea da pe mâna poliţiei dacă fură marfa şi ţi-ai pune viaţa în pericol dacă l-ai ameninţa — Şi nu v-a întrebat ce aveaţi de gând să faceţi cu drogurile? insistă Jonah — Nu m-a întrebat şi oricum nu i-aş fi spus, zise Daniel pe un ton ferm — În regulă Revenind la subiectul tranzacţiilor ulterioare, furnizorul susţine că a continuat să vândă droguri unuia dintre voi Momentan, investigăm acest lucru, dar dacă este cumva vorba despre dumneavoastră, ar fi indicat să ne spuneţi acum — Nu sunt sigur dacă acest lucru este relevant, spuse avocatul Benham scoase un hohot de râs — Nu am mai avut absolut nicio legătură cu Matt Stavely după acea tranzacţie În primul rând, după dispariţia Aurorei nu am vrut să mai am nimic de a face cu el sau cu drogurile În al doilea rând, pentru numele lui Dumnezeu, am devenit politician şi, în plus, Mary m-ar fi omorât dacă făceam aşa ceva — Poate că acesta este şi motivul pentru care aţi făcut-o pe ascuns, zise Jonah Benham clătină din cap — Riscul era mult prea mare şi ideea în sine îmi părea revoltătoare după cele întâmplate în acea vară — În regulă, spuse Jonah, dând din cap Ar mai fi câteva aspecte de clarificat în legătură cu moartea lui Aleksy Nowak Benham îl privi uşor uimit — Aleksy? Dar el nici nu a cunoscut-o pe Aurora — Aşa este, aprobă Jonah Dar v-a cunoscut pe voi şi există posibilitatea să fi aflat mai multe decât ar fi trebuit Benham îl privi sceptic — Ce ar fi putut să afle? S-a cuplat cu Jojo la douăzeci de ani după dispariţia Aurorei — Având în vedere că 30 de ani mai târziu încă investigăm moartea Aurorei şi încă mai descoperim informaţii noi, nu mi se pare deloc absurd faptul că Aleksy ar fi putut descoperi ceva Avocatul îi şopti ceva clientului său, după care Benham ridică din umeri — În regulă Continuaţi — Dacă puteţi, aş vrea să vă gândiţi la săptămânile care au precedat morţii lui Aleksy Expresia lui Benham era pe jumătate îngrijorată, pe jumătate exasperată — Nu este tocmai uşor — Ştiu, zise Jonah, alegând să-l liniştească Dar poate că au existat anumite lucruri care să vă atragă atenţia De exemplu, vă amintiţi să se fi certat cu cineva? — Aleksy? întrebă Benham şi clătină din cap El nu se certa de fel Era prea nu ştiu Ridicol, poate Vreau să zic că uneori putea deveni enervant cu toate glumele şi tachinările lui dar nu te puteai certa cu el — Nu s-a certat cu nimeni? insistă Jonah Nici cu Jojo? — Nu, vorbesc serios, spuse Benham, clătinând din cap Ăia doi erau erau genul acela de cuplu enervant de compatibil Sunt sigur că ştiţi la ce mă refer În timp ce tu te cerţi cu soţia din orice prostie, ei glumesc şi se giugiulesc într-un colţ atunci când au impresia că nu-i vede nimeni Pentru o clipă, expresia lui Benham se schimbă — Eu de fapt, a fost ceva Dumnezeule, uitasem complet despre asta A avut loc un fel de ceartă Cred că cred că am presupus că era din cauza alcoolului şi nu i-am dat prea multă importanţă — Vă rog să-mi spuneţi ce vă amintiţi, chiar dacă pare lipsit de importanţă — Ei bine – Benham îşi drese glasul – după ce eu şi Mary am avut copii, n-am mai organizat prea multe petreceri, drept urmare, am început să ţinem petreceri acasă la Brett În seara aceea, ţineam una dintre petrecerile noastre obişnuite, nimic special Dar la un moment dat, s-a iscat ceva Un fel de ceartă Am impresia că Brett se dădea la Jojo şi lui Aleksy nu i-a picat prea bine — Ai văzut asta cu ochii tăi? întrebă Jonah — Da, răspunse Benham, făcând o grimasă O făcea adesea Cred că era atras de corpul ei atletic şi de forţa ei În plus, Jojo este o tipă foarte amuzantă Cred că Brett simţea că Jojo avea tot ce-i lipsea Annei Nu că n-ar iubi-o pe Anna, pentru că este evident că o iubeşte şi nu cred că ar înşela-o vreodată — Deci lui Brett îi plăcea să flirteze, spuse Jonah, încet Şi Jojo îi răspundea la avansuri? — Nu, zise Benham, clătinând din cap Probabil că Jojo era flatată de atenţia primită, dar avea limite şi, dacă i se părea că el le încalcă, se îndepărta de el Jonah dădu din cap, întrebându-se dacă Jojo păstra acele limite şi în privat sau erau doar de faţadă, pentru a ascunde o aventură — Uitaţi, nu ştiu dacă despre asta s-au certat, spuse Benham repede Ar trebui să-i întrebaţi pe ei — Vă amintiţi când s-a întâmplat asta? întrebă Jonah — Ah nu ştiu exact Vreau să zic s-a întâmplat după ce s-a căsătorit Topaz cu Connor Deci trebuie să se fi întâmplat acum nouă ani Sau poate mai recent Deşi, Aleksy este mort de cât opt ani? — Deci nu ştiţi decât că s-a întâmplat cu un an înainte de moartea lui Aleksy, rezumă Jonah — Cam aşa Oricum, nu cred că a fost o ceartă serioasă Se lăsă un scurt moment de tăcere, după care Lightman interveni — Ce ne puteţi spune despre Aleksy? Părea interesat de vreo altă persoană? Benham clătină din cap — Nu, chiar deloc Le tachina uneori pe Coralie, Topaz, Mary şi Anna, dar făcea la fel şi cu noi, băieţii — Nu s-a întâlnit niciodată în particular cu vreuna dintre ele? — Din câte ştiu eu, nu — În regulă Vă mulţumim! Jonah părăsi încăperea, gândindu-se în continuare la acea ceartă dintre Aleksy, Brett şi Jojo Poate că ar fi fost cazul să discute şi cu partenerii de viaţă ai suspecţilor săi În opinia lui, acest lucru trebuia inclus în orice investigaţie Dacă discutai cu persoanele implicate doar în mod individual, era ca şi cum îi investigai în vid Existau mult mai multe aspecte de descoperit despre cei şase membri ai grupului, decât cele întâmplate în acea noapte în pădure şi declaraţiile lor Jonah voia să afle tot despre ei Indiferent ce serie complexă de evenimente dusese la moartea Aurorei, totul se baza pe cei şase adolescenţi care se adunaseră acolo, posibil pe prezenţa profesorului lor acolo şi pe bagajul emoţional al fiecăruia dintre ei Jonah se uită la ceas şi, văzând că era trecut de ora 17, realiză că uitase iar să ia prânzul Se uită spre birou, dar nu găsi nimic de mâncare Ieşi iar din birou şi îi văzu pe cei trei membri ai echipei sale aflaţi la birourile lor Evită să o privească pe Hanson în ochi, deşi simţea că ea-l urmăreşte — În regulă Merg să discut cu Anna Parker şi, posibil, şi cu Mary Benham după aceea Ben, tu vii cu mine Domnall, aş vrea să-l eliberezi pe Stavely şi apoi să continui să analizezi evidenţele telefonice Hanson, aş vrea ca tu să-l urmăreşti pe Stavely, în caz că merge să se întâlnească cu cineva Şi, te rog, ai grijă, adăugă el, gândindu-se din nou la incendiu şi la sentimentul că este urmărit Indiferent cât de îngrijorat era cu privire la viitorul său, simţea în continuare acea ameninţare Mai ia un ofiţer cu tine — În regulă, spuse Hanson Şi aţi putea să-mi acordaţi două minute înainte de a pleca? — Desigur, zise Hanson, încercând să pară cât mai calm O conduse pe Hanson în biroul lui şi se sprijini de birou în loc să se aşeze pe scaun Se simţea de parcă ar fi aşteptat un verdict — Am discutat cu Zofia şi mă gândeam că aţi vrea să ştiţi ce a spus, zise ea — Aş vrea, spuse Jonah, deşi nu era convins că era adevărat — Nu s-a întâmplat nimic între voi, zise Hanson, cu o voce uşor sugrumată Zofia susţine că a încercat să vă convingă să faceţi sex, că tot încerca să se dezbrace, dar că dumneavoastră aţi oprit-o Până la urmă, aţi băgat-o în pat şi aţi plecat — Dumnezeule! exclamă Jonah Dintr-odată simţi cum îl părăsesc puterile şi deveni conştient de broboanele de transpiraţie de pe faţă Era bine Totul era bine Hanson stătea în continuare rigidă în faţa lui şi nu părea să-i împărtăşească uşurarea — Dar asta nu este tot, continuă ea, cu o urmă de cenzură în voce Este posibil să nu aibă nicio legătură cu ancheta noastră, dar cineva a agresat-o pe Zofia în acea noapte S-a trezit pe burtă cu cineva peste ea, dar nu i-a văzut faţa Hanson îşi întoarse privirea şi îşi încrucişă braţele Părea la fel de jenată pe cât se simţea el Am întrebat-o dacă este sigură că nu aţi fost dumneavoastră şi a spus clar că da Susţine că îşi aminteşte totul, în cel mai mic detaliu Spune că atacatorul purta o cămaşă cu mânecă lungă, în timp ce dumneavoastră eraţi îmbrăcat în tricou cu mânecă scurtă, îşi aminteşte clar acest lucru, pentru că încercase să cureţe sângele de pe tricoul dumneavoastră ceva mai devreme De asemenea, spune că atacatorul i-a şuierat la ureche că, dacă încerca să se mişte, avea s-o omoare După ce a terminat, a părăsit încăperea şi ea nu a avut curajul să-şi ridice privirea pentru o vreme Uşurarea pe care o simţise Jonah iniţial se transformase într-o senzaţie rece, asemenea celei pe care o simţise când aflase că Aurora fusese violată — A depus plângere la poliţie? Hanson clătină din cap — Mama ei nu credea că cele întâmplate fuseseră împotriva voinţei fiicei ei, aşa că a trimis-o înapoi în Polonia — La dracu’! Deci întrebarea cea mare este ce facem acum? Ne apucăm să investigăm şi un caz de viol vechi de 30 de ani? întrebă Jonah — Voi lăsa asta la latitudinea dumneavoastră, răspunse Hanson Jonah îşi dădea seama că Hanson era în continuare furioasă Nu putea trece peste faptul că el ar fi putut fi vinovatul Iar el îi înţelegea furia mult prea bine — Mă bucur că ai vorbit cu ea — Să sperăm că nu voi mai fi pusă niciodată într-o astfel de postură, zise ea pe un ton acid În timp ce se pregătea să iasă din birou, Jonah îi spuse încet: — Îţi mulţumesc, Juliette — Pentru ce? — Pentru că ai decis să afli adevărul înainte de a depune plângere împotriva mea, spuse el Şi pentru că ai aflat adevărul Hanson dădu din cap, deşi simţea în continuare furia clocotindu-i în vene Jonah spera ca, în timp, acea furie să dispară În ciuda temerilor sale, îi era clar că ea reprezenta un atu pentru echipa sa Şi, în ciuda relaţiei ciudate pe care aveau s-o aibă de atunci înainte, spera ca ea să rămână 36 Sună pe numărul de serviciu al lui Brett, în timp ce se îndrepta spre casa lui şi, aşa cum sperase că se va întâmpla, îi răspunse Anna — Vă deranjează dacă venim să vă punem câteva întrebări? întrebă Jonah, ca şi când nu s-ar fi aflat deja pe drum Având în vedere că îi cunoaşteţi destul de bine pe membrii grupului, ne gândeam că ne-aţi putea ajuta — Ah, spuse ea, părând nesigură Da, cred că este în regulă V-ar deranja dacă Trebuie să fie şi Brett prezent? Este plecat cu bicicleta momentan — Nu, este în regulă, zise Jonah, considerându-se norocos Era mult mai uşor să poarte o conversaţie onestă, dacă Brett nu era prezent Poate că o să avem ocazia să vorbim şi cu el înainte de plecare, dar nu este o necesitate Ne-a furnizat deja multe informaţii utile — Prea bine, spuse Anna, evident încântată de acel lucru Jonah sună şi acasă la Daniel Benham, dar de această dată nu avu noroc Îi răspunse Polly, care îl anunţă că părinţii ei erau plecaţi Probabil că Daniel nici nu ajunsese încă de la secţie, dar Jonah decise să nu menţioneze acel lucru — Voi încerca să iau legătura cu ei mai târziu, spuse Jonah pe un ton relaxat Nu este nimic urgent Traficul era lejer şi asfaltul se uscase Odată ce ieşiră de pe centură, drumul spre casa lui Brett era chiar plăcut Cu toate acestea, mintea lui Jonah se lupta neîncetat să pună lucrurile cap la cap Cel puţin Lightman îl cunoştea suficient de bine încât să-l lase să proceseze în linişte Odată ajunşi, Anna îi trată ca pe nişte musafiri, la fel cum o făcuse şi prima dată Căldura ei şi mişcările grijulii pe care le făcea în timp ce pregătea cafeaua şi ceaiul şi punea trufe făcute în casă pe un platou erau ciudat de liniştitoare — Ce preferaţi? Frişcă sau lapte? îl întrebă pe Lightman, care ceruse cafea Atâta doar că frişca va fi rece, pentru că nu mă pricep să fac spumă — Oricare merge mai uşor, răspunse Lightman, aşa că Anna încălzi nişte lapte şi îl turnă peste espresso — Haideţi în sufragerie, zise ea, punând totul pe o tavă Blatul din bucătărie nu este tocmai comod Nimic din casa aceea elegantă nu-i părea confortabil lui Jonah, dar fu plăcut surprins să descopere canapeaua moale din sufragerie — Sunteţi o gazdă minunată, spuse Jonah, călduros Din câte am auzit, dumneavoastră şi soţul dumneavoastră organizaţi multe dintre întâlnirile grupului aici — Majoritatea, zise ea, zâmbind uşor jenată Nu sunt chiar aşa de grozavă Brett este adevăratul expert Este un bucătar nemaipomenit şi îi place ca totul să iasă perfect Jonah rânji — Să înţeleg că dumneavoastră nu sunteţi la fel de perfecţionistă? Poate mai degrabă genul creativ? — Cam aşa ceva, răspunse ea, râzând Dacă vreţi să o spuneţi într-un mod frumos, da Eu sunt cu mult mai stângace Nu părea să se devalorizeze în mod intenţionat, dar părea genul de femeie care era aspră cu ea însăşi — Ei bine, astăzi v-aţi descurcat de minune, spuse Jonah, luând o trufă şi devorând-o I-ar fi prins bine ceva mai consistent, dar trebuia să recunoască că trufele erau incredibile Aş putea să vă întreb despre una dintre petrecerile dumneavoastră? continuă el Ni s-au adus la cunoştinţă nişte informaţii legate de o petrecere care a avut loc cu ceva timp în urmă — Ah, zise Anna Da, dacă pot dacă pot să vă ajut — A trecut mult timp de atunci, o avertiză Jonah În jur de opt ani, pe vremea când Aleksy încă trăia Făcu o pauză şi, când o văzu pe Anna dând din cap, continuă A avut loc o ceartă, ceea ce aparent nu se prea întâmplă în acest grup Din câte ştiu, au fost implicaţi Aleksy, Brett şi Jojo Ni s-a spus că dumneavoastră aţi intervenit pentru a-i linişti — Ah, spuse Anna, părând să nu se simtă prea confortabil Da — Deci vă amintiţi cearta? — Da Dar nu a fost nimic serios — Sunt convins, zise Jonah, cu grijă, dar de-a lungul carierei mele, am descoperit că lucrurile mici pot indica adesea nişte lucruri mai mari şi uneori le pot ascunde — Ei bine da, presupun că aveţi dreptate, spuse Anna, cu o privire uşor neliniştită Dar nu cred că a avut vreo legătură cu Aurora Anna făcu o pauză Dacă era vorba despre ceva altceva, care era relativ greşit, asta le-ar putea crea probleme? Jonah îşi lăsă ceaşca jos şi spuse pe un ton ferm: — Nu suntem interesaţi să investigăm pe nimeni cu privire la alte infracţiuni care nu au legătură cu moartea Aurorei Nu acesta este scopul nostru Şi dacă există vreun mic delict pe care putem să-l excludem din această anchetă, ar fi indicat să aflăm acum despre ce este vorba Anna dădu uşor din cap — În regulă Ei bine Aleksy se hotărâse să-şi bage nasul unde nu-i fierbe oala şi cred că eu sunt de vină pentru asta Îi povestisem că Brett nu mă lăsa niciodată să intru în biroul lui Nici nu ştiu de ce i-am spus asta Cred că glumeam pe seama lui, pentru că Brett urăşte dezordinea şi suferă puţin de tulburare obsesiv-compulsivă Anna schiţă un zâmbet De fapt, este chiar adorabil şi eu am învăţat să trăiesc cu asta Cu toate acestea, n-ar fi trebuit să-i povestesc lui Aleksy despre biroul lui Brett A fost o greşeală din partea mea El a decis că Brett sigur avea ceva de ascuns, drept urmare, după ce s-a ameţit puţin, a mers la toaletă şi a decis să arunce o privire şi în birou Jonah o urmărea, intrigat — Şi când i-am găsit, se certau Am bănuit despre ce era vorba, pentru că se aflau în biroul lui Brett şi ştiam că afacerea lui nu mergea prea bine în acea perioadă Anna oftă Brett mi-a explicat totul ulterior Se simţea foarte umilit şi cred că din cauza asta s-a şi enervat atât de tare pe Aleksy Depunea rapoarte false Nu multe, dar nu declara anumite venituri pentru a evita impozitele — Şi Aleksy era furios pe el? — Da, zise Anna Dar cred că am reuşit să-i calmez Le-am reamintit faptul că nimic nu era mai important decât prietenia lor şi le-am reamintit şi că erau amândoi beţi — S-a mai întâmplat ceva după? întrebă Lightman, intervenind pentru prima dată în discuţie — Nu Ei bine, după ce am discutat cu Brett, i-am trimis un mesaj lui Aleksy, în care îmi ceream scuze I-am spus că ştiam tot şi că, deşi nu era tocmai în regulă, puteam accepta asta şi că, oricum, nu credeam că Brett va mai continua Şi l-am rugat să nu spună nimănui — Şi el ce a spus? întrebă Jonah — A zis că este decizia mea, spuse Anna şi dădu din cap Dar că îşi face griji pentru mine şi că, dacă ar fi în locul meu, el nu ar accepta să fie implicat în aşa ceva — Se referea la faptul că dumneavoastră sunteţi foarte implicată în afacerea lui Brett, nu? Deci a decis să renunţe spre binele dumneavoastră? întrebă Jonah — Da, aşa cred, răspunse Anna, înroşindu-se Sunt conştientă că asta înseamnă că uneltesc pentru a ascunde un delict, dar sunt convinsă că nu a făcut-o niciodată la scară mare În plus, afacerea merge bine acum, deci nu a mai fost nevoie de înşelăciuni — Vă mulţumesc, spuse Jonah Ştiu că este un subiect dificil — Este în regulă, zise Anna Credeţi credeţi că va fi nevoie să investigaţi acest delict? — Nu cred, răspunse Jonah Pare a fi destul de clar ce s-a întâmplat şi nu pare a avea nicio legătură cu Aurora Dar adevărul era că nu putea spune cu certitudine Cu toate acestea, simţi nevoia să o liniştească — Bine, spuse ea, uşurată Mă bucur să aud asta Pe holul principal se auziră nişte zgomote şi Anna deveni brusc tăcută şi uşor tensionată — M-am întors! strigă Brett din hol — Suntem în sufragerie, strigă Anna A venit poliţia pentru o scurtă conversaţie Se auziră nişte paşi apăsaţi şi Brett apăru în cadrul uşii, îmbrăcat în pantaloni şi bluză de ciclism şi purtând mănuşi fără degete Avea părul transpirat şi pete de transpiraţie pe bluză Pentru o clipă, văzându-i pe Jonah şi Lightman acolo, Brett păru extrem de furios, dar apoi se strădui să zâmbească, fapt care-l amuză pe Jonah Era ceva tipic pentru o persoană de clasă mijlocie care fusese învăţată să se poarte politicos şi respectuos cu poliţia Era genul de comportament care lui Jojo nu-i ieşea niciodată, iar Topaz alegea pur şi simplu să-l ignore — Sunt puţin mirositor, zise Brett, apropiindu-se de ei Vocea şi mişcările lui erau uşor iritate Scuze — Este în regulă, spuse Jonah Noi suntem cei care deranjăm Cu siguranţă nimeni nu-şi doreşte ca după o ieşire cu bicicleta să găsească nişte nenorociţi de poliţişti în casă Tonul prietenos al lui Jonah păru să-l liniştească pe Brett Pe de o parte, Jonah încerca să nu-i creeze probleme Annei Din câte îşi dăduse seama, Brett putea fi destul de critic la adresa ei când îşi dorea, iar Anna nu părea genul care să-i ţină piept Acea dinamică era extrem de interesantă Jonah intervievase mulţi infractori care erau oarecum abuzivi cu partenerii lor Mulţi dintre ei, asemenea lui Brett, erau dominatori şi aspri cu partenerii lor, atunci când aceştia nu se ridicau la standardele lor Cu toate acestea, faptul că era un tiran în casă, nu-l făcea pe Brett un criminal, la fel cum nici Connor nu putea fi considerat un criminal doar pentru că era un băiat cu probleme şi avea un comportament vulcanic — Ah, aş putea să vă pun o întrebare scurtă, îi spuse Jonah lui Brett, în timp ce se îndreptau spre uşă — Desigur — Într-unul dintre interviurile dumneavoastră originale aţi declarat că aţi intrat în râu pentru a o căuta pe Aurora, dar poliţia v-a întrebat de ce aveaţi pantalonii uscaţi — Dumnezeule, da, zise Brett, ducându-şi o mână la frunte Îmi amintesc A fost Vomitasem pe pantaloni Eram mahmur şi alergam de colo-colo, căutând-o pe Aurora Şi era un animal mort pe lângă care trebuia să trecem ca să ajungem la copac Şi când am când am ascuns drogurile, bănuiesc că v-a povestit Jojo, puţea atât de tare şi eu eram atât de mahmur, încât am vomitat Şi pentru că nu voiam să par beat, mi-am schimbat pantalonii Apoi, când am fost întrebat despre asta Jonah îi zâmbi — Aţi spus că v-aţi dat jos pantalonii? înţeleg Vă mulţumesc, domnule Parker Părăsiră casa şi Jonah îşi notă în minte tot ce le spusese Anna Cearta fusese legată de fraudă Dar afacerea fusese iniţiată câţiva ani după moartea Aurorei şi Jonah nu putea face nicio conexiune între evaziunea fiscală şi uciderea ei În timp ce se îndepărtau de casa lui Brett, lui Jonah îi sună telefonul Vocea lui O’Malley răsună în toată maşina — Am vorbit cu Coralie Ribbans la telefon şi zicea că are ceva important să ne spună Se poate prezenta la secţie la 17:30 — În regulă Anunţ-o că poate veni — Şi, în altă ordine de idei, am găsit o conexiune cu privire la locaţia din Waterlooville, unde făcea Matt Stavely livrările Andrew Mackenzie a organizat acolo întâlniri de cercetaşi în fiecare joi seara, timp de mai mulţi ani Verific acum datele — Bingo, spuse Jonah, rânjind Bravo, Domnall! — Îi puteţi mulţumi prietenului nostru, Google Ei bine, mie şi lui Google Dacă ne faceţi amândurora cinste cu o bere, suntem chit Jonah închise telefonul, încercând să proceseze noile informaţii Deci exista posibilitatea ca Mackenzie să aibă antecedente de viol Apoi se întrebă dacă se înşela în privinţa lui Aleksy Oare să fi fost primul incendiu un simplu act de vandalism? Oare să fi fost moartea lui un simplu accident? Jonah era cuprins din nou de acel sentiment de confuzie şi ceaţă Iar faptul că era leşinat de foame nu-l ajuta deloc — Poţi să deschizi, te rog, chestia cu morcov şi humus? îl rugă pe Lightman Şi scotoceşte prin spate să vezi dacă mai am ceva de mâncare pe acolo, până nu omor şi mănânc pe cineva de foame Odată reîntorşi la secţie, Jonah se duse ţintă la biroul lui O’Malley şi îşi trase un scaun lângă el — Deci, în legătură cu evidenţele telefonice şi telefonul lui Aleksy Nowak Ce ai descoperit până acum? — Mai multe lucruri, răspunse O’Malley Mesaje schimbate de Aleksy şi Jojo — Grozav, spuse Jonah Poţi să mi le arăţi pe cele din ziua morţii? O’Malley deschise conversaţia din data de 14, dintre Jojo şi iubitul ei Atâta doar că nu era tocmai o conversaţie, doar un mesaj trimis de Aleksy la ora 11:00, în care îi spunea că trebuiau să poarte o discuţie când avea să ajungă acasă, urmat de răspunsul plin de teamă şi furie al lui Jojo Ulterior, Jojo îi mai trimisese încă opt mesaje, cerându-i să răspundă la nenorocitul de telefon şi îl apelase de doisprezece ori Jonah se simţea puţin ciudat citind mesajele Jojo semăna tot mai mult cu o persoană care o luase razna Oare să fi fost de ajuns pentru a o determina pe Jojo să meargă în căutarea lui? Oare faptul că el avea s-o respingă sau că ea credea că avea să fie respinsă fusese de ajuns ca Jojo să-şi dorească să-l omoare? Dar, după cum arăta istoricul apelurilor, ea continuase să-l sune şi după ce el murise deja — Poţi deschide, te rog, şi alte mesaje trimise de Jojo lui Aleksy? Aş vrea să le compar cu mesajul primit de Aleksy de la persoana aceea necunoscută, care ştia unde avea să meargă el la căţărat O’Malley dădu din cap — Având în vedere că are acelaşi număr de telefon de şaptesprezece ani, este simplu Deci Jojo le spusese adevărul în acea privinţă O’Malley derulă mesajele până la începutul lunii respective şi deschise un mesaj trimis de Jojo pe 2 iulie În timp ce citea, Jonah se simţea ca un fel de voyeur Hei, sexy! Ai avut parte de o zi bună de căţărat? La ce oră te întorci? Ţi-a mai rămas nişte energie şi pentru mine ? Mi-e dor de tine XXX Jonah dădu din cap — Mai deschide câteva O’Malley se conformă şi deschise un alt mesaj trimis câteva zile mai târziu Acum s-a decis că nu-i place conceptul şi vrea să scot de tot patul de flori cu specific alpin Se gândeşte să planteze ciulini şi crucea-pământului şi plante cu frunze Dacă ai timp să iei nişte vin în drum spre casă, ţi-aş fi recunoscătoare, pentru că voi avea nevoie de MULT vin Te iubesc, chiar dacă sunt sălbatică momentan XXX Sergentul deschise cel mai recent mesaj, care data din luna septembrie Pentru o clipă, Jonah se întrebă ce motiv ar fi avut Jojo să-i trimită mesaj lui Aleksy la două luni după moartea lui, dar apoi citi mesajul şi înţelese Hei, sexy! Am ajuns la Font şi am reuşit în cele din urmă să fac urcuşul acela cu nivel de dificultate 7a! Mi-ar fi prins bine să fii aici să mă sfătuieşti, dar, până la urmă, m-am descurcat Mi-ai lipsit extrem de mult azi Mi-aş fi dorit să fii acolo, să sărbătoreşti cu mine De fapt, mi-aş fi dorit să fii acolo doar ca să te iau în braţe, să te sărut şi să te ţin strâns Nu a trecut o zi fără să-mi doresc acest lucru Nu ştiu dacă ţi-am spus, dar într-o noapte am visat că te-am găsit zăcând acolo, te-am sărutat şi tu ai înviat Este pentru prima dată în viaţa mea când mi-aş dori ca basmele să devină realitate Mi-e dor de tine Te iubesc Te iubesc XXX — Biata fată, spuse O’Malley 37 Până să se însereze, Hanson ajunsese să se simtă ca o ratată Îl urmărise pe Stavely până acasă, la apartamentul lui El nu se abătuse de la drum, nu făcuse nicio oprire şi nici nu ieşise din casă Dat fiind faptul că era obosită şi distrasă, nu se conformase cerinţelor şefului ei şi nu luase un ofiţer cu ea, ceea ce nu fusese neapărat un lucru rău, având în vedere că, la un moment dat, îi sună telefonul şi făcu greşeala de a citi mesajul de la Damian Ai dormit bine? Avea pat confortabil? Hanson inspiră adânc înainte de a răspunde Nu am prea dormit După cum ţi-am spus, aveam mult de muncă Nu am fost cu nimeni Îşi simţi iar inima bătându-i puternic în piept Nici nu porni motorul, pentru că era conştientă că avea să primească un nou mesaj, în orice moment Şi, după cum se aştepta, telefonul vibră iarăşi Hahaha! Mă crezi prost? Nu te-ai întors acasă Am stat acolo şi te-am aşteptat pentru a încerca să îndrept lucrurile şi, în acest timp, tu ţi-o trăgeai cu un alt tip Eşti o curvă patetică Dintr-odată, Hanson se simţi sleită de puteri Stătu cu capul sprijinit pe volan o vreme îndelungată Era conştientă de faptul că trebuia să se mişte de acolo şi să muncească Trebuia să se concentreze pe ceva şi să uite de el În plus, trebuia să reuşească, pentru a-şi dovedi ei înseşi că poate, în ciuda faptului că se simţea de parcă ar fi fost pe o altă planetă, departe de blocurile în paragină din faţa ei, departe de anchetă şi de maşina în care se afla Jonah mai descoperi ceva interesant în evidenţele telefonice, şi anume faptul că Daniel Benham îl sunase pe Brett Parker în dimineaţa zilei precedente şi Coralie îl sunase pe Brett de mai multe ori de când ajunsese în Southampton În plus, cu o seară înainte, Daniel îi trimisese un mesaj lui Coralie, dar ea nu-i răspunsese În rest, nu mai existau prea multe mesaje, ceea ce nu era tocmai surprinzător Dacă Jonah ar fi fost investigat pentru crimă, nici el n-ar fi trimis mesaje scrise, chiar dacă poliţia nu avea acces la conţinutul lor efectiv Apoi mai existase o serie de convorbiri, cu o seară înainte, între Jojo şi Brett şi Brett şi Coralie — Stabileau să se întâlnească acasă la Brett, zise Jonah şi dădu din cap Se gândi din nou la Coralie Dintr-un anume motiv, ea era persoana cea mai uşor de uitat din tot grupul Ea nu părea a fi un personaj central Toată lumea o considera umbra lui Topaz şi nu un membru important al acelui grup de prieteni Şi, în mare parte, ceilalţi păreau s-o displacă chiar mai mult decât Topaz Coralie nu părea genul inteligent sau dominant Cariera ei nu fusese academică sau impresionantă Cu toate acestea, Jonah nu putea ignora posibilitatea ca ea să fie mai deşteaptă decât pare sau ca ea să fi fost convinsă de unul dintre membrii grupului să ascundă ceva Jonah se apucă să citească notiţele făcute de O’Malley pe baza informaţiilor existente în sistem cu privire la Coralie Din păcate, nu descoperise nimic interesant, exceptând relaţia dintre Coralie şi tatăl ei, care părea a fi puţin prea apropiată În mare parte, viaţa ei fusese modelată de el Datorită lui intrase la universitate şi tot datorită lui obţinuse şi toate joburile din cariera ei În plus, îşi petrecuse şi continua să-şi petreacă foarte mult timp cu el, lucru dovedit prin postările ei de pe mijloacele de socializare În mod straniu, deşi îi plăcea să se eticheteze în diverse locaţii cu numeroşi prieteni, nu făcea prea multe referiri la grupul de prieteni din şcoală Jonah cugetă asupra acelui lucru, asupra rolului ei de om din afara grupului şi îşi dădu seama că asta o făcea probabil cea mai onestă persoană din grup, deşi era de aşteptat ca ceilalţi să-i ascundă anumite lucruri Lightman îşi făcu apariţia la ora 17:50, după ce terminase de intervievat o femeie care susţinea că ar fi fost agresată de Mackenzie — Sunt aproape sigur că nu este vorba despre băiatul nostru, zise el Această femeie a fost cu siguranţă agresată de un infractor care seamănă cu Mackenzie dar, având în vedere locaţia, în care, din câte ştim noi, Mackenzie nu a fost niciodată, este foarte probabil să fie vorba despre altcineva Aş vrea să transfer cazul echipei Inspectorului Şef Matthew, pentru a-l ancheta mai în amănunt Jonah dădu din cap, gândindu-se din nou la Zofia şi la cazul ei de agresiune sexuală care nu fusese raportat poliţiei timp de 30 de ani Trebuia să ia o decizie în acest sens În cele din urmă apăru şi Coralie Era îmbrăcată în echipament de sport şi Jonah oftă Din punctul lui de vedere, a întârzia la un interviu cu poliţia pentru că erai la sală, nu era o scuză pertinentă Jonah îi privi încălţămintea de alergat roz cu gri, care se asorta cu bluza roz şi colanţii gri Peste bluză, mai avea şi un hanorac subţire, albastru-gri, iar părul blond era prins într-o coadă de cal Aspectul ei era extrem de tineresc Dacă nu ar fi avut pielea uşor lăsată pe braţe şi riduri pe faţă, ai fi putut s-o confuzi cu o elevă Mai mult decât atât, nervozitatea pe care o trădau mişcările ei o făcea să pară şi mai copilăroasă — Vino, te rog, să mă asişti la acest interviu, îl rugă Jonah pe Lightman Când intră în camera de interogatoriu şi se aşeză în faţa ei, Jonah îşi aminti de bârfele care circulau cu câteva decenii în urmă despre petrecerile organizate acasă la Coralie, când tatăl ei era plecat peste mări şi ţări, ceea ce se întâmpla destul de frecvent Nu-şi amintea să fi participat la vreuna dintre acele petreceri, dar auzise de alcoolul, iarba şi jocurile cu tentă sexuală practicate în cadrul acelor petreceri De asemenea, şi-o amintea pe Topaz vorbind despre una dintre petrecerile mai mari organizate acolo şi despre cine avea să fie invitat şi cine nu Topaz fusese cea care luase toate deciziile, de parcă ar fi fost casa şi petrecerea ei — Domnişoară Ribbans, am înţeles că voiaţi să ne spuneţi ceva, zise Jonah, în scopul înregistrării — Da, spuse Coralie, dând din cap Era ceva M-aţi întrebat despre domnul Mackenzie şi dacă dacă l-am văzut acolo Sinceră să fiu, nu mă aşteptam la întrebarea aceea, aşa că am răspuns fără a mă gândi prea mult la asta — Şi între timp v-aţi mai gândit la acest lucru? întrebă Jonah — Da Dar nu are legătură cu acea noapte Nu l-am văzut atunci Este posibil să fi fost acolo, dar eu nu l-am văzut Este vorba despre ceva ce s-a întâmplat anterior Dintr-odată se auzi un telefon vibrând puternic şi Coralie tresări Se apucă să scotocească în geantă şi îşi scoase iPhone-ul roz, care vibra în continuare Apoi, spre surprinderea lui Jonah, Coralie răspunse la telefon — Bună, zise ea, pe nerăsuflate Am putea să vorbim mai târziu? Sunt la secţia de poliţie Ajut îi ajut Urmă o scurtă pauză, după care se auzi o voce masculină spunând: — Da Da, în regulă Vorbim mai târziu Pa Coralie închise telefonul, părând şi mai agitată decât fusese înainte — Era Tati, spuse ea şi îşi băgă telefonul la loc în geantă — Este în regulă, zise Jonah, în ciuda faptului că îşi punea întrebări serioase cu privire la relaţia dintre Coralie şi tatăl ei Când sunteţi pregătită, vă rog să continuaţi — Da, spuse Coralie şi îşi puse din nou geanta pe umăr Cu câteva luni înainte ca Aurora înainte de acea noapte, am văzut ceva la şcoală Întârziasem cu un eseu şi domnul Mackenzie îmi spusese să trec să-l las după ore Am fost nevoită să mă învoiesc de la cursul de dans şi am ajuns la biroul lui la ora 17:30 Luminile erau aprinse, aşa că am intrat în birou şi i-am văzut i-am văzut pe domnul Mackenzie şi pe Aurora Jonah aşteptă puţin, după care întrebă: — Ce făceau? — El stătea foarte aproape de ea I-a înmânat o carte şi i-a zâmbit, după care a mângâiat-o pe faţă Şi ştia că merge în excursie cu cortul în acea noapte Ştia că avea să fie acolo, îşi zise Jonah în sinea lui — Şi Aurora cum a reacţionat? întrebă Jonah — Părea să nu se simtă prea confortabil Poate chiar puţin speriată — V-au văzut intrând? — Da, răspunse Coralie Domnul Mackenzie m-a văzut, mi-a zâmbit şi m-a rugat să intru Apoi mi-a spus că tocmai ce-i recomanda o carte Aurorei Se purta de parcă nu s-ar fi întâmplat nimic, drept pentru care, eu am început să mă îndoiesc de ce văzusem de fapt Jonah dădu uşor din cap Auzise frecvent astfel de poveşti, fie de la victimele unui abuz sexual, fie de la martori, precum Coralie Cu toate acestea, se simţi cuprins de incertitudine Trebuia să analizeze în detaliu acea probă împotriva lui Mackenzie care contrazicea toată ipoteza pe care şi-o crease Jonah în minte până în acel moment — Îmi cer scuze, zise Jonah, dintr-odată Nu v-am oferit cafea sau ceai Mă duc să vă aduc ceva, după care trebuie să vă mai cer câteva detalii — În regulă, spuse ea, în continuare tensionată Mi-ar plăcea o cafea Vă mulţumesc! Stavely se uita pe geamul de la sufragerie o dată la câteva minute, chiorându-se spre parcare Faptul că era nevoit să aştepte îl omora Încercase să se joace Doom de Playstation pentru a-şi distrage singur atenţia, dar era mult prea agitat Cele patru ţigări, pe care le fumase una după alta, nu-i diminuaseră deloc starea de anxietate Când se uită pe geam pentru a cincisprezecea oară, văzu o maşină parcând Aşteptă nemişcat, pentru a se asigura că nu făcea o greşeală, apoi îşi luă telefonul şi trimise un mesaj care conţinea un singur cuvânt la numărul de telefon pe care îl memorase, după care se aşeză şi aşteptă Piciorul îi tremura în mod necontrolat Treizeci de secunde mai târziu, telefonul vibră şi Stavely simţi cum i se face pielea de găină văzând numele lui Daniel Benham pe ecran Venise momentul să acţioneze Se ridică în picioare şi îşi băgă ţigările şi portofelul în buzunar Îşi luă cheile şi ieşi pe palier Se simţea în continuare anxios, dar o parte din el era nerăbdătoare Hanson se afla în continuare în faţa monstruozităţii din anii ’60 în care locuia Stavely Din câte ştia ea, acela era teritoriul benzilor de infractori, motiv pentru care, când văzu un grup de băieţi ieşind din parc şi traversând parcarea pe lângă maşina ei, îşi simţi bătăile inimii accelerând Nu avea niciun motiv să se afle acolo Şeful îi spusese să-l urmărească, nu să-l ţină sub supraveghere toată noaptea Dar ea se simţea îngheţată acolo, sau poate chiar copleşită De când nu-i mai răspunsese, Damian îi trimisese opt mesaje În ultima jumătate de oră, încercase să se îmbărbăteze Nu trebuia decât să plece de acolo şi să meargă înapoi la secţia de poliţie dar, cu fiecare mesaj primit, simţea un zid tot mai mare între ea şi restul lumii I se păru că vede o siluetă ieşind din bloc chiar în faţa ei şi îi luă o vreme să realizeze că era Stavely, cu fesul tras până peste sprâncene şi mergând cocoşat Stavely se îndrepta spre oraş Hanson porni grăbită motorul Fiatului şi porni în urmărirea lui Ruta lui în zigzag ducea la o cabină telefonică acoperită de graffiti de pe Merton Road Hanson trecu cu maşina pe lângă el şi îl văzu vorbind la telefon şi privind în jur Hanson se întrebă dacă lui Stavely îi era teamă că avea să fie atacat sau că era urmărit Se bucură când el păru să n-o recunoască în clipa în care o privi prin geamul lateral al maşinii şi ea îşi întoarse privirea la drum Hanson găsi trei locuri de parcare, puţin mai sus pe stradă, în faţa unui restaurant cu specific de peşte prăjit şi a unei farmacii şi parcă acolo Îl vedea pe Stavely în oglinda retrovizoare şi se prefăcu că îşi caută ceva în geantă, în cazul în care ar fi fost observată Conversaţia nu dură mult Stavely închise şi începu să se îndrepte în direcţia ei, dar nu-i aruncă nicio privire când trecu pe lângă maşina ei Hanson se pregătea să pornească motorul, când îl văzu pe Stavely oprindu-se în staţia de autobuz aflată la 20 m distanţă Stavely se aşeză pe bancă şi îşi scoase o ţigară Hanson îşi luă mâna de pe chei, îşi scoase telefonul şi îşi făcu de lucru cu el Se întreba dacă nu cumva se comporta ridicol Oare exista posibilitatea ca Stavely să meargă undeva anume la acea oră? Stătuse în casă timp de câteva ore după ce fusese eliberat şi nu se întâlnise cu nimeni imediat după Totuşi, acel telefon îi stârni interesul De ce folosea un telefon public? Sigur deţinea un telefon mobil Cine naiba mai folosea telefoanele publice în ziua de azi? Sau oare aceea era modalitatea clasică de comunicare atunci când vindeai droguri, pentru ca nimeni să nu-ţi poată înregistra apelurile? Dar dacă era aşa, cum îl contactau clienţii? Un autobuz trecu pe lângă maşina ei şi opri în staţie, iar Stavely se urcă în el — La dracu’, ai face bine să nu mergi la Tesco, bombăni ea, în timp ce ieşi din parcare pentru a urmări autobuzul Jonah se retrase în biroul său, fără măcar să-şi dea seama Se aşeză pe scaun şi privi în gol Trebuia să facă cumva să înţeleagă toate acele informaţii, să înţeleagă ce se întâmpla de fapt în spatele cortinei La început, existaseră anumite semne de vinovăţie care îi făceau pe toţi să pară suspecţi: Daniel Benham, care cumpărase drogurile şi exista posibilitatea să le fi recuperat de la locul crimei; Connor, care se trezise şi se aflase la un moment dat lângă focul de tabără şi Brett, care avea o afinitate pentru fete tinere Dintr-odată Jonah realiză că două dintre acele informaţii le obţinuse chiar de la Coralie Şi acum mai apăruseră două informaţii care îl incriminau pe Andrew Mackenzie şi care îi distrugeau reputaţia Una fusese furnizată de Stavely, iar cealaltă de Coralie, din nou Ce ai face dacă ai vrea să ascunzi un viol şi o crimă, dar în acelaşi timp ai vrea să-ţi protejezi prietenii? Dacă ai fi suficient de deştept, ai putea încerca să creezi confuzie, furnizând probe împotriva mai multor persoane, pentru ca poliţia să nu deţină niciodată suficiente dovezi ca să acuze o singură persoană Pentru a condamna pe cineva, poliţia trebuia să dovedească, dincolo de orice îndoială rezonabilă, că acea persoană comisese crima Dar atunci când existau implicaţii vagi că alte persoane ar fi putut s-o comită, era imposibil să obţii o condamnare Oare aceea să fi fost intenţia de la bun început? Oare dacă s-ar fi găsit cadavrul cu 30 de ani în urmă, ar fi existat amprentele lui Brett sau Connor pe doza aceea de bere? Oare drogurile fuseseră înlăturate pentru a atrage suspiciunea asupra lui Daniel Benham? Poate că mai existaseră şi alte indicii care să sugereze că el ar fi vinovatul Dar brusc mai apăruse şi Mackenzie în peisaj, care fusese fotografiat în timp ce intra în secţia de poliţie şi apăruse în presă Dintr-odată exista o nouă persoană vizată, care nu făcea parte din grup şi care nu însemna nimic pentru criminal Din acel moment, au început să apară şi dovezi împotriva lui Mai întâi Stavely, apoi Coralie Cineva manipula toate aceste lucruri, furnizând probe false şi folosindu-se de Coralie şi Stavely Exista posibilitatea ca acea persoană să o fi sunat şi pe Coralie ca să se asigure că făcea ce i se ordonase Dintr-odată, începu să se gândească iar la acea doză de bere plină de dextroamfetamină şi se întrebă care era rolul ei Cel mai probabil, era menită să sugereze o supradoză Dar acest lucru nu ar fi funcţionat decât în cazul în care criminalul ar fi ştiut că Aurora murise ca urmare a unei supradoze În caz contrar, o doză plină cu droguri găsită la locul crimei nu ar fi însemnat nimic În timp ce o suna pe McCullough, avu senzaţia că mâna îi este deconectată de restul corpului — Bună, Linda, spuse Jonah În ceea ce priveşte locul iniţial al crimei, din 1983, adică locul de campare, s-au colectat multe probe aparent irelevante, nu-i aşa? — Da, dar eu nu le-am analizat pe acelea — Dar ai acces la ele? întrebă Jonah — Da, dacă mă apuc să scormonesc prin arhive, zise ea, fără pic de entuziasm De ce am impresia că vrei să mă pui iar să lucrez peste program? — Doza de bere, spuse el scurt Amândoi suntem de părere că a fost pusă acolo pentru a ne induce în eroare Dacă Aurora ar fi fost găsită, să zicem, la un an după dispariţia ei, ai fi putut colecta amprente şi salivă de pe acea doză, nu-i aşa? — Ei bine, la acea vreme eram încă în şcoală, răspunse ea, sardonic, dar cineva de aici de la laborator, probabil că ar fi putut — Dacă s-ar fi întâmplat asta, s-ar fi putut determina cu certitudine dacă a murit ca urmare a unei supradoze sau nu, nu-i aşa? Vreau să spun că ar mai fi existat suficient ţesut moale pentru a putea realiza testele necesare — Ei bine da, presupun că da — În acest caz, dacă acea doză indica modul în care a murit, de ce ar fi lăsat-o cineva acolo, exceptând cazul în care ar fi putut crea suspiciune împotriva altcuiva? Se lăsă un moment de tăcere — Deci vrei să foloseşti doza ca dovadă că Aurora a făcut o supradoză? — Vreau s-o folosesc drept motiv pentru a căuta în altă parte, răspunse el Nu am găsit amprente, dar poate că ar fi trebuit să găsim Şi, dat fiind faptul că doza se afla acolo, nimeni n-ar fi trebuit să caute în altă parte sursa supradozei La locul de campare s-au găsit multe recipiente: doze, sticle, cutii de suc şi câteva pahare Conform rapoartelor, aceste recipiente au fost colectate, dar nu au fost testate niciodată, pentru că în ’83 nu aveau niciun motiv să suspecteze o supradoză Dar eu aş vrea să ştiu dacă acele recipiente prezentau urme de dextroamfetamină — Dumnezeule, zise McCullough Asta ar însemna o grămadă de muncă — Dar cred că trebuie să o facem, spuse Jonah Astfel, am putea determina cu certitudine cauza decesului Linda oftă — Ai dreptate Tocmai ce-mi terminasem treaba pe ziua de azi şi eram încântată de ideea de a merge acasă — Eşti minunată, spuse Jonah şi închise telefonul, înainte ca ea să apuce să mai spună ceva Îi era greu să-l vadă pe Stavely în staţiile în care oprea autobuzul În cazul primelor trei staţii, traficul de pe contrasens, îi oferise o scuză bună pentru a rămâne ascunsă în spatele autobuzului Deja la a patra staţie, nu mai venea nicio maşină din sens opus, drept urmare, Hanson fu nevoită să depăşească autobuzul şi să se oprească la vreo 50 m mai în faţă Depăşise autobuzul şi apoi îl lăsase pe el să o depăşească de mai multe ori, până ajunseră în centrul oraşului Începuse să se teamă că aveau să ajungă într-o zonă destinată strict autobuzelor şi că avea să-l piardă, dar Stavely coborî pe Commercial Road, chiar înainte ca autobuzul să vireze pe Above Bar Street Hanson îl depăşi şi opri în parcarea Frog and Parrot aflată după colţ Hanson ieşi din maşină şi se îndreptă pe jos spre intrarea parcării Îl văzu pe Stavely pe stradă Reuşi să-l prindă din urmă şi merse încet în spatele lui Cu toate acestea, aproape că se izbi de el când Stavely se întoarse pentru a intra în magazinul John Lewis Din perspectiva urmăritorului, nu era o mişcare prea bună Magazinele mari, cu numeroase ieşiri erau un coşmar Pe vremea când se afla încă în pregătire, încercase să urmărească un fals suspect într-un astfel de magazin şi îl pierduse după doar câteva minute Hanson împinse primul set de uşi şi se opri, încercând să-l găsească pe Stavely Vitrinele nu erau înalte, aşa că îl identifică repede Stavely stătea aplecat asupra uneia dintre vitrine Se afla în secţiunea cu articole de bucătărie, ceea ce lui Hanson i se păru bizar Nu şi-l putea imagina pe Stavely mergând să cumpere vase de bucătărie în weekenduri Hanson se plimbă agale în direcţia lui, încercând să-l înconjoare, fără a fi văzută Merse de-a lungul culoarului şi înconjură casele de marcat, până ajunse chiar în spatele lui Nu se aşteptase ca el să se întoarcă şi să o privească drept în ochi Hanson fu cuprinsă de acel sentiment de frică sălbatică pe care îl simţea doar atunci când se afla faţă în faţă cu un infractor violent El rămase acolo, nemişcat pentru ceea ce păru a fi o eternitate, după care mormăi: — Mă scuzaţi Îşi întoarse privirea, o ocoli pe Hanson şi se îndreptă spre casele de marcat Hanson se întoarse şi-l privi, neputând să creadă că el chiar nu o recunoscuse şi că nu avea să fugă sau să încerce să o atace Dar apoi îşi dădu seama că, de fapt, el nu o cunoscuse până atunci Pentru el, ea nu era decât o femeie obişnuită şi nu un ofiţer de poliţie care îl urmărise din spatele oglinzii false din camera de interogatoriu Stavely se concentra asupra tejghelei Apoi făcu repede un pas în faţă spre una dintre vânzătoarele libere Ţinea în mână un pachet subţire învelit în plastic, cu un mâner proeminent Lui Hanson îi luă ceva vreme să realizeze că era de fapt un cuţit mare de bucătărie Brusc, deveni conştientă de faptul că îşi lăsase telefonul pe scaunul pasagerului din maşină, drept pentru care nu avea cum să anunţe poliţia Jonah îşi aminti de cafeaua promisă lui Coralie, chiar înainte de a da buzna înapoi în camera de interogatoriu Se duse să ia cafeaua, după care intră în încăpere şi puse paharul cu grijă în faţa lui Coralie, deşi nu intenţiona să o mai menajeze — Domnişoară Ribbans, nu cred că aţi fost sinceră cu noi, spuse Jonah şi se aşeză, fără a se mai obosi să-şi scoată notiţele — La ce vă referiţi? întrebă ea pe un ton scăzut — Aţi decis brusc să veniţi aici şi să ne spuneţi o poveste foarte convenabilă despre Andrew Mackenzie, un bărbat în legătură cu care nu aţi avut absolut nicio reacţie până acum, zise el Anterior, aţi venit pentru a-l arăta cu degetul pe Connor Dooley şi v-aţi exprimat îndoielile cu privire la Brett Parker Vreţi să ne induceţi în eroare în mod intenţionat sau sunteţi manipulată de unul dintre membrii grupului? Coralie se înroşi instantaneu — Vă înşelaţi Nu vreau decât să spun să spun adevărul, având în vedere că nimeni nimeni nu pare interesat să-l împărtăşească — Mă îndoiesc amarnic, o contrazise Jonah şi apoi adăugă: Ce aţi făcut acum două nopţi? Dintr-odată, expresia lui Coralie deveni chinuită — La ce vă referiţi? — Aţi vizitat unul dintre membrii grupului, nu-i aşa? Pe ascuns? — L-am vizitat cu toţii, zise ea şi Jonah simţi pentru o clipă că fusese prins pe picior greşit Eu am ajuns ultima şi am mers acolo doar pentru că erau şi ceilalţi acolo Jonah se gândi instantaneu la mesajele dintre ei — Acasă la Brett Parker? Coralie dădu din cap — Şi unde aţi mers după? — Înapoi la hotel, spuse ea, cu o voce sugrumată Minciuna se citea pe faţa ei — Unde aţi mers? — La hotel! protestă Coralie Vorbesc serios! Jonah o privi fix — Dar nu aţi mers singură, nu-i aşa? — Eu nu Coralie nu mai scoase niciun cuvânt După o vreme, continuă pe un ton scăzut: — Aş vrea plec — Avem nevoie de ajutorul dumneavoastră, insistă Jonah Sunteţi manipulată şi cred că persoana care vă manipulează este chiar criminalul Nu contează dacă vă este prieten sau iubit Acea persoană a violat şi a ucis o fată tânără şi nu putem fi siguri că nu a comis lucruri şi mai grave de atunci — Niciunul dintre noi nu a făcut nimic! zise ea, pe un ton tăios A fost profesorul acela! Cu toţii am avut de suferit din cauza lui! N-am de gând să vă ajut să le faceţi rău prietenilor mei când criminalul se află chiar aici, în secţie — De când aţi ajuns la această concluzie? întrebă Jonah Până ieri nici nu ştiaţi că fusese acolo — Îmi pare rău că nu am ştiut, spuse ea, cu înverşunare Aş fi ajutat-o pe Topaz şi el ar fi fost arestat cu mult timp în urmă şi noi am fi putut am fi putut să ne vedem de vieţile noastre şi am fi putut fi fericiţi, în loc să fim nevoiţi să ne prefacem că suntem altcineva Şi eu nu aş fi nu aş fi rămas singură Era ca şi când ceva se rupsese în interiorul lui Coralie şi ea începu să plângă în hohote, scoţând nişte sunete de copil Hanson fugea, în timp ce restul pietonilor îi aruncau priviri ciudate, dar ei nu-i păsa Stavely se urcase deja într-un taxi, care se îndrepta spre nord, iar ea era disperată să ajungă la telefon şi la maşină Partea bună era că reuşise să stea departe de telefon timp de 15 minute, fără să verifice în permanenţă dacă mai primise vreun mesaj de la Damian Jonah părăsi camera de interogatoriu uşor confuz Nu reuşise să mai scoată nimic de la Coralie, care continuase să clatine din cap şi să plângă, până când Jonah sugeră o pauză Îşi scoase telefonul şi văzu că avea un apel nepreluat de la Hanson O sună îngrijorat înapoi şi se linişti când ea răspunse — Domnule, avem o mică problemă, zise ea, cu răsuflarea tăiată Stavely tocmai a sunat pe cineva, a cumpărat un cuţit mare de bucătărie şi s-a urcat într-un taxi Mi-am notat numărul de înmatriculare al maşinii şi încerc să îl prind din urmă, dar a trebuit să mă întorc să iau maşina — Şi eşti singură ? — Îmi cer scuze Ştiu că aţi spus Am uitat să iau pe cineva cu mine Hanson îi citi numărul de înmatriculare şi el i-l dictă lui O’Malley, care se afla în spatele lui şi avea un pix şi un carneţel la îndemână — Taxiul a luat-o pe Above Bar Street Vehiculul este un Passat negru, adăugă Hanson — Ai făcut o treabă bună Încearcă să urmăreşti taxiul, dacă poţi, dar ai grijă Ai idee unde se duce? — Nu, domnule Mă tem că nu — În regulă Plecăm şi noi imediat şi vom anunţa prin staţie Ofiţer, ai grijă Dacă poţi, ia-ţi vesta antiînjunghiere pe tine şi păstrează distanţa dacă se opreşte şi se dă jos din taxi Jonah închise şi sună la centrală, care se afla la etajul 5 — Am un vehicul care se îndreaptă spre nord pe Above Bar Street Passat negru Taxi înregistrat Am nevoie de o maşină de poliţie care să-l urmărească Traversă în fugă Departamentul de Investigaţii Criminale, în timp ce vorbea la telefon şi îşi căută cheile de la maşină în buzunar O’Malley se afla chiar în spatele lui Operatorul reveni la telefon şi confirmă că o maşină de poliţie fusese trimisă la locul indicat şi că numărul de înmatriculare fusese înregistrat Jonah închise telefonul şi îl întrebă pe O’Malley: — Unde naiba se duce Stavely cu un cuţit de bucătărie? 38 Jojo coborî din maşină şi se întinse, bucurându-se de aerul curat şi de libertate Ce s-ar fi făcut dacă ar fi fost nevoită să rămână în acea nenorocită de cuşcă de interogatorii? Şi ce avea să facă dacă era chemată înapoi? Încercă să uite de toate astea şi să aprecieze frumuseţea locului în care se afla Peisajul era magnific Îşi scoase telefonul şi făcu un instantaneu dealurilor pline de copaci care duceau spre urcuşul Muchie de Cuţit, după care postă fotografia pe forumul alpiniştilor pentru a le arăta tuturor ce ratau Nimeni nu se oferise să o acompanieze când le făcuse sugestia Dar aşa se întâmpla adesea când aveai de a face cu oameni cu slujbe stabile Înconjură maşina şi îşi scoase rucsacul din portbagaj Îşi vârî sticla de apă în buzunarul lateral, îşi puse rucsacul în spate şi începu să meargă pe poteca din pădure La câteva secunde după ce pornise motorul, lui Jonah îi sună telefonul — Linda, ai aflat ceva? întrebă Jonah — Da N-a durat chiar atât de mult pe cât mă aşteptam, răspunse McCullough Am tăiat câteva cutii de suc şi doze şi am dat lovitura Am găsit o cutie de suc de portocale cu urme de dextroamfetamină înăuntru A fost dizolvată la un moment dat — O cantitate suficientă pentru o supradoză? — Categoric, zise McCullough Am găsit în jur de jumătate de gram în reziduurile de suc şi o cantitate şi mai mare pe marginile cutiei de carton Voi măsura mai exact, dar dacă s-a introdus o punguţă întreagă în cutia de suc, asta ar însemna de patru sau de cinci ori cantitatea necesară pentru a omorî pe cineva — Ai făcut o treabă excelentă, spuse Jonah — Pot pleca acasă acum? întrebă ea Sau ai nevoie de toate rezultatele în noaptea asta? — Este bine şi mâine Închise telefonul şi se gândi Ipoteza lui fusese întotdeauna că Aurora fusese ucisă în mod intenţionat Dar dacă se înşelase? Dacă ucigaşul îşi dăduse seama ce făcuse doar a doua zi de dimineaţă? Acea descoperire ar fi fost terifiantă Jonah începu să analizeze în minte toate relatările legate de acea dimineaţă, începând cu cele despre Connor, care mergea împiedicat, încercând să o găsească, până la cele privind vinovăţia traumatizantă a lui Benham şi la încercările stângace ale lui Brett cel mahmur de a ascunde drogurile Brusc i se păru atât de evident, încât nu-i venea să creadă că nu-i trecuse mai repede prin cap Dintre toţi trei, unul singur era suficient de idiot, din punct de vedere criminal, pentru a vărsa o punguţă întreagă de dextroamfetamină într-o cutie de suc de portocale, în vederea folosirii ei pentru pregătirea unui viol Şi doar unul dintre ei ar fi fost capabil să meargă la culcare şi să o lase pe Aurora să se târască, să facă o supradoză şi să moară singură într-o gaură din pământ Dintr-odată, pe Jonah îl năpădiră amintirile şi se simţi de parcă ar fi trăit o experienţă extracorporală Îşi aminti de acea petrecere care avusese loc cu 30 de ani în urmă şi de băiatul care o încurajase pe Zofia să bea, care îi umpluse constant paharul şi care-l întrebase pe Jonah unde o ducea, părând îngrijorat în privinţa ei În acel moment Jonah ştiu Ştiu cu certitudine că aceeaşi persoană de la petrecere fusese singura din grup care şi-ar fi putut da seama în acea dimineaţă că Aurora era moartă, pentru că o văzuse acolo Hanson parcursese un kilometru şi jumătate, dar nu văzuse Passat-ul nicăieri Viră la stânga pe Commercial Road, sperând că la fel făcuse şi taxiul Ştia că exista posibilitatea ca taxiul să fi continuat să se îndrepte spre nord, pe ruta autobuzului, prin parc şi începu să se gândească pe unde ar trebui s-o ia Dar, dintr-odată, taxiul intră din nou în câmpul ei vizual şi Hanson se simţi uşurată Taxiul viră la stânga pe strada cu dublu sens, Havelock Road Acela era drumul de ieşire din oraş care ducea la şoseaua suspendată şi de acolo spre New Forest Stavely alese perioada cea mai aglomerată a zilei pentru a călători cu taxiul până în capătul celălalt al oraşului Se mergea bară la bară, ceea ce era în beneficiul lui Hanson, pentru că nu-l pierdea din vedere, dar avea să-l coste o avere pe Stavely Hanson era aproape convinsă că cineva îl plătise pentru a îndeplini o sarcină Se mişcaseră ca melcul până să ajungă la şoseaua suspendată, dar, odată ajunşi acolo, maşinile începură să se pună în mişcare Hanson acceleră pentru a ţine pasul cu Passat-ul negru şi se uită în oglinda retrovizoare, sperând că avea să vadă maşina de poliţie Era copleşită de două sentimente contradictorii: teama de acel cuţit şi dorinţa de a ajunge prima la locul faptei Odată ce intrară pe o secţiune de drum fără ieşiri, Hanson îşi luă o mână de pe volan şi o duse spre bancheta din spate pentru a scotoci după vesta antiînjunghiere Nu era tocmai indicat să îmbrace vesta în timp ce conducea, dar, dacă era să aleagă între a face asta sau a pierde vremea cu vesta cât timp Stavely ataca pe cineva, prefera prima variantă În timp ce avea o mână în vestă şi una în afară, îi sună şi telefonul Aruncă o privire spre bord, aşteptându-se să vadă numărul lui Sheens, în schimb văzu numele „Damian” Dar, de această dată, nu i se mai făcu rău Era complet furioasă pe el Până reuşi să îmbrace vesta şi să o încheie, Damian o mai apelase o dată Hanson verifică dacă taxiul se afla în continuare în faţa ei, apoi luă telefonul într-o mână şi glisă pe apelul pierdut de la Damian pentru a ajunge la datele lui de contact şi, simţind un uşor val de adrenalină, apăsă butonul „Blocare Contact” Şi Jonah era plin de adrenalină când demară în viteză în Mondeo-ul său N-ar fi fost prima lui alegere ca cel mai nou membru al echipei să fie implicat în urmărirea unui suspect înarmat, indiferent cât de deşteaptă şi raţională părea Hanson În niciun caz nu voiai să ai de-a face cu cuţite Unul dintre recruţii din generaţia lui fusese omorât prin înjunghiere de un ofiţer care profesa de doar trei luni Dat fiind traficul intens de la acea oră, Jonah se îndoia că el şi O’Malley aveau să-i prindă din urmă pe Stavely şi pe Hanson Dar chiar şi aşa, nu avea să renunţe Porni girofarul şi sirena şi îşi făcu loc printre maşini Cu toate acestea, fu nevoit să frâneze brusc în dreptul unei treceri de pietoni, unde un cuplu de vârstă mijlocie se decisese să traverseze fără a se asigura Jonah îi privi uimit Cei doi continuară să avanseze lent, în ciuda zgomotului generat de sirenă — Domnall, tu urăşti vreodată oamenii? îl întrebă pe O’Malley — Dumnezeule, da Tot timpul, răspunse Sergentul Drumul începu să-i pară familiar lui Hanson, dar nu-şi dădea seama de ce Se gândi că probabil ducea spre casa unuia dintre suspecţi, dar nu era sigură care, având în vedere că-i vizitase o singură dată Îl sună pe Sheens pentru a-i spune cu aproximaţie pe unde se aflau, dar cum acesta nu răspunse imediat, aşteptă să o sune înapoi Şi nu dură mult — Tocmai am vorbit cu operatorul Maşina de poliţie se află pe şoseaua suspendată şi încă mai are girofarul şi sirena pornite, spuse el Hanson se simţi uşurată Estimează că te vor ajunge din urmă în aproximativ 10 minute pentru că vor trebui să oprească girofarul şi sirena odată ajunşi mai aproape La auzul acelei informaţii, Hanson nu se mai simţi chiar atât de uşurată În 10 minute ar fi putut ajunge la destinaţia lui Stavely Se aflau în afara oraşului Southampton, ieşiseră de pe drumul cu dublu sens şi se îndreptau spre Lyndhurst Căută în telefon pentru a descoperi care dintre suspecţi locuiau în acea zonă Stavely se putea îndrepta spre casa lui Jojo Magos, casa familiei Jackson sau casa lui Brett Parker Mai exista o şansă slabă ca Stavely să fi ales ruta mai lungă până în Bishop’s Waltham, unde se afla locuinţa lui Daniel Benham, caz în care ar fi avut suficient timp la dispoziţie — Dacă se îndreaptă spre casa lui Brett sau a lui Jojo, maşina de poliţie va ajunge prea târziu, spuse ea Cred că suntem la doar câteva minute distanţă de ei şi probabil că tot la mai puţin de zece minute şi de familia Jackson — Dacă se opreşte înainte de a ajunge maşina de poliţie, blochează taxiul ca să nu poată pleca, zise Sheens Şi apoi, spune-i lui Stavely, pe un ton calm, că maşina de poliţie ajunge în două minute Anunţă-ne înainte, pentru a transmite maşinii de poliţie să-şi repornească girofarul şi sirena — În regulă, zise Hanson Vă anunţ Închise telefonul şi încercă să se pregătească psihic pentru o confruntare Cel puţin mai asistase la astfel de incidente în trecut, chiar dacă nu fusese implicată direct Ştia că era important să-şi păstreze calmul şi să dea impresia de autoritate Şi mai ştia că nu trebuie să nu se apropie prea tare, pentru a nu fi înjunghiată * — Evidenţele telefonice primite includ şi ziua de azi? îl întrebă Jonah pe O’Malley, în timp ce se străduia să avanseze spre şoseaua suspendată — Cred că doar ziua de ieri, îi răspunse O’Malley De ce? — După ce-l oprim pe Stavely din a face orice şi-ar fi propus, aş vrea să aflu cu certitudine cine a sunat-o pe Coralie în timp ce o intervievam, pentru că sunt al naibii de sigur că nu a fost tatăl ei — Aparent ştiţi deja răspunsul la această întrebare, zise O’Malley, privindu-l pe furiş — Am o idee destul de bună, spuse Jonah Era casa lui Brett Parker Se aflau pe drumul de pe care se intra pe aleea lungă care ducea spre casă şi nu se mai zărea nici o altă maşină Hanson fu nevoită sa încetinească şi se întrebă ce avea să facă în privinţa porţii de la intrare De altfel, se întrebă şi ce avea să tacă Stavely în acea privinţă Doar nu aveau să-l lase să intre dacă anunţa că venise să-l înjunghie pe Brett Oare Brett sau Anna i-ar recunoaşte numele? Nu avu prea mult timp la dispoziţie să se gândească la motivul pentru care se afla Stavely acolo, dar era aproape sigură că era vorba despre o ameninţare Într-un fel, Brett însuşi reprezenta o ameninţare mult prea mare pentru criminal şi acest lucru nu putea fi tolerat De fapt, reprezenta o ameninţare suficient de mare pentru ca ucigaşul să-şi asume riscul de a-l trimite pe Stavely acolo În timp ce lua curba, văzu o maşină venind spre ea şi trase instinctiv pe stânga pentru a-i face loc Dar imediat după aceea realiză că era taxiul pe care-l urmărise şi înjură în sinea ei, în timp ce maşina trecea pe lângă ea, amintindu-şi că i se spusese să-i blocheze calea de ieşire Cu toate acestea, răsuflă uşurată când văzu că bancheta din spate era goală, ceea ce însemna că Stavely coborâse Când ajunse la semnul STOP, realiză că se afla chiar lângă proprietatea lui Brett Zidurile înalte din piatră gri se aflau lângă ea, iar poarta de intrare era în faţă Hanson opri chiar în faţa porţii Nu ştia ce să facă Nu era nici urmă de Stavely de partea aceea a porţii, iar taxiul n-ar fi avut timp să-l ducă până la intrarea în casă şi să se şi întoarcă Să se fi căţărat peste zid? Sau să i se fi permis să intre fără maşină? Hanson coborî din maşină, verificând să aibă bastonul la locul lui, prins de vestă şi se apropie încet de poartă Aruncă o privire printr-o deschizătură şi văzu aleea lungă care ducea spre casă, dar nici urmă de Stavely nicăieri Hanson se lipi cu spatele de latura peretelui cu interfon şi apăsă pe buton Se lăsă un scurt moment de linişte, după care răspunse Anna — Cu ce vă pot ajuta? — Aici poliţia Sunt Ofiţer Hanson, spuse ea repede Este un bărbat înarmat care se apropie de casa dumneavoastră Vă rog să deschideţi poarta şi să o lăsaţi deschisă, după care vă rog să-l luaţi pe soţul dumneavoastră şi să vă ascundeţi într-un loc sigur şi să vă încuiaţi acolo După o clipă de tăcere, Anna spuse: — Brett nu este acasă Sunteţi sigură ? N-a sunat nimeni la interfon şi n-am deschis nimănui! — L-am urmărit până aici, zise Hanson Trebuie să fi ajuns aproape de casă Puteţi deschide poarta, vă rog? Mai este o altă maşină de poliţie pe drum — Dumnezeule, spuse Anna Eu nu nu pot să mă încui decât în baie — În regulă, faceţi asta şi încercaţi să nu scoateţi niciun sunet Se auzi un bâzâit şi poarta se deschise Hanson intră şi porni în fugă spre casă, scoţându-şi în acelaşi timp telefonul din buzunar * La scurt timp după ce intrară pe şoseaua suspendată, lui Jonah îi sună telefonul Îi venea lovească toate maşinile din jur În ciuda sirenelor, tot mai era câte un şofer care încerca să se bage în faţa lui pentru a nu-şi pierde locul în coloană Numele lui Hanson apăru pe bord şi Jonah răspunse imediat — Este casa lui Brett Parker, spuse ea, gâfâind Stavely se îndreaptă spre casă pe jos Poarta este deschisă pentru maşina de poliţie Eu sunt puţin în urma lui Jonah aruncă o privire spre ceas — Ar trebui să se afle la şase minute distanţă În locul tău, aş aştepta, spuse Jonah, încercând s-o avertizeze — Anna este înăuntru, singură, răspunse Hanson I-am spus să se încuie în baie — Asta ar trebui să-l împiedice să ajungă la ea o vreme, spuse Jonah Rămâi afară! — Uşa este deschisă, zise Hanson Rahat! — Ofiţer, rămâi afară! Dar Hanson închisese deja telefonul Hanson îşi băgă capul înăuntru, aşteptându-se să se trezească cu un cuţit la gât, dar nu se întâmplă nimic Holul era complet gol Liniştea din casă fu întreruptă brusc de o bubuitură puternică, care o făcu pe Hanson să tresară Urmă o serie de bubuituri Hanson realiză imediat că cineva încerca să dărâme o uşă Zgomotul se auzea de la etajul superior Anna se încuiase în baia de sus şi probabil că Stavely ştia unde se afla — Poliţia! strigă ea, scoţând bastonul Bubuiturile încetară pentru o clipă, după care continuară Hanson se îndreptă spre scări, ţinând bastonul în faţă cu mâna care-i tremura vizibil Din fericire, scările erau acoperite cu un strat moale de mochetă, ceea ce o ajută să le urce în fugă, fără a scoate vreun sunet — Matt! O maşină de poliţie este pe drum şi va ajunge în orice clipă Ştim că eşti înarmat! strigă ea Lasă cuţitul jos şi ieşi încet pe hol Se auzi o ultimă bubuitură, urmată de un trosnet, care indica faptul că uşa cedase, după care se lăsă liniştea Hanson ajunse pe palier şi văzu câteva uşi închise în faţa ei şi una singură deschisă, în capăt, pe dreapta Avansă pe hol, simţindu-şi picioarele deconectate de corp Respira adânc la fiecare doi paşi, încercând să se calmeze Încetini, pe măsură ce se apropie de uşa care fusese spartă Pe jos era plin de aşchii de la încuietoare şi se vedea o urmă adâncă în partea de jos a uşii Hanson ocoli uşa, încercând să vadă ce se întâmpla înăuntru Se vedea o bucată de perete aproape alb şi, pe măsură ce se apropie, câmpul vizual i se lărgi şi observă un tablou mic pe perete şi un scaun Hanson realiză că aceea nu era baia Cu toate acestea, încăperea avea încuietoare, deci Anna s-ar fi putut ascunde acolo Dar de ce nu se auzeau strigăte de ajutor? Dintr-odată, liniştea apăsătoare fu întreruptă de sunetul sirenelor Cavaleria se apropia Dar Stavely intrase deja în cameră şi exista posibilitatea ca Anna să se afle acolo şi să aibă nevoie de ajutorul ei Hanson împinse încet uşa, simţindu-şi inima bătând cu putere Văzu un birou cu un monitor subţire pe el Dintr-odată văzu ceva mişcându-se şi înlemni După câteva secunde de panică, realiză că era doar o draperie care se mişca, deoarece uşile duble din spatele ei erau deschise şi se făcuse curent Hanson se temea ca nu cumva Stavely să-i fi făcut rău Annei şi apoi să fi fugit Avansă, până reuşi să vadă toată încăperea Dar nu era nimeni acolo Nu era nici Anna, nici urme de sânge şi nici vreun loc unde să se poată ascunde cineva — Anna? zise Hanson, pe un ton scăzut Nu se auzi niciun răspuns Sunetul sirenelor devenea tot mai puternic Probabil că intraseră pe alee Anna nu era acolo, deci probabil că se încuiase în altă parte Hanson se uită de jur-împrejurul camerei Oare ce făcuse Stavely acolo? De ce intrase în acea cameră şi apoi fugise? Hanson se apropie în linişte de uşile franţuzeşti şi privi printre ele Văzu un balcon mic, destinat strict acelei camere şi sub el, acoperişul de sticlă de deasupra terasei Deşi nu era nici urmă de Stavely, Hanson se gândi că i-ar fi fost mult prea greu să coboare pe stâlpii din lemn Îşi scoase telefonul şi-l sună pe Sheens, care părea nervos El o întrebă ce naiba fusese în capul ei când decisese să intre în casă, dar ea îi ignoră întrebarea şi spuse: — Stavely a ieşit pe o fereastră şi a dispărut Din nu ştiu ce motiv a spart o uşă şi apoi a plecat — Era cumva uşa de la biroul lui Brett Parker? — Ce? Da, aşa cred, răspunse Hanson, privind biroul din cameră — Nu s-a atins de nimic din cameră? — Nu, zise Hanson şi aruncă o privire spre calculator Monitorul era pornit şi lumina, solicitând o parolă Ei bine, cred că a pornit calculatorul — Ar fi cazul să informezi ofiţerii de poliţie să trateze zona ca pe locul săvârşirii unei infracţiuni şi apoi roagă-i să ia calculatorul şi orice alte dispozitive mai găsesc — Ce încerca să facă Stavely? întrebă Hanson, după care îi pică fisa Asta încerca să facă? Să transforme biroul într-un loc al săvârşirii unei infracţiuni? Încerca să ne îndrepte atenţia spre Brett Parker? — Aşa cred, spuse Jonah Înainte de a muri, Aleksy Nowak a intrat în biroul lui Brett şi a găsit ceva ce a cauzat o dispută puternică Anna credea că era ceva legat de finanţe, dar cred că de fapt a găsit un telefon plin cu mesaje primite de la diverse fete Fete tinere Cred că Brett este un agresor sexual care activează de foarte mult timp şi cred că l-a omorât pe Aleksy pentru a ascunde acest lucru Vom vedea dacă am dreptate după ce analizăm conţinutul calculatorului Dacă avem noroc, poate găsim şi unul sau mai multe telefoane mobile — La dracu’, zise Hanson, apoi îşi dădu seama şi continuă: Mă scuzaţi, domnule Deci ce-i spun Annei? — Nu-i spune decât că intrusul a mişcat câteva lucruri şi că va trebui să vină cu noi la secţie pentru a da o declaraţie, răspunse Inspectorul Şef — În regulă, zise Hanson, sperând ca faţa ei de poker să fie suficient de bună pentru a putea ascunde de Anna Parker faptul că exista posibilitatea ca soţul ei să fie un violator şi un criminal în serie 39 Aurora Sâmbătă, 23 iulie 1983, 03:05 — Scuze, zise el, ieşind din întuneric Păşea nesigur şi vorbea neclar Probabil că era beat şi că tocmai se trezise — Nu mi-am dat seama că eşti aici Brett se opri la mică distanţă de ea Faţa lui era slab luminată şi el se clătina uşor Aurora fu nevoită să-şi întoarcă capul pentru a-l privi Încă îi mai bubuia inima din cauza sperieturii — De ce eşti trează? o întrebă Credeam că ai mers să te culci — Îmi era sete, răspunse ea El dădu din cap şi privi în jur — Mă duc să-ţi aduc o bere Aurora vru să-l oprească şi să-i spună că nu la bere se referea, dar nu voia să-l dezamăgească din nou Voia ca el să o privească la fel cum o privise pe Topaz Aurora simţi un nod în stomac când îşi aminti de modul în care o cuprinsese Brett pe sora ei Nici nu voia să se gândească la ce urmase după Toate acele lucruri o făceau să tremure şi să se simtă şi mai rău Brett cotrobăi o vreme prin plasele cu mâncare şi, în cele din urmă, îi aduse Aurorei o bere, pe care o deschise cu un fâsâit înainte de a i-o înmâna Apoi se prăbuşi lângă ea Aurora se dădu mai într-o parte, dar el veni lângă şi îşi puse un braţ în jurul ei Aurora înlemni, amintindu-şi cum cu doar câteva ore în urmă Brett îşi băgase mâinile pe sub fusta surorii ei — Scuze, zise el, lăsându-se puţin pe spate pentru a o privi Credeam că vrei să fii îmbrăţişată — Mersi, dar sunt bine, spuse ea Aurora luă o gură de bere şi simţi cum i se făcu gura pungă — Trebuie să beau nişte suc de portocale, zise ea şi se ridică, bucurându-se că nu-i mai simţea atingerea — Ah, da, nu bei bere Am uitat Se ridică şi el, nesigur Ia un loc lângă foc şi mă duc eu să-ţi aduc Se gândi să-i spună că putea merge şi ea, dar îi era în continuare extrem de frig, iar focul reprezenta singura sursă de căldură Se aşeză arcuindu-se în faţa focului, pe cât de aproape putea fără ca fusta să îi ia foc Suflă iar în foc pentru a-l aţâţa şi mai aruncă câteva crenguţe peste Brett reveni lângă ea — Poftim Flutură cutia de suc de portocale în faţa ei şi Aurora îi fu recunoscătoare Luă cutia şi bău Probabil că berea îi lăsase un gust ciudat în gură, pentru că sucul de portocale părea a avea un gust amar Cu toate acestea, îi era mult prea sete pentru a se opri din băut, aşa că bău până dădu pe gât toată cutia Când termină simţi că nu mai are aer şi era toată lipicioasă de la suc dar, cel puţin, nu-i mai era sete şi nu mai avea gura uscată Simţea ca un fel de furnicături şi o uşoară senzaţie de amorţeală Brett se ghemui lângă ea şi îi zâmbi într-un mod straniu care nu-i plăcu — Cum te simţi? Brett îşi întinse o mână spre ea, iar ea se dădu în spate, în mod instinctiv — Nu te prosti, zise el, repede Îşi întinse şi mai mult mâna, până o apucă uşor de gât — Nu, te rog, spuse ea Ceva era în neregulă cu el, cu locul de campare şi cu ea Te rog, nu — Trebuie să înveţi când este momentul să te dai bătută, zise el şi îşi băgă cealaltă mână pe sub fusta ei, până ajunse la chiloţi — Brett, zise ea, împingându-i mâna la o parte Brett sări peste ea, îşi puse gura peste a ei şi o îmbrânci de căzu cu spatele pe pământ Cotul îi ateriză în tăciunii aprinşi şi ea şi-l trase repede Simţea cum crenguţele de pe jos îi intrau în spate Brett o ţintuia la pământ Primul sărut din viaţa ei, pe care şi-l imaginase de nenumărate ori, nu fu plăcut şi blând, ci forţat, inevitabil şi dureros Aurora încercă să-l împingă de pe ea, dar el era mult mai puternic Şi, cu cât îl împingea mai tare, cu atât se simţea mai lipsită de puteri şi ameţită Brett se ridică în genunchi şi începu să-şi desfacă cureaua de la blugi Aurora încercă să se rostogolească de sub el, să se ridice şi să se îndepărteze de el, dar se simţea foarte slăbită şi tremura Reuşi să se pună în patru labe, dar când încercă să se mişte, îşi dădu seama că pământul de sub ea arăta ciudat, pentru că vederea ei era tulbure Dintr-odată simţi cum el o trage tare de gleznă şi ea căzu pe burtă Brett o trase spre el şi Aurora simţi cum crenguţele şi frunzele de pe jos îi zgâriau faţa şi restul corpului — Haide, Aurora, zise el şi se aplecă pentru a-i şopti la ureche Tot ce-ţi trebuie este un futai bun 40 Odată ce închise telefonul, O’Malley îl bombardă cu întrebări — Ce vă face să credeţi că era vorba despre fete tinere? întrebă el — Pe de o parte, faptul că Brett a rezistat avansurilor lui Topaz, dar s-a sărutat cu o fată mai tânără cu o săptămână înainte Pe de altă parte, Matt Stavely, răspunse Jonah Cred că Matt Stavely vindea cu adevărat Rohypnol, dar nu lui Mackenzie, ci lui Brett Parker Şi cred că Stavely s-a băgat involuntar în multe lucruri în care nu şi-ar fi dorit să fie implicat — Deci, ce vreţi să spuneţi ? Că Stavely ne-a condus acasă la Brett Parker pentru a scăpa de toate căcaturile lui? — Aşa cred, răspunse Jonah — Şi care-i treaba cu Aleksy Nowak? întrebă Sergentul De ce nu a depus plângere la poliţie împotriva lui Brett când a găsit ce a găsit? — La început, cred că nici nu şi-a dat seama ce a găsit, spuse Jonah Pun pariu că era vorba despre un telefon plin de mesaje trimise şi primite de la o parte dintre acele fete Dacă n-ai vedea decât nişte mesaje, nu ţi-ai da seama de vârsta fetelor şi te-ai gândi doar că este un afemeiat care îşi înşală nevasta, nu-i aşa? — Mda, aşa este, spuse O’Malley, gânditor Dar dacă el ar fi luat-o razna şi ar fi urlat la mine, probabil că aş fi început să-mi pun nişte întrebări — Dap, zise Jonah Cred că s-a gândit la asta timp de două săptămâni şi voia să obţină susţinerea lui Jojo pentru a merge la poliţie Asta ar explica şi mesajul în care îi spunea că voia să poarte o discuţie serioasă cu ea Probabil că Brett a realizat cât de gravă era situaţia, aşa că şi-a folosit unul dintre celelalte telefoane pentru a-i trimite mesaj lui Aleksy — Dumnezeule, spuse O’Malley Este este de-a dreptul machiavelic, nu-i aşa? Era pregătit pentru orice — Da, zise Jonah, încet Exceptând faptul că Stavely s-ar putea întoarce împotriva lui Se lăsă un scurt moment de tăcere, după care O’Malley spuse: — Prima crimă, uciderea Aurorei, nu a fost intenţionată, nu-i aşa? — Corect, aprobă Jonah Ceilalţi consumau droguri în mod regulat, deci ştiau al naibii de bine ce cantitate ar fi fost mortală Brett era singurul care nu mai luase niciodată dextroamfetamină şi care s-ar fi uitat la acea punguţă şi s-ar fi gândit că este o cantitate mică El nu cunoştea simptomele unei supradoze pentru a le observa la Aurora A doua zi de dimineaţă, Brett a mers cu Jojo să ascundă rezerva de droguri, dar Jojo s-a abătut de la drum pentru a lua animalul mort, iar Brett a mers înainte pentru a să acoperi ascunzişul El era singurul care ar fi putut s-o găsească pe Aurora în acea dimineaţă Până să se întoarcă Jojo, el a realizat ce făcuse şi faptul că Aurora se târâse în acea gaură, simţind efectele supradozei şi că murise acolo Apoi Brett a vomitat Nu din cauza mirosului de animal mort, ci din cauză că şi-a dat seama că el o omorâse — Deci, aşteptăm să fie analizat calculatorul sau îl arestăm pe Brett chiar acum? întrebă O’Malley — Să sperăm că se va întoarce acasă şi va vedea că planul lui a fost devoalat, spuse Jonah, zâmbind Şi totul datorită unui amărât de furnizor de droguri, pe care Brett îl credea dispus să facă orice pentru el Jonah se întrebă dacă Stavely avea să mai reapară în peisaj sau dacă îşi planificase evadarea Şi-ar fi dorit tare mult să-i mai pună câteva întrebări Cu toate acestea, gândindu-se la acţiunile lui Stavely, erau mai multe lucruri pe care Jonah nu le înţelegea De ce cumpărase cuţitul? De ce s-a dus acasă la Brett înarmat cu un cuţit? Stavely trebuie să fi ştiut că Brett nu avea să fie acasă, altfel nu ar fi încercat să creeze un loc al săvârşirii unei infracţiuni De fapt, probabil că ştia şi că era urmărit de Hanson Drept urmare, de ce alesese să meargă înarmat şi să rişte să fie arestat cu forţa? Oare să fi făcut toate acele lucruri doar pentru a-i atrage atenţia lui Hanson? Un bărbat înarmat cu un cuţit care se îndrepta hotărât într-o anumită direcţie cu siguranţă ar fi atras atenţia unui poliţist Brusc, Jonah simţi că este cuprins de nelinişte Chiar dacă aceea fusese intenţia, exista posibilitatea ca altcineva să fi venit cu ideea Oare să fi fost chiar Brett cel care-i spusese să ia cuţitul, dat fiind faptul că el fusese cel care îi dirijase toate acţiunile o vreme îndelungată? Şi dacă acela era adevărul, însemna că Brett voia ca Stavely să atragă foarte multă atenţie Dintr-odată, Jonah simţi că era ceva în neregulă Indiferent de acţiunile lui Stavely, era clar că el aşteptase s-o vadă pe Hanson supraveghindu-i apartamentul şi apoi îi atrase pe ea şi pe restul echipei lui Jonah într-o goană după himere Nu avusese nevoie să meargă la un telefon public pentru a contacta pe cineva, deoarece ar fi putut oricând să-şi folosească telefonul mobil, pe care probabil că-l utilizase timp de ani de zile pentru a comunica cu Brett Dar un telefon dat de la o cabină telefonică era o modalitate bună de a face următoarele sale acţiuni să pară semnificative Jonah o sună pe Hanson — Juliette, Anna este acolo cu tine? — Da, răspunse Hanson Da, este chiar aici lângă mine şi este bine — Grozav Ai putea să o întrebi dacă are vreo idee unde ar putea fi soţul ei? Ar fi cazul să-l avertizăm cu privire la spargere Hanson se conformă şi Jonah o auzi pe Anna mormăind ceva — Spune că a plecat să facă jogging pe potecă, dar nu ştie unde exact, zise Hanson Spune că ar putea încerca să-l sune Jonah o auzi pe Anna scoţând un sunet şi spunând ceva imediat după — Nu răspunde, dar zice ar putea utiliza aplicaţia Găsire Prieteni de pe iPhone El o are în listă, drept urmare şi ea ar trebui să-i poată găsi telefonul Jonah aşteptă cu sufletul la gură După câteva secunde se auzi iar vocea Annei — Spune că se află în pădure, undeva în apropiere de Burley Jonah simţi că i se opreşte pulsul O auzea pe Jojo la sfârşitul interviului, spunându-i: Cam o oră? Este în apropiere de Burley — Îţi mulţumesc, zise el mecanic şi închise telefonul Apoi porni girofarul şi sirena, încercând să ignore acel sentiment oribil că era deja mult, mult prea târziu Brett zâmbea în timp ce alerga pe potecă Era magnific Lumina soarelui, copacii, priveliştea Corpul lui era asemenea unei maşinării vii Se simţea puternic şi perfect Era nerăbdător să o vadă pe Jojo Simţea o combinaţie de afecţiune şi ură faţă de ea Deşi poate că „ură” nu era cuvântul potrivit, mai degrabă dezamăgire O avertizase de nenumărate ori: grădina, Aleksy, numeroasele declaraţii subtile Şi după atâţia ani în care fusese ascultătoare şi se făcuse utilă, brusc se întorsese împotriva lui Aflase de la Stavely despre conversaţia privată pe care o avusese Jojo cu detectivul la Peretele de Alpinism şi despre faptul că Jojo se prezentase a doua zi la secţie pentru a da o declaraţie Şi apoi mai era şi vizita pe care i-o făcuse împreună cu ceilalţi Nu putea trece peste modul în care Jojo stătuse în casa lui, privindu-l sfidător în ochi şi spunând că era timpul ca toată lumea să spună adevărul Ea nu-i luase avertismentele în serios Era sigur de asta după întrebările pe care le punea Sheens Jojo îi conducea în direcţia lui Se întrebă ce se schimbase Să fi fost Sheens de vină? Oare reuşise Sheens s-o manipuleze mai bine decât se aşteptase el? Simţi din nou acea durere intensă la gândul că fusese trădat În acea dimineaţă, în urmă cu 30 de ani, când ascunseseră împreună stocul de droguri şi ea folosise cadavrul nevăstuicii pentru a masca mirosul, îi spusese clar că avea să-l acopere Şi trebuie s-o fi văzut pe Aurora acolo Şi cu siguranţă îşi dăduse seama de ce vomitase el Oricum, nu era pentru prima dată când îl acoperise Jojo nu scosese niciun cuvânt când discutaseră cu toţii de dimineaţă şi se întrebaseră reciproc dacă o văzuse cineva pe Aurora înainte să meargă la culcare, deşi Jojo o văzuse atât pe ea, cât şi pe el Stătuse de partea cealaltă a focului şi-l privise Desigur, la momentul acela, Brett credea că ea acoperea doar faptul că el o violase pe Aurora Era o situaţie destul de jenantă şi el avea de găsit o fată dispărută pentru a o convinge să nu spună nimic Dar Jojo îi spusese că avea să-l ajute s-o ascundă sau ceva de genul acela În orice caz, fusese de partea lui şi rămăsese de partea lui chiar şi când Aleksy realizase că ceva era în neregulă Brett era conştient că fusese o prostie din partea lui să ţină telefonul în birou când nu-l utiliza Încă mai era furios pe el însuşi pentru acea greşeală Planificase totul atât de atent, dar nu-i trecuse prin minte faptul că cineva s-ar putea uita în sertarele lui din birou Mutase telefonul în spatele cărţilor sale din bibliotecă, imediat după ce fusese descoperit de către Aleksy Ba chiar îşi cumpărase un telefon nou, la scurt timp după aceea şi îl ascunsese pe cel vechi în pod De asemenea, de atunci îşi încuia biroul ori de câte ori pleca de acolo, pentru că mai era calculatorul, pentru care îşi făcea griji Ceea ce i se părea cel mai ciudat lui Brett era faptul că Jojo părea a fi fermecată de el, dar nu-şi dorise niciodată ceva sexual de la el El îi făcuse numeroase propuneri în acest sens, chiar şi după moartea lui Aleksy, dar ea îl refuzase de fiecare dată Poate că acest lucru indica faptul că nu era cu adevărat de partea lui, în ciuda faptului că râsese la glumele lui, îi zâmbise, îi acceptase îmbrăţişările şi complimentele şi îl ascultase atentă ori de câte ori îi împărtăşise micile lui nemulţumiri legate de Anna Îl ascultase chiar şi la scurt timp după moartea lui Aleksy, când era încă extrem de îndurerată şi chiar îi împărtăşise faptul că iubitul ei intenţiona s-o părăsească O ţinuse în braţe când ea plângea în hohote, spunând că-l hărţuise pe Aleksy şi că era vina ei că murise — Nu este vina ta, îi spusese el, încet, deşi era o minciună Fusese în totalitate vina ei Nu ar fi trebuit să-l bage pe Aleksy în povestea asta Brett nu era convins că-i plăcea simetria dată de faptul că Jojo avea să moară asemenea lui Aleksy Avea nişte mici reţineri cu privire la faptul că cele două decese ar fi prea similare, că Sheens şi-ar da seama că ceva era suspect şi tot planul lui ar fi devoalat Dar senzaţia de anxietate era oarecum domolită de încrederea pe care i-o dădea faptul că scăpase nepedepsit timp de mai multe decenii Planificase totul atât de atent, încât n-aveau cum să facă legătura cu el Mai ales după ce Stavely îi conducea spre casa lui Daniel Benham În plus, Jojo îl dezamăgise În cele din urmă, îl trădase şi trebuia pedepsită pentru asta O’Malley căută pe Google urcuşul Muchie de Cuţit şi accesă mai multe pagini de internet ale cluburilor de alpinism până găsi indicaţii despre cum se putea ajunge acolo Apoi Jonah însuşi luă legătura cu centrala pentru a solicita ca cea mai apropiată maşină de poliţie să fie trimisă la acea locaţie — Trebuie să parcheze în parcarea dinspre Station Road şi apoi să o ia pe jos pe potecă, îi spuse el operatorului Trebuie să meargă drept pe potecă, ignorând orice alte deviaţii, până ajung la o bifurcaţie marcată cu un indicator spre Burley Ridge Îi vor găsi acolo — Acum cât timp a plecat în direcţia aceea? întrebă O’Malley, încet — Nu ştiu, spuse Jonah Dar Jojo trebuie să fi ajuns acum vreo oră, dacă nu chiar două Jojo lăsase traseul denumit „Muchie de Cuţit” la final Pentru ea, acest traseu reprezenta cel mai mare obstacol, pentru că, spre finalul său, era nevoie de o săritură cu prindere, care părea uşoară, dar înălţimea şi distanţa erau prea mari Nu-i reuşise niciodată, nici măcar cu coardă şi, oricum, de această dată nu-şi luase corzile Pe drum se gândise numai la Aleksy Începea să creadă că, de fapt, el nu o trădase şi că nu căzuse din cauza ei Îşi amintise de săriturile uimitoare pe care le făcea el în timpul căţărărilor, fără pic de sprijin Uneori, cred că reuşesc pentru simplul fapt că nu am de ales, îi spusese el odată Drept urmare, în ziua aceea, Jojo se hotărâse să nu-şi ofere nicio alternativă Mâinile ei găsiră prizele cu care începea urcarea şi se prinseră bine, iar picioarele ei se legănară, până se fixară pe muchia de dedesubt Ştia să facă acest lucru Era în elementul ei Următoarea mişcare fu rapidă Îşi ridică laba piciorului stâng şi îşi băgă degetul mare de la picior într-o adâncitură îngustă Punctul de sprijin de la picior era aproape inexistent, dar adrenalina o făcea să se simtă uşoară, aşa că se împinse în picior oricum Se pregătea pentru următoarea mişcare, când auzi un zgomot venind din spatele ei Se întoarse uşor, privi în jos şi îl văzu pe Brett la baza traseului, cu mâinile pe cap, trăgându-şi sufletul Era îmbrăcat în echipament de alergare şi avea fruntea transpirată — Bună, Jojo, zise el şi, deşi era vorba despre Brett, care se purtase atât de frumos cu ea timp de 30 de ani, Jojo simţi un fior Jojo era conştientă că el nu putea ajunge la ea dar, în acelaşi timp, ea nu apucase să urce prea mult — Ce cauţi aici? — Tu m-ai adus aici, spuse el, cu un zâmbet trist Te-am avertizat să nu faci asta, Jojo De ce ai vorbit cu ei? De ce ai renunţat să-mi mai fii aliată? Jojo îl privi pentru o clipă, apoi întrebă: — Aliata ta? Jojo continuă să avanseze Folosindu-şi mâna stângă, găsi următorul punct de prindere – o suprafaţă înclinată care oferea o prindere bună – şi îşi ridică laba piciorului drept, pe care o vârî într-o crăpătură destul de generoasă din perete Cu siguranţă el nu mai ajungea la ea, dar se apropia — Ştii prea bine că nu am vrut să moară, zise Brett, părând rănit Ştiai asta atunci, dar se pare că ai uitat În mod evident, se referea la Aurora Dintr-odată, Jojo avu un sentiment îngrozitor că acela era modul în care murise Aleksy Că Brett îi vorbise pe acelaşi ton, care sugera dezamăgire şi furie şi că apoi îl omorâse Oare se căţărase după el şi îl trăsese jos? N-avea cum, doar se afla la baza traseului Mechanical Vert Probabil că Brett urcase pe jos, pe ruta uşoară şi îl aşteptase sus, după care îl împinsese pe Aleksy — N-am uitat nimic, spuse Jojo Făcu următoarea mişcare puţin mai nesigură Îşi imagina constant cum Aleksy probabil că strigase după ajutor în timp ce cădea Tocmai mi-am dat seama de mai multe lucruri Tu l-ai ucis, nu-i aşa? Era conştientă de faptul că ar fi trebuit să-l liniştească, dar simţea nevoia să-l audă rostind acele cuvinte — Pe Aleksy? întrebă el Evident că l-am omorât Idiotul începuse să-şi bage nasul unde nu-i fierbea oala şi nu i-ar fi luat mult să ajungă la adevăr Jojo făcu următoarele trei mişcări simţind o combinaţie de frică şi furie Apoi auzi un hârşâit şi se uită în jos Brett începuse şi el să urce Făcea mişcări stângace şi neelegante, dar era puternic, ceea ce-l ajuta să se caţere cu uşurinţă Probabil că Brett se căţăra pentru a o prinde şi a o trage în jos Lui Jojo începea să-i fie rău de la stomac — Jojo, te rog să înţelegi că tu m-ai adus în punctul acesta, spuse el, gâfâind uşor, în timp ce se pregătea pentru următoarea mişcare La fel ca Aleksy Eu nu am vrut să fac rău nimănui — Adică nu ai vrut să-i faci rău Aurorei când ai violat-o? întrebă Jojo — Să-i fac rău? Dar i-a plăcut Asta îşi dorea S-a uitat la mine toată seara Brett făcu o pauză, pentru încă o mişcare dificilă, apoi continuă Ştii prea bine că nu am vrut să-i fac rău Când mi-am dat seama că murise a fost oribil Şi v-am protejat pe toţi timp de 30 de ani, zise el, în timp ce se mişcă din nou Aş fi putut cu uşurinţă să vă înscenez crima oricăruia dintre voi, dar n-am făcut-o V-am apărat pe toţi Jojo mai făcu o mişcare şi ajunse în cel mai înalt punct al traseului în care reuşise vreodată să ajungă Mai sus de atât nu urcase Se afla la 9 m înălţime şi următoarea mişcare era cea care implica săritura în aer liber şi speranţa că avea să reuşească Aceea era ultima mişcare până să se poată prinde de marginea de sus şi să ajungă în vârf, pe iarba moale de acolo Nu avusese niciodată curajul necesar pentru a face acea săritură, nici măcar când era asigurată cu coardă Era prea sus şi prea departe De fiecare dată coborâse pe coardă până la baza traseului, furioasă pe ea însăşi Dar de această dată nu avea opţiunea de a coborî pe coardă şi probabil că n-ar fi putut face unele dintre acele mişcări în sens invers pentru a coborî Singura ei opţiune era să încerce să ajungă în vârf — Jojo, ţi-e frică? întrebă Brett, pe un ton complet diferit Deja nu mai încerca să-i explice, ci încerca s-o sperie Conştientizând faptul că pentru Brett ar fi fost mult mai simplu dacă ea ar fi căzut de una singură, o trecu un fior — De ce mi-ar fi frică? întrebă ea, deşi simţea adrenalina pulsându-i în tot corpul Piciorul stâng începuse să-i tremure uşor din cauza efortului şi fu nevoită să respire adânc pentru a nu începe să tremure şi mai tare — Toată lumea se teme de moarte, zise Brett Chiar şi Aleksy s-a temut Ar fi trebuit să-i vezi faţa când l-am împins de pe creastă El crezuse că ajunsese în vârf şi că era în siguranţă Jojo închise ochii într-o încercare de a-şi alunga din minte imaginea lui Aleksy căzând, dar era tot acolo Îl vedea căzând încet la pământ şi acel lucru o făcea să se simtă de parcă deja ar fi căzut şi ea — Bănuiesc că şi Aurorei trebuie să-i fi fost frică, spuse ea Brett mai făcu o mişcare Se apropia tot mai mult de ea Dacă reuşea să ajungă suficient de aproape pentru a o prinde de picior cât timp ea stătea acolo, incapabilă să se mişte? Oare ar reuşi să se ţină şi să nu cadă? — Ar fi trebuit să strige după ajutor, nu să se târască într-o văgăună, spuse el Dar presupun că era confuză Probabil că a crezut că avea să se afle în siguranţă acolo, dar a murit singură Jojo clătină din cap Îşi aminti de acea fată genială, care avea un suflet atât de bun şi simţi un junghi în inimă Dar, în acelaşi timp, se înfurie la gândul că el îi curmase viaţa de dragul unui futai gratuit — Du-te dracului, Brett, zise ea şi, fără a se mai gândi la nimic altceva, făcu ultima săritură Momentul acela, în care se afla în aer, păru să dureze o veşnicie, dar până la urmă degetele ei se agăţară de acel ultim orificiu cu o uşurinţă surprinzătoare Se mişcase instinctiv şi până ca mintea ei să proceseze totul, realiză că reuşise Piciorul ei drept lovi ceva şi căută un alt loc de care să se prindă În cele din urmă, găsi o ieşitură, similară unei trepte Jojo zâmbi mulţumită Chiar fusese atât de simplu pe cât susţinuseră toţi cei care reuşiseră înaintea ei Cu piciorul stâng găsi un alt punct de prindere, mai mic, de care se folosi pentru a se împinge în sus, până când reuşi să se prindă cu mâna dreaptă de creastă Apoi îşi ridică încet greutatea corpului, până se prinse şi cu degetul mare de la piciorul drept de marginea crestei Cu o ultimă mişcare, tremurând, reuşi să se ridice în picioare pe marginea crestei şi se întoarse pentru a privi în jos spre Brett El se descurca bine pentru o persoană care nu făcea alpinism în mod obişnuit şi mai ales pentru o persoană care purta încălţăminte de alergare Avea genul acela de condiţie fizică pe care mulţi alpinişti o dobândeau doar după mult antrenament şi care, în cazul lui, se datora, cel mai probabil, zecilor de ani de alergare, ciclism şi înot Dar următoarea mişcare era mai dificilă şi încă nu ajunsese în punctul de cotitură — Cum merge, Brett? strigă ea, triumfătoare Brett îşi ridică privirea spre ea Jojo nu-şi dădea seama după expresia lui dacă se concentra să nu cadă sau dacă pur şi simplu o ura pentru acea remarcă Spera să fie a doua variantă — Să-ţi ofer o mână de ajutor? întrebă ea, rânjind Jojo se întrebă dacă Brett avea să rateze următoarea mişcare Centrul lui de greutate nu era deloc orientat cum trebuia: se lăsa prea mult pe piciorul stâng, când de fapt ar fi trebuit să-l elibereze Cu toate acestea, el făcu un salt în sus şi, datorită înălţimii sale, reuşi să ajungă în locul dorit Mai avea de făcut o ultimă mişcare şi ajungea la ea — Până aici a fost un joc de copii, zise ea Mai ai o ultimă mişcare de făcut Jojo observă că Brett lua o pauză, timp în care îşi desprinse mâna dreaptă pentru o clipă, îşi flexă degetele, după care îşi puse mâna la loc în poziţia iniţială — Ah, da Aşa se întâmplă când nu eşti un alpinist adevărat Mâinile te lasă primele El râse Era ca un fel de lătrat scurt şi gâfâit — Stai liniştită, Jojo, vor rezista suficient pentru a te împinge de pe această nenorocită de stâncă În ciuda efortului depus, tot reuşi să-i zâmbească Ar fi trebuit să-mi rămâi alături şi să nu spui nimic despre faptul că m-ai văzut cu ea Jojo râse — Tocmai că nu te-am văzut Eu mă holbam la foc, iar tu erai de partea cealaltă a flăcărilor Erai complet invizibil pentru mine şi aşa ai şi rămas Nu ştiu ce jocuri credeai că jucăm în toţi aceşti ani, dar totul s-a petrecut numai în mintea ta Jojo îşi dădu seama că-l tulburase El o privea, încercând să-şi dea seama dacă spunea adevărul Dar, dintr-odată, expresia lui se înăspri şi privirea i se concentră iar asupra peretelui — N-are importanţă, zise el Oricum vei muri Ea nu se putu abţine să nu rânjească, când îl văzu privind în jur după o priză apropiată Scrută peretele o vreme, până îşi fixă privirea asupra acelui ultim orificiu Mai avea un metru de spaţiu gol care-l despărţea de acel punct, plus încă un metru până în vârf — Ăla-i, zise ea, veselă Se mişcă într-o parte până ajunse chiar în dreptul orificiului Taman aici Brett îşi desprinse mâna dreaptă şi se întinse puţin, înainte de a o pune la loc în poziţia iniţială — Lui Brett îi este puţin frică? întrebă ea, batjocoritor — Taci naibii din gură, zise el Din acel moment nu se mai uită la ea Se pregătea pentru salt Îşi lăsă greutatea tot mai mult pe partea dreaptă, luându-şi avânt şi numărând invers în minte — Dumnezeule, Parker, ai de gând să-ţi mişti fundul odată? Mai am şi alte lucruri de făcut El nu-i răspunse Era pregătit să facă saltul şi Jojo se simţea la fel de tensionată ca el Se ghemui puţin pentru a-l motiva să facă saltul Dintr-odată, Brett sări Dar Jojo îşi dădu seama că şi el se îndoise că avea să reuşească şi că nu se dedicase complet acelui salt Nu reuşise să sară mai mult de jumătate de metru în sus şi în lateral Îşi întinse mâna dreaptă, dar punctul de prindere era mult prea departe Când începu să cadă, un spasm ciudat îi cuprinse tot corpul Ulterior, când avu timp să se gândească la acel lucru, Jojo se întrebă dacă fusese un semn al şocului Brett căzu repede şi Jojo îl urmări până ateriză pe piatra nemiloasă şi pe noroiul uscat de pe pământ Telefonul lui Jonah sună în timp ce parca pe marginea drumului Două maşini de poliţie se aflau deja acolo, dar ofiţerii de poliţie de-abia începuseră urcarea Ajunseseră cu doar câteva secunde înaintea lui — Jojo, zise el, brusc, când răspunse la telefon Eşti bine? — Nu te agita, o auzi spunând, pe un ton sarcastic şi relaxat, care-l făcu să se întrebe dacă nu cumva fusese păcălit pentru a merge acolo Brett Parker nu mai reprezintă o problemă — Ce vrei să spui cu asta? — S-a azvârlit de pe marginea stâncii, zise ea Probabil că ar trebui să adaug şi faptul că nu a făcut-o intenţionat În ciuda acelei conversaţii, Jonah tot alergă până la baza peretelui O’Malley se afla chiar în spatele lui, iar ofiţerii de poliţie se aflau în spatele Sergentului Când trecură de copaci şi văzură cadavrul lui Brett Parker, Jonah încetini, iar O’Malley se izbi de el şi apoi îşi ceru scuze Lui Jonah îi era greu să-şi ia ochii de la grămada de membre poziţionate în unghiuri ciudate şi de la balta de sânge, dar era conştient că trebuia s-o găsească pe Jojo Îşi puse mâna streaşină la ochi şi privi în sus Jojo stătea chiar pe marginea stâncii, balansându-şi uşor picioarele şi îi făcu cu mâna — Eşti bine? strigă Jonah — M-ai mai întrebat o dată, strigă ea înapoi şi se ridică în picioare Sunt bine Vorbesc serios Cobor spre voi, dar daţi-mi puţin răgaz, pentru că drumul este destul de abrupt pe partea cealaltă Jojo dispăru şi reapăru după un minut în partea dreaptă a stâncii Îi salută din cap pe ofiţerii de poliţie, care stăteau într-o formulă destul de jalnică, în jurul cadavrului, după care rânji spre Jonah — Mi-a ieşit ultima mişcare din această nenorocită de căţărare, zise ea, lent şi triumfător Aparent este mai uşor s-o faci atunci când ştii că vei fi ucis dacă nu-ţi iese — Bună treabă, spuse Jonah, pe un ton mucalit Deci să înţeleg că lui Brett nu i-a ieşit? — Mda, probabil că este mai bine aşa, zise ea, gânditoare Dacă i-ar fi reuşit mişcarea, aş fi fost nevoită să-l împing de pe marginea stâncii 41 Pe drum spre secţia de poliţie, Jonah sună acasă la familia Jackson Se simţea victorios că în sfârşit le putea răspunde la întrebări, dar sentimentul acela era umbrit de durerea pe care aveau s-o simtă odată ce aflau modul în care murise fiica lor: singură, ca urmare a unei supradoze de droguri pe care nici nu-şi dorise să le consume şi violată de un băiat în care probabil că avusese încredere De data aceasta răspunse Joy la telefon Avea acel obicei înduioşător, de modă veche, de a recita numărul de telefon când răspundea — Sunt Inspector Şef Sheens, spuse el Îmi cer scuze că a trebuit să aşteptaţi atât, dar avem nişte informaţii foarte importante să vă împărtăşim Aţi putea să veniţi împreună cu Tom până la secţie? Cred că ar fi mai bine dacă aţi veni aici să vorbim — Ah, zise Joy, pe nerăsuflate Tom, putem putem merge până la secţia de poliţie? Presupun că da Au ceva important să ne spună Aţi aflat aţi aflat cine a omorât-o? i se adresă ea din nou lui Jonah — Da, răspunse Jonah Da, am aflat — Credea că l-am văzut, spuse Jojo, pe un ton neobişnuit de direct Pentru Jonah era ciudat s-o asculte vorbind fără pic de sarcasm în voce, fără zâmbete sau miştouri Dar era extrem de mândru de tot ce spunea ea şi de cum avea să fie interpretată declaraţia ei — M-a văzut privind în direcţia lui, dar nu şi-a dat seama că se afla prea departe de lumina focului pentru ca eu să-l văd Credea că i-am păstrat secretul în toţi aceşti ani — Ce motiv ar fi avut să creadă că l-aţi acoperi? întrebă O’Malley, jucând rolul poliţaiului meticulos — Cred că a făcut o conexiune între faptul că eram dispusă să merg să-l ajut să ascundă drogurile şi tăcerea mea cu privire la faptul că-l văzusem în acea noapte Şi azi mi-a mărturisit că el crezuse că am văzut-o şi eu pe Aurora acolo Ştiţi că a vomitat în timp ce eu trăgeam cadavrul nevăstuicii pe jos pentru a masca mirosul? Ei bine, eu credeam că a vomitat din cauza mirosului, dar, de fapt, el tocmai văzuse cadavrul Aurorei şi-şi dăduse seama ce făcuse Pe Jojo o trecu un fior În timp ce urca pe perete după mine, tot repeta faptul că nu intenţionase să o omoare Era convins că ei i-a plăcut să fie violată — După dispariţia Aurorei, nu a vorbit niciodată cu dumneavoastră despre faptul că l-aţi văzut în acea noapte? — Nu Cred că îi treceau multe lucruri prin minte care nu aveau nicio legătură cu realitatea A susţinut că ne-a protejat pe toţi timp de 30 de ani prin faptul că nu ne-a înscenat nouă crima Dintr-un anume motiv, îşi însuşise rolul de a ne ţine pe toţi uniţi Cred că voia să ne controleze sau poate chiar îşi imagina că este o persoană bună Când m-am cuplat cu Aleksy, Brett s-a străduit foarte tare să se împrietenească cu el şi să-l ţină aproape — Şi acea prietenie a rezistat până relativ recent? întrebă O’Malley — Mda, zise Jojo Îşi întoarse privirea spre Jonah, după care se uită în altă parte Cel puţin, eu aşa am crezut Dar a avut loc a avut loc o ceartă cu Aleksy V-am spus despre asta, nu-i aşa? Mi-am dat seama că ceva era în neregulă, dar nu m-am gândit nicio clipă că Aleksy îi descoperise secretul lui Brett — S-a mai întâmplat ceva după aceea? — Nu, spuse Jojo Ei bine de fapt, da Brett a păstrat distanţa şi, la câteva zile mai târziu, magaziile mele şi mare parte din grădina mea au fost incendiate Şi imediat după aceea, Brett a devenit dintr-odată cel mai bun prieten al meu Era şarmant, flirta cu mine şi mă făcea să mă simt ca şi când lui i-ar fi păsat mai mult decât lui Aleksy, care nu m-a ajutat aproape deloc cu pagubele incendiului Totul a devenit foarte aiurea Jojo făcu o pauză, după care continuă Privind în urmă, pare evident că Brett credea că eu ştiu ceva Acel incendiu era menit să mă avertizeze să-mi ţin gura Şi, după ce m-a avertizat, a vrut să mă atragă înapoi, nu-i aşa? Era un fel de a spune: „Iată cât de rău îţi este când nu suntem prieteni şi cât de bine îţi este când suntem ” Jojo răsuflă tulburată — Mi-a spus că l-a omorât pe Aleksy Şi a încercat să dea vina pe Aleksy pentru asta, pentru că, spunea el, îşi băgase nasul unde nu-i fierbea oala Nici nu ştiu nu ştiu ce putuse descoperi — V-a spus şi cum a murit Aurora? întrebă Jonah încet — Da Ei bine mi-a spus că Aurora ar fi trebuit să meargă să ceară ajutor, în loc să se târască în văgăuna aceea Era sunteţi siguri că era moartă când am umplut ascunzişul cu pământ? Brett aşa credea, dar — Încă nu am primit rezultatele finale ale rapoartelor toxicologice, zise O’Malley Jojo clătină din cap — Nu pot să cred că a fost atât de prost încât să-i dea nişte droguri despre care nu ştia nimic şi să o lase acolo să moară, fără să-şi dea seama Şi apoi de dimineaţă tot el era furios pe toată lumea pentru că Aurora dispăruse Jojo dădu din cap cu amărăciune Era furios pe noi pentru că nu putea să dea de ea pentru a o face să tacă din gură Ulterior, după ce încheiară interviul, Jonah se oferi să o conducă spre ieşire Ieşiră tăcuţi din Departamentul de Investigaţii Criminale şi se îndreptară spre stradă Jonah era foarte conştient de braţele şi picioarele goale ale lui Jojo şi de apropierea dintre ei La intrare, Jonah se opri, indicându-i să se oprească şi ea — Dacă te ajută în vreun fel, vreau să ştii că medicul legist este convins că Aurora a murit cu mult înainte ca voi să vă treziţi Dextroamfetamina era împachetată în punguţe de câte 5 g şi se pare că Brett i-a dat o punguţă întreagă Asta înseamnă o cantitate de cinci până la douăzeci de ori mai mare decât cantitatea necesară pentru o supradoză, iar Aurora sigur nu avea mai mult de 60 kg Farmacologul este de părere că decesul ar fi survenit în decurs de o oră Se lăsă un moment de tăcere, timp în care Jojo rămase cu privirea aţintită în jos Dădu din cap, după care îşi ridică din nou privirea şi schiţă un zâmbet — Presupun că va mai dura o vreme până se va închide ancheta, spuse ea — Aşa se întâmplă în general, zise el, dând din cap: Dar nu va dura o eternitate Zâmbetul lui Jojo deveni puţin mai călduros — În acest caz, ne vom vedea în curând Topaz urcă scările la o oarecare distanţă de Connor, sperând că el avea să înţeleagă Merse iar în camera Aurorei, în loc de a ei Simţi că Aurora intrase în cameră împreună cu ea Îi vedea faţa palidă şi zâmbitoare, părul blond auriu şi mişcările rapide şi timide Se aşeză cu grijă pe pat, amintindu-şi vorbele lui Connor când revenise în bucătăria cufundată în linişte A fost Brett Brett a ucis-o, draga mea Părinţii tăi au încercat să te sune Reuşise să ia legătura cu tatăl ei pe telefonul mobil pe care-l utiliza extrem de rar şi el le spusese ce aflase de la poliţie, şi anume că fusese vorba despre o agresiune sexuală care se transformase într-o omucidere accidentală şi că Brett fusese cel care o drogase şi o omorâse — Dar a plătit pentru asta, adăugă Tom A încercat s-o prindă pe Jojo şi a căzut de pe o stâncă Topaz închise telefonul şi simţi un val de vinovăţie disperată Glumise de atâtea ori cu bărbatul care o omorâse pe Aurora, îl îmbrăţişase şi se culcase cu el în urmă cu 30 de ani, chiar în noaptea în care el îi omorâse sora Dar, în timp ce plângea plină de amărăciune pe umărul lui Connor, se simţi dintr-odată eliberată Pentru prima dată de la dispariţia Aurorei, simţea că se putea gândi la sora ei fără acel sentiment de lipsă de rezolvare şi fără a se întreba ce i se întâmplase Stând în camera surorii ei, înconjurată de floricele şi fluturaşi, şi-o putea imagina pe sora ei cea enervantă, frumoasă, aeriană şi minunată stând lângă ea şi acel lucru o făcu să zâmbească Conversaţia cu Anna fu cea mai dificilă În timp ce Jonah îi explica treptat toate infracţiunile comise de soţul ei, respiraţia ei deveni superficială şi încercă să se ridice pentru a părăsi încăperea Hanson o conduse să bea nişte apă şi să ia o gură de aer Lui Jonah îi luă douăzeci de minute ca să-i poată spune că soţul ei era mort În cele din urmă, când reuşi să vorbească, povestea ei fu una dintre cele mai triste pe care le auzise Jonah vreodată Anna le povesti că încercase să-şi protejeze soţul, în ciuda intimidărilor lui Le spuse despre modul în care el o verifica şi o critica constant, despre cum îi verifica mereu telefonul şi se înfuria cu privire la diverse lucruri pe care ea le vorbea cu prietenii ei şi cum, în cele din urmă, ajunsese să nu mai vorbească cu nimeni despre nimic De asemenea, le povesti cum el refuzase să vorbească cu ea timp de trei zile când ea îi citise e-mailurile drept răzbunare şi cum îi spunea lucruri extrem de răutăcioase, pentru ca apoi să-şi ceară scuze şi să-i spună cât de mult o iubea şi ce persoană bună era ea că îi rămânea alături când el era un om atât de groaznic În plus, le spuse şi despre modul în care el o spiona, urmărindu-i telefonul Jonah simţi un sentiment de satisfacţie la gândul că măcar acel lucru se întorsese împotriva lui Brett şi îi permisese Annei să-l urmărească şi ea la rândul ei După interviul cu Anna, urmă unul cu Stavely, care se predase poliţiei chiar în acea noapte Când fu condus în Departamentul de Investigaţii Criminale, Stavely îi făcu un semn din cap lui Jonah, iar Jonah aproape că-i zâmbi la rândul lui furnizorului de droguri căruia îi trebuiseră 30 de ani să facă ceea ce trebuia Adevărul era că Stavely se dovedise a fi un dar de la Dumnezeu Făcuseră o înţelegere cu el, prin care poliţia renunţa la acuzaţiile de obstrucţionare a justiţiei şi intrare prin efracţie şi, în schimb, Stavely le furniza toate informaţiile pe care le deţinea cu privire la Brett Parker Declaraţia lui fu succintă şi convingătoare şi îl ajută pe Jonah să clarifice mai multe aspecte Matt Stavely fusese atras în lumea lui Brett Parker la câteva luni după moartea Aurorei Brett venise la vechiul apartament al lui Stavely într-o seară burniţoasă de noiembrie şi îi spusese că aproape toate drogurile cumpărate de Daniel Benham zăceau într-o groapă şi că Benham nu avea să se întoarcă niciodată după ele Îi spusese lui Stavely să le recupereze şi că avea să-l şi plătească pentru acel serviciu — Vreau să dispară de acolo, îi zisese Brett Şi dacă rămân totuşi urme, vreau să fie ale altcuiva Apoi îi înmânase lui Stavely o doză strivită de bere şi îi spusese că amprentele lui Connor Dooley se aflau pe ea Dacă laşi doza acolo, eu voi fi în siguranţă, chiar dacă îşi vor da seama că au fost droguri acolo Stavely, care luase numai decizii proaste în lunile precedente şi care îi datora furnizorului său o sumă terifiantă în ciuda banilor încasaţi de la Benham, acceptase propunerea Dextroamfetamina, care valora mii de lire, plus cele 200 de lire primite în avans, reprezentau salvarea lui Stavely Astfel, la sugestia lui Brett şi după ce primise indicaţii cu privire la locaţie, Stavely aşteptase să se facă dimineaţă în Ajunul Crăciunului, când nu avea să fie nimeni în pădure şi drumurile aveau să fie complet goale Luase cu el nişte lanterne şi o lopată şi se dusese pe malul râului, unde începuse să sape, până dăduse de primele pachete La scurt timp însă o găsise şi pe Aurora Îşi petrecuse o oră întrebându-se ce naiba avea să facă Se plimbase încoace şi încolo prin pădurea îngheţată, gândindu-se dacă să meargă să-l sune pe Brett Parker sau să anunţe poliţia Dar cum avea să explice prezenţa lui acolo şi recuperarea drogurilor la ora aceea? S-ar fi băgat singur într-un mare rahat şi probabil că tocmai aceea fusese intenţia lui Brett Parker Tot ce urmase după aceea fusese o experienţă de coşmar Săpase în jurul rămăşiţelor ei aflate în proces de descompunere şi singurul lucru care-l apărase de mirosul de cadavru fusese gerul Băgase pachet după pachet într-un sac de voiaj şi încercase să n-o atingă deloc Unele dintre pachete erau acoperite cu fluide scurse din cadavrul ei Acum nici nu se mai putea gândi la acea amintire fără să i se facă rău Spărsese gheaţa de la suprafaţa râului, le spălase, după care le băgase în sac Odată ce soarele ajunsese pe cer, Stavely scosese doza de bere din pungă şi o aruncase în groapă, după care umpluse din nou groapa cu pământ, până nu se mai vedea decât o grămăjoară de pământ Apoi plecase şi condusese până acasă fără a-şi aminti nimic din toate cele ce se întâmplaseră Îl sunase pe Brett, care îi spusese pe un ton rece să nu fie prost, deoarece acum era şi el implicat În plus, îi zisese că el nu avea să-l lase să sufere şi că avea mult de câştigat dacă avea să rămână de partea lui Fiind terifiat de faptul că ar putea fi descoperit şi fiind disperat după banii oferiţi de Brett, Stavely devenise un fel de angajat periodic al lui Brett Parker, care era pe zi ce trece tot mai amestecat în lucrurile oribile pe care le făcea acesta Îi furnizase cocaină, puţină dextroamfetamină, iar mai târziu, Rohypnol — Nu te-a îngrijorat acest lucru? îl întrebase Jonah — La dracu’, normal că m-a îngrijorat, zisese Stavely furios Dar eram deja implicat în jocul lui murdar Eram într-un mare căcat şi mi-era teamă de ce mi-ar fi făcut dacă-l refuzam Drept urmare, mi-am ţinut gura şi am făcut tot ce mi-a cerut Printre solicitările lui Brett se număraseră şi cele două incendii produse acasă la Jojo Magos, la o diferenţă de opt ani unul faţă de celălalt Brett fusese foarte atent să nu facă nimic de unul singur de la început până la sfârşit Dar, indiferent cât de atent fusese, în timp, tot făcuse câteva greşeli Îl lăsase pe Stavely să intre în biroul lui când venise să-şi ia banii, pentru a o face pe Anna să creadă că era vorba despre o afacere obişnuită Şi, la câţiva ani mai târziu, într-un moment de mândrie bizară, îi arătase lui Stavely câteva dintre mesajele schimbate cu una dintre fetele pe care le seducea Brett crezuse că Stavely îi era aliat şi nu recunoscuse dezgustul de pe faţa lui În cele din urmă, când Brett îi ceruse să distragă atenţia poliţiei, Stavely realizase că aceea era oportunitatea lui să dezvăluie adevărul Planul lui Brett fusese ca Stavely să se asigure ca Hanson să se afle acolo unde voia el, urmărindu-l, şi apoi să realizeze o serie de acţiuni Singura diferenţă fusese că Stavely îi dăduse şoferului de taxi adresa lui Brett, în loc de cea a lui Daniel Benham, căruia ar fi trebuit să se prefacă că-i vindea droguri În ceea ce privea cuţitul de bucătărie, planul fusese să facă pe inocentul şi să-l ţină împachetat, totul pentru a o atrage pe Hanson — M-am gândit la acea fată îngropată şi la celelalte fete pe care le violase şi ei bine, oi fi eu un ratat şi un furnizor de droguri, dar nu sunt un criminal sau un nenorocit de violator şi trebuia să-l opresc cumva Pentru numele lui Dumnezeu, am o nepoată de vârsta acelor fete Ulterior, Stavely le puse la dispoziţie toate mesajele dintre el şi Brett Parker pentru a-i ajuta, iar Jonah îi fu recunoscător Trebuiau să înceapă căutarea celorlalte victime ale lui Brett Jonah se gândi că puteau începe cu Zofia Wierzbowski Şi apoi mai era şi Coralie Ribbans Lui Jonah îi era groază de conversaţia pe care trebuia s-o poarte cu Coralie În opinia lui, ea fusese victima lui Brett timp de mai multe decenii şi fusese atât de influenţată de el, încât nici nu realizase asta Până să termine tot ce aveau de făcut, se făcuse ora 01:00 noaptea Înainte de a pleca acasă, Jonah se întoarse în biroul lui, luă cu grijă poza Aurorei de pe avizier, înlătură adezivul tip plastilină de pe spatele ei şi deschise una dintre cutiile cu probe Puse poza înăuntru, încercând să nu se mai gândească la cum se ghemuise Aurora sub pământ şi cum murise singură Merita ca lumea să-şi amintească altfel de ea Mai aveau multe de făcut de dimineaţă şi în zilele ce urmau, dar trebuiau să mai şi doarmă şi să acorde atenţie familiilor şi prietenilor şi vieţii de zi cu zi Venise vremea ca Jonah să-şi viziteze mama 42 Soarele se arătase pe cer pentru Aurora şi lui Topaz acest lucru i se păru extrem de potrivit Îşi amintea adesea de sora ei înconjurată de razele soarelui şi cu o expresie visătoare pe chip Astfel, Topaz alesese să îmbrace în cinstea surorii ei o rochie înflorată şi vaporoasă, într-o combinaţie de alb, roşu şi verde, cu nasturi în faţă de sus până jos În acea zi, nu avea să poarte negru pentru ea În timp ce mergeau de la biserică spre mormânt, Connor o luă de mână Mergeau în urma părinţilor ei şi a sicriului, care era cărat de patru gropari Probabil că era uşor ca un fulg, la cât de puţin mai rămăsese din ea Topaz încercă să-şi înlăture acel gând din minte Îi strânse mâna soţului ei şi, după o scurtă pauză, el îi răspunse Topaz se întreba dacă relaţia lor avea să mai fie vreodată cum fusese odinioară, înainte ca totul să iasă la iveală şi ea să ajungă să se îndoiască de singura persoană în care avusese întotdeauna încredere şi dacă soţul ei avea să uite vreodată faptul că, în acea noapte, ea alesese să se culce cu ucigaşul Aurorei în locul său Topaz aruncă o privire peste umăr la trioul din spatele lor Jojo şi Daniel se aflau de o parte şi de alta a Annei, părând să o sprijine în timp ce mergea Lacrimile îi curgeau şiroaie pe obraji Dacă Jojo n-ar fi mers până la ea acasă să-i spună că nu aveau să ţină înmormântarea fără ea, nici nu ar fi venit Cum naiba aveau să facă faţă înmormântării lui Brett? Dar aceea era o întrebare pentru o altă zi Jojo părea atât de puternică în timp ce o ţinea şi o liniştea pe Anna Topaz o invidia pentru forţa de care dădea dovadă şi decise că sigurul lucru pe care-l putea face era s-o imite În spatele trioului se aflau Mary şi Polly Benham, care mergeau braţ la braţ şi vorbeau încet, iar lângă ele se afla singura prietenă adevărată a Aurorei, Becky, care era la fel de rotunjoară şi timidă cum fusese şi în şcoală şi ai cărei ochi erau roşii şi înlăcrimaţi Coralie se afla în spatele tuturor, aproape ascunsă Avea capul plecat şi faţa ascunsă sub o pălărie mică şi neagră; cu toate acestea, Topaz zări urmele de rimel întins de sub ochii ei — Aşteaptă, îi zise brusc lui Connor şi se dădu la o parte pentru a-i lăsa pe ceilalţi să treacă În timp ce Coralie se apropia, Topaz dădu drumul mâinii lui Connor şi se îndreptă spre cea mai veche prietenă a ei — Coralie, spuse ea — Prezentă Coralie făcu un pas spre ea şi Topaz o îmbrăţişă puternic Lacrimile ei se transformară dintr-odată în hohote de plâns Topaz o ţinu în braţe şi o legănă, conştientă de faptul că ea plângea la fel de mult pentru pierderea bărbatului care crezuse că o iubise şi care avusese cu ea o aventură la distanţă timp de 30 de ani, pentru a o controla, cât plângea pentru Aurora sau orice altă persoană — El nu mai este printre noi, dar asta înseamnă că nu ne mai stă nimeni în cale, zise Topaz Şi, spre surprinderea şi recunoştinţa ei, Connor se apropie şi le luă pe amândouă în braţe, mângâind-o uşor pe Coralie pe spate Astfel, ei trei ajunseră ultimii la mormânt, formând un trio la fel de bizar precum Anna, Daniel şi Jojo Preotul făcu un semn din cap şi începu ceremonia de înmormântare Topaz se gândi că pământul o ţinuse pe Aurora prizonieră atâta vreme, încât nu mai avea dreptul să o ia înapoi Ar fi trebuit să se afle acolo cu ei, cu familia ei şi poate chiar şi cu propriii ei copii Topaz şi-o imagină pe Aurora în postura de mamă şi ştiu cu certitudine că ar fi fost o mamă minunată Topaz simţi cum i se pune un nod în gât în clipa în care trupul Aurorei fu coborât în groapă, la doar două săptămâni după ce fusese dezgropată Topaz privi în sus şi în altă direcţie, după care luă o mână de pământ şi o ţinu deasupra sicriului din lemn de castan — Iartă-mă, şopti ea, în timp ce desfăcu mâna şi lăsă ţărâna să cadă peste sicriu Mulţumiri Un debut este întotdeauna rezultatul unui ajutor uriaş din partea unui număr mare de persoane Drept urmare, există foarte mulţi oameni cărora trebuie să le mulţumesc, dintre care unii au avut o contribuţie inestimabilă în acest proces Printre aceştia se numără minunata mea agentă literară, Felicity Blunt, care a văzut încă de la început ceva valoros în munca mea şi care, ulterior, mi-a fost alături atât în momentele dificile, cât şi în cele distractive şi al cărei ochi critic a făcut această carte de zece ori mai bună decât ar fi fost altminteri De asemenea, minunatului Joel Richardson, editorul meu extraordinar, care este cel mai probabil responsabil pentru toate celelalte lucruri bune din această carte şi căruia îi sunt recunoscătoare că m-a învăţat cum să mă dedic scrisului Lui Rufus şi lui Paul, care au fost incredibil de încurajatori şi înţelegători, cel puţin în unele dintre situaţiile în care mămica/iubita lor era prea ocupată cu scrisul ca să le acorde atenţie şi care au ajutat enorm la întârzierile în scriere în moduri amuzante, iar unul dintre ei a şi verificat textul pentru mine, într-un moment critic Lui Kyn, care a citit şi a corectat textul şi care mi-a atras atenţia ori de câte ori limbajul era extrem de confuz Echipei editoriale Penguin, pentru tot ajutorul lor valoros şi echipei responsabile cu drepturile de autor datorită cărora această carte a ajuns în ţări în care nici nu mi-aş fi imaginat vreodată că ar putea ajunge Şi apoi sunt toţi ceilalţi care au contribuit în diverse feluri Am găsit numeroase resurse extrem de valoroase cât timp făceam cercetări pentru această carte şi ar fi trebuit să le consemnez mai bine A fost de-a dreptul fascinant să aflu despre lumea poliţiei – chiar dacă nu am apucat să aprofundez prea mult – şi să-mi dau seama cât de diferită poate fi aceasta faţă de cea prezentată în unele cărţi De fapt, aş putea să citez lista fantastică (şi sinceră) a lui Clare Mackintosh cu privire la aspectele care o enervează cel mai tare la prezentările ficţionale ale lumii poliţieneşti, drept o sursă revelatoare De asemenea, trebuie să le mulţumesc ofiţerilor de poliţie din Cambridgeshire, care au avut suficientă răbdare pentru a răspunde tuturor întrebărilor mele, chiar şi celor stupide, şi pe care sper că nu i-am dezamăgit În cele din urmă, trebuie să-mi cer scuze faţă de poliţia din Hampshire pentru că mi-am permis să introduc echipa lui Jonah în Secţia de Poliţie din Centrul Southampton şi să-mi creez propriul Departament de Investigaţii Criminale acolo Sper să mă puteţi ierta pentru aceste lucruri şi pentru orice alte „infracţiune” de denaturare a realităţii 18 17